
Naročniki imajo imajo sprva 15 % popusta pri plačevanju na šest mesecev in 
20 % pri plačevanju na eno leto. 
Naročnina se po izteku plačanega obdobja samodejno podaljša, če naročnik 
naročnine ne prekliče. Slednjega si ne želimo. 


Tiskarna Schwarz 
Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) sodi 
farboviti magazin Joker med proizvode, za katere se obračunava in plačuje 
davek na dodano vrednost po stopnji 8,5 %. 

Tako kot DDV je tudi DVD sestavni, neodtujljiv del revije! 


Veseli bomo, če nas podpre čimveč bralcev. Hvala. 


SDOALIZRAJ 


«RI doli ee" 


Prišel je igročas. Še preden smo spravili Joker- 
ja v stiskalnico, smo pričeli igrati za prihodnjo 
številko, recimo Uncharted 3, Heroes VI, WRC 
Rally 2, Dark Souls, NBA 2K12 in Spider-Man: 


Driver: San Francisco 24 


Uvodnjak 

Uma Turban k 
Crkožer 86 
Slikosuk ni ni 


Kako ti je všeč tokratna številka? Jaz sem kar 
zadovoljen z njo. A ne povsem, kajti jezi me 
odsotnost določenih opisov. Sploh zato, ker 
vem, da dosti bralcev križem gleda, ker v to- 
mesečnem farbovitem magazinu ne najde re- 
cimo NBA 2K12 in Dark Souls. "Na netu pa 
majo opise! U sux salty chocolate donkey 
balls, Joker!" 

Naj razložim. Prva ovira je datum izida. Za 
igranje oziroma preigranje je potreben čas, ki 
ga včasih zmanjka, če špil pride recimo okrog 
petega. Dark Souls je recimo orjaški frp, za 
katerega potrebuješ najmanj dva tedna. NBA 
pa ima obilico elementov, ki jih je treba do- 
dobra preizkusiti, od kariere prek menedžerst- 
va do večigralstva. Nakar pride še tista malen- 
kost, tekst s slikami, ki tudi ne nastane v eni 
uri. 

Kako potemtakem, da imajo IGN, Gamespot, 
Eurogamer in slične internetne pagine, pa re- 
vije, kot je Official <vstavi ime konzole> Maga- 
zine, opise že pred izidom? Zato, ker dobijo 
verzije za rivju. Ali pa igrajo kar v založnikovih 
prostorih. Toda, hakelje. Če je špil striktno 
enoigralski in je koda zagotovljeno finalna, 
praviloma ne bi bilo ovire. Tudi mi dobimo riv- 
ju kopije. Pri igrah, ki imajo spletni multi- 

Big Bang 14 Ford 91 
Bolha 55 Mladinska knjiga 86 

Edge of Time. Pa pride v naslednjih tednih še 
ducat drugih težkokategornih naslovov. Če 
umrjemo od naporov, nas imejte v lepem spo- 
minu. Hvala. 

EAZG INN 


player, pa je že problem. Včasih izdajatelj za- 
gotovi ustrezne pogoje za test, pogosteje jih 
ne. Kako naj povem, kakšni so skupinski inter- 
netni obračuni s šefi v Dark Souls, če tega ni 
mogoče sprobati? Ali kako naj opišem MMO, 
kot se na netu tolikokrat dogaja, na podlagi 
redko naseljenih zasebnih strežnikov ali celo 
beta verzije? 

Še večji drek je, če izdelek potrebuje zaplato. 
NBA 2K12 je izšel 7. in sem ga imel na dan izi- 
da. Toda večigralstvo ni delovalo. Ne na PCju, 
ne na PS3. Danes, ko to pišem, smo enajstega 
in uspelo mi je priti v natanko eno vsemrežno 
tekmo, ki se je zatikala kot sir po ribežnu. Kaj 
storiti — opisati, reči, kako je to smrdljivo, in 
dati slabo oceno? Ali izdelku, ki bo igran vse 
leto, soditi po popravku, ki bo dejansko omo- 
gočil test nalinijstva? Odločil sem se za drugo. 
Aja, pa mulčad se ne zaveda, da je opisovanje 
iger posel. Nobeno naključje ni, da so ocene 
iger, ki so na voljo pred izidom, skoraj vedno 
krepko visoke. To je stvar pogodbe, vi, bralci 
in gledalci, pa ste jebene stranke. Sem že po- 
vedal, da bi lahko Deus Ex imeli že avgusta, če 
bi pristali na visoko oceno? Biznis! Pomisli na 
to naslednjič, ko boš šel na IGN in orgazmiral 
ob 9,5 za nekaj. Sneti 

Na naslovnici se po santračiškanskih ulicah trkata dva dodga, izzivalec in oven. 

tvarnik je hotel, da je zunanjost živih bitij 
pomembna evolucijska lastnost, in člo- 
vek tej črki narave vestno sledi. Kitimo, 
dičimo in lišpamo se tako za vzbujanje 
strahospoštovanja in odganjanje nasp- 
rotnikov kot iz paritvenih vzgibov. Avti, joški, frizura, 
zagorelost in slično so naše perje, runo in rogovje! 
Jebat ga, smo pač lupinarji, kar ni nič nenavadnega, 
glede na to, da je naše glavno čutilo vid. Ženske ima- 
jo svoje kose oprave, moški svoje, obe vrsti pa težita 
k čimbolj plemenitim primerkom, naj si bodo to čev- 
lji, torbica ali gvant. Vsekakor je nežnejši spol bolj 
dovzeten za tako maškarado, kar Manolo Blahnik, 
Louis Vuitton, Jimmy Choo in še sto drugih s pridom 
izkorišča. A tudi moški imamo svoje modne dodat- 
ke, ki segajo od kravat prek manšetnih gumbov do 
mobilnih telefonov. Eden od njih pa je prav poseben, 
saj že stoletja združuje vse zaželene maskulinske 
prvine, torej estetiko, tehniko, vrhunsko izdelavo in 
prestiž, moremo ga nositi ob vsaki priložnosti in ga 
za razliko od avtomobilskih ključev lahko kažemo brez 
slabe vesti. Pravimo mu preprosto - osebna ura. 
Za večino ljudi je ta kos inventarja pomemben le zara- 
di položaja malega in velikega kazalca. Ker to infor- 
macijo posreduje tudi venomer prisotni mobilnik, so 
mnoga zapestja dandanes gola. Toda v nišnem pod- 
ročju urarstvo cveti, kajti določeni ljudje ne iščejo go- 
lega časomera, marveč jim zapestna naprava, pravi- 
loma docela mehanična, rabi kot okras in predvsem 
statusni simbol. Tem strežejo ducati proizvajalcev, 
kakršni so Hublot, IWC, Maurice Lacroix, Breitling, 
Chopard, Rolex in Tag Heuer. Cene njihovih izdelkov 
se prično pri konkretnih štirimestnih zneskih in segajo 
celo do nekaj desettisočakov, unikatni kosi pa seveda 
še više. Temu primeren je ponos lastnika, ko mu gra- 
virana luneta takega dragocenega kronografa kuka 
spod srajčnega rokava. (Mimogrede, izraz kronograf 
označuje uro, ki kaže več kot le osnovni čas. Z drugi- 
mi besedami, to so tisti modeli z več številčnicami.) 
Prestižno mehanično urarstvo ni obrt, ki bi se hotela v 
natančnosti merjenja časa kosati z masovnimi tekme- 
ci. Vsaka čast sicer mojstrom, ki jim je že v osemnaj- 
stem stoletju uspelo umeriti komplicirane skupke ma- 
lih zobčenikov in prožin na napako desetih sekund 
dnevno. Razliko so kasneje zmanjšali in danes dobijo 
oficielni švicarski certifikat modeli, ki na dan ne za- 
ostanejo za več kot štiri ali ne prehitijo za več kot šest 
sekund. A odkar so v sedemdesetih letih nastopile 
elektronske ure, v katerih bije kvarc, eden najbolj po- 
gostih zemeljskih mineralov, se je točnost zapestnega 
časa znatno izboljšala. Še tako jeftina azijska kvarčni- 
ca ne odstopi za sekundo niti v tednu dni. 
Ni čudno, da se je največja kriza v švicarski zgodovini 
imenovala kvarčna kriza. Pred nastopom elektronskih 
cagarjev je ta alpska dežela obvladovala dobro polo- 
vico svetovnega urarskega tržišča. Tradicija tamkaj- 
šnje dejavnosti sega v čas reformacije, ko je v Ženevo 
prišel eden njenih najglasnejših zagovornikov, Jean 
Calvin. Ko je uveljavil svoje cerkvene ideje, kasneje 
znane kot kalvinizem, je v Švico pribežalo veliko fran- 
coskih protestantov, izurjenih urarjev. Zaradi novih 
reform, ki so prepovedale nošenje nakita, so se gildi 
pridružili še vsi lokalni zlatarji in draguljarji. Kako 
močna je postala švicarska stroka, priča dejstvo, da 
je večina topodročnih patentov njihovih. Veliko jim je 
pripomogla kasnejša nevtralnost države, zaradi česar 
jim ni bilo treba delati inštrumentov za vojaško indu- 
strijo. A prva kvarčna ura japonskega Seika je pome- 
nila začetek konca švicarske prevlade, pri čemer je 
nekaj vloge imel domovinski ponos, zaradi katerega 
so le stežka sprejeli novo revolucionarno pogrun- 
tavščino. Zaradi tega je šlo tričetrt urarjev tedaj na 
kant, ostali pa so se bili primorani avtomatizirati in 

UVODNJAK 


Marsikdo bi zatorej rad imel tak starošolski, a tehnično 
dovršen kos ročnega nakita, ki ga v navezavi z letali, 
jahtami in hudimi avtomobili reklamirajo sami pravi deci 
iz filmskega in športnega sveta. Toda izbranemu 5000- 
evrskemu kronografu je mesto pod drago obleko ali na 
lastni jahti ali ob ključih panamere ali v elitnem golf 
klubu. Ponarejek ne bo odprl vrat v višji sloj, niti ne bo 
očaral navadnežev. Kvečjemu bo požel posmeh od znal- 
cev, saj bo njegov lastnik izpadel slično nepristen. 


podrediti elektroniki, dasiravno so obdržali butično 
mehaniko, v kateri jim še vedno ni para. Eden od plo- 
dov dotične krize je grupa Swatch, največje urarsko 
podjetje na svetu, ki ga je leta 1983 ustanovil konzor- 
cij švicarskih urarjev. 

Čeprav je proti popolnemu nihanju kristala mehanika 
nemočna, je njeno delovanje naravnost osupljivo. 
Zlasti ob zavedanju, da so domala vsi principi stari 
nekaj stoletij - prvo prenosno, tedaj še žepno uro, so 
namreč izdelali na začetku šestnajstega stoletja. Od- 
tlej se manufakturni urarji ženejo za idealom točnosti, 
kar je vplivalo na čedalje bolj filigransko izdelavo se- 
stavnih delov, kakršni so nemirka, kotvica, zaskočka, 
kaveljček, zatikalnik in vrtinec. Predvsem slednji, ta- 
ko imenovani tourbillon, predstavlja višek razvoja. 
Gre za dodatni rotor, v katerega je vpeta nemirka, ni- 
hajoče kolesce, ki je temeljni del urinega pogona. Ta 
zajebani instrument, ki izničuje negativni vpliv gravi- 
tacije na točnost, je urarski genij Breguet izumil že le- 
ta 1795. Dandanes velja za najbolj žlahten urarski ele- 
ment, ki je ponavadi jasno viden skozi okence na pro- 
čelju. 

Podobnih mehaničnih čudes, ki jim v žargonu pravi- 
mo komplikacije, se je nabralo še veliko. Takšno je 
na primer samodejno navijanje z gibanjem roke. Pa 
ratrapante, ki združuje dve neodvisni štoparici. In ne- 
nazadnje večni koledar, ki pozna prave dolžine mese- 
cev in celo prestopna leta. Ravno vsa ta nepredstavlji- 
va uigranost kolesc, vzmeti in drugih koščkov je glav- 
ni čar dragih ur, poleg seveda dragih materialov in 
vrhunskega oblikovanja. To, da jih je treba navijati in 
na dolgi rok vzdrževati z mazanjem, kajpakda ne mo- 
ti nikogar. 

Marsikdo bi zatorej rad imel tak starošolski, a tehnič- 
no dovršen kos ročnega nakita, ki ga v navezavi z le- 
tali, jahtami in hudimi avtomobili reklamirajo sami 
pravi deci iz filmskega in športnega sveta. Vendar je 
malokdo zanj pripravljen oziroma sposoben plačati 
nekaj tisoč evrov. Za take se je razvila panoga urars- 
kih ponaredkov, ki baje vsakoletno opremi nekaj de- 
set milijonov zapestij izsanjanih petičnežev, nesojenih 
japijev, turških petelinčkov in čapcev vseh kalibrov. 
Na to temo gre moj tokratni apel. Pa ne na rovaš gr- 
dobije nespoštovanja pravic in intelektualne lastnine, 
marveč preprosto zato, ker ta branža ne nateguje le 
Švicarjev, marveč tudi kupce. 

Včasih, ko si tovrstno robo dobil samo v Bangkoku, 
na slovitem njujorškem Canal Streetu in na carigraj- 
skem bazarju, ti je bilo jasno, kaj kupuješ: plastičen 
rolex za deset dolarjev. Danes je moč ta warez dobiti 
celo na evropskih ulicah. V Sloveniji na srečo še ni 
angolskih in senegalskih kramarjev, ki bi na cesti pro- 
dajali potvorjene torbice, sončna očala in ure. A že v 
Trstu je zamorskih hodečih štantov čuda, prav tako 
na večini sredozemskih plaž. A niti ti primerki niso 


problematični, saj jasno pričajo o svoji cenenosti in 
njihova cena je slično drobižna. Svarila vredna je de- 
javnost neoriginalnih časomerov na spletu, kjer jo po 
marketinškem spamu presežejo le še generične viag- 
re in penilne amplifikacije. 

Prodajalci so zviti in znajo lahkoverneža zavesti. Ne 
sicer s tem, da mu prodajo kopijo kot original, ker ta- 
ko butast bržda ni nihče, marveč z zgodbico o kako- 
vosti 'replik'. Da gre za tako zvane triple-A izdelke, ki 
jih poganja swiss movement, torej švicarski mehani- 
zem. Da posedujejo vse detajle izvirnika, zaradi česar 
jih je s prostim očesom nemogoče ločiti. Da pridejo v 
verodostojni embalaži in imajo celo certifikat. (Čigav, 
od ceha ponarejevalcev?) Res je, da obstajajo verni 
posnetki, ki uženejo poznavalsko oko. Toda po inter- 
netu za več stotakov kupuješ mačka v žaklju, saj ima- 
jo štacune objavljene kar vrhunske fotografije od ta- 
pravega proizvajalca. Videl sem več različnih primer- 
kov, ki so jih naivneži nabavili na različnih koncih za 
znaten denar, zato upravičeno svarim pred tovrstnim 
nakupom. 

Uvodni problem pri spletnem kupovanju sumljivih ar- 
tiklov je, da pogosto ne veš, od kod naročaš. Če po- 
šiljka pride izven EU, carina mora in more ponaredek 
kratkomalo zapleniti. Temeljna težava pa je, da v za- 
meno za recimo dvesto ali tristo evrov zelo verjetno 
dobiš popoln škart, ki je nekakovosten že v očeh lai- 
ka. Paščki so generični in zanič, barva se kruši, gra- 
vure so nalepke, funkcionalnost je nepopolna, na- 
tančnost trpi za pet minut na dan in samonavitje traja 
le nekaj ur. Kitajsko poreklo ponaredka je samoume- 
vno, saj taki s švicarskimi kosi ne obstajajo sploh. 
Slična zgodba je z blagom iz privlačnih urarskih salo- 
nov na egiptovski rivieri. Ponudba tistih imitacij je 
močno precenjena in namenjena glupim Rusom. Tudi 
če scenkaš hudega calibra od Cartiera, IWCjevega 
portugalca ali Patek Philipovega skeletona z dvesto 
evrov na stotaka, ti bo doma iz goraj navedenih razlo- 
gov že po tednu dni uporabe žal. V operacijo vračanja 
se kajpakda ne poda nihče in Kitajčki ter posredniki 
mastno služijo dalje. 

Izbranemu 5000-evrskemu kronografu je mesto pod 
drago obleko ali na lastni jahti ali ob ključih paname- 
re ali v elitnem golf klubu. Ponarejek ne bo odprl vrat 
v višji sloj, niti ne bo očaral navadnežev. Kvečjemu bo 
požel posmeh od znalcev, saj bo njegov lastnik izpa- 
del slično nepristen. Kot ženska z lasuljo, umetnimi 
obrvmi in nohti, botoksom ter na tržnici kupljeno 
boršo LV. Bolje si je za dvesto evrov nabaviti nesle- 
parsko, nič manj privlačno, predvsem pa bolje izdela- 
no časomerno napravo. Lupina za vsako ceno se ipak 
ne splača. 


David Tomšič 


OZNANILA 


Star Wars: 
The Old Republic 


M asovna spletna igra (MMO), ki naj bi presegla vse doslej izdane to- 


vrstne naslove, med njimi ostudno popularni World of Warcraft, je 

tako blizu izstrelitvi, da so vrata hangarja že napol odprta. Morda je 
Electronic Arts prav zaradi nje leta 2007 kupil kultne frpjske razvijalce 
Bioware za 860 milijonov dolarjev. V Staro republiko pa so odtlej navedo- 
ma spumpali 60 milijonov evrov. Zakaj? Ker je trg spletnih naslovov tako 
velik in ker si Vojna zvezd zasluži boljši špil galaktičnih razsežnosti od 
vmes umrlih Star Wars Galaxies. 
Igra se bo začela 3500 let pred Darthom Vaderjem in tristo let po dogodkih 
v Knights of the Old Republic. Demokratična Galaktična republika ter dik- 
tatorski Sithovski imperij sta se ravno izvlekla iz uničujoče vojne in nobe- 
nega od njiju ne žeja po novem odprtem konfliktu. A skrivoma se bosta še 
vedno drezala, in tu bomo vstopili mi. Izbrali si bomo vlogo pripadnika Re- 
publike ali Imperija, kar bo vštevalo več življenjskih oblik (človek, Chiss, 
Twi'lek, Zabrak, Miraluka, Rattataki ...), in si določili začetni poklic. Zaen- 
krat je potrjenih osem: lovec na glave, sithovski bojevnik in inkvizitor ter 
imperijski agent pri Sithih, pri Republiki pak jedijski vitez ter konzul, tiho- 
tapec in vojak. 
Vsak od njih bo imel po dve specializaciji, denimo zaščitnika in varuha za 
jedijskega viteza ter operativca in ostrostrelca za agenta. Za vsakega ob- 
ljubljajo več kot sto ur vsebine. Kajpak se bodo dopolnjevali, na primer 
bounty hunter kot zunanja skrivalno-zaščitna podpora za jedija, ki bo sek- 
ljal v gneči. To bo najbolj pomembno v skupinskih nalogah (raidih ali, ka- 
kor jim pravi Old Republic, 'operacijah'), kjer bo moralo sile združiti več 
skupin izkušenih igralcev, ne le par slednjih. Itak, če se bo treba zopersta- 
viti ducatom jeznih Sithov! Pa, jasno, v boju igralec proti igralcu (PvP, 
Player vs. Player), ki naj bi sila dobro dopolnjeval boj igralca proti okolju 
(PvE, Player vs. Environment). Odvijal se bo na posebnih področjih, war- 
zonih, nad katerimi bo treba prevzeti nadzor. 
Sovražnike bo vsak poklic odstranjeval po svoje - z bombardiranjem iz 
višav, žaromečem, rabo Sile, lepljivimi bombami, zamrzovanjem in še sto- 
tinami prijemov. Videli naj bi nemalo koreografiranih bojevitih potez po 
zgledu filmov, kjer bodo jediji značilno opletali z lightsaberji in odbijali la- 
serske žarke. Bojni sistem se bo deloma držal klasično MMOjskega, se 
pravi klik na sovražnika za udrihanje ali streljanje in proženje specialk ozi- 
roma urokov. Ne bo pa samodejnega napadanja (auto attack) kot v War- 
craftu, kar pomeni, da bomo morali v sporih aktivneje sodelovati in biti 
pozornejši. Lahko bomo uporabljali kritje, kar bi znalo biti ključnega po- 
mena v strelskih obračunih. 
Bioware ciljajo na spektakel in vznemirljivost, pri vsem pa se karseda tru- 
dijo povzeti značilni duh Lucasove futuristične pravljice. Grafika sicer na- 
menomaa ni realistična, ker avtorji želijo, da bi bila čez leta zaradi stilizira- 
nosti še vedno privlačna. A bolj šteje velika količina vojnozvezdnih ras, 
stavb (ja, krčme v slogu Mos Eisley Cantine so na spisku) in planetov. Teh 
bo na ducate, od Coruscanta in Korribana, kjer imajo Sithi spotakljivo ba- 
zo za izobraževanje temnih jedijev, do Alderaana, Tatooina, Hotha in lune 
Nar Shaddaa. Med njimi se bomo sčasoma selili z lastno vesoljsko ladjo, s 
katero se bomo tudi strelsko bojevali. Bodo pa umanjkala širna vsemirska 
prostranstva, saj bomo omejeni na ozek tunel, nafilan z nepridipravi. Niti 
hitrosti letenja ne bomo mogli nadzorovati, le premikanje sem in tja ter na- 
žiganje. 
Ključen element in tisti, po katerem se namerava Republika najbolj ločiti 
od konkurence, je zgodbovna plat. Ta je pri MMOjih tradicionalno zane- 
marjena, Bioware pa udejanjajo sistem za prste obliznit. Poenostavljeno 
rečeno bo vsak poklic sledil svojemu zgodbovnemu loku, v njem pa bo ne- 
broj cepitev glede na naša dejanja in odločitve v dvogovorih, ki bodo po- 
dobni tistim v Mass Effectu. Štorija enega imperijskega agenta se bo odvi- 
jala tako, drugega čisto po svoje. Odločali se bomo tudi med svetlo in 
temno stranjo Sile, kot se za Vojno zvezd spodobi. Kaj natanko bo to po- 
menilo, bomo izvedeli tik pred Božičem. Trideset dni bo pri nakupu polno- 
cenovne igre zastonj, nakar bomo plačevali 13 evrov na mesec, 36 za tri 
mesece ali 66 za pol leta. (sn) 

Electronic Arts za PC, 22. decembra 

Ustavite stroške 
za mobilni Internet! 


S Si.mobilovim mobilnim internetom lahko 
v primeru, da porabite vso zakupljeno količino, 
z zmanjšano hitrostjo brskate po spletu še 
naprej, in to BREZ DODATNIH STROŠKOV! 


— simobil 


Povej nekaj lepega 


ŽNO 


OZNANILA 


Batman: Arkham City 


stripovski negativec številka ena. Nje- 

gova orožja so videzu primerna: kot 
britev ostre igralne karte, cvetlica, ki špri- 
ca kislino, strupene pite, nitroglicerinske 
cigare in podobna norčava, a smrtonosna 
oprema. Pingvin. Majhen in debelušen ma- 
fijski šef, vedno v poštirkanem fraku, s ci- 
lindrom na glavi in marelo v roki. Slednja 
je več, kot je videti na prvi pogled, saj naj- 
manj brzostrelja, če ne proži še raket ali 
prši strupov. Two-Face. Nekoč državni to- 
žilec Harvey Dent, ki mu je nesreča skazila 
pol obraza in načela duševnost. Takrat je 
prestopil na temno stran in postal obseden 


J oker. Burkeško naličeni psihopat in 


z dvojnostjo. O usodi svojih žrtev zato od - 


loča z metanjem kovanca. Riddler. V zele- 
no odet in jako inteligenten manijak s pra- 
vim imenom Edvard Nigma. Pri vseh deja- 
njih pušča sledi v obliki zagonetk, često pa 
žrtvam zastavlja uganke in jim tako daje 
možnost, da preživijo. Mr. Freeze. Strokov- 
njak kriogenike, ki ga je izguba žene pah- 
nila v blaznost. Odtlej se z zmrzaljo mašču- 
je človeštvu za izgubo ljubljene osebe. Poi- 
son Ivy. Zmešana biokemičarka Pamela, 
ki z eksperimentiranjem pridobi lastnosti 
rastlin. Zaradi ljubezni do zelenja postane 
ekoterorist, obvlada naravne strupe, na 
katere je sama odporna, in se ljubezensko 
speča z Brucom Waynom. Harley Guinn. 
Psihiatrinja, ki v ludnici Arkham spozna 
Jokerja, se vanj nesmrtno zaljubi in posta- 
ne njegova pajdašinja. Oblečena je v kos- 
tum dvornega norčka, prijateljstvo z Brš- 
ljanko pa jo naredi imuno na strupe. Cat- 
woman. Na mačke mahnjena babnica Se- 
lina Kyle, ki se okoli plazi v ledrastem fe- 
linskem kostumu. Ni zaresna hudoba, le 
zelo rada ima luksuzno robo, do katere pri- 
de s svojo gibčnostjo, bičem in oblinami. 
Bane. Manj poznan, a jako zajeban zlobec 
- edini, ki je uspel zlomiti Batmana, dobe- 
sedno. Je plod testiranja nove droge ve- 
nom, zaradi katere postane neznansko na- 
bit in močan. Poleg tega, da je iz Batmana 
začasno naredil kriplja, je podrl stene no- 
rišnice in spustil na plano večino tam zapr- 
tih premaknjencev. 

Arkham Asylum, najbolj posrečena Šišmi- 
ševa igrarska pustolovščina, je bil osredo- 
točen na Jokerja in umobolnico. Nadalje- 
vanje pa bo nepredstavljivo širše - avtorji 
pravijo, da kar petkrat. V glavni vlogi bo 
namreč cela četa negativcev iz bogatega 
stripovskega univerzuma, dosti več, kot jih 
je naštetih zgoraj. Kraj dogajanja pa bo kar 
dobršen del mesta Gotham. Arkham City 
je ime novega zapora, ki se razteza čez vso 
mestno četrt, ustanovil pa ga je od prej po- 
znani nadzornik Guincy Sharp, ki je med- 
tem postal župan. Ko se Dvo-Fris, da bi 
pridobil spoštovanje ostalih jetnikov, odlo- 
či namočiti Mačkoženo v kislino, nevarno 
sosesko obišče Batman. Tam ne bo rešil le 
svoje občasne podležnice, marveč bo po- 
novno naučil kozjih molitvic vse svoje sta- 
re sovražnike in obenem raziskal, kakšne 
motive ima mestni načelnik. 


Kdor Asyluma ni špilal, je veliko zamudil. 
(Kot po naključju ga lahko dobijo frišni na- 
ročniki na revijo!) Od zadaj gledani Temni 
vitez je mlatil po množicah navadnih in ne- 
navadnih zapornikov, uporabljal svoje bat- 
igračke, ploščadil in premogel nekaj male- 
ga detektivskosti. Zdaj bo vse to orenk 
nadgrajeno. Največja drugačnost bo kraj 
dogajanja, saj bo nadaljevanje zaradi od- 
prtega, mestnega okoliša bolj svobodno in 
manj premočrtno. Špil sicer ne bo Grand 
Theft Auto in tudi prevoznih strojev niso 
vključili, saj naj bi šišmobil naredil igro ne- 
uravnoteženo. A vseeno bomo prosto jad - 
rali naokoli, raziskovali vlažne uličice in se 
bavili z nesoslednimi opravili na različnih 
koncih zlohotnega, mrakobnega mesta. 
Ravno letanje bo zaradi večje uporabnosti 
in osmisljenosti bolj izpopolnjeno, pri če- 
mer si bomo pomagali z nadgrajeno klju- 
ko, ki nam bo pomagala pridobivati višino. 
Domiselna podrobnost: lokacijo glavnih 
nalog bo označeval reflektorski netopirjev 
znak na nebu. 
Na zaslonu bo po novem tja do trideset 
pretepačev, Netopirjevec pa se je vmes 
naučil kupa novih zamahovalnih prijemov. 
Mogel bo tepsti več nasprotnikov hkrati in 
jim še bolj spektakularno lomiti sklepe ter 
vratove. Pri tem bo uporabljal okolico, ta- 
ko da bo česnil betice ob kandelabre in 
razbijal gobce kar skozi tanke stene. V do- 
datno pomoč mu bodo tradicionalna orod- 
ja, recimo krempelj za iztrganje orožij iz 
rok bandita in elektrokutor, ki bo imel prav 
poseben učinek na nesrečnike v kovinskih 
oklepih. 
Kajpakda ne bo vse v knofodrkaškem mla- 
težu, marveč bodo prisotna obilje mož- 
ganskih ugank, zlasti Riddlerjevih, zasliše- 
vanja, prisluškovanja in odločanja. Vse na- 
loge ne bodo obvezne, bodo pa odstirale 
skrivnosti in dodajale koščke zgodbe. Po- 
seben posladek bo skok v škornje od Cat- 
woman, s katero bomo predvsem brcali v 
jajca in praskali obraze. Z njo bomo igrali 
kako desetino osrednjega špila, medtem 
ko bo tretji igralni lik, Robin, na voljo le v 
posebnih izzivih. Večigralstva pa ne bo v 
nikakršni obliki sploh. 
Avtorji, čudežna londonska skupina Rock- 
steady, si kot v prvo prizadevajo, da bi iz- 
delek karseda naphali s pristnim vzdušjem 
in bogatim izročilom lika založbe DC. V ta 
namen so znova prečitali vse Batmanove 
stripe in detajli iz njegovega sveta bodo na 
vsakem koraku. Na igralčevi razgledanosti 
pa bo, koliko jih bo prepoznal. Med osta- 
lim bomo na primer obiskali gledališče in 
stransko ulico, koder sta jo skupila Bruco- 
va starša. 
Skratka, projekt se čuje kot nova zmago- 
valna gothamska dogodivščina, zaenkrat 
pa je edino zrno pelina v tem slastnem 
gvanu informacija, da so PC-različico pre- 
stavili za mesec dni. Zaradi tega bo grafič - 
no lepša, a vsebinsko še vedno enaka. (lf) 
Warner za xbox 360 in PS3 
21. oktobra, za PC novembra 


OZNANILA 


Uncharted 3: 


Drake's Deception 


v. 

e ni pokvarjeno, ne popravljaj. Modrosti anglosaškega rekla se razvijalec 
C Naughty Dog, dolgoletni Sonyjev podrepnik in zaveznik znamke playsta- 

tion, dobro zaveda. Zato se s tretjim Unchartedom ne kani preveč oddaljiti 
od formule prejšnjih dveh delov. Igrali bomo zopet kot Nathan Drake, rahlo zme- 
deni in humorni, a postavni, neustrašni ter čedalje bolj nindža-rambovski pustolo- 
vec, ki se potepa za starodavnimi artefakti in se zapleta v vznemirljive dogo- 
divščine. V središču zgodbe bo tokrat izgubljeno mesto Ubar, znano kot 'peščena 
Atlantida', za katerega legenda pravi, da leži v puščavi Rub Al Khali. Na pot, ki ga 
bo sčasoma popeljala na arabski polotok, se bo šarmantna inačica Indiane Jone- 
sa podal v družbi plavolaske Elene in zamorke Chloe, ki sta ga rajcali ter živcirali 
že v prejšnjih poglavjih. V vlogi spremljevalca in pomagača pa bo blestel zlasti 
Drakov osiveli pajdaš in mentor Sully. Nemalo bomo srečali tudi docela svežih li- 
kov, med katerimi bo prednjačila zlobna Katherine Marlowe. Pri oblikovanju le-te 
je bila Nagajivcem v zgled igralka Helen Mirren, v primerjavi z bivšimi kanaljami 
pa naj bi šlo za občutno bolj razmišljujočo in pretkano nasprotnico. Baba se nad 
Nathana ne bo spravila le s hordo usposobljenih podložnikov, marveč tudi s psi- 
hologijo in možganskimi igricami. Njen končni cilj ni jasen, ve pa se, da je člani- 
ca tajne organizacije iz obdobja angleške kraljice Elizabete l. in da je, tako kot ju- 
nak niza, prepričana, da ji na rovaš krvnega potomstva pripada prstan konkvista- 
dorja Francisa Draka. 
Po razgibanosti, spektakularnosti in filmskosti dvojke (J195, 91) si je težko pred- 
stavljati špil, ki bi ji lahko na teh področjih odvzel krono. A če gre sklepati po pri- 
kolicah in sejemskih predstavitvah, je Drake's Deception na dobri poti k temu. 
Nathan bo z oboroženimi nepridipravi obračunal med raziskovanjem razpadajoče 
francoske plemiške rezidence, ki jo bo zajel požar ... pretihotapiti se bo moral v 
notranjost križarke, ki se bo sredi nevihte prevrnila in ga ujela ... v Londonu 
preživeti srečanje z gorostasnim slugo glavne negativke ... se v nočni letališki 
stopnji prebiti do tovornega zrakoplova ... ter zdržati neusmiljeno vročino ubijal- 
ske puščave, kamor bo strmoglavil. Bogati okoliši bodo iz PS3ja iztisnili še zadnje 
kapljice strojnega soka, zato si gre obetati grafično nadgradnjo že tako ali tako 

prelestnega Uncharteda 2. Predvsem izpostavljajo grafični učinek ognja in peska. 
Po surovi igralni plati pa se nadejamo izpiljenega tretjeosebnega streljanja s skaka- 
njem v zaklon, še več načinov za prikrito onesposabljanje sovragov, obilice pleza- 
nja in ploščadenja, mlatenja po več banditih naenkrat ter ravno pravšnje količine 
tempeljskih in drugih miselnih zagonetk. 
Polovičarstva Naughty Dog ne poznajo, zato nameravajo v tretje še okrepiti več- 
igralsko komponento, ki je bila že v dvojki presenetljivo priljubljena. Krajša spletna 
ali lokalna sodelovalna kampanja za tri igralce bo spet ločena od osrednje, tekmo- 
valni multiplayer pa bogatejši za vrsto pritiklin. Ena takih bo kompanjon, ki nam ga 
bo igra za začetku runde določila naključno. Če se bomo skupaj z njim nespoštljivo 
poveselili ('taunting') nad trupli padlih pripadnikov sovražne strani, bomo za to na- 
grajeni. Ena od dobrot partnerstva bo tudi, da se bomo lahko na kartah rojevali v 
neposredni bližini sodelavca. Dalje bo možnosti za nadgrajevanje orožij in odklepa- 
nje modnih dodatkov ničkoliko, caroval pa naj bi zlasti sistem stopenjskega razvi- 
janja lika. Boosterjem (perkom), kot so neslišno premikanje in hitrejše zdravljenje, 
se bodo pridružili izboljški, pridobljeni na podlagi nabranih medalj. Pri desetih bo- 
mo lahko odvrgli dimno bombo in jo podurhali na varno, pri štirinajstih pa si v roke 
instantno priklicali bazuko. 
Ne le, da bo Uncharted 3 verjetno kandidiral za igro leta - z njim bi znali dobiti 
vzdušni akcijsko-pustolovski interaktivni film, ki bo boljši od devetdesetih odsto- 
tkov tega, kar smo letos videli v kinodvoranah! (cs) 

Sony za playstation 3, 2. novembra 


OZNANILA 


Novi Syndicate bo streljanka 

Podobna usoda kot serijo X-COM je zadela Syndicate, 
ki se bo iz izometrične igre prelevila v prvoosebno 
streljačino. Studio Starbreeze je naposled dovolil ura- 
den pokuk v igro, ki jo planirajo za 24. februar prihod- 
njega leta na PCju, xboxu 360 ter peestrojki. Piše se 
leto 2069, čas oslabljene moči države, ko imajo vse ni- 
ti vpliva v rokah korporacije, ki ljudstvu prodajajo bio- 
kibernetske vsadke. Zaradi konkurence se redno ste- 


pejo, njihovo glavno orožje pa so genetsko in robot- 
sko nadgrajeni agenti, ki lahko preskakujejo avtomobi- 
le in gledajo skozi stene v ženske garderobe. Eden ta- 
kih frajerjev bomo mi, Miles Kilo, čaka pa nas reše- 
tanje in hekanje, ko bomo skušali razkriti veliko zaroto. 
Nadgrajevali se bomo z vstavljanjem čipov v zatilje in 
vstopali v metasvet, bržda z agresivnimi virusi za ritjo. 
Izpostaviti velja še sodelovalno igranje za štiri. 


Team Bondi zaprli 

Da, točno tisti studio, ki stoji za L.A. Noire! Dasi je bil 
špil toplo sprejet in prodan v štirih milijonih izvodov, 
je bila razvojna skupina globoko v dolgovih, ki so bili 
posledica kar sedem let trajajočega razvoja špila. Za 
nameček so se po njegovem izidu zaposleni začeli 
usajati nad šefom Brendanom MeNamaro, ki naj bi 
zapovedoval izčrpavajoč delavnik brez plačevanja na- 
dur in njuhanca. Rockstar je zato prekinil veze s stu- 
diem, ki je s tem ostal brez glavnega partnerja. Naj- 
prej je konec avgusta sledila prisilna poravnava, v 
začetku tega meseca pa zaprtje. Impresivna tehnolo- 
gija za zajem obrazne mimike in veliko zaposlenih je 
romalo k avstralskemu filmskemu podjetju KMM, za 
usodo franšize pa se bržčas ni bati, saj je ime L.A. 
Noire v lasti založnika Take-Two. 


Datumi sem, datumi tja 

Nekaj dni po izidu beta testa težko pričakovane Bliz- 
zardove sekljalke Diablo 3 so iz studia sporočili, da 
jim ne bo uspelo ujeti letošnjega roka. Cilj so zdaj prvi 
meseci prihodnjega dvanajstmesečja, v tolažbo zas- 
vojencem pa bodo podaljšali testno dobo. Blizu — 
marca — izide Ubisoftova futuristična streljanka Ghost 
Recon: Future Soldier. Istočasno so se Ubisoftci op - 
ravičili, ker bo pecejevska inačica Assassin's Creed: 
Revelations dospela šele 2. decembra letos, dobra 
dva tedna za konzolno. Zamudil bo še Serious Sam 3, 
ki ga je Croteam zamaknil z 18. oktobra na 22. no- 
vember. Da pa ne bo vse v znamenju zamud, so Ven- 
tilarji sporočili, da Doto 2 ugledamo že letos! 


Zelda: Skyward Sword 


iijevi zadnji vzdihljaji bodo usmerjeni proti ne- 
W' Od tam se bo namreč spustila nova Le- 

genda o Zeldi, za katero se pridušajo, da bo 
presegla vse ostale. 
Špil bo po Twilight Princess drugi iz sage na wiiju. 
Link bo pokovec iz vasi nad oblaki, ki bo dneve 
preživljal v družbi vrstnice Zelde. Punca tokrat ne bo 
krhka princesa, ampak vaško dekle, ki bo skupaj z 
ostalimi uživalo v ježi velikanskih ptičev in se nasta- 
vljalo sončnim žarkom. Ti se bodo kot tekoče zlato 
razlivali širom dogajanja, zato videz ne bo temačen in 
resnoben kot v Princesi, temveč topel, risankast in 
impresionistično mehak. A spodaj, na trdnih tleh, bo 
v deželi Hyrule brila druga pesem. Tu se bo šopirilo 
zlo, ki mu bo načeloval demonski, metroseksualni 
Ghirahim. Bledičnež bo Zeldo ugrabil za nečedne na- 
mene in na Linku bo, da jo reši in odkrije, čemu sta 
svetova ločena. Sledila bo epska pustolovščina, ki bo 
časovno umeščena pred Okarino časa. Zato bo nudi- 
la pogled v zoro niza in razkrila marsikaj o tam- 
kajšnjem zlobniku Ganondortu. 
Dogajanje bo povzelo ustaljeno mešanico raziskova- 
nja, tepeža, reševanja ugank in splošne zeldaške čar- 
obnosti. Poleg nebesne modrine bo Link rinil v temni- 
ce, tekal med plameni in lavo, se guncal na lianah, 
plezal po šavju in skakal. Akrobacije ne bodo neome- 
jene, saj bodo izčrpavale merilnik energije, zato jih bo 
treba uporabljati preudarno. Na poti se bodo repen- 
čile cvetke mesojedke, pobesneli členonožci, zobati 
rogatci, netopirčki, okostnjaki in velikanski šefi, kjer 
bo poleg spretnosti nujna bistra glava. Pri orientaciji 
in pojanju po deželi bomo veseli izboljšanega zemlje- 
vida in planjav, ki ne bodo tako razpotegnjene kot v 
Somračni princesi. 
Link se bo izzivom zoperstavljal na doslej najbolj or- 
ganski način. Opasal si bo poseben meč, ki ga bo v 
igralčevi roki nadomeščal daljinec z motionplusom. 
Ko bomo mahali, bo plus poskrbel za natančen pre- 
nos našega gibanja na zaslon. S sabljo naj bi postali 
eno, učinki pa bodo odvisni tako od smeri kot od 
moči udarjanja in tega, ali bomo sovražnika res zade- 
li v mehko. Nunčak bo ob tem uporaben kot ščit. 
Motionplus bo poleg boja prišel v poštev tudi pri po- 
možnih orodjih, kot so bombe, kavelj, frača, lok in 
ostale uporabnosti. Zvezdniški pripomoček bo bič, s 
katerim bo Link grabil po predmetih, se vihtel čez 
prepade in švrkal po tečnobah. Koristen bo še 
hrošček, ki bo lahko odfrčal do visokih krajev, kaj po- 
grabil in aktiviral stikala. Izbiranje opreme bo zdaj 
gladkejše in bolj praktično kot prej. Vmesnik so pre- 
vetrili, zato akcije ne bo prekinjalo skakanje v meni, 
temveč bo preklapljanje mogoče neposredno na da- 
ljincu. 
Meč iz naslova ne bo le borilno orožje, temveč bo znal 
še čuda reči. Omogočal bo recimo prehajanje med 
nebom in zemljo, dvig proti oblakom pa bo rezilo na- 
polnil z energijo, da bo Link skozenj lahko streljal 
energetske žarke. Sablja bo obenem koristna za iska- 
nje skritih zakladov. In kot da to še ni dovolj, se bo 
razvijala in se celo spremenila v lepo mladenko! Kje 
bo slednja našla prostor v zgodbi, bomo še videli. 
Nebni meč se vsekakor zdi poseben, skoraj prazničen 
član družine zeldaških iger. Poleg običajne bo na voljo 
specialna verzija, ki ji bo priložen zlat daljinec z vdela- 
nim motionplusom. Obe pa bosta imeli bonusno 
zgoščenko z orkestralno glasbo iz vse sage, kar bo 
zbudilo mnoge nostalgične spomine. (nv) 

OZNANILA 


Domači onegaj za retro 
navdušence 


Petindvajset milijonov prodanih ipadov pomeni gro- 
mozanski bazen ljubiteljev sodobnih napravic in zlasti 
ljudi z viškom denarja. Zato mnoštvu dodatkov za do- 
tično tablico ni ne konca ne kraja. Ena bolj posreče- 
nih domislic je škatla, ki ipad skombinira v miniaturni 
igrarski avtomat s kao zaresno 'arkadno' palico in ve- 
ikimi okroglimi pritiskali. Zanimivo je, da je bila taka- 
e priprava lanska prvoaprilska šala, zdaj pa je napro- 
daj v več izvedbah. 

Najbolj oglaševan je SguareEnixov izdelek, zvan in- 
vadercade, vendar je kljub visoki ceni 160 evrov naj- 
bolj omejen. Ima namreč en sam samcat gumb, kar 
ga naredi idealnega za Space Invaderje in Pac-Mana, 
to pa je tudi vse. Ob taki ožini je potem vseeno, če 
ima kabinetek zvočnika in če deluje še kot pristanišče 
oziroma polnilna postaja. 

Zlasti ko vidiš skoraj pol cenejši icade proizvajalca 
lon. Resda dotična kištica nima membranic, niti fizič- 
nega priključka, saj deluje po bluetoothu. Je pa na 
konzoli zato kar osem knofov. To jo med drugim na- 
redi združljivo s sto naslovi iz osemevrskega paketa 
Atari's Greatest Hits ter še nekaj ostalimi starinskimi 
in sodobnimi špili. V Pongu je celo mogoče dvoigral- 
stvo. Na žalost združljivost ni samoumevna, zato de- 
nimo Street Fighter s tem ne deluje. Proizvajalec zatr- 
juje, da je stvar v nekaj vrsticah kode, vendar je na 
razvijalcu, ali se za podporo odloči. 


Ni najbolj verjetno, da se bo katerikoli od hecne 
trojice pojavil na slovenskih policah, toda za zane- 
senjaka to ne sme biti težava. Tale retro vesoljski 
atari arcade duo bo tržila veriga Toy'R'Us, katere 
najbližja obratovalnica je lučaj čez severno mejo. 


Še bolj na budžetni strani je 35-evrski atari arcade 
duo, ki cika na minimalističen, manj fensi, a še zme- 
raj všečen dizajn. Ta podstavek za ipad, ki ga trži kar 
Atari, ima štiri gumbe in je takisto kot nalašč za hišne 
hite iz osemdesetih, kakršni so Asteroidi, Battlezone, 
Missile Command in Centipede. Zanimivo, mar ne? 
Zdaj čakamo še na mini volanček za Daytono, Sega 
Rally in druge legendarne dirkačine iz igralnic. Pa na 
gumice za spectrumove hite. (Uporabniki androidnih 
tablic pa v jok in na drevo.) 


Forzini plastični sopotniki 


Nekatere igre oziroma serije so mejniki, ki vplivajo na 
prodajo tako konzole kot dodatnega hardvera. Ena 
takih blagovnih znamk je Forza Motorsport, ki na 
xboxu velja za kronsko dirkaško serijo. Tri izdaje so 
prodali v desetih milijonih izvodov in štirici, ki je izšla 
14, oktobra, se zagotovo obeta dobra prihodnost. 
Njeni aduti so poleg gromozanske količine pleha in 
asfalta še primernost za vsakogar, lična predstavitev 
avtomobilov z rabo kinecta, ki bo omogočal oziranje 
po notranjosti in zunanjosti, ter tesno sodelovanje z 


maronek 2011 


oddajo Top Gear. Svoj piskrček so koj primaknili iz- 
delovalci plastičnih pripomočkov in vzporedno splo- 
vili nove modele volanov. 

Prvi je bil kar Microsoftov oddelek za plastiko, ki je že 
pred časom upokojil nekaj let staro navezo volana ter 
pedalk xbox 360 racing wheel, in sedaj za približno 
60 evrov poslal na police nov igrator wireless speed 
wheel. Ta je druga zgodba, saj prav nič ne liči na vo- 
lan. Gre za brezžično U-krmilo tronovskega videza, s 
katerim zavijamo po zraku. Zadnja petelina, torej gas 
in zavora, imata primerno dolga hoda, nenavaden mi- 
nus pa je manko drugega para zadnjih gumbov (L in 
R). V Forzi je sicer moč ročno prestavljati s križcem, 
kaj pa v drugih igrah? Kako (ne)natančno in utruja- 
joče je drvenje s to pogruntavščino, bomo skušali so- 
diti ob mesecu osorej. 


Res smo zvedavi, kako se bo vozilo s temle rogov- 
jem na levi. Je pa res, da je klasičen volan s peda- 
li, kakršen je thrustmaster ferrari 458 italia na des- 
ni, za večino dnevnih sob nepraktičen. 


Bolj veren pripomoček prihaja iz Thrustmasterjevih 
trakov. Ferrari 458 italia je 170-evrski licenčni pro- 
dukt s kičastim videzom pomanjšanega krmila isto- 
imenskega žlahtnega štirikolesnika. Ima velika od- 
zadna prestavnika, rdeč gumb za engine start, ki je 
zakamufliran križec, in še ferrarijevo prepoznavno sti- 
kalo manettino, ki v Forzi menja poglede. Podstavek 
z dvema nožnima pritiskaloma je priložen in baje je 
naprava docela združljiva s PCjem. 

No, za tiste, ki domujejo v hišah nalik onim iz MIV 
Cribs, kar pomeni, da imajo zlate ketne, bitches in na- 
mensko igralno sobo, pride v poštev le eno ime: Fa- 


natec. Ta nemški proizvajalec se je proslavil že z vo - 


lani serije porsche 911, ki so edini parirali Logitecho- 
vima G25 in G27. Zdaj pa je raven kakovosti še po- 
višal z izdelkoma CSR in CSR elite. To sta 30-centi- 
metrska volana z vrhunsko tehnologijo in najbolj ka- 
kovostnimi sestavnimi deli ter materiali. Občutek in 
natančnost naj bi bila zato na nivoju, ki ga doslej še 
nismo izkusili. Elitna verzija ima poleg alkantare in 
gume še avtomobilski lak in ogljikova vlakna. Če si 
slučajno črnogorski mafijozo, ga je moč opcijsko tudi 
obleči v ovčko in imitiacijo lesa. 


Nemci obvladajo posel in tale dva igratorja sta re- 
mek izdelka. Elitna izvedba je na levi. 


Dodaten plus te izvedenke sta kar dva 120-vatna ser- 
vo motorja, ki znata neprevidnemu mladiču odtrgati 
roko. Ceni sta 250 in 500 evrov (delujeta na vseh treh 
sistemih, a le na xboxu brez žice), kamor nista vklju- 
čena konzola s pedali (150) in H-menjalnik (60). Ma- 
lo verjetno, da nam bo uspelo dobiti komplet na test. 

Male najavice 

Luštna ploščadna mlatilka Shank bo dobila dvojko. V 
Shank 2 bomo z risanim junakom vnovič zabadali pip- 
ce v nepridiprave, naslov pa bo okrepljen z boljšim 
bojnim sistemom in sodelovanjem na liniji v poseb- 
nem preživetvenem modusu. V začetku 2012 za PC, 
xbox 360 ter PS3. 


Sega prinaša naslednjo zombijasto obarvano pesko- 
vniško pretepalko Yakuza: Of the End na Zahod pod 
manj blesavim imenom Yakuza: Dead Souls. Playsta- 
tion 3 jo bo ugledal marca, poleg prevoda se lahko 
nadejamo prirejenega nadzora. 

Obeta se nam še ena svobodnjaška ZF-masovnica. 
The Repopulation nas bo postavila v skafander enega 
od kolonizatorjev planeta Rhyldan, prepričati pa bo 
skušala z gradnjo lastnih naselbin in naključnim roje- 
vanjem kvestov. Čas prihoda še ni znan. 

Nekdanji Capcomovec Keiji Inafune je razkril špilčič za 
3DS, risankasto gusarščino King of Pirates. Avantura 
z obilico mečevanja, raziskovanja in ladijskega boja 
pride na drkalico naslednje leto. Upamo, da bo notri 
Sandokan. Na 3DS takisto pride PCjeva neodvisna 
skakalnica VVWWWV. 


NCIS bo dobil igro 


Če ste še v družbi staršev, veste, da mame blazno ra- 
de gledajo CBSovo niziko NCIS s postavnimi morna- 
riškimi preiskovalci. Že konec oktobra jih boste lahko 
razveselili z igro po seriji, za katero so njeni avtorji 
prispevali štiri zgodbe, izdelavo pa zaupali Ubisoftu, 
podobno kot za naslove po franšizi CSI. Stasiti 
brskači Jethro Gibbs, DiNozzo in kompanija bodo 
motrili scene zločinov, strašili zasliševance in sem pa 
tja koga ustrelili. Ter se kajpak veskozi vzajemno zba- 
dali, če bo igra kakorkoli vredna televizijske inačice. 
Širom sveta pride na PC, xbox 360, PS3 in wii, v Ev- 
ropi tudi na 3DS. 


Letošnji kvalifikanti za ESWC so ... 

Oziroma, sta, kajti letos so lokalne kvalifikacije za 
mednarodno tekmovanje Electronic Sports World 
Cup gostile turnirja v le dveh igrah, Starcraftu 2 ter Fi- 
fi 11. Potekal je 10. septembra v okviru Otroškega ba- 
zarja na Gospodarskem razstavišču, po dnevu znoja 
in pwnov pa je pri strategiji slavil Jan 'Evuser' Zelnik 
in v fuzbalu Nino Rakita. Obema zmagovalcema 
čestitke ter želje, da bi se na finalu v Parizu med 21. in 
25. oktobrom čimbolje odrezala. 


OZNANILA 


The Adventures of Tintin 


Stripi z belgijskim jajčjeglavim reporterjem Tintinom pri nas niso pol toliko 
znani kot denimo Asterix. Vendarle pa gre za eno največjih svetovnih risanih 
franšiz, v kateri mladi novinar poševnica hobi detektiv z belim foksterierjem ob 
strani razkriva vsakovrstne zarote. Po njej je Štefan Špilberg zrežiral animirani 
film, ki pride v kina decembra, Ubisoft po bo pristavil igro, ki naj bi pokukala 
izven okvirjev filmske štorije. Ta obravnava možicevo prvo srečanje z zvestim 
prijateljem, kapitanom Haddockom. Igro so zaupali svojemu izkušenemu 
monpellierskemu studiu, ki je iz Tintina napravil ... Donkey Konga! Velik del 
pogumneževega vohljanja se bo dogajal v dveh od strani gledanih dimenzijah, 
v katerih bomo ploščadili, boksali nepridiprave v obraz in trli miselne orehe. A 
igra bo sem in tja preskočila v 3D-pogled, v katerem bomo iskali sledi, spet 
drugod frčali in se rešetali z letalom ali divjali na motorju. Kaže torej na razgi- 
ban naslov, tudi spričo sodelovalnega modusa, kjer bomo izmenično upora- 
bljali Tintinove, mornarjeve in pasje sposobnosti, da se bomo prebili čez ovire 
v Haddockovih sanjah. In Avatar: The Game bo nemara pozabljen. (ag) 
Ubisoft za PC, X360, PS3, wii in 3DS, 21. oktobra 


Take On Helicopters 


Verno helikoptersko letenje je praviloma del civilnih letalskih simulacij ali vo- 
jaških naslovov, medtem ko je bilo doslej samostojnih helikopterščin, kjer ne 
streljamo ljudi z raketami, komaj kaj. A kmalu bomo dobili eno tako od čeških 
Bohemov, prav tistih za serijo ArmA. Jasno; bojne helikopterje imajo že tam, 
predvsem pa izvrsten grafični pogon. Zato so ga vzeli v roke, izpopolnili letalni 
sistem, dodali ščepec 
podjetništva in evo titu- 
le Take On Helicopters! 
Sedli bomo v direktors- 
ki stolček zračno-prevo- 
zne tvrdke v Seattlu (ta- 
le stolp na levi je prav 
tamkajšnji) in skušali po- 
zeleniti rdeče finančne 
številke. Za to bo treba 
zrakomlate kupovati in 
nadgrajevati, predvsem 
pa jih leteti. Najprej v 
domačem Seattlu ter 
kasneje v južni Aziji bo- 
mo prevažali potnike in 
tovor, snemali priredit- 
ve, reševali ponesrečen- 
ce in podobno. Upra- 
vljanje bo strogo simu- 
lacijsko in bo upošteva- 
lo mnoge elemente, od 
zračnih vrtincev do vpli- 
va mase tovora. Igra bo 
celo podpirala glavo obračajoči/nagibalni igrator tracklR. Malce presenetljivo 
ne bo resničnih helikopterjev, marveč trije tipi fiktivnih: lahki, srednji in težki. 
So pa Čehi namignili, da nas bodo lahko v azijskih misijah sklatili, saj se bo 
svet rahlo prepletal s tistim iz ArmA. Bi se potemtakem spodobilo, da bi nam 
naklonili kakšen bonusni model, s katerim bi se lahko branili! (ag) 
Bohemia Interactive za PC, konec leta 


Serious Sam 3: BFE 


Ali danes, ko od streljanke mnogi pričakujejo globoko zgodbo, kompleksno ob- 
našanje sovražnikov, samodejno zdravljenje in napredovanje od enega polmetrske- 
ga zidu do drugega, sploh lahko preživi radostna pobijalka, ki se na vse to požvižga? 
Samo Resnik se ne bo preveč oziral na taktiko, ne razmišljal o tem, katero orožje naj 
vzame s sabo. Za to itak ne bo imel časa, saj bodo proti njemu kot v enici in dvojki 
jurišale stotine spak. Pog- 
nal se bo zategadelj v naj- 
hujši metež in do obisti vih- 
tel najbolj gromoglasno po- 
kalico. Ko bo streliva zma- 
njkalo, pa macolo ali pesti. 
BFE pomeni Before First 
Encounter. Igra se bo nam- 
reč dogajala pred enko. Pri- 
zorišče bo znova Egipt, ki 
si ga je vesoljska armada 
izbrala za začetek invazije. 
Sam bo tokrat manj risan- 
kast, isto velja za nakaze, 
med katerimi bo večina 
starih znancev, vključno z 
bikovskimi skeleti in brez- 
glavimi bombaši. Uzrli bo- 
mo tudi nove, recimo ten- 
taklasti helikopter. Bistve- 
na sestavina bo vnovič od- 
puljeni humor z enovrstič- 
nicami. Napovedujejo, da 
bo imela igra le dvanajst 
stopenj, ki pa bodo ubrisa- 
no težke - tako zaradi manka samozdravljenja in redko posejanih zavojev prve po- 
moči kot sadističnih domislic. Špil ti bo recimo pred nosom pobingljal priboljške in 
orožja, a se boš moral zanje krvavo potruditi. Manjkal ne bo niti sodelovalni način na 
razdeljenem zaslonu. (gt) Croteam za PC in xbox 360, 22. novembra 


Awesomenauts 


Kljub imenski podobnosti s Scribblenauts za DS bo tale pisana reč večigralska aren- 
ska bojevalščina (MOBA - Multiplayer Battle Arena) v slogu Defense of the Ancients 
in League of Legends. Pomešana pa bo z 2D-strelskimi akcijadami s pridihom ska- 
kanja tipa Metal Slug in Turrican, saj bomo dogajanje spremljali v pogledu od stra- 
ni. Za zvrst je tipično, da si hočeta moštvi uničiti oporišče, a se poleg drugo z drugim 
bojujeta z umetnimi nasprotniki in obrambnimi stolpiči. Gre torej za združek real- 
nočasovne strategije, frpjke in tower defensa, ki je na računalnikih precej razširjen, 
na xboxu 360 in PS3, kamor Awesomenauts prihajajo, pa ne. V boje tri na tri bomo 
odrajžali z likom iz nabora raznolikih futurističnih risankastih beštijic, ki bodo ustre- 
zale klasičnim poklicem (tank, zdravitelj, strelec ...). Letu tri tisoč primerno bomo 
nadzorovali sovjetsko opico z raketnim ruzakom, vesoljskemu marincu podobnega 
šerifa z dinamitom in možgane v kozarcu, ki bodo klicali na pomoč droide. Res. 
Igranje naj bi bilo primerno raznoliko, poleg strelskih in sekljaških spretnosti pa bo 
treba uporabljati tudi poskakovalne. Vdelati kanijo razdeljen zaslon za tri ljudi in bo- 
te za trening, ne bo pa enoigralske kampanje, saj se bo špil osredotočal na multi- 
player. (sn) DTP za PS3 in xbox 360, letos 

Ognjena invazija kindlov 


Amazon je na prireditvi v New Yorku predstavil kar tri 
nove onegaje. Osnovni ebralnik, zvan kar kindle, je iz- 
gubil nepotrebno tipkovnico in ima le 2 GB pomnilnika 
(kar zadostuje za jurja knjig). Zaslon je enak prejš- 
njemu, torej 6-inčen elektronski papir. Na slovenski 
dom ga dobite za končno ceno 125 evrov, kar ga na- 
redi za najcenejši ebralnik. Doslejšnjemu kindlu 3 po 
novem rečejo kindle keyboard. 

21. novembra pa uletita čisto nova modela. Kindle 
touch bo izpopolnjen ebralnik s 6-palčnim dotikabil- 
nim, a še vedno črnobelim zaslonom in storitvijo x- 
ray, ki bo delovala podobno kot dosedaj vdelani an- 
gleški slovar. Ko se boste zapeljali na besedo ali be- 
sedno zvezo, bo 'rentgen' prikazal več informacij o 
zadevi. Zanimivo je, da so vsi ti podatki že vključeni v 
digitalno inačico knjige in jih naprava ne dobiva s 
spleta. Za tiste, ki jim povezava wi-fi ni dovolj, bo na 
voljo touch 3G. Osnovna cena prvega bo 139, druge- 
ga 189 dolarjev. (Novi kindli so za Američane na vo- 
ljo še ceneje in sicer v ponudbi 'with special offers', 
kar pomeni prikazovanje reklamnih sporočil. Zato vas 
smešno nizke cene na njihovi prvi strani ne smejo za- 
vesti, poleg tega so vedno izpostavljeni zneski brez 
davka in poštnine. Kindle brez tipkovnice zato v ZDA 
reklamirajo za vsega 79 dolarjev.) 

Krona dogodka je bil kindle fire, androidna tablica, na 
katero smo namignili prejšnji mesec. Šlo bo za manj- 
šo pripravo s sedempalčnim barvnim zaslonom vrste 
IPS LCD, ki ga prekriva utrjeno steklo gorilla glass, in 
dvojedrnim procesorjem. Fire ne bo le farbovit bral- 
nik, ampak v prvi vrsti odjemalnik za vse širšo Ama- 
zonovo ponudbo, ki vključuje tudi glasbo in video. 
Natančneje povedano, za vse storitve iz njihovega 
oblaka, od Cloud Playerja, ki bo vrtel datoteke mp3, 


kindle 
$79 


kindle 


touch 


$99 


Jeff Bezos, ustanovitelj in šef Amazona, je po ste- 
vejobsovsko demonstriral nove izdelke. Naj vas 
cene ne zavedejo. Prikazani so zneski brez davš- 
čin, brez poštnine in v subvencionirani obliki. 


Lokacije in termini: 


Big Bang Celje 22.10.2011 
Big Bang Maribor Europark 29.10.2011 
Big Bang Kranj 5.11.2011 
Big Bang Koper 12.11.2011 
Big Bang Citypark Ljubljana 19.11.2011 
Big Bang BTC Ljubljana 26.11.2011 


FINALE 
Big Bang BTC Ljubljana 


Začetki tekmovanj ob 13h 


3.12.2011 


Kindle fire bo 7-palčna tabla z ločljivostjo 1024x600, 
kakršni sta samsung tab in HTC flyer. Z nizko ceno 
in pestro Amazonovo otroško vsebino bo seveda 
odlična igrača. Za ameriško mularijo, se ve. 


prek nabavljanja filmov in nadaljevank (oboje zaen- 
krat le v ZDA) do brskanja, ker naj bi ravno oblako- 
vna storitev večkratno pospešila nalaganje spletnih 
strani. Kamere in mikrofona ter 3Gja pa ne bo. Koliko 
bodo hoteli imeti za ta hec? Obamina neto cena bo 
15. novembra 199 dolarjev, o evropski dobavljivosti 
pa ni znanega nič. lpad se ne trese, barvni nook pa. 


Intel s procesorji iz dveh 
generacij v prihodnosti 


Z Intel Developer Foruma poročamo dvakrat letno, 
saj ga pripravijo spomladi in jeseni. Na septembr- 
skem med 13. in 15. v San Franciscu je velikan kazal 
predvsem kot skala trdno vero v tablice, netbooke in 
ostale premične onegaje. Šefe Paul Otellini pravi, da 
se bo ravno to področje v bližnji prihodnosti najbolj 
razvijalo in da bo tehnologija, vgrajena v Intelov stan- 
dard malih laptopov ultrabook, čez dve leti zmožna 
deseturnega delovanja brez električne vtičnice. Toda 
inženirje čaka še precej dela, kajti konkurenčni pro- 
cesorji ARM, ki ta hip to področje obvladujejo z na- 
skokom, popijejo manj energije od Intelove rešitve. 
Ta nam je zato na IDFu v predstavil dve novosti. Prva 
je prototipni procesorček kodnega naziva clermont, 
ki je v stanju mirovanja zahteval zgolj deset milivatov 
električne moči. Zaradi tega so ga lahko napajali s 
sončno celico velikosti znamke, seveda pa je ob ob- 
remenitvi povišal porabo. Druga je prvi delujoči pri- 
merek procesorske arhitekture haswell, ki bo leta 
2013 zamenjala ivy bridge, naslednico obstoječega 
sandy bridga. Prav okrog haswella naj bi Intel že od 
začetka snoval ultrabooke in ti procesorji naj bi izpol- 
nili obljube o zelo nizki žejnosti. 


nagradami! 


ER tema 
LED 3D TV Samsung 
UE55D8000 4 3D očala 
(2.899,99 EUR) 


Big Bang, d.o.o. | Šmartinska 152, Ljubljana | Tel: 01 309 37 00 | "Popust velja le v izbrani trgovini na dan tekmovanja oziroma do prodaje zalog. | Cene so v € in vsebujejo DDV. | Tiskarske napake niso izključene 

Na dan tekmovanj vam nudimo 10 % popusta" 
na računalniške in video igre! 


tudi nagradne igre s privlačnimi 


Nekatere bonbončke bomo videli že 2012 s prihodom 
ivy bridga. Tovrstni ultrabooki naj bi se iz hibernacije 
zbujali v petih sekundah in znali prenašati podatke po 
omrežju v spanju. Namizniška inačica srčik dospe v 
prvih mesecih prihodnjega leta in bo kot predhodnik 
združek osrednjega in grafičnega čipa, bo pa ta po 
novem naposled podpiral DirectX 11. Ob tem so se 
pohvalili, da je sandy bridge, torej družina core iX- 
2XXX, najbolje prodajana izvedenka njihovih proce- 
sorjev, saj so od splovitve na prelomu v letošnje leto 
prodali 75 milijonov enot. 


(DE20! 


NTEL DEVELOPER FORU! 


Googlovo pomoč za prirejanje Androida procesor- 
jem atom je obljubil kar podpredsednik njihove iz- 
postave za mobilije Andy Rubin (levo). 


Še eno tehnološko novost je bilo moč videti: izveden- 
ko pomnilniške arhitekture, ki so jo inženirji skon- 
struirali v povezavi s polprevodniškim gigantom Mi- 
cronom. Tako imenovani Hybrid Memory Cube ima 
vezja zložena eno na drugo, s čimer dobijo tridimen- 
zionalno strukturo čipa. Ta po njihovih besedah po- 
kuri sedemkrat manj elektrike in ima desetkrat večjo 
prepustnost (en terabajt na sekundo) od standarda 
DDR3. HMC bo našel prostor predvsem v strežniških 
in, spet, prenosnih rešitvah. 


Pomnilnik HMC so na predstavitvi spregli z ome- 
njenim procesorjem clermont. Zaradi zloženih či- 
pov je tudi fizično manjši od paličic DDR3. 


oktober 2011 


OZNANILA 


Intel je ob ostalem ARMu požugal še tako, da je prido- 
bil Googlovo zvestobo, ki bo sistem Android s prihod- 
njimi inačicami prirejal procesorjem x86. Spomnimo: 
pred meseci se je Microsoft spoprijateljil z ARMom, na 
katerega je spravil Okna. Napovedali so še prve sado- 
ve prevzema antivirusniškega podjetja McAfee, ki je 
bil zaključen januarja. Kajpak bo šlo za rešitve, ki bo- 
do tekle na namenskem lIntelovem hardveru, s čimer 
bomo odkrivali viruse in preprečevali vdore neodvisno 
od operacijskega sistema. 


V Itunes končno kupuje- 
mo tudi Slovenci 


Potem ko so v Applovi glasbeni trgovini lahko kupo- 
vali že črnčki v Afriki, so se končno usmilili Slovanov 
in razširili unes Music Store iz 'stare' petnajsterice na 
vseh sedemindvajset držav Unije. Prav tako nam je 
zdaj omogočen dostop do njihove digitalne knjigarne, 
dočim nadaljevank in filmov še nismo vredni. Med 
prvimi dostopnimi 'domačimi' izvajalci so se znašli 
Čuki, zdaj pa ponudba obsega že skoraj ves katalog 
vseh večjih slovenskih založb: ZKP, Dallasa, Nike in 
Menarta. Kmalu se jim namerava pridružiti še Helidon. 
Posamezne pesmi so na voljo za standardnih 99 cen- 
tov, večina albumov po 6 evrov. 


<a 
<a 
"emi 
<mv 

Brez posebnih najav je Apple 29. septembra konč- 
no omogočil nakupovanje muzike v svoji spletni 
štacuni vsem članicam EU. Ze po nekaj dneh si 
lahko našel v njej večino slovenskih muzikantov. 


Nekatere države, med njimi Češka, Poljska in Mad- 
žarska, so ob tem dobile lokalizirano različico trgovi- 
ne. Ciper, Malta in Slovenija pa smo pri tem izviseli in 
se moramo zadovoljiti z angleškim vmesnikom. Ta v 
zanimivi potezi striktno podpira šumnike: tako bo 
iskalnik našel Šank rock, Sank rocka ne. Apple bi v 
svoji pregovorni prijaznosti lahko omogočil vsaj iska- 
nje brez krilatcev, če že ne dopušča brskanja glede na 
lokalno ponudbo ali založbo. Morebitne spremembe v 
lokalizaciji bodo bržkone odvisna od prometa, ki ga 
bomo ustvarili, kakor tudi nadaljnji dostop do drugih 
vsebin, recimo nadaljevank. Filme je namreč Apple 
pričel ponujati tudi na tej strani Atlantika še komu 
drugemu kot Britancem. Radujejo se lahko zaenkrat 
skandinavske države in Beneluks. 

Bolj razveseljujoče je, da smo do elektronskih bukvic 
prišli že v prvi širitvi. Je pa res, da s ponudbo zaenkrat 
ne moremo biti pretirano zadovoljni. Sicer se najde 
kup zastonjskih klasikov, a če bi hoteli brati Igro pre- 
stolov, vas bo čakala le nemška inačica. In italijanski 
Silmarilion. Tudi slovenske leposlovne knjige boste 
trenutno iskali zaman, toda najde se prgišče kuharic 
in Prešernove poezije. 


maronek 2011 


Iphonovi odštekančki 


Jabolkofon je ob pomoči programja zmožen mar- 
sičesa, še korak dlje pa so otipljivi dodatki. Podjetje 
Jawbone, ki slovi po modrozobih slušalkah, bo kmalu 
udarilo z zapestnico up. Tudi ta bo s telefonom komu- 
nicirala po bluetoothu. Namenjena je stalni nošnji in 


naj bi spodbujala zdrav življenjski slog. Merila bo teles - 


no aktivnost in te z vibriranjem opozorila, če se boš 
zasedel. Spremljala bo tudi kvaliteto spanca ter te 
zbudila v najprimernejšem delu spalnega cikla. Doda- 
ten upov trik bo štetje kalorij, za kar boš svoje obroke 
kar pofotkal z ifonom. Cena nadzornice še ni znana, 
kljub zanimivi ideji pa se poraja vprašanje, ali se ne 
boš takole okovan počutil kot v hišnem priporu. 


a 


Zapestnica up bo bdela tudi nad spancem, kar po- 
znamo že iz apletka Sleep Cycle, le da si moral tam 
pod deko vtakniti ves telefon, kar gotovo ni zdravo. 


Iphone je lahko vse, tudi odpirač za flaše. Samo v 
žiletko naj se še spremeni, pa bo popolna oprema 
za sodobnega samca. Na zdravje. 


Bolj lahkosrčna pogruntavščina je opena, ki cilja na 
vse zaljubljence v Ibeer. Izmislila sta si jo dva Avstral- 
ca, gre pa za zaščitno ohišje za iphone, iz katerega iz- 
vlečeš odpirač za steklenice. Kovinsko orodje ob tem 
ne poškoduje telefona, kar je svojstven dosežek. 
Omislite si ga lahko za 40 kengurujskih dolarjev. 

Še ena domislica bo sphero ameriškega proizvajalca 
Orbotix. Tu bo v okroglo ohišje zapakirana robotika, 
ki se bo z mobilnikom povezala po modrem zobu. Kot 
teniška žogica velik gizmo se bo kotrljal naokrog 
skladno z nagibi in šlatanjem telefončkovega zaslona. 
Pri tem bo bliskal z lučko in obnorel okoliške mačke. 
Od apletkov bodo med drugim ponudili dirkaško- 
spretnostnega, pongastičnega in takega za golf, kjer 
boš namesto s palico zamahnil s telefonom. Predna- 
ročila že zbirajo, kugelj pa naj bi se po ceni 129 dolar- 
jev prikotalil nekje do konca leta. 


Projekt sphero je odprtokoden, zato bo lahko bunko 
programiral vsak in to za Android ali iOS. Polnjenje 
bo brezžično prek priloženega stojala. 

Blzeblilieloni 


 ULTIMETE 


Eventus 
sistemi 
Razer distributer za Slovenijo: 


Eventus sistemi d.o.o. www.eventus.si 


BU.razZBEr ZONBE.COM 


OZNANILA 


Razer pripravlja 
fajtersko palico 
Na tokijskem sejmu 
je za presenečenje poskr- 
bel Razer, ki je predstavil prototip 
arcade fighting sticka za xbox 360, igra- 
torja, kakršne za nadzor Ryujev, Heihachijev in 
Mitsurugijev rabijo Daigo Umehara in ostala l33t 
kompanija virtualnih tepežkarjev. Prototip zato, ker 
pravzaprav še ni končan. Podjetje je razbobnalo, da 
hoče produkt dati v 'beta testiranje' najboljšim, da bo- 
do predlagali morebitne izboljšave in izdelali boljšo 
napravo, kot jo doma iz treh deščic in stikala za luč 
napravi Kekken. Če menite, da ste vredni predogleda 
onegaja, urno na Razerzone.com/bredtofight. 


AMD pokazal radeon HD 7000 in novi fusion 
Procesorski velikan AMD ima nagajivo navado, da v 
času Intelovega IDFa kako ulico stran priredi lastno 
predstavitev. Letošnjega septembra v San Franciscu 
ni bilo nič drugače. Tokrat so pokazali dva delujoča 
umotvora. Prvi je bil primerek naslednje družine gra- 
fičnih čipov, kodno zvanih southern islands, ki bodo 
čepeli v družini radeonov HD 7000. (Mimogrede, 
GPUji v seriji HD 6000 se kličejo northern islands.) 
Napravljeni bodo v 28-nanometrskem proizvodnem 
načinu, medtem ko so 6000ke v 40-nanometrskem. 
Predvidoma dospejo še pred koncem leta, a šušlja se, 
da ima postopek izdelave novih vezij zopet probleme, 
kar pa naj bi matralo tudi glavnega tekmeca, Nvidio, 
zato ne gre za zaroto. 

Morebitne težave bodo morali rešiti vsaj do drugega 
četrtletja 2012, saj naj bi bili ti grafični čipi vdelani v 
tedaj dospelo drugo generacijo APUjev fusion, to je 
AMDjevih združkov osrednjega in grafičnega proce- 
sorja. Tiktakala z nazivom trinity naj bi bila od seda- 
njega Ilana hitrejša kar za polovico in na štantu so z 
enim od njih v prenosniku poganjali zadnjega Deus 
Exa. Poleg omenjenega GPUJa jih bo sestavljal še CPU 
na arhitekturi bulldozer. Teh pa za namizja še vedno 
ni, dasi smo jih pričakovali na prehodu v oktober. 


Nexus prime, novi Googlov supertelefon 

Le dan po Applovi splovitvi iphona 4S je Samsung 
odgovoril z novim supertelefonom iz svojega hleva, 
galaxyjem S II HD, ki se ponaša z zaslonom ločljivosti 
1280 x 720, a bo zaenkrat naprodaj le v Koreji. Vendar 
se zahodnemu svetu ni treba bati, da bi ostal zadaj. 
Na svoji prireditvi Unboxing, ki se 
bo dogodila 27. oktobra v San Die- 
gu, bo namreč Samsung med dru- 
gim razkril naslednika nexusa S, ki 
sliši na ime nexus prime. (Pravza- 
prav bi se Unboxing moral odviti že 
11. tega meseca, a so ga iz spošto- 
vanja do pokojnega Jobsa prestavi- 
li.) Fon, ki ga bodo prodajali pod 
Googlovo znamko in je prijazno za- 
krivljene oblike, bo imel enak 4,65- 
palčni zaslon super AMOLED plus 
kot goraj omenjeni HD. Njegove 
mere pa naj ne bi bile večje kot pri proslavljenem S Il. 
Ekranček namreč ni širši, marveč le daljši in spodnji 
del zavzemajo zaslonski gumbi, ki so prevzeli naloge 
fizičnih. Ostale strojne zmogljivosti so še uganka, a 
govorice napovedujejo enainpolgigaherčni procesor, 
gigabajt pomnilnika in 32 GB shrambe. Tudi kamera 
naj bi imela osem milijonov točk. Kar bo ločevalo ne- 
xus prime od ostalih androidov, bo najnovejša različi- 
ca operacijskega sistema s kodnim imenom Ice Cream 
Sandwich, združek tabličnega Honeycomba in telefo- 
ničnega Gingerbreada. Boljšega trenutka kot zdaj, ko 
javnost ni dobila iphona 5, si ne bi mogli izbrati. 


Tiskalnik prihodnosti ali 
le domišljijska študija? 


Prejšnji mesec so se po spletu delali norca iz novega 
Jabolkovega šefa Tima Cooka, češ, da bo v svoji dol- 
gočasnosti poskušal revolucionirati tiskalnike. Pa tale 
pogruntavščina, ki je zaenkrat še v idejni oziroma 
prototipni fazi, ni daleč od tiskalne revolucije, kakršno 
bi pričakovali od Appla. Za projektom stoji firma Ar- 
tefact, ki se bavi z industrijskim dizajnom in oblikova- 
njem vmesnikov. Med ostalim so odgovorni za roko- 
vanje z BlackBerryjevo tablico playbook. Zdaj so se v 
iskanju novih možnosti ozrli v segment, ki je najbolj 
neopazen in mirujoč - k printerjem. Te naprave, ki so 
bile svojčas obvezna oprema vsakega računalniškega 
gospodinjstva, so danes porinjene vstran, saj navadni 
ljudje tiskamo precej manj in se kartuše često po- 
sušijo, preden se izpraznijo. V pisarniški rabi pa so se 
tiskalniki združili s skenerji, fotokopirniki in faksi. 


Kdo ve, kaj bo nastalo iz tiskalniške koncepta. Ven- 
dar si enostavno morate pogledati filmsko predsta- 
vitev na Artefactgroup.com. 


Artefactovi kreativci so se odločili posodobiti rokova- 
nje s pljuvalniki tinte in so razvili koncept SWYP - See 
What You Print. Njihova vizija je škatla pravokotnih 
oblik, katere zgornja ploskev je velik dotikabilni zas- 
lon. Na njem bi uporabnik s potegi in poboži brezžič- 
no pregledoval galerije fotografij s katerikoli naprave, 
tudi s fotoaparata ali mobilnika, in podobe z naravni- 
mi gibi obračal, kombiniral, raztegoval, skratka pri- 
pravljal za tisk. Ker se osredotočajo na uporabniško 
izkušnjo, o tehnologiji tiskanja ne govorijo, saj to ni 
njihov svet. Ali bo njihova zamisel kdaj udejanjena, je 
težko napovedati. Predvsem ne bi bila poceni, saj bi 
butična proizvodnja zaslona A4 koštala še pa še. To- 
da brez sanjarjenja ni nič. 


Poslednji Jobsov telefon 


Mislili smo, da bo največja jabolčna novica letošnje 
jeseni razkritje novega iphona. Ko je Apple 4. oktobra 
sklical konferenco in končno predstavil naslednji fon, 
imenovan 4S, je po svetu res završalo. A le dan zatem 
je vznemirjenje prekrila žalost. Odjeknilo je namreč, 
da nas je za vedno zapustil Steve Jobs, ustanovitelj in 
dolgoletni vodja Appla. Rak trebušne slinavke, s ka- 
terim se je boril zadnjih nekaj let, je dokončno zmagal 
in nam vzel enega največjih umov, ki je zaslužen za 
preporod mobilne elektronike. Portret smo objavili v 
avgustovskem Jokerju in ga že najdete na stranki 

(Mož iz sadovnjaka, id 8959). Jobs je mesec dni pred 
smrtjo prepustil vodenje podjetja Timu Cooku, ki je 
tokrat prvič prevzel oder kot nosilec predstavitve. Ip- 
hone 4S je le dober teden po najavi že v trgovinah, ki 
so v Stevovo čast postale zatočišča pretresenih pri- 
vržencev. Ob vsem tem spremljevalne peripetije zble- 
dijo. Samsung je iz maščevanja zaradi Applovih tožb 
recimo zahteval prepoved prodaje 4Sa, ker Apple ni 
plačal pravic do uporabe tehnologije 3G. Zmagala je 
zdrava pamet in iz tega ni bilo nič. 
Novi ifon je torej že naprodaj, dobiti ga je moč v črni 
ali beli barvi in je po zunanji obliki enak kot štirica. 
Osrčje je dvojedrni čip A5, kakršen poganja ipad 2. 
Grafika naj bi bila zaradi slednjega kar sedemkratno 
izboljšana, čeprav ni zaslon nič bolj razločljiv kot na 
štirici. Primer naprednega izrisa bo Infinity Blade 2, 
grafična najbolj strupena igra za jabolčke. Špil dospe 
v začetku decembra. Kamera na 4Sovem hrbtišču 
premore osem megapikslov in možnost snemanja vi- 
dea v 1080p. Lečje je izboljšano in predelano, z večjo 
svetlobno močjo, prepoznavo obrazov, infrardečim 
filtrom in stabilizatorjem slike. Takisto je vdelan osno- 
vni softver za obdelavo fotografij. 

Strojne izboljšave niso edine, saj za levji delež prenov- 
ljene izkušnje poskrbi mečina. Vštric s fonom so splo- 
vili novi operacijski sistem iOS 5. Ta med drugim pri- 
naša shranjevanje robe v oblaku Icloud, brezžično 
aktivacijo in posodabljanje, možnost brezžičnega ti- 
skanja, streamanje filmov na velike zaslone prek Ap- 
ple TVja ter pošiljanje zastonjskih sporočile med ja- 
bolčnimi napravami nalik Facetimu. Najbolj izpostav- 
ljena novost je Siri, ki je nekakšen navidezen pomoč- 
nik. Telefon lahko z njim upravljamo v pogovornem 
jeziku, ga povprašamo po vremenu in delnicah, ga 
pošljemo na Wikipedijo, mu narekujemo e-sporočilo, 
mu naročimo, naj poišče restavracije v bližini, in pod- 
obno. Zaenkrat je storitev omejena na angleščino, 
francoščino in nemščino. 

Glede na količino shrambe, kjer je na izbiro 16, 32 ali 
64 gigabajtov, iphone 4S brez vezave pri mobilnem 
operaterju stane 629, 739 ali 849 evrov. Apple ob- 
enem ni izpolnil pričakovanj, da bo vzporedno izdal 
občutno cenejšo izvedbo itelefona. Štirica je od izida 
novinca sicer naprodaj v inačici z zgolj 8 GB pomnilni- 
ka, vendar se cena ni spustila pod 520 evrov. Ker se 
je Slovenija končno pojavila na Applovem zemljevidu, 
4S do konca meseca pričakujemo tudi pri nas. 

Steve se je poslovil v razburkanem času. Pri Applu so 
šok prenesli z veliko dostojanstva, vsi pa razmišljamo, 
kako se bodo znašli brez svoje vodilne figure. A glede 
na to, da smo novico o smrti mnogi izvedeli prav prek 
jabolčne naprave, spomin še dolgo ne bo zbledel. 


4S je na zunaj tak kot iphone 4. Črtica nad slušal- 
ko, ki je pri belem izrazitejša, je senzor, ki med kli- 
cem v bližini obraza ugasne zaslon. 

POGUM JE MOČNEJŠI KOT JEKLO. 

CENEX €4 


v kinu od 27.10.2011 

pogleda proti vzhodu in si zaželi, da bi 
ga vzhajajoče sonce oslepilo. A žar tokijske- 
ga sejma iger zdrži tudi brez sončnih očal. 


e japonska industrija iger v svetovnem me- 
rilu sploh še relevantna? Časi so se pač 
spremenili od tedaj, ko so domovom v 
osemdesetih in devetdesetih vladali NES, 
SNES in playstation 1, ko so japonske 
frpike, kot je bil Final Fantasy VII, ustvarjale cunami 
tehnoloških inovacij ter je Gran Turismo dajal v koš 
zapadnjaške dirkačine. Zdaj je Dežela vzhajajočega 
sonca pretežno postala samozadosten, stranski ro- 
kav, ki se rad podreja lastnim zakonitostim. Za in- 
ternetno igranje ne marajo preveč, raje lokalno po 
velemestih nažigajo Monster Hunterja na ročni kon- 
zoli ... JRPGji so itak pojem zvrsti, ki se noče spre- 
meniti ... in nasploh se je pri tokijskih igrah težko 
znebiti občutka, da se nalašč vrtijo okrog enih in is- 
tih konceptov, na primer tlake (grinda). Ker se av- 
torji bojijo, da bi jih fani pri blagajni skalpirali? Ali 
ker niso sposobni v večji meri zaviti s tračnic? Kar- 
koli naj bo, občutek postanosti je vse močnejši. 
Še slabše je s pomembnostjo japonskih iger v Slove- 
niji, trdnjavi osebnih računalnikov, ki jih krivookci ra- 
di uporabljajo za drkaški ogled hentaija. PC je deležen 
relativno malo japanezarskih naslovov, saj so osredo- 
točeni na konzole. Xenoblade Chronicles se lahko 
morebiti primerja z Witcherjem 2, a tukajšnja publika 


KUS ROLI [ 


V MIANTI SAHMURANJAKI KUKT 


ga ne bo požegnala, ker a) ne teče na računalu, mar- 
več na wiiju, b) je njegova animejska estetika s fanti 
dolgih pobarvanih las in načičkanih oblačil mnogim 
pecejašem zoprna, ker je drugačna in je niso navajeni. 
Škoda, kajti nekateri japonski špili so kljub vobči za- 
ležanosti še vedno dizajnersko čudoviti in na nekate- 
rih koncih inovativni. Denimo serija Zelda, odlična 
tretjeosebna streljačina Vanguish, sublimna taktična 
erpegejka Valkyria Chronicles, temačni frpjski dvojec 
Demon's Souls / Dark Souls, ki je bolj Eye of the Be- 
holder kot Dragon Ouest, abstraktna kibernažigalka 
Child of Eden, izdelki moštva Team Ico (Shadow of 
the Colossus, prihajajoči The Last Guardian) ... Toda 
v splošnem stanje z gejšastimi špili ni tako rožnato 
kot njega dni, kar se je zadnja leta opažalo tudi v osi- 
pu prisotnosti na tretjem največjem igrarskem dogod- 
ku na svetu, sejmu Tokyo Game Show. 


Telephone Game Show? 


Tokyo Game Show 2011 je tekel od 15. do 18. sep- 
tembra na zdaj že klasičnem prizorišču Makuhari 
Messe v predelu Chiba. Prireditev, ki je za razliko od 
ameriškega E3 in sorodno nemškemu Gamescomu 
odprta tako za profesionalce kot splošno publiko, je 

naštela konkretno več obiskovalcev kot prejšnja leta. 
2009 jih je bilo 185.000, lani 208.000 in letos 
223.000, od tega 86 tisoč na en sam dan, v soboto. 
Gužvi primerno je bil vtis boljši kot predlani, ko smo 
se zgražali nad prazninami, ki so zevale med štanti, ti- 
hostjo in vobčo recesijskostjo smenja. Saj ne, da so 
se zdaj lutkaste hostese z visokofrekvenčnimi glasovi 
slačile in se od navdušenja nad obiskanostjo stokaje 
metale mimoidočim gajdžinom v naročja (škoda!), od 
nabitosti pa da nisi mogel premakniti niti ušesne 
mečice. A vendar je bil grabljičasti šov boljši. 

Za PC je bilo tu najti bore malo. Tistega o hentaiju si 
nisem izmislil, kajti tipsko je, da med hojo po večnad- 
stropni veleblagovnici z elektronsko robo naletiš na 
štuk, namenjen zgolj računalniškim pornjakom. Iz- 
kušeno na lastne oke. Neprimerno več je robe za kon- 
zole, tako sobne kot prenosne, in za mobilne telefone. 
Ti so imeli številne, velike in glasne štante, kakršnih 
na Gamescomu denimo skoraj ni bilo. 

Z mobilniki je za naše razmere križ, saj je Japonska 
specifičen telefonski svet. Dočim Zapadnjaki vihtimo 
ifone, nokie in blackberryje, ki uporabljajo komunika- 
cijski standard GSM, Tokijci rokujejo s svojevrstnimi 
aparati. So fini, z velikimi barvnimi zasloni, odličnimi 
tipkovnicami in praktičnimi funkcijami. GSM-mreže 


Niti Švabi niso tako odbiti, da bi med obiskovalci postopali zaposleni v irharicah, Japonci pa ne vidijo ovir za dečve v kimonih. No, večina babšet je klasično 
načičkanih in sfriziranih. Vobče so vljudne in dobrikave ... nakar pridejo njihovi karatejski cosplay tipi, ki mislijo, da so v igri Yakuza. A-sa! 

na Japonskem ni, prav tako so redki modeli, v kate- 
rem daš nam samoumevno SIM-kartico. Telefoni so 
dosti bolj kot pri nas povezani s ponudnikom mobilno- 
sti, ki ne daje le mreže za SMSe in e-pošto, temveč 
skrbi za javanske igre, ki jih je na desettisoče, GPS, 
klicne melodije, popularno glasbo, slikice, dnevne no- 
vice, instantni čvek, videotke v Flashu, videopogovo- 
re, ogled TV-programa in podobno. Zato je imeti ja- 
ponski telefon zunaj Dežele vzhajajočega sonca pro- 
blematično, če že ne nemogoče. 

Trg obvladujejo trije ponudniki, KDD, NTT DoCoMo in 
Softbank, dočim mobilce izdeluje kup tamkajšnjih 
podjetij, od Sharpa in Panasonica do Sanya, Toshibe, 
Pioneerja, Hitachija, Kyocere, Casia, Kenwooda ... 
Kamor pogledaš, jih je naprodaj čuda, pri čemer cene 
nekaj mesecev starih modelov strmoglavijo, kajti vsi 
bi radi imeli najnovejši 'keitai', kot Japonci pravijo 
svojim mobilcem. Iz tega izhaja splošno sprejeti izraz 
'keitai kultura'. V večjih mestih ni nikakršno prese- 
nečenje, če na ulici k ušesu fon tišči ali po njem brklja 
dobesedno vsaka druga oseba, zlasti mlajša. 


Ročna vlada 


Ker je med plevami težko najti za nas okusna zrna, je 
nesmiselno podrobno opisovati programčiče in igrice 
za tamkajšnje mobilarnike. Nasploh je TGS 2011 te- 
žaven s stališča zanimivosti za splošnega slovenske- 
ga igralca, kajti najbolj ni obiloval niti softver za sob- 
ne konzole, marveč za Nintendov 3DS, ki jih je pod 
Alpami komaj za vzorec, in za Sonyjevo prihajajočo 
ročno drkalo playstation 
vita. 


SONY 

OF VITA 
Vita, ki bo v Evropi stala 250 evrov (model wi-fi) ali 
300 EUR (wi-fi - 3G), bo deležna obilice izpeljank 
starih iger, med njimi Syphon Filtra. Na sliki je 
splovitvena škatla. 


Ponovimo: velik večdotikovni OLED-zaslon ločljivosti 
960 x 544, dve analogni gobici, zaznavanje nagiba- 
nja, prepoznavanje glasu in izvirna možnost dotikanja 
na zadnji strani, kjer bomo s prsti drseli po površini. 
To bo ponudilo zanimive igralne možnosti, drugačne 
od konkurence, zlasti tablične in fonične, ki dobro 
skačeta v rit tako Sonyju kot Nintendu. V Evropi in 
Ameriki bodo vito splovili šele spomladi 2012, v Ja- 
pan pa pride 17. decembra v navezi s šestindvajseti- 
mi igrami. Zato je bilo na Tokyo Game Showu že čuti- 
ti lansirno mrzlico. Za PSV smo videli kar nekaj inte- 
resantnih naslovov brez prežvekovanja standardne 
krme v obliki Uncharted: Golden Abyssa - tako izvir- 
ne kot predelave ali nadaljevanja starih uspešnic. De- 
nimo Okamiju podobni Sumiomi, sekljačini Gravity 
Daze in Shinobido: Tales of the Ninja, dirkačino Wi- 
peout 2048 ter vrnitev Konamijeve epske frpjke Sui- 
koden. Je pa gmajna penila, ker bo naslednji Monster 
Hunter, ki je na Japonskem tako priljubljen kot pri 
nas Call of Duty, prišel na 3DS, ne na vito. 


NINTENDE3DS. 


Za 3DS so predstavili dodaten analogni drsnik, ki 
bo na Japonskem naprodaj od 10. decembra za 15 
evrov in bo sesljal lastno baterijo. Podpiralo naj bi 
ga veliko naslovov, med njimi RE Revelations. 


Tudi PS3 je bil deležen pozornosti, žal brez težko 
pričakovanega The Last Guardiana, za katerega še 
vedno velja mednarodna letnica 2012. Xbox 360 pa 
dosti manj, kajti kljub vsem Microsoftovim naporom 
so jih v šestih letih prodali komaj kaj več od milijona 
in pol, povprečno dva tisoč na teden in letos samo 70 
tisoč. Za primerjavo: playstation 3 - 6.500.000, wii - 
11,5 milijona. Res pičel izkupiček Microsofta v 128- 
milijonski državi. Na Zahodu je slika drugačna, kajti v 
ZDA prednjači wii (30 milijonov), xbox 360 je drugi z 
19 milijoni kosov in PS3 tretji z 12 milijoni. V Evropi 
pak zopet vodi wii s 25 milijoni, drugi je PS3 s 15 mi- 
lijoni in tretji xbox s 14 milijoni. Temu navzlic je bil 
Microsoft prisoten na TGSu, najbolj z Gears of War 3, 
ki jim hoče zavdati Sega z Binary Domain, in Halo: 
Anniversary. 

Od marsikod se je bliskal 3DS z zvečine že znanim 
naborom 3D Maria, Kida Icarusa, Star Foxa in Zelde, 
ki smo jih že popisali v raportih in opisih. Bila pa je 
presenetljiva pretežna odsotnost DSa. V primerjavi z 
naslednikom sploh ni tako podhranjen, saj Nintendo 
ni storil revolucije, in skozi štiri modele (navadni, lite, 
DSi, XL) so jih prodali že skoraj 147 milijonov. To da- 
je vedeti le eno: Nintendo se je izrecno potrudil za 
ugasnitev podpore staremu ter odprtje vrat novemu 
modelu. Grdo do vseh, ki bi radi še najprej uporablja- 
li DS, in to ne za drek, marveč za AAA-naslove. Celo 
Professor Layton se z Mask of Miracle že ozira proti 
3DSu, čeprav bo s Spectre's Call še zadnjič prišel na 
DS. Podobno velja za skromno zastopani PSP. 


Necomimi (neko < mačka, mimi < ušesa) je akse- 
sorij za na glavo, ki bere nivo tvoje koncentracije. 
Ce se trudiš biti osredotočen, se uhlji postavijo po- 
konci, sicer so mlahavi. Res so nori ti Japonci. 


Hja, tako je v tej industriji, ki hoče stalno drveti dalje, 
tudi na slab rovaš tistega, kar je že dosegla. Daleč od 
tega, da bi bilo z Japonsko kaj drugače, čeprav bi od 
zanemarjanja starih naprav pričakovali več svežine. 
Prejeli bomo najverjetneje isto kot vedno: kup prežve- 
čenosti in šrota ter nekaj izrednosti. Morda bo med 
njimi kaka od tu podrobneje popisanih! 

Resident Evil Revelations 

Capcom za 3DS, 27. januarja 
Revelations bodo osmi del osrednje serije. Nast- 
opali bomo kot Chris Redfield in JilI Valentine, 
scenarij bo postavljen med štirico in petico, ig- 
ralno pa bo poudarek na preživetveni grozi, razis- 
kovanju, streljanju in reševanju ugank. 


Final Fantasy XIlI-2 

Sguare Enix za PS3 in X360, 3. februarja 
Nadaljevanje FFXIH bo uvedlo nekatere novosti, 
kot so naključno pojavljanje monstrumov, na- 
stavljiva težavnost bojev, raba udomačenih po- 
šasti kot pribočnikov, sekvence OTE, miselne 
puzle in veječi se dialogi s srečanimi osebami. 


Gravity Daze 
V cel-shaded grafiki bomo igrali kot čudovito 
animirana belolasa junakinja, ki jo spremlja črna 
mačka. Poanta bo spektakularno uničevanje so- 
vražnikov nalik Bayonetti, le da bomo dosti več 
časa preživeli v luftu, kjer bomo serijsko zadaja- 
li nemilosrdne udarce. 


Sony za vito, 2012 


Wrath of the White Witeh Leve/-5 za PS3, 2012 
Japonci obožujejo risankave frpjke in Jeza bele 
coprnice (Ni no Kuni) je še ena. Iz tretje osebe 
bomo kot poba hodili po mestih in naravi ter se 
v miksu realnega časa in potez bojevali s hecni- 
mi sovražniki. Bistvena je čudovita animacija 
kultnega studia Ghibli. 

CONA LTONO 


Svet je za vrat stisnila recesija in ker je vsak evrček vedno bolj dragocen, 
so filmski studiji, glasbene založbe in države zaostrile gonjo proti sple- 


tnim piratom. 


si opaše zakrivljen meč, na rame vrže sodček ruma in 


se poda na potovanje s sodobnimi gusarskimi kolegi širom kibervesolja. 


z Združenih držav poročajo, da se je od februar- 

ja število toženih uporabnikov izmenjevalnega 

protokola Bittorrent skoraj podvojilo. Skupaj je 

na sodišču od januarja 2010 zaradi internetne- 

ga gusarstva pristalo okoli 199 tisoč večinoma 
neimenovanih kršiteljev zakonodaje. Bolje so se or- 
ganizirale tudi protipiratske skupine. Združenje ame- 
riških filmarjev MPAA se je pred kratkim povezalo z 
nekaterimi ponudniki spletnih storitev in ustanovilo 
tako imenovani Copyright Alert System. Ta bo delo- 
val tako, da bodo osumljencem za kršitev avtorskih 
pravic najprej poslali opozorilo po elektronski pošti, 
za večkratne kršitelje pa pripravljajo strožje ukrepe. 
Kakšni bodo, še niso povedali. 


Vi pa nam že ne boste kro jili 
spletnih zakonov! 


Filmska industrija je pred kratkim slavila zmago v Ve- 
liki Britaniji, kjer so hollywoodarji dosegli, da je sod- 
nik velikemu ponudniku spletnih storitev BT ukazal 
blokado 'piratske' strani Newzbin2. Angleški mediji 
so se odzvali večinoma negativno, saj v tej odločitvi 
vidijo začetek spletne cenzure. Še huje: da jim Ame- 
ričani krojijo spletno zakonodajo. 

V Podalpju zadeve niso tako kritične, kot so nam po- 
vedali predstavniki slovenskih ponudnikov spletnih 


storitev. "Do sedaj nismo bili seznanjeni z nobenim 
primerom tožbe, vložene zoper katerega od naših 
uporabnikov zaradi kršitve avtorskih pravic, tako da 
bi težko ocenjevali porast tovrstnih zadev v Sloveniji," 
pravi Nada Majdič iz T2. Njen kolega Boris Ziherl iz 
Telekoma Slovenije pa razlaga, da sami ponudniki ne 
prijavljajo svojih uporabnikov: "Kot operater nimamo 
pravice obdelovati vsebine komunikacij, razen kar je 
potrebno za opravljanje storitve. Zato ne razpolaga- 
mo s podatki, s katerimi bi lahko podali ali celo mo- 
rali podati kakršnokoli prijavo suma kaznivega deja- 
nja. Vse zakonite zahteve sodišč in preiskovalnih or- 
ganov izvršimo le na način, kot določa zakonodaja. 
Pri tem pristojni organi v svojih zahtevah niso dolžni 
razlagati razlogov za zahtevo, kar pomeni, da kot 
operater ne vemo, kakšne sume preiskujejo." 


Ali domače pirate čaka do 
tri leta za rešetkam? 


Toda ravno koncem poletja se je v Sloveniji začela 
politična debata (stanju v parlamentu primerno pri- 
mitivna) o tej temi. Prva je usekala opozicija, ki v 
predlogu novele kazenskega zakonika kritizirala zlasti 
to, da bo lahko vsak, ki bo imel na osebnem računal- 
niku datoteke v formalni vrednosti 5000 evrov, šel za 
do tri leta v zapor. Poleg se populistično sprašujejo, 

če namerava 'ta vlada zapreti vse mlade ljudi'. Mini- 
strstvo za pravosodje se je začelo takoj braniti, da se 
kot vse evropske države resno ukvarjajo z narašča- 
njem obsega kibernetske kriminalitete in da 'nikakor 
ne gre za uvajanje elementov policijske države, tem- 
več za krepitev demokratične'. Ko bosta vlada in 
opozicija zamenjala stolčke, si bosta zelo verjetno 
diametralno podali mnenji. Kako se bo to jajcanje 
končalo, ni jasno, ministrstvo pa je reklo, da bo pre- 
učilo, če se da ta del besedila zakonika izboljšati. 

V luft je ob predlagani spremembi zakona skočila tudi 
Zveza potrošnikov Slovenije in z naslednjo izjavo za 
javnost ostro nastopila proti nepremišljenim potezam: 
"Avtorsko pravo bi moralo vzpodbujati kreativnost in 
inovativnost v korist vse družbe, moralo bi zagotavlja- 
ti avtorjem primerno plačilo za uporabo njihovih del 
in hkrati omogočati razvoj novih načinov izmenjave 
znanja in idej. Očitno pa je, da si velike korporacije, ki 
obvladujejo glasbeni in filmski trg ter digitalno tehno- 
logijo, želijo s prekomernim zaostrovanjem pogojev 
uporabe avtorsko zaščitenih del pridobiti še večje do- 
bičke. Pri tem svoje cilje uspešno skrivajo za sklice- 
vanjem na varstvo interesov avtorjev teh del (ki po 
raziskavi BEUC Intellectual Property Rights Strategy 
dobijo le 0,001 centa na prodani album) in nameno- 
ma pretiravajo s trditvami, da zaradi nedovoljene 
uporabe nastaja ogromna gospodarska škoda, če- 
prav analize tega ne potrjujejo." 

Imajo tudi rešitev, saj predlagajo ukrepe za posodobi- 
tev in poenotenje sistema avtorskih pravic v Evropski 
uniji, s čimer bi lahko vsak dobil dostop dostop do av- 
torsko zaščitenih del dobre kakovosti in po primerni 
ceni. Opozorili so, da Slovenci sploh ne moremo le- 
galno kupiti nekaterih oziroma večine zabavnih digi- 
talnih vsebin, ki jo ponujajo globalni ponudniki, kot so 
Amazon, Hulu, Netflix, ltunes, Spotify in podobni. No, 
Apple je nam je konec septembra naposled dal napro- 
daj tudi muziko (ne pa tudi filmov), zato si vsaj vrstni- 
ki z Zahoda o nas ne bodo mislili, da živimo v tehno- 
loški kameni dobi. "Potrošniške organizacije ne podpi- 
ramo nedovoljene uporabe zaščitenih avtorskih del, 
vztrajamo pa, da je treba ločiti med organiziranim kri- 
minalom in posameznimi uporabniki," so se na stran 
uporabnikov postavili na ZPS. 

Po vseh teh pritožbah je na koncu oktobra končno 
'spregledalo' Ministrstvo za pravosodje, ki je sporo- 
čilo, da je podprlo dopolnilo, da nalaganje s spleta ne 
bi bilo kaznivo, če bi šlo za osebno uporabo v neko- 
mercialne namene. Torej se verjetno le ne bomo vsi 
gledali skozi zaporniške rešetke. 


Zakonski morilci interneta 


Kako deluje zakonodaja na tem področju pri nas tre- 
nutno, je opisala Barbara Mazzoni iz ponudnika AMIS: 
"Operaterju lahko samo sodišče naloži tako imenova- 
no blokado določene spletne strani - 3. odstavek 9. 
člena Zakona o elektronskem poslovanju na trgu do- 
loča, da lahko onemogočanje dostopa do vsebin v 
komunikacijskih omrežjih ponudniku storitve izključ- 
nega prenosa (dostopa do interneta) naloži le sodiš- 
če, in sicer zaradi odkrivanja in preprečevanja kazni- 
vih dejanj, varstva zasebnosti, varovanja tajnih poda- 
tkov ali poslovne tajnosti." ln kaj storiti, če kdo krade 
in avtorske pravice krši vam? Kot pravi Peter Perčič iz 
Telemacha, se je za to treba podati v boj s sodnimi 
mlini: "Skladno z veljavno zakonodajo je postopek 
verjetno tak, da oškodovanec ovadi kršitelja oziroma 
prijavi dogodek na policijo. Sledita predlog za pregon 
in kazenska ovadba, ki jo policija pošlje na sodišče. 
Druga pot je verjetno ta, da oškodovanec sam vloži 
tožbo na sodišče." 

Precej krut protipiratski zakon so poslanci vladajoče 
Berlusconijeve stranke predlagali v italijanskem par- 
lamentu. Ponudniki spletnih storitev bi morali uvesti 
filtre za strani, ki kršijo avtorske in druge podobne 
pravice. Uporabnikom pa bi lahko izklopili internet, 
če bi ponudnika kdo zgolj obvestil o morebitnem kr- 
šenju zakona. Italijanski odvetnik in avtor knjige o za- 
konskih vidikih spletnega trgovanja Fulvio Sarazana 
je predlagani zakon poimenoval kar 'resolucija mori- 
lec interneta', saj bi z njegovo uveljavitvijo internetni 
ponudniki postali civilno in kazensko odgovorni za 
kršitve avtorskih pravic po spletu, običajni uporabniki 
bi postali organi policije, ki prijavljajo kršitve, sodstvo 
pa v vse to ne bi bilo vključeno. Tiranska ureditev, 
kjer te lahko prijavi vsak zlonamernež in ti tako v tre- 
nutku onemogoči dostop do spleta, če si kriv ali ne, 
seveda kvečjemu zbuja odpor do državne represije in 
simpatije do vseh, ki bi zaradi takšnega zakona nasr- 
kali. Nasprotniki upajo, da se bo sporni in neživljenjs- 
ki predlog 'zataknil' v parlamentarnih postopkih ter 


da bodo uspeli politiki skupaj s strokovnjaki najti bo - 


ljšo rešitev. 


- - » A CI v - - 
Pirati najboljši potrošniki 
Seveda je problem piratstva bolj večplasten, kot ga 
morda razumejo naši in tuji parlamentarci. O tem 
med drugim pričajo mnoge dnevne novičke iz tujine, 
ki v zadnjih mesecih curljajo k nam. Na eni strani je tu 

glasbena industrija, ki jo je po po- 
ročanju agencije Reuters spletno 
gusarstvo kar precej načelo. V de- 
setih letih je prodaja padla za po- 
lovico, založbe so odpustile tisoče 
zaposlenih in panično začele tožiti 
uporabnike. Ker vse to ni zaleglo, 
iščejo nove pristope za povrnitev 
dela dohodkov. Novi trend, ki so 
se ga oprijeli, so spletne strani, 
kjer lahko za mesečno naročnino 
(običajno od pet do petnajst do- 
larjev) neomejeno poslušaš ob- 
sežne zbirke glasbe. Obiskovalce 
skušajo na naročniške limanice 
privabiti z začetnim zastonjskim 
dostopom do množice pesmi. Po 
vzoru angleškega Spotifyja sta ta- 
ko čez lužo pred kratkim nastali 
podobni strani MOG in Rdio. Go- 
vori pa se, da Facebook pripravlja 
glasbeno platformo, s katero bodo 


PIRATE'S DILEMMA 


Matt Mason knjigo o dilemah pi- 
ratstva na svoji spletni strani v 
elektronski obliki ponuja zastonj 
ali za poljubno donatorsko vsoto. 


težko igrati piratske igre z odstra- 
njenimi tehničnimi preprekami - 
potem imamo veliko težavo. Mora- 
lo bi bilo laže igrati igro, ki si jo le- 
galno kupil, od igre, ki si jo spirati- 
ziral," o dilemi raznovrstnih zaščit 
razmišlja Guillaume Rambourg, 
eden od direktorjev spletne štacu- 
ne za starejše igre GOG.com. Ne- 
kateri vidijo rešitev pred gusarji v 
zastonjskih in spletnih igrah, saj 
imajo le tam ustvarjalci pravi nad- 
zor. Kot pravi Christian Svensson 
iz PC Gaming Alliance: "Stranki ne 
moreš nikoli zaupati, druga stvar 
pri brezplačnih igrah pa je, da jim 
piratstvo lahko koristi, saj lahko 
vprežejo razpečevalno moč in vi- 
ralno naravo gusarskih omrežij. V 
nekaterih primerih ima tako pirat- 
stvo pozitivno plat,". Nekateri nje- 
govi kolegi iz igralske stroke pa 


skušali izvabiti cekin iz svoje več- 

stomilijonske uporabniške baze. Doslej podobni pro- 
jekti še niso začeli prinašati res velikih denarcev, a ko 
v igro vstopi Facebook, se lahko marsikaj hitro spre- 
meni. 

Drugo plat piratstva predstavljajo ugotovitve enega 
največjih podjetij za raziskave trga GfK Group, s kate- 
ro si je zabavna industrija spustila lepo kajlo. Pred- 
vsem filmski del, ki hoče pirate prikazati kot kriminal- 
ce in parazite. Rezultati so namreč pokazali nasprot- 
no: da si pirati velikokrat naožijo nelegalno kopijo fil- 
ma, da ga vsaj preizkusijo pred nakupom, ker v zbirki 
nočejo imeti garažnih devedejev. Kupujejo tudi več 
ploščkov kot povprečni potrošniki in večkrat obisku- 
jejo kino, zlasti ob premierah ob koncu tedna, ki so 
ponavadi nekaj dražje. Neimenovani naročnik razis- 
kave z izsledki ni bil zadovoljen oziroma mu niso 
ustrezali, zato se je odločil, da jih ne bo objavil. Na 
srečo pa je informacija ušla iz GfKja in postavila na 
laž marsikatero neupravičeno jamrarijo industrije. 

Z vprašanjem delovanja spletnih gusarjev se je veliko 
ukvarjal tudi Matt Mason, avtor knjige The Pirate's Di- 
lemma, ki v piratstvu najde mnoge pozitivne lastnosti. 
"Piratstvo skorajda vedno prinese inovacije, saj se pi- 
rati trudijo obiti utečen sistem. Sledijo svojim idejam 
in potrebam ljudi, včasih celo trga. Ne trdim, da so 
vse ideje dobre. Inovativnih pristopov pri razpečeva- 
nju drog in trgovini z orožjem ne podpiram. Toda veli- 
ko piratskih rešitev je dobrih in ljudje jih cenijo. Poleg 
tega pirati vplivajo na večjo učinkovitost trga, ki se 
prilagodi. Poglejte samo digitalno glasbo. Ljudje so 
sami prešli na datoteke, čeprav da je industrija dolgo 
vztrajala na klasičnih cedejih," je Mason razložil v in- 
tervjuju za Val 202. Ob tem je pirate uvrstil v širši kon- 
tekst obdobja 'digitalne revolucije', ki so ga prinesle 
nove tehnologije in splet ter je povzročilo, predvsem 
pri mladi generaciji, nove načine razmišljanja in odno- 
se ter drugačno organiziranje družbe in obnašanje. 


Bodo pirati izumrli zaradi 
zaston jskih iger? 


Med pecejaši naj bi bilo piratske robe v različnih 
državah med štirideset do osemdeset odstotki. Zato 
industrija iger že dolgo išče učinkovito zaščito. Pri 
tem niso preveč uspešni, saj so spletna preverjanja ali 
igranje s ploščkom v računalniku za uporabnika nad- 
ležni, pirati pa hitro najdejo način, kako novotarijo 
zaobiti. "Če narediš celotno izkušnjo igranja bolj za- 
pleteno in bolj sitno za ljudi, ki igro kupijo, in če ni 

menijo, da je piratstvo tako ali tako 
v zatonu. Razmišljajo namreč, da bo čez nekaj let mo- 
goče večino naslovov za PC igrati zastonj po spletu ali 
v okviru družabnih omrežij, seveda z doplačilom za 
priboljške po zgledu modela pay-to-play. Drzna teza, 
ki pa se zdi še daleč od uresničitve. 


Gusarska politika 


No, pred kratkim so slavili tudi pirati. Na septembr- 
skih lokalnih volitvah za berlinski parlament je nemš- 
ka Piratska stranka dobila devet odstotkov glasov in 
zasedla petnajst sedežev v skupščini. Volila jo je veči- 
noma mlajša generacija do trideset let in, presenetlji- 
vo, nekaj odstotkov volivcev, starejših od šestdeset. 
Predsednik nemške Piratske stranke Sebastian Nerz je 
po poročanju Dnevnika ob uspehu zagnano razložil, 
kako naj bi njihova osnovna ideja po prostem pretoku 
informacij delovala v politiki: "Prikazali bomo, da je 
mogoče imeti transparenten pristop k politiki. Tradi- 
cionalna politika je skrivnostno območje 'prepoveda- 
nega prehoda'. Sestanki se godijo za zaprtimi vrati, 
agende in protokoli so zaprti za javnost, dogovori niso 
objavljeni. Dokazali bomo, da je mogoče odprto infor- 
mirati državljane o tem, kaj se dogaja, katere so alter- 
native in zakaj je bila določena pot izbrana." 

S temi mislimi se ob zdajšnji politični krizi v doma- 
čem 'hlevu demokracije' ni težko strinjati. A drugo 
vprašanje je, če se je slovenska Piratska stranka po 
vzoru nemških kolegov sposobna dovolj organizirati 
za te ali prihodnje volitve in za sabo potegniti mlado 
generacijo. Za slednjo so vprašanja, ki jih odpirajo, 
veliko pomembnejša od zgodovinskih tem, o katerih 
se kregajo stari mački v slovenski politiki. 


Naloženo 03.10.2011: 

Glede na predlog novega zakona bi lahko oblasti 
slovenske pirate in ljubitelje take robe strpali v ke- 
ho. A se to očitno ne bo zgodilo. 

otovo se vam je že zgodilo, da ste se 
znašli v situaciji, ko bi nujno morali ne- 
kaj prerezati, priviti ali odpreti. Kot zak- 
leto ni bilo pri roki nič takega, kar bi ko- 
ristilo, zato se je švicarski vojaški nož 
hitro znašel na prednostnem seznamu bodočih na- 
kupov. Nakar ste ga, vsega lepega in sijočega, pus- 
tili v predalu. Ko pa ste ga končno začeli nositi s sa- 
bo, je padel iz žepa oziroma ste ga posodili in nikoli 
dobili nazaj. Zato se ne čudite, da smo vsi, ki ga še 
imamo, tako zadrgnjeni, da ga nočemo dati iz rok. 


Kako so iznašli švicarski vojaški nož? 

Zgodba o tem nadvse praktičnem orodju, ki je posta- 
lo sopomenka za vsestranskost, se je pričela leta 
1890. Takrat je švicarska vojska, ki je vojake od leta 
1886 opremljala s klasičnimi pipci, menjala puške. 
Nove modele je bilo treba pri čiščenju razdirati z izvi- 
jačem. Ker pa se ni spodobilo, da bi vsak soldat s sa- 
bo vlačil šraufciger, jim je padlo na pamet, da bi ga 
dodali kar sklopnemu nožu. V Švici niso našli proizva- 
jalca, ki bi ustregel njihovi želji, zato so jih naročili pri 
priznani nemški tvrdki Wester iz Solingena. Prvi offi- 
ziermesser, model 1890, je bil rojen. Imel je rezilo, iz- 
vijač, odpirač za konzerve in šilo. 

To pa je šlo hudo v nos švicarskim nacionalistom, po- 
sebej gospodu Karlu Elsenerju, ki se je bavil ravno z 
izdelavo nožev. Že leto kasneje je ustanovil najprej 
ceh nožarjev in pričel masovno izdelovati prav take - 
a boljše! - pipce. Ko si je zagotovil pogodbo z vojsko 
(na podlagi nacionalnega interesa, jasno), je namreč 
od Nemcev prevzel izdelavo in njegov pronicljivi um 
je takoj našel kup napak. Domislil se je novega siste- 
ma vzmeti za odpiranje, ki je rezilo držala na mestu, in 
tako v ročaju pridobil prostor za še en, manjši nož. 
Ter, jasno, odpirač buteljk. Izboljšani model je pred- 
stavil leta 1896, kar ni bilo niti trenutek prepozno, 
kajti konkurenca medtem ni stala križem rok. Podo- 
ben nožič je leta 1893 pričelo izdelovati še eno švicar- 
sko podjetje, ki ga je kasneje odkupil in po sebi po- 
imenoval njegov glavni direktor, Theodore Wenger. 
Delavnici sta ves čas sitnarili vojski, ki je ustregla en- 
krat enemu, drugič drugemu, dokler niso leta 1908 
obupali in naročila enakovredno razdelili med obe. 
Leto kasneje je Elsenerju umrla mati in njej v spomin 
je svojo firmo poimenoval Victoria. Čez dvanajst let, 


€ V primerjavi s sodobnimi pipci je tale Wenger- 
jev nožič iz predvojnega časa videti neugleden. To- 
da njegova uporabnost nikoli ni bila vprašljiva. 


k Vam svetuje že od leta 2005 


Ouattro nikoli ni gledal McGyverja, a mu kmečka 
logika pravi, da je neumno biti brez švicarskega 
vojaškega noža. Četudi z njim ne veš, koliko je ura. 


ko so pipce prvič pričeli izdelovati iz nerjavnega jekla, 
pa ga je še enkrat preimenoval v Victorinox. Vmes so 
seveda vznikli novi proizvajalci in velika dva sta po- 
trebovala nekaj prepoznavnega, da bi se ločila od 
horde posnemovalcev. Dobro podmazana državna 
pogodba jima je omogočila, da sta v svojem logotipu 
smela uporabiti švicarski grb. Pri Wengerju je ta v 
rahlo napihnjenem kvadratu, pri Victorinoxu na pra- 
vem ščitu. Prav tako je prišlo do dogovora, da bo 
Wenger za promocijo svojega izdelka uporabljal izraz 
'pravi švicarski oficirski nož', dočim bo Victorinoxov 
'originalni'. Zgodba bi se leta 2005 najbrž končala, 
ker je Victorinox konkurenta preprosto kupil, a so se 
odločili, da bodo obe blagovni znamki ohranili. Z na- 
kupom pa so znova postali edini opremljevalec švi- 
carske vojske. 

Vseeno pipci niso dosegli svetovnega slovesa vse do 
konca druge svetovne vojne, ko so jih odkrili ameriški 
vojaki in si jih pričeli masovno kupovati. Ker Čezlužci 
niso sposobni izgovoriti besede offiziermesser, je one- 
gaj pridobil nadimek 'swiss army knife', ki smo ga 
povzeli vsi ostali. 

V svojih sto dvajsetih letih zgodovine se je nož kon- 
kretno spremenil le petkrat. Najbolj drastično ravno 
leta 2008, ko je prišel v rabo model soldatenmesser 
08 - ta je nastal na podlagi modela, ki ga je Victori- 
nox izdelal za nemško vojsko. Ima večji, ergonomski 
ročaj, navaden in križni izvijač, ojačano rezilo ter 
žago. Če ga slučajno še nimate, je ravno tak trenutno 
najbolj priporočljiv nakup. Preveč orodij v enem po- 
meni, da nobeno ni kaj prida. Četudi je švicarsko. 


Kako so včasih točno merili čas? 

In odkod ideja, da ima ura 60 minut? Tovrstna razde- 
litev je stara kar kakih štiri tisoč let, zanjo pa so se 
odločili Mezopotamci - bržkone zato, ker so uporab- 
ljali šestdesetiški številski sistem, a zagotovo trditi te- 
ga ne more nihče - in Egipčani. Morda že kdo pred 
njimi, a prve zapise o času najdemo pri njih. Zanimi- 
vo, da so isto številčenje uporabili Maji. Prve ure so 
bile sončne in čas so določali po tem, kam je padala 
senca. Ponoči in v dežju kajpak niso delovale, zato so 
morali napraviti nadomestek. Prvi tovrstni principi so 
bili vodni, čas pa si prebral po oznakah, ki so kazale, 
koliko vode je izteklo. Sistemu, ki je poznal deset 
dnevnih ter štiri somračne ure (dve zjutraj, dve zve- 
čer), so dodali deset nočnih, nakar so ga razdelili na 
dvanajst dopoldanskih in dvanajst popoldanskih. Ker 
je voda zaradi pritiska iztekala neenakomerno, so 
pričeli uporabljati stožčaste posode, da so bile urne 
črte lepo razporejene. Potem so se domislili vodo za- 
menjati s peskom in rodila se je peščena ura, kakršno 


poznamo še danes. Kasneje so vodno uro prevzeli 
Grki in jo poimenovali klepsidra (kradljivka vode), iz- 
tečeno vodo pa so porabili še v druge namene. Platon 
je recimo izumil budilko, kasneje so jim dodali celo 
številčnice s kazalci. Točnost ur tistega časa je hodila 
navzkriž za nekaj minut na vsakih šestdeset, a so se 
jo trudili izboljševati, predvsem na zahteve astrono- 
mov. Ugotovili so, da z vodo neposredno ne bo šlo, in 
pričeli so izdelovati mehanske ure, kjer je voda rabila 
samo kot vir energije. Ta tehnologija, kot tudi pešče- 
ne ure, se je obdržala več kot tisoč let. 

Točnost je poskočila šele v 16. stoletju za časa Gali- 
lea, in sicer z rabo nihala. Človeštvo je prvič merilo 
sekunde in eden od menihov je celo prisilil kolege, da 
so zijali v nihala, dokler niso našteli 86.400 nihajev. 
Tistega, ki je najbolj točno izmerilo ves dan, so vzeli 
za sekundnega. Kako tudi ne, ko pa se je astronom 
Tycho Brahe pritoževal, da ima štiri ure, ki so se med 
sabo razlikovale za štiri sekunde na uro! 

Mehanske sobne, stenske in po izumu nemirke tudi 
žepne ure niso čutile potrebe po skrajni točnosti. Itak 
se jih je dalo sproti popravljati. Je pa bila kritična v 
pomorstvu, za kar so Angleži izumili kronometre. Z 
njimi si določal položaj ladje glede na časovno razliko 
med ničtim poldnevnikom in višino sonca na tvojem 
položaju. Sam izraz je pomenil, da mehanizem ustre- 
za zahtevanim standardom za točnost. 

V 20. stoletju je razmah tehnologije poskrbel, da smo 
sekundo večkrat definirali nanovo. Najprej so jo iz- 
računali po posebni formuli kot 31.556.926-ti del leta 
1900. Izkazala se je za je premalo točno, zato smo 
poskušali z definicijo, da je to čas, v katerem svetloba 
prepotuje svojih skoraj tristo tisoč kilometrov. Tudi ni 
šlo. Nakar smo odkrili, da določeni atomi nihajo iz- 
jemno natančno. Posebej se je pri tem izkazal cezij, 
zato je danes sekunda definirana kot čas, v katerem 
ta atom pri absolutni ničli zaniha 9.192.631.770-krat. 
Na podlagi tega so napravili prvo atomsko uro. Njena 
natančnost: za sekundo prehiti ali zaostane v tridese- 
tih milijonih let. 

Za nekatere sekunda ni dovolj dobra. Podjetje Swatch 
se je ob koncu tisočletja recimo domislilo zanimive 
oglaševalske poteze, ko so hoteli uvesti internetni 
čas. V dobi splošne globalizacije je bojda težko spra- 
viti skupaj ljudi v različnih časovnih conah, zato naj bi 
internetni udarec (beat) postal univerzalna časovna 
enota. Dan je bil razdeljen na tisoč udarcev, torej je 
vsak trajal približno minuto in pol, števec pa se je po- 
nastavil vsak dan opolnoči po švicarskem času. V 
Bielu, kjer je sedež podjetja, so celo začrtali novi in- 
ternetni poldnevnik. A reč je, kot večina internetnih 
senzacij, po nekaj letih padla v pozabo. 

sa čast Battlefieldu 3, da je v ZDA in Ev- 
ropi nabral že milijon in četrt prednaročil, 
za kar se lahko v veliki meri zahvali 
uspešnemu Bad Companyju 2 - tega so 
za PC, PS3 in xbox 360 prodali več kot 
pet milijonov. In vsa čast Gears of War 3, ki so hitro 
presegli cifro treh milijonov potrženih kosov in bodo 
nedvomno potolkli BC2. A četudi lahko pričakujemo 
letenje Battlefieldov 3 s polic, saj ima več preorder- 
jev kot konkurenca, in čeprav so testosteronski špri- 
ci rdeče futke v Epicovem zaključku sage o planetu 
Sera privlačni, se mi zdi, da je prodajni zmagovalec 
te jeseni znan. Modern Warfare 3, ki za računalnike 
in tamočni konzoli izide 8. novembra. 
Datum poznajo celo izključni igralci dirkačin, frpjev in 
zlaganja diamantov v vrste. Če njih samih ne briga, so 
jim drugi povedali. V Sloveniji učenec v katerikoli 
srednji šoli, pa čak i osnovni, v Ameriki morda eden 
od več kot 6000 udeležencev dvodnevne prireditve 
Call of Duty Experience (XP), 
ki je tekla začetkom septem- 
bra v Los Angelesu. Smo ra- 
portirali o tem v prejšnjem 
Jokerju, a morebiti si pozabil 
na to fešto, za katero so ude- 
leženci plačali po 150 dolar- 
jev vstopnine. 
Že to priča o bajeslovni prilju- 
bljenosti franšize CoD, ki jo 
igra staro in mlado. Prodali so 
recimo osemnajst milijonov 
paketov dodatnih zemljevi- 
dov za Black Ops, kar pome- 
ni, da je vsak igralec za ekstra 
blackopovsko robo plačal še 
petnajst evrov (založnik Acti- 
vision Blizzard je v drugem fi- 
nančnem kvartalu 2011 ust- 


Za ženske velja, da rade skačejo po radiatorčkih, 
da pa hočejo spati na mehkem jogiju lepo vzhaja- 
nega pivopivca. Tale se strinja. Ji vidimo v očeh. 

varil milijardo evrov prometa, od tega slabo polovico 
v obliki digitalnih dobrin) ... v enem dnevu potržili 5,6 
milijona Black Ops in z njim po šestih tednih ustvarili 
milijardo dolarjev prometa, kar je uspelo samo še fil- 
mu Avatar ... ter se vštulili v, pazi to, četrtino VSEH 
gospodinjstev v Veliki Britaniji, naj imajo elektronsko 
igralno napravo ali ne. 

Številnih fanov, zlasti tistih, ki se ne umeščajo med 
tradicionalne hardcore igralce in bo CoD zanje morda 
edini špil, ki ga bodo v tem letu zares igrali, ne zanima 
cena. Plačali so (ali bi) več kot sto evrov za vstopnico 
na minisejem, koder so streljali s pravimi šmajserji, 
igrali vsemogoče Klice dolžnosti in poslušali Kanya 
Westa. Brez pritoževanj bodo odšteli šestdeset evrov 
za igro, petdeset za vse funkcije nalinijskega povezo- 
valnega servisa CoD Elite ter desetaka in pol za vsa- 
ko razširitev, ki jih ne bo manjkalo. Na forumih, kjer 
nekateri razlagajo nadmoč drugih streljank, dokler ni- 
so zaripli v frise, pa jih ni. 


Osebno menim, da je trušč okrog MWS3 in Battlefielda 3 pretiran. Na eni 
strani mediji z osemstranskimi privjuji in intervjuji, na drugi efekt požara 
v suhi krajini. Hecno, kot da bi folk tako stradal zanimivih iger ... 


Njih ne vzburjajo pretirano detajli izdelave, kot je ta, 
da so se Infinity Ward pri ustvarjanju večigralstva v 
prvem Modern Warfaru obilno napajali pri frpjih, od 
koder so vzeli napredovanje lika z nabiranjem iz- 
kušenj, in Street Fighterju, ki je prispeval perke, za 
katere nabiraš energijo z uspešnim igranjem. Takisto 
ranogi niti ne vedo, da so lani marca ključni člani Infi- 
nity Warda zaradi nesporazumov z založnikom spoka- 
li kufre in se zdaj tožarijo, za MW3 pa so se morali ti- 
sti, ki so ostali, povezati z ekipo Sledgehammer En- 
tertainment, ki sta jo malo predtem ustanovila EAje- 
va veterana Michael Condrey in Glen Schofield. 
Smisel no je, da so Call of Dutyji tako priljubljeni. Sta- 
streljačine, ki ti le redko izpustijo rokico, za katero te 
vodijo skozi hodnike. Tu ni raziskovanja širnega sveta 
izven dokaj ozko odmerjenih strelskih prizorišč, umet- 
na pamet ni baš razgibana, inovacije se zakajajo na 
zadnjem sedežu in dajo mir. CoD je uspešnica tudi za- 
to, ker fura svojo vrsto 'pretiranega realizma'. V nje- 
govih bumtresk prizorih, kjer vse leti v luft in se rušijo 
bajte in teroristi napadajo in junaki triumfirajo, je ne- 
kaj resničnega, življenjskega, ko te napadejo psi, se 
greš snajperja in 'kot na televiziji" mitraljiraš spod ne- 
ba iz A-130. A vse je spakirano v nabuhlo, pisano op- 
no vizuelno-zvočnega spektakla ter patetičnega do- 
moljubnega herojstva, kakršnega poznamo iz filmov. 
Dobro je Hollywood s svojimi plozarijami streniral 
folk, da razmišlja, kakor hočejo njegovi scenaristi. 
Ta mešanica pali in ko je enkrat vžgala, se je zgodil 
efekt snežne kepe, kot pravi Eric Hirshberg, vodja iz- 
dajateljskega oddelka Activision Blizzarda: "Na neki 
točki postane velikost skupnosti okrog tvoje igre 
prednost, saj se lahko vsak novinec takoj pridruži. 

NAJBOLJ IGRANE ZADNJEGA ČASA 


IGRA: UZENA 
gi. CSI BLAČK OPS 51 
OZ. STRRČRAFT 1! 39 
43. HORLD OF MARCRAFT O 885 


64, FIFA 11 98 


45. DEUS EX 89 
A6, CRYSIS Z 86 
67, SHIFI ž 86 
98, DRAGON AGE 2 77 


93, ASSRSSIN! s CEEED Z O 88 


STRANKE NEJBOLJ GAKAJJ MA 
- UNCHARTEJ 5, BATTLEFIELD 3, 
HODERN MARFARE 3, DIABLO 3 


NAGRAJENCA ŽREBANJA 
- Miha Novak iz Vrhnike 
(Virtua Tennis 4 za xbox), 


" Luka Rejc iz Železnikov 
(Dirt 3 za PO) 


Zakaj je šel 
Darth Vader cez cesto? 


Da je prižel na temno stran. 


Njegovi prijatelji so že notri in zmeraj je dovolj ljudi, ki 
so enako izkušeni ali neizkušeni kot on. Ljudje pre- 

prosto hočejo biti tam, kjer so vsi drugi." Iz istega ra- 
zloga je toliko ljudi preizkusilo Google in nato ostalo 
na Facebooku. 

Ne dvomim, da bodo skupnosti okrog Battlefielda 3, 
Gears of War 3 in še kake druge streljačine (ne gre 
pozabiti na orjaški Halov komjuniti, ki ga bo spodbo- 
del Anniversary, pa Uncharted 3, Resistance 3 ...) ve 

like. Pričakujem pa, da bo novi Call of Duty s svoj- 
stveno kombinacijo standardne kvalitete, streženja 
hardcorovcem in udinjanja množicam nasledil Black 
Ops na prvem mestu najbolj nažiganih. Mark Rubin, 
producent Modern Warfara 3: "Vsemu, kar počnemo, 
vlada igralnost, saj je to tisto, kar prodajamo. Naš po- 
gon je docela odvisen od zahtev dizajna, ne tehnolo- 
gije." Je z Battlefieldom 3, kjer DICE radi poudarjajo 
vizualno nadmoč pogona Frostbite 2, drugače? Videli 
bomo kmalu, kajti spopad titanov je pred vrati. 


Sneti 


Mestna hiša, Ribičev kej, pristaniški 
stolp z uro in zavita Lombartova uli- 
čica je samo nekaj znamenitosti kra- 
ja, poimenovanega po Frančišku 
Asiškem. Sem pa pogrešal skrivnos- 
ti, morda še bolj nore, skrivne ska- 
kalnice od mestnih klancev in ka- 
mionov s spuščenimi rampami. 


IGROVJE 


V glavni vlogi pravzaprav 
ni Tanner, marveč rume- MK 
ni dodge challenger R/T 
440 six pack, kakor se $ 
imenuje tale legendarni | 

avto mogote iz leta 1970. (Z 

z filmov vemo, da je San Francisco odličen kraj za 
nore prometne akcije. Prepoznavne klančine so iz- 
vrstne skakalnice in tamkajšnji starodobni tramvaj 
rad postane nenadzorljiv kontejner, ki gazi vse 
pred sabo in na kraju pristane na ferrariju. Zategadelj 
je to fino kalifornijsko mesto idealno prav tako za vse 
avtomobilistične igre. No, roko na srce, prav veliko 
pouliščin se tam ne dogaja, saj na tem natečaju že kar 
nezdravo vodi New York. Po Svetem Frančišku smo se 
lajhali le v GTA: San Andreas in v enem poglavju 
prvega Driverja. ("Ter v Rushu iz leta 1997!!!" -nekdo, 
ki je N64-nostalgičen) Zdaj pa je kraj le dočakal svojo 
lastno in naslovno igro. Žal z napako, saj tramvajev ni. 

Izpolnjevanje prostovoljnih nalog, ki so narejene po treh, štirih ko- 
pitih, odpira še več robnih nalog in možnost nakupa avtomobilov. A 
pravega razloga, da bi kupil recimo zondo, ni, saj jo itak najdeš nek- 
je v prometu, se prežarčiš vanjo in ga pičiš tristo po Market Streetu. 


Izventelesno po 
in okolici 


Aktualni Šofer je zgodbovna nadaljevanka Driv3rja, 
ne Parallel Lines, saj je glavni progonist znova John 
Tanner, organ pregona z najhujšimi šoferskimi skilzi. 
Tako on kot baraba Jericho sta očitno preživela 
istanbulski zaključek trojke in sta ponovno na terenu. 
To pot le avtomobilsko, saj so se avtorji odločili za- 
vreči druge sestavne kose predhodnikov in se vrniti h 
koreninam. Le gume in asfalt, nič peš, nič streljanja. 
Ker nesrečni policaj že spočetka doživi nezgodo, se 


Vratolomno drvenje z zadnjepogonskimi, drseči- 
mi avti po širokih pravokotnih ulicah ameriškega 
mesta je res uživantsko, se priduša , ko 
lovi riti ameriških mišičnjakov po karirastem San 
Franciscu. Žal se avtoavantura prekmalu upeha. 


dobro zamišljena in udejanjena ide- 
ja skakanja iz avta v avto v grafična 
in zvokovna pestrost v zabavni več- 
igralski modusi v samo avtomobilskost je prema- 
lo x z drugimi besedami: manko raznolikosti x ni 
tramvajev, gejev in ferrarijev Ubisoft 


večina igre posrečeno odvije v njegovi podzavesti, ki 
botruje nadnaravni možnosti skakanja iz enega avta 
v drugega. Fora te osrednje igralne domislice je eno- 
stavno ta, da se lahko kadarkoli preselimo v izvente- 
lesni pogled, ki se dvigne visoko nad mesto, nakar se 
prežarčimo v vozilo oziroma voznika po želji. 

Na tak način opravimo čuda neobveznih in obveznih 
stranskih nalog. Največkrat pomagamo policiji pri 
pregonih ali prevozih, zmagujemo v dirkah namesto 
nesposobne mularije in pred kamero izvajamo poce- 
stne karafeke. Uspešnost odpira štorijalne misije, v 
katerih kot Tanner v iskanju Jericha volaniziramo 
oranžnega challengerja. A poanta teh selitev ne osta- 
ja le pri tem, da skočiš v nek vagon in z njim nato iz- 
polniš zadačo na klasičen način. Ne, te premestitve 
so strateški element, ki je neprestano v rabi in odpira 
svet novih možnosti. Na primer: dirkam po precej 
prometnih cestah in mi ne uspe prehiteti nasprotnika. 
Preklopim v ptičjo perspektivo, opazim petsto metrov 
naprej približajoči se kamion, prevzamem oblast nad 
njim in se čelno zaletim v dirkača. Enakega prijema 
se poslužim pri lovih na zlikovce in v redkih odklon- 
skih primerih, ko se moram sam znebiti modrih drek- 
cev pekcev. Mnogokrat pa to ni samo opcija, marveč 
nujnost. Recimo ko se je treba v kratkem času po- 
fočkati na različnih koncih mesta. Ali pri obrambi ok- 
lepnega kombija, ki zahteva onesposabljanje uleta- 
vajočih banditov tako, da se vanje zaletavamo z na- 
ključnimi avtomobili. Čeprav je vse to početje in sp- 
reminjanje avtov v orožje precej nenavadno, je zami- 
sel dobro razdelana in učinkovita. 

Štorijo razpletajo redni in slogovno privlačni filmčki, 
ki na hitrico dajejo občutek interaktivne kriminalke. 
Poleg teh pripovednih odlomkov je vzdušje dobro tu- 
di v igralnem delu, za kar skrbijo neprestani iskrivi 
pogovori s partnerjem in nepričakovani sopotniki, 
obilje šestdesetih pesmi ter bogat ter dovolj veren 
okoliš. Območje je obsežno in vključuje še košček 
okoliša Bay Area, torej skok čez Golden Gate, ovinek 
skozi poenostavljen Sausilito in Richmond ter nato 
nazaj čez Bay Bridge. Bolj oddaljene Silicijeve doline 
ni, zato obisk Googla in Appla odpade. Osrednji del 
je seveda downtown, kjer se pne prepoznavna trikot- 
na stolpnica Transamerica. Znamenitosti je res veli- 
ko, kar se od sodobne mestnice itak pričakuje. Ce- 
stišč je baje za več kot tristo kilometrov in so pravilo- 
ma speljana vprid vratolomnemu tiščanju. 

Zaradi precej raznolikih četrti in pročelij, dovolj pest- 
re zgažljive okolice in na videz živega, vsevrstnega in 
icenčnega prometa je divjanje kar uživantsko. Ob- 
našanje vozil je kajpakda holivudsko zdrsljivo, am- 
pak ceste so široke in računalniški nasprotniki so ze- 
o odpustljivi. Pešcev je takisto veliko, a krvi ne puš- 
čajo, kajti vedno jim uspe pravi čas vrešče odskočiti. 
Poleg nerazumljivo odsotnega tramvaja pa sem po- 
grešal kakšne mestne skrivnosti za najbolj spektaku- 
arne poteze. In če že ni krvi, kar gre na rovaš poli- 
tične korektnosti, bi lahko vključili vsaj eksplozije. 

Prva polovica igra je privlačna in dogaja, nakar se početje začetni pe- 
strosti navzlic jame ponavljati. Nekaj temeljnih misij je resda samo- 
svojih, denimo razorožitev desetih tempiranih bomb na tovornjakih 
širom mesta, pod katere se moramo zapeljati z dovolj nizkim avtom. A 
v osnovi je tipov nalog ipak premalo, predvsem med tistimi stoterimi 
neobvezujočimi. Te odklepajo edinole nove štirikolesnike, zato hudo 
radostne motivacije, da boš še v deseto poskušal nekemu zajebanemu 
avtošolskemu inštruktorju dvigniti pulz nad 180, baš ni. Standardne 
dirke so po drugi plati kaotične in odvisne od sreče, kajti za obvladlji- 
vo tiščanje so ceste prenatrpane. Zato se sčasoma osredotočiš le na 
rdečo nit, ki pa se odplete nekam nezadovoljivo in hitro. Ko z malce 
grenčice končaš kampanjo, se ti stoži po večji razgibanosti številnih 
sorodnic in predhodnic. Strelski deli Driv3rja, Wheelmana, Mafije, 
GTAja in ducata drugih vendarle predstavljajo še eno in najmanj ena- 
kovredno plast igranja ter naredijo obenem dogajanje bolj pristno. 
Piškava je pač kriminalka brez streljanja, v kateri celo v vmesnih ani- 
macijah zreš le pleh. Pleh, ki je hkrati orožje in sovražnik. 

Izdelku da nekaj dodane vrednosti večigralstvo. Tega je moč izkusiti 
v mnogo načinih, a jih moramo najprvo odkleniti z nalinijskimi do- 
sežki, kar je presenetljivo in zoprno. V štartu je tako na razpolago sa- 
mo čimbolj zaritno grupno sledenje računalniško vodenemu nasprot- 
niku. Dirke, ravbarji in žandarji, mačke in miš ter sodelovalnosti pri- 
dejo kasneje, pri čemer konzolni različici omogočata še navpično 
razdeljen zaslon. Prežarčevanje kakopak pride v poštev in se izkaže 
tudi v teh modusih. 

Skratka, Driver: SF je do neke mere zabaven. Toda za nekoga, ki v 
prvi vrsti išče dobro samotarsko izkušnjo, izdelek ni vreden polne ce- 
ne. Preklapljanje med avtomobili je sicer svež in delujoč sestavni del, 
vendar drugih naprednosti in prelomnih idej ni, zbiralništvo sto dvaj- 
setih modelov pa tudi ne odtehta tlake. Prostranost mesta in količina 
nalog ter avtomobilov ne moreta nadomestiti manka globine in raz- 
novrstnosti, kakršno moremo izkusiti v mnogih sličnih naslovih. 


IGROVJE 


Prvi Driver je bil le prevozniški, a zvrst je 
bila še mlada. Danes pa se pri igranju no- 
vega Voznika ne moreš znebiti občutka, 
da mu nekaj fali. Prej smo tekli, streljali, 
mopedirali, mlatili, celo vozili čoln. 


Policijske in filmsko-kaskaderske naloge se 
pretirano ponavljajo, prav tako dirke na čas 
ali proti nasprotnikom. Predvsem slednje b 
bile bolj zanimive ob manj gostem prometu. 


Računalniške igre - Playstation 3 « Xbox 360 - Nintendo DS 


mij 


PC, psp 
Football Assassin's Creed: Dybar RAJ.g EL Y.SWireless 
Manager Revelations v ODA iM HB bore 
LI Flight Stick 
IGRE ZA PC IGRE ZA PLAYSTATION 3 RAZLIČNI FORMATI 
Napoleon: Total War 14,50 € Supremacy MMA 45,00 € Gears of War 3 (x360) 54,00 € 
Red Orchestra 2: H. of Stalingrad 27,00 € Bodycount 54,00 € Rise of Nightmares (x360) 45,00 € 
Battlefield: Bad Company 2 18,00 € Fi 2011 54,00 € Colin MeRae: Dirt 2 (x360) 27,00 € 
Fi 2011 36,00 € Madden NFL 12 54,00 € Aviator Flightstick (x360, ps3, pc) 45,00 € 
Shift 2: Unleashed 18,00 € Red Dead Redemption 20,00 € AMPX Gaming Headset (x360) 27,00 € 
Flight Simulator X: Gold Edition 27,00 € Little Big Planet 2 25,00 € The Smurfs (nds) 23,00 € 
Racing Mega-: Dirt / Grid / Fuel 14,00 € SBK 2011 26,00 € Kung Fu Panda 2 -- uDraw (wii) 49,99 € 
NC Soft 60 day Game Time Card 24,50€ Hunted: The Demon's Forge 27,00 € LEGO Pirates of the Caribbean (psp) 31,00€ 


Nintendo WIl « PSP « Mobi igre 


» dostavlja brezplačno pri nakupih nad 30€ 

» še isti dan odpošlje naročila opravljena do16:00 

» vsak mesec skuje dve nagradni igri za obiskovalce 
» ves čas oblikuje ugodne vezane izdelke 


in tudi na Facebooku! 


maronek 2011 

mama Črta na sredi zaslona meri tvojo zadihanost, kar omejuje mahanje lata 
dan. Težja orožja te"hitreje utrudijo, isto moč pa rabiš tudi za tek. Pazljive! 


olega efendi Febo se v opisu Call of Juarez: The Cartel sprašuje, kako to, 
da so poljski razvijalci Techland tako zavozili tretji del te strelske fran- 
We 7 šize. Menim, da vem odgovor: 'Call of Warez', ki je tako slab, da kar 

sod L kliče po piratski tatvini, je delala gručica debilčkov v kleti. Bistveni čla- 
ni Techlandovih treh studiev (Wroclaw, Ostrow Wielkopolski in Varšava) pa so 
LIZIKE —. me garali na prodornem novem projektu Dead Island, katerega se lahko zombo- 
s , klavec raduje. Saj ne, da igri ni moč ničesar očitati. Ampak na širino vizije, s 
o ii AGE V O) - kakršno so slovanski bratje udejanjili razdejan turistični paradiž, in na moč 
; š občutkov, ki nas prežemajo med vandranjem po njem, naletimo poredko. 


rta Ug, og? MOKE Vudu, lajdra! 
SA Presenečenje je že uvod, ki kaže naš lik, kako ga žinga na večerni zabavi 
1 pred hotelom na bogatunskem rajskem otoku Banoi blizu Papue Nove Gvi- 
1 1 ' neje. Prvič zato, ker take predstavitve od Vzhodnoevropejcev nismo vajeni, 
(3. de saj je filmski vtis na nivoju. In drugič, ker slišimo izviren, udaren hiphop 
o k s ze : 
iš Nožiček je proti macolam in mačetam videti smešen, a če si mojstrica rezil, komad Who do You Voodoo, Bitch. V njem falirani raper iz New Orlean- 


lahko v nekaj sekundah iz zombijev narediš ... tole. Pa obrabi se počasneje. sa z glasom ameriškega komika Phila LaMarra (tipček iz Šunda, ki mu 
i $ v avtu odstreli tintaro Vincent Vega) na odru razklada: 


4 


k 
» 
Xi % Ni sim isker <uji3 p nei Shrunken heads, broken legs, body parts on the concrete 
aš ozže Cut 'em up butcher style, gators in the swamp 
Bom SA . po 56 Red light, leave 'em dead, runnin' like a track meet 
5 ih a mo sb Be Line Scared of nobody, what you motherfuckers want? 


In prilika za mesarsko razsekavanje, butcher-style, pride kmalu, kajti jutro 
po prekrokani noči ni prijazno. Hotel je nenadoma poln zombijev, ki 
hočejo samo eno: južinati živo meso. V kratkem tutorialu se rešiš na plažo, 
- kjer pa dojameš, da si v hišici s prestrašenimi turisti vse prej kot varen. 


Ni 
h 


AN Treba bo vzeti veslo v roke in počistiti vse od mrtvih vstale, ki grčeč ta- 
ge P 
Z vajo okrog nesojene menze. Slejkoprej pa tudi drugod. 
ča zk BI . 
k N ; Brez lahkih nog naokrog 
d ; Mi ai Od teh prvih korakov se igra sčasoma razširi na peskovniški svet. Od začetnih idi- 
mama a t. ko s ličnih hišic ob obali boš napredoval v razdejano mesto Moresby in njegovo razpre- 
Nastopajoči imajo izrazne frise, le oči so nekam ribje. Govorci so deno kanalizacijo, supermarket (ta vendar mora biti, če so zombiji!), džunglo ter 
okej, najbolj pa se ti priljubi avstralski oziroma novozelandski naglas. še nekam, pa ne povem. Otok je pretežno odprt in kmalu lahko greš kamorkoli, 


kilometre daleč med stavbami, skalami ter palmami, peš ali z enim od poltovor- 
njačkov z volanom na desni. Če ti ni do lutanja, moreš med bistvenimi kraji in- 
stantno skakati, dočim te do trenutnega cilja prijazno usmerja pikčasta črta. Na 
karto je moč postaviti tudi lastno oznako. 
Ozemlje sicer ni tako gromozansko kot v afriškem Far Cry 2, je pa občudujoče raz- 
gibano in naphano s podrobnostmi. Že začetni hotelski kompleks je nabit z bun- 
j: A ' galovi, barčki, kabinami za preoblačenje, stopnicami, hribčki, po katerih se vijejo 
ceste, bunkerji iz druge svetovne in oddaljenimi kotički, kjer vodica nežno pljuska 
h med čermi. (Čeprav so taki primerni za nudiste, nagic in jošk ni.) 
/ h Kaj šele reči o razprostranjenem mestu, polnem stranskih ulic, skladišč, prehod- 
| nih streh, lojter, kontejnerskih požarov, zamreženih območij, hiš, v katere je moč 

Nin Purna, youzwere 2 police olliCegWou protected those whojcculdn'tprotect themselves. This is your path, 
a.s ) 

vstopiti, in podzemnih rovov, iz katerih se nazarensko 
kadi? O vlažni džungli, kjer se pogon Chrome Engine 5 
izkaže z izrisovanjem meglic, vode in razpršene svet- 
lobe, ob čemer je nenehno tako optimiziran, da teče s 
petdesetimi do šestdesetimi sličicami v sekundi na 
par let starem hardveru? O skrivnem laboratoriju in še 
bolj tajinstvenem kompleksu? O cerkvi z grobljem, 
zrušenem letalu, bojni areni, svetilniku, izgubljenih va- 
sicah, zabarikadirani policijski postaji, kotičkih v goz- 
du, kjer naletiš na parkirane avtodome in ob njih 
družinske člane, ki malicajo drug drugega? O tem, da 
je krvavost sicer risankasto zapretiravana, četudi ni 
humorja v slogu Dead Rising, da pa ne manjka po- 
dročij, kjer te straši in mrazi? O izvrstni igri svetlobe in 
senc ter veličastnih trenutkih, ko vidiš trupla prihajati 
iz megle? O fantastični zvočni sliki, polni vzdušne 
glasbe in kupa učinkov, med njimi grlenega oglašanja 
capinov, katerih bližanje nemalokrat ugotoviš po na- 
tančnem pozicioniranju v 5.1-zvočniškem prostoru? 
Hja, le to, da smo tako hvalevredno raznoterega in 
življenjskega umetnega sveta deležni poredkoma. 
Vse daje vtis profesionalnosti, organskosti in verjet- 
nosti, tako da si prav težko predstavljaš, da so si Ba- 
noi izmislili. 


Po gnilih gobcih 

Picajzlarji bodo sicer našli žal besede v tem, da ni ci- 
kla dneva in noči (čeravno vreme se občasno me- 
nja). Tisti, ki ljubijo kompleksne proizvode, ki zdru- 
žujejo prijeme iz več zvrsti, pa v dejstvu, da se 
Dead Island skoraj docela omejuje na bojevanje. 
A poglejmo drugače: namesto grmadenja op- 
ravil se špil osredotoča na mesarjenje, in to 
počne dobro. Sploh upoštevaje, da ne gre za 

akcijo iz tretje, marveč iz prve osebe. 

Udarjalni boj iz lastnih oči je nadvse zadovoljujoč, 
bolj kot recimo v Condemned. Stoji nekje med realiz- 
mom ter filmsko izmišljotino, vseskozi pa je do obisti 
vzdušen, živalski in čreva krotovičen. Ko udariš, se ti 
zdi, da si v gib res vložil vso moč, dočim sta gejzirsko 
brizganje krvi in naokoliletenje udov epska. Nemoč, 


ko te pošast žvajzne in ti s tem pobere pol energije, 
ali te zbije, da poletiš dva metra nazaj skozi luft, pa je 
strašljiva. Aja, zakaj te nato ne požrejo? Ker si imun 
na pregovorni virus in jim smrdiš, ihihi. 

Za odstranjevanje ogab lahko uporabljaš niti ne tako 
slabotne pesti ali se zanašaš na eno od pokalic, kate- 
rih zalogo tvori več vrst pištol in strojnic plus šotgan- 
ka. Ampak prvo velja bolj za skrajne primere, dočim 
rešetanje vstopi šele nekje na tretjini špila, puške pa 
niso blazno močne in imajo dokaj malo streliva. Taki- 
sto ni v izobilju molotovk in granat. Zato se moraš 
pogosto zanesti na kup paličastih reči, ki se jih kar 
tare: mačete, palice za baseball in sajenje fižola, noži, 
svinčene cevi, buzdovani, srpi, pendreki, sekire in še 
in še. Nosiš jih lahko kup, a iz hitrega menija jih mo- 
reš direktno izbirati le sedem. Pozor, med njihovim 
menjavanjem se čas ne ustavi! 

V osnovi se hladna orožja delijo na ostra in topa, kar 
botruje njihovemu učinku - telesa prva tarejo in dru- 
ga režejo. Kaj natanko bo cepanica storila, pa je od- 
visno od dvojega. Najpomembneje je, kdaj si izvedel 
zamah in v kateri del telesa si meril. Logično je, da je 
najbolj občutljiva glava, in efektiven udrih po njej lah- 
ko rokomavha direktno pokonča. Zlasti če mu jo 
odrobiš, pri čemer poleti v zrak kot košarkaška žoga. 
Vendar ni nujno ciljati v betico, saj lahko z mlatenjem 
po udih nesrečneža brutalno polomiš ali sesekljaš. 
Ali se bo to zgodilo, je odvisno tudi od sposobnosti 
tvojega lika. Na izbiro so štirje, specialisti vsak na 
svojem področju. Belček Logan obvlada metanje 
predmetov, zamorka Purna strelna orožja, Azijka Xian 
ostra rezila in mogočni črnec Sam B topa krepela. Vsi 
lahko uporabljajo vse priprave smrti, a so najbolj 
učinkoviti s tistimi, katerih so priučeni. Le Xian bo z 
mačeto resnično slajsala-end-dajsala in samo Purna 
bo s pokalico delala veleštalo. 

Da bi bilo igranje med osebami še bolj raznoliko in da 
bi imel še več povoda za vnovičen skozihod, kjer po 
zgledu 'new game4' obdržiš orožja in spretnosti, ima- 
jo nastopajoči po tri drevesa lastnosti. Vanje po zgle- 
du frpjev daješ pridobljene izkušnje, ki jih nabiraš z 
opravljanjem kvestom in klanjem zombakljev. Nekdo 


ZOMBIJŠČINE IN 
NADZOR MNOŽICE 


KWalker -iiB; 


/ 
8, 
» 


Stanje pobesnelosti 

pandite obarva rdeče 

in ti omogoči, da jih 

nekaj sekundah po- 
V 


477 taken 


Walker - Lyl 5 


Ko si na koncu z energijo, se robovi obarvajo rdeče. Samodejno se je ob- 
"novi le majhen del, ostalo moraš povrniti z 


ikiti ali jedačo in pijačo. - 


je neproblematično arkad-- 
smrtitev v enem šusu. 


se bo odločil, da bo do kraja nadgradil stanje pobes- 
nelosti, 'rage', ki lik za nekaj sekund napolni z nad- 
močjo in mu poveča možnosti za preživetje. Drugi bo 
okrepil normalne bojevite sposobnosti, tretji učinek 
predmetov in tako dalje. Ker izkušenj po mojem vide- 
nju ni dovolj, da bi v enem igranju do konca razvil vsa 
tri veščinska drevesa, je to še en povod, da se v Dead 
Island podaš vnovič. 

Nenehno je prisotno sodelovalno (co-op) internetno 
igranje za dva do štiri ljudi z naključneži ali prijatelji s 
Steamovega seznama oziroma liste XBLA/PSN-prija- 
teljev v inačicah za X360 in PS3. Tekmovalnega mul- 
tija ni. Igram se pridružiš ali iz njih izstopiš kadarkoli, 
saj ne gre za vnaprej pripravljene partije, marveč za 
navzven odprto samotarsko igranje. Igranje z na- 
ključnimi sotrpini je ponavadi mučno, saj je težko 
verjeti, koliko je na netu butcev, ki bluzijo po svoje in 
počno neumnosti, namesto da bi delovali v korist tre- 
nutno aktivne naloge. S frendi in vključenim glasov- 
nim pogovorom pa zna biti uživantsko, zlasti na loka- 
cijah, kjer je zombijev kot peska in te hitro potolčejo. 
No, to ni velik problem, saj si zgolj ob nekaj denarja 
in moraš počakati nekaj sekund, da oživiš, pri čemer 
monstrumi ostanejo mrtvi in poškodovani. Tudi zato 
Dead Island izpade prijetno igralen. 


Manjkajoče koščice 

Absolutno drži, da bi lahko v izdelek šlo še nekaj dela. 
To je vidno zlasti po dvojem: nekam ponavljajočih se 
opravilih in ne tako dodelanem bojevanju, kot bi ga 
igra glede na dolžino dolgovala. Govorimo o dvajse- 
tih, petindvajsetih urah sledenja rdeči niti z ne preveč 
opravljanja sideguestov, pa o štiridesetih z vestnim 
garanjem za vsakogar, ki si želi tvoje pomoči. Pona- 
vadi si barači želijo trojega: prinesi mi nekaj z zombij- 
sko infestiranega področja, spremi me ter brani loka- 
cijo. Daleč največ je prinašalnih nalog prve vrste, ob 
čemer znaš upravičeno godrnjati. Tako kot ob malo 
preveč časa, preživetega v pusti kanalizaciji, in zgod- 
bi. Ta se postavi z dobrimi, otipljivimi liki, ki jim ek- 
stra verjetnost daje lepa animacija obrazov, vendar se 
ne zapiše v spomin. Potek in iztek sta klišejska, vtis 

pa kvari še vztrajno kazanje vseh štirih likov v vmes- 
nih sekvencah, čeprav igraš samo z enim. Ki ga povr- 
hu ne moreš menjati. 

Rezljanju kadavrov pak manjka še ena plast napred- 
nosti. Res je, da lahko orožja ob kar pogostih delovnih 
mizah nadgrajuješ v zameno za denar in robo, ki si jo 
pobral iz omar, računalnikov, kopirnih strojev, košev 
za smeti, predalov in podobnega. Ko najdeš ustrezen 
načrt, udejanjiš na primer električno modifikacijo, ki 
ob uspelem udarcu, če se navidezne kocke prav zako- 
talijo, sovražnika sevre, buzdovan ovlečeš z bodečo 
žico ali cepanici dodaš zažigalne oziroma zastruplje- 
valne lastnosti. Skuješ lahko tudi municijo in narediš 
meso, ki bo privleklo odurneže. A kljub propagiranju 
modificiranje nima orjaškega vpliva in ni tako dodela- 
no kot združevanje predmetov v Dead Rising 2. Važ- 
neje je, da hladnim orožjem nadgradiš moč, saj se 
drugače z rabo hitro polomijo, in da jih pri delovnih 
mizah redno popravljaš. Verjemi, da sredi zombijske 
horde nočeš ostati brez vsaj ene kolikor-toliko priseb- 
ne cepanice. Če jo imaš, si z normalno mero previd- 
nosti in spretnosti v večini primerov zmagovalec. Imaš 
namreš odlično brco, s katero neprijetneža najprej za- 
deneš, da se opoteče, nakar ga počiš s predmetom, ki 
se premalo razlikujejo po dometu, ali ga ustreliš. Po- 
navljaj do onemoglosti, kajti na ta postopek je občut- 
ljiva večina od osmih sort gnilobkotov - zložni hodec 
iz starih filmov o zombijih, hitri tekač iz novejših, zale- 
tovalni norec, pljuvajoči debeluhar, eksplozivnež, po- 
časen in močan mišičnjak, plešoč bojevnik. 

Seznam minusov dopolnita odsotnost dobrih šefov, 
saj je peščica malo močnejših izvedenk normalnih so- 
vražnikov daleč od impresivne županske skupščine, 
in prisotnost hroščev. Pustimo ob strani prvodnevni 
fiasko, ko je Deep Silver na Steamu lansiral beta ver- 
zijo - prava ima ravno tako bramorje, kot sta izgine- 
vanje orožij iz inventarja, ki je itak preveč neroden, ter 
neprisotnost ciljev, tako da moraš včitati nazadnje za- 
beleženo nadzorno točko. Ne, pozicije ni moč shraniti 
kjerkoli, kar zna iti na živce PCjaškim frikom, so pa 
čekpointi običajno kar pogosti. Kljub temu to zaradi 
dolžine tako igre kot misij ni naslov, ki bi ga igral mi- 
mogrede, ampak se mu je treba posvetiti. 


ibiš s pobitih zombi 


Lol. 


ajveč denarja. 


di streljajo, je za 


ana med njimi n 


Noč dobrih mrtvecev 


So to veliki minusi? Po mojem mnenju ne, kajti razen 
hroščevske zamere so relativni. Je res, da bi lahko bi- 
li kvesti raznolikejši, ampak vseeno niso pretirano 
enolični. Tisto, kar počneš, odzvanja naravo realistič- 
ne situacije. Vedno pa ni treba le pobijati, marveč 
najti pot v zaklenjeno bajto, izklapljati štrom in reše- 
vati ljudi, ki se skrivajo v lopah, po katerih razbijajo 
kadavri. Isto velja za šefe, kajti pet metrov visok zom- 
bi z laserskimi zrkli nekako ne bi sedel v koncept. 
Nadalje boj ipak ostaja zanimiv, tako zaradi stalne 
klavske neposrednosti kot vse bolj agresivnih zombi- 
jev. Ti proti koncu trumoma pičijo direkt nate in te 
ubijejo v dveh zamahih. Vse več je mišičnjakov, ok- 
rog katerih je treba previdno cepetati, neprijetneži v 
primerjavi z zgodnejšimi razpadlimi turisti dobijo če- 
lade in telesni oklep, obdajo se s kužnim plinom, me- 
čejo predmete, se samozažgejo ... Izkoriščaš lahko 
naravna kritja, pred neumneži zapiraš vrata, v trume 
mečeš plinske jeklenke ter se bojuješ z do zob oboro- 
ženimi odpadniki. Z brcami in udarci zombijem jem- 
lješ energijo za stanje pokonci, kar je mestoma ne- 
obhodno za nadzor množice. In navsezadnje se levji 
delež kanalj plodi naključno, tako da ne moreš vede- 
ti, kaj te čaka ali se je vnovič zaredilo. 

Najbolj pomembno pa je to, da je Dead Island kratko- 
malo žur. Ni tako zloščen in napreden, kot bi lahko 
bil, a je zabavno, impresivno doživetje z izvrstnim 
vzdušjem. Kar preselil bi se tja, če ne bi vedel, da 
bom zjutraj v bungalovu za zajtrk dobil lastna čreva. 

IGROVJE 


Space Pirates and Zombies 


.y 
o ] poka e se sprašuješ, kam so ušle vse vesoljske 
.—"a simulacije, posebej take, kjer smo neli- 
(A nearno obiskovali zvezdne sisteme in se 
O tam bojevali ter nadgrajevali plovilo, ti po- 
vem: v lepe spomine starih ljubiteljev. In v vroče 
mom želje nekaterih avtorjev. Žal ne tistih, ki bi imeli v 


prtljažniku astona martina kufer denarja, marveč 
bolj plebejskih, neodvisnih. Takih, kot sta Britan- 
ca iz firmice Minimax Games, ki sta dve leti v svo- 
jih garažah, skrivajoč se pred babama, vztrajno 
pedenala in pilila vsemirski špil Space Pirates and 
Zombies - SPAZ. 
Nova Elite to sicer ni, je pa fin, širok in zabaven 
2D-naslovčič za 14 evrov na Steamu, ki bo hitro 
prižgal ogenj v kaminu tistih, ki pogrešajo potika- 
K nje po oddaljenih kotičkih vesoljske črnine. Hkra- 
B: s (a tije klofuta izdajateljem, ki nas futrajo z vedno no- 
vimi odstranjevalkami teroristične zalege, epske 
CROSSING GUAHD 


Če ti uničijo kako ladjo, ni konec žura, marveč lahko plovila proizvajaš dije, meram ncemeo vesoljade pa ne znajo spraviti skupajučetudiljih 


dokler imaš denar ali ti sovražniki ne eksplodirajo minioporišča. To je še'ena ME. , h ni No BE Me eat 
plast taktike, saj se včasih bolj splača pobegniti kot siliti z glavo skozi zid. ooprunami. terana a 


ui te 

€B y — Gnili izvenzemeljci 


Piše se toliko oddaljeno leto, da je človeštvo raz- 
fršaljeno po vsej votli črnini, in pademo v vlogo 
posadkice, ki se loti rezbarjenja sreče sredi duca- 
tov zvezdnih sistemov v naključno ustvarjeni ga- 
ai - laksiji. Za zgodbo bi težko rekel, da je bistvena, 
< ima pa igra vseeno ohlapno rdečo nit, ki se ovija 
okrog skrivnostnih artefaktov in nevarnosti - VE- 

".... SOLJSKIH ZOMBAKLJEV aiiiieeee /igra napeta 
muzika. Ena njenih sestavin je humor, ki na pra- 

vih mestih poseže v dogajanje. Daleč od tega, da 

bi se v kvadratkih z nemim tekstom in po domače 

Rn narisanimi protagonisti stalno pojavljale huronske 
Ne si j šale. A satirično brnenje je nezgrešljivo, ko se v 
galaksiji nariše generator odvečne pošte, ki ti ho- 
če poslati nigerijsko pismo in pregledati trdi disk. 
mi - Še malo zafrkancije med namenoma klišejskimi 


— liki, kot so vesoljski džokej, nabrita (tudi pobrita?) 
Med bojevanjem nisi omejen le na nažiganje, n marveč lahko plovila tudi na no- piratka in jeznogledi poveljnik, pa imamo nežno 


vo opremiš, če vidiš, da imajo v trenutni konfiguraciji težave z nasprotniki. lek J | parodijo na space sime, ki jo je prav luštno sp- 
plačati moraš in nekaj časa počakati, kar seveda v žaru bitke ni priporočljivo. d remljati. 


Šur, in igrati. Za razliko od Privateerja ne vozimo 

iz prve perspektive, temveč na dogajanje gleda- 

Si : mo od navrh. Prizorišča so široke, v vse strani od- 

REFIT COST:5 pP ži . . . . .. . 

rna x OEEO prte ravnine, po katerih vodimo izbrano ladjico in 

- kot v marsikakem šutemapu delamo pinjau piu 

pinjauuu. Pogled lahko hudo približamo, kar je za 

šminkerje, ali močno oddaljimo, kar je bolje, saj je 

dobro videti čimveč. To pa zato, ker nadzor ni ta- 

ko simpl, kot je za šuterje v navadi. Plovilce us- 

a MODE merjamo z WSAD relativno na smer, kamor ga 

obrnemo z miško. S tem se sučemo okrog osi, 

pospešujemo, zaviramo, vozimo ritensko in boč- 

no drsimo, kar spojimo v naprednejše manevre, 

denimo piči miki mimo sovraga, zasuk, rakete v 

auspuh, odvij, gasa dalje. Nekdo je leta 2500 gle- 

dal Top Gun 19! Mestoma je treba izkoriščati oko- 

a: Subsymtem | lico, kot so asteroidi in eksplozivni sodi. Streljanje 

| % REFIT.SHIP | SŽ Č, pa itak rata zajebano, če hočeš zadeti na večji raz- 

TIS preve dalji (na manjši več tvegaš), saj je treba upošte- 

Na takem enostavnem in preglednem zaslonu menjavaš lupine ladij ter jih mati vati inercijo. Se pravi, na sporedu so taiste finte, 

opremljaš s posameznimi kosi, od reaktorjev do orožij in zaščitnih plošč. Nekaj tes ; ki smo jih delali v 3D-prostoru, le da je tu eno- 
vpliva imajo tudi piloti-(zgoraj),-ki-nabirajo izkušnje in izboljšajo določene plati. y stavneje, ker ni globine. 

Sladke topnjače 


Po osi Z, kajti igralna je. Okej, daleč od tega, da bi bil 
SPAZ simulacija tipa I-War. Toda za arkado je fejst 


la. Prvič, pod nadzor dobiš skupino plo 
mi svobodno preklapljaš. In drugič, 


manj okretne in so večje tarče. f 

Kaj izbereš, je odvisno od situacije in želja. Tolikanj 
bolj, ker plovila tudi opremljaš. Po tej plati je SPAZ 
malo podoben Gratuitous Space Battles (J197, 84), 
saj v prostorčke na ogrodjih postavljaš strelske ele- 
mente, kot so laserji, topovi in izstrelki. Takisto do- 
ločaš reaktor, energijske ščite in fizični oklep, kar je 
vse medsebojno povezano. Če ladjo obložiš s težkimi 
ploščami, bo bolje zaščitena, a težja in manj okretna. 
Če ji navesiš silovitejše kanone, bo hitreje sesala 
energijo iz reaktorja. Če enega od prostorov porabiš 
za izboljševalnik laserjev, boš imel enega manj za dru- 
go robo. S kanoni je teže zadeti, a so močnejši od la- 
serjev. Nekatera krepelca so učinkovitejša proti šči- 
tom, druga proti oklepom. In tako dalje. 

V dosti obračunih to niti ni pomembno. Ni pa spet ta- 
ko malo bojev, kjer šteje, kako si opremil veliko ladjo 
in katere imaš v skupini. Tropa križark si ne moreš 
omisliti, saj so spremljevalne šajtrge omejene na maj- 
hne lupine. A te so daleč od zanikrnih, kajti par malih 
lovčkov lahko brž stori polpeto iz navidez mogočne, a 
nerodne križarke. Oziroma ne, če je njen pilot spreten, 
ima dobro podporo in je izbral primerno opremo. Po- 
udariti je treba, da lahko uničena plovila nadomeščaš 
kar med bojevanjem, dokler imaš denar in ti ne razsu- 
jejo vstopne točke, kar spet tvori svoj nivo taktike. In 
da prihaja do nepredvidenih, organskih situacij, ko ti 
recimo ne uspe nečesa obraniti, a ko tisto eksplodira, 
ven dobiš več materiala, kot bi ga za nagrado. Hi, hi. 
Hvaliti gre umetno pamet, tako tisto, ki nadzoruje so- 
vražnike, kot ono, ki skrbi za prijateljske ladje, katerih 
ne vodiš ti. Je namreč zavidljivo življenjska, kar vidiš 
denimo v tem, da se računalnik uči iz napak. Nekaj- 
krat te bo recimo zgrešil s topovi, ker se mu boš umi- 
kal bočno, nakar te bo začel zadevati in boš moral po- 
gruntati nekaj novega. Časi desetminutnega kroženja 
okrog kilrathijevskih lovcev, ki so se držali enih in istih 
vzorcev, so srečoma minili. A še dobro, da so silicije- 
vi kompanjoni sposobni, saj obilice taktičnih nastavi- 
tev zanje ni. Glavne so defenziva, ofenziva in pomoč 
tebi, dočim velja kasneje v igri izkoriščati še povelja, 
kot so uporaba sond, zahteva po dodatnih možeh, od- 
vrg zaščitnih plošč, kar poveča mobilnost, in podob- 
no. No, najboljše rezultate sem dosegel ob lastno- 
ročnem nadzoru. 

Podoba je kljub manku tretje dimenzije impresivna. 
Ozadja prizorišč so nabita z vsemirskimi meglicami, 
planeti in zvezdami, načičkanih eksplozij in dimnih 
vlečk je kolikor hočeš, medtem ko so ladje nekam 
statične, a všečno in razgibano oblikovane skozi vseh 
osemindvajset modelov. Bržkone si boš izbral enega 
najljubšega in se ga držal, dokler ne boš naletel na 
očitno boljšega, in nekateri dizajni so absolutno boljši 
od drugih (namig: Hammerhead z nabildanimi kano- 
ni). Toda možnost preskakovanja in eksperimentira- 
nja je vedno prisotna. 


Orion je šele začetek 


Že našteto bi bilo zanimivo, a SPAZ je še interesant- 
nejši, ker ni linearno sosledje obračunov, marveč po 
široki galaksiji vandraš na lastno pest. Med desetina- 
mi sistemov prehajaš tako, da čistiš blokade pri med- 

Zombakeljske ladje so zaenkrat največje presenečenje v igri, vendar ni nujno, da 


bodo to tudi ostale. Avtorja napovedujeta, da hosta špil sproti nadgrajevala, in 
sta že obljubila lovce na nagrade in arenske izzive. Večigralstvo? Zaenkrat ne. 


— 


Včasih se na zaslonu toliko dogaja-in sveti, da obilno animirana ozadja dejansko mo- 
tijo, saj dodatno odvračajo pozornost. Srečoma lahko grafiko podrobno nastavljaš. 


zvezdnih vratih. Kleč je v tem, da so flotice, ki jih ščiti- 
jo, označene s številčno razvojno stopnjo, in biti mo- 
raš približno na isti, sicer je zelo verjetno, da te bodo 
zmlele v sončni prah kot Noctiferia Anžeja Dežana. 
Da jo dosežeš, moraš na različnih planetih in v opo- 
riščih znotraj dostopnih zvezdnih sistemov opravljati 
naloge, ki ti dajejo denar, sužnje za sprotno popravilo 
ladij in izkušnje. Z denarjem kupuješ načrte za novosti 
in nadomeščaš uničena plovila, v zameno za nabrane 
izkušnje pa nadgrajuješ mnoge vidike svoje armade, 
kot so laserji, topovi, generatorji, ščiti, reaktorji, stol- 
piči, bombe, sonde in tako naprej. Prav tako med 
opravljanjem manjših nalog za lokalne ponudnike in 
bistvenih, krovnih misij dobivaš in kupuješ načrte za 
boljšo opremo ter za nove ladje. Zato je SPAZ ravno 
toliko streljanka kot igranje vlog, le da z vesoljskimi 
ladjami namesto s srednjeveškimi vitezi. Je pa žal 
precej malo trgovanja, saj lahko kvečjemu zamenju- 
ješ sužnje za denar, podkupuješ osebje na postajah in 
slične malenkosti. Bolj kot za 2D-inačico Elite gre za 
odprtega, razširjenega Wing Commanderja. Ne želi si 
niti craftanja robe, ker tega ni. 

Ta frpjska struktura je ena bistvenih lastnosti špila - in 
največji balast na njegovih plečih, saj se zna ravno za- 
radi nje vleči. Posebej v daljših seansah opaziš, kako 
si že petič počel natanko eno in isto za kanec dodat- 
nega keša, ljudi in izkušenj. Ne rečem, vrst misij ne 
manjka. Imaš klasične 'razsuj vse' ... take, kjer sp- 
remljaš križarko do izhoda ... očiščevalne, v katerih 
pucaš območje strupenih sodov ... izvidniške, kjer ne- 
kaj iščeš in to seveda najdeš v obliki ducatov neprija- 
teljskih ladij (nnneee ffuuu-) ... podiranja blokad ... 
zgodbovne utrinke, kjer pridobivaš kose čudnih na- 
prav ... Kasneje se pojavijo zombiji, ki pa so dejansko 
manj zanimivi za boj od ljudi, saj njihova plovila nima- 


jo ščitov in oklepov ter se zanašajo na taktiko spusti 
ščite - lansiraj kup zombijev - dvigni ščite, dočim se v 
vsakem sistemu ubadaš z ravnotežjem dveh strani, ci- 
vilistov in vojakov. Lahko opravljaš misije za ene in si 
skregan z drugimi ali obratno oziroma se požvižgaš na 
vse in razsuvaš, na karkoli naletiš, prosto po Prešernu 
Piratu. Itak ni panike, ker ko greš v drug zvezdni si- 
stem, je vse pozabljeno. 

No, ampak. Težava je v tem, da sta nabiranje cekinov 
in napredovanje po izkušenjskih stopnjah počasna, 
saj je treba nemalokrat opraviti na ducate na las ena- 
kih nalog, da odpreš naslednja medzvezdna vrata. Tu- 
di preden dobiš nekatere ladijske načrte, moraš fenta- 
ti določeno količino slednjih, proti koncu pa špil zapa- 
de v pretirano rutino nadgrajevanja baz. Gre za čisto- 
krvno staromodno frpjsko tlako v znanstvenofanta- 
stični preobleki, ki bo znala manj potrpežljivim kar na- 
jedati, saj je igra dolga. Nič nenavadnega ne bo, če 
boš zanjo porabil več deset ur, tipični čas na običajni 
zahtevnosti je malo več kot dvajset. A taka je žanrska 
značilnost in dokler veš, da je šutersko rešetanje po- 
mešano z erpegejskim grindom, bržda ne boš imel 
težav. Še manj, če ne boš igral veliko časa naenkrat. 
Malo kostanja, malo sprehoda v naravi, malo SPAZa, 
pa bo jesen mimo. 


pleše tja med zvezde. Z zombijsko papigo na 
rami, ki mu hoče odžvečiti uhelj. 


odlična združevalna zamisel v žmo- 
izletništvo širom 
galaksije v dobra umetna pamet 
zna se vleči x malo trgovanja x a pa zombiji 
morajo biti tudi v vesolju?! Minimax Games 


htno streljanje 

Se vam zdi tale diagram kompliciran? Potem SpaceChem ni igra za vas, 


kajti nekaj podobnega morate skupaj spraviti že po dobri uri igranja. 


Space hem 


ko bi delal anketo, kateri predmet je po šolah 

najbolj osovražen, bi bila kemija bržda zavid- 

ljivo visoko. Ne toliko zaradi guljenja formul in 

preračunavanja - glavni krivec je razočaranje, 
da predmet ni le prelivanje raznobarvnih tekočin in 
ustvarjanje spektakularnih eksplozij. Zato si ne mo- 
rem predstavljati, kaj je hodilo po glavi Zacharyj 
Barthu, edinemu zaposlenemu pri Zachtronics Indu- 
stries, da si je mešetarjenje z molekulami izbral kot 
podlago za nevsakdanjo miselnico. 


Prigode periodnega sistema 


V SpaceChemu manipuliramo posamezne atome, da 
iz njih dobimo molekulo. Reakcije lahko tečejo tudi v 
drugo smer: dobiš vhodno spojino in jo moraš razbiti 
na manjše molekule ali celo na posamezne atome. 
Za oba namena uporabljamo dvorazsežni, od zgoraj 
gledani reaktor, v katerem delujeta modri in rdeči na- 
norobotek oziroma waldo, kot ju imenuje špil. 

Reaktor ima štiri razdelke: dva vnosna in dva izhod- 
na. Naša naloga je izdelati pot gibanja vsakega walda 
na tak način, da bosta iz vhodnih elementov sestavila 
pravilno izhodno snov, recimo vodo iz vodika in kisi- 
ka. Sliši se enostavno, a ni. Robotka namreč nimata 
svoje pameti, ampak dobesedno sledita ukazom, ki 
jih postavljaš na pot. Poleg tega ni zadosti, da sesta- 
viš ali razstaviš samo eno spojino. Ne, reakcija mora 
biti ponovljiva vsaj za dvajset ciklov, kolikor jih potre- 
buješ, da ti špil prizna uspešno rešitev stopnje. 

Ta omejitev ni nastala iz zlobe programerja, marveč 
ima praktično vrednost. Če se na zgodnejših nivojih 


Ko za rešitev ene naloge potrebuješ več reaktorjev, špil ponudi še 


možnost shranjevanja reakcij. To postopke malo olajša, a ne dosti. 

učiš le ubadanja z reaktorjem, SpaceChem z mikro- 
skopskega kasneje preide še na makroskopski nivo. 
Tam dobiš vhodne snovi v silosih, iz katerih moraš 
napeljati cevi do več reaktorjev. Njihov izhodni mate- 
rial rabi kot vnos za nov reaktor, dokler ne dobiš žele- 
nega izhodnega rezultata. Tako se razmišljanje pre- 
stavi stopničko više: najprej ugotoviti, kako izvesti 
uspešno večnivojsko reakcijo, in nato zgraditi reaktor- 
je, ki bodo dostavili prave molekule na pravo mesto. 


Pamet gre prva po gobe 


Vse te čirule čarule sicer povezuje lahkotna tekstovna 
ZF-zgodbica, ki jo lahko bereš med posameznimi 
stopnjami in daje vsaj nekaj ozadja. A špil bi brez 
težav shajal brez nje. Koristna je predvsem zato, da si 
spočiješ možgane, kar pa ni slabo. V nasprotnem pri- 
meru bi tvoje miselne kapacitete verjetno pregorele. 
SpaceChem je namreč zahteven. Od tebe sicer ne 
pričakuje fakultetnega znanja kemije, kajti vhodne in 
izhodne molekule so vsakič jasno narisane in z igral- 
nega stališča je nepomembno, da recimo iz etanola 
delaš karbid. Kar šteje, je pravilen diagram poteka s 
pravočasnimi ukazi za robotka. Da si uspešen, moraš 
zato razmišljati kot računalniški programer - tak, ki 
ima na voljo zelo omejen nabor ukazov. 

Medtem naloge postajajo vse bolj kompleksne tudi 
na nivoju reaktorja. Dobivaš vse večje molekule, ki 
jih je težko pograbiti in zavrteti tako, da ne bi trčile v 
steno ali bile reakciji v napoto. Ko ti to končno uspe, 
z grozo ugotoviš, da rezultat iz reaktorja odhaja po 
napačni cevi, zaradi česar moraš ves sistem postaviti 
na novo. ln ko že misliš, da si videl vse, te igra napa- 
de z izdelovanjem izotopov istega atoma. 

Nemalo je ljudi, ki so obupali že po uvajalnih nalo- 
gah. Bolj zagrizeni so zdržali nekje do tretjega sklopa, 
ko se pojavi več reaktorjev. A le redki bodo končali 


Večje molekule znajo biti pasje. Že to, kako na en ogljik obesiti tri vodi- 
ke, zahteva precej nevsakdanje miselne vzorce in mnogo poskušanja. 


Training 


Le 
[oš] š 
sadila 
1 t 1 
He ai e 


Continue 


Učna krivulja je strma. Morda tudi zato, ker so novi koncepti predstav- iii 
ljeni takole po špattansko. Nakažejo ti princip, ostalo pogruntaš sam. 


vseh dobrih petdeset stopenj, ki jih ponuja osnovna 
različica. S tem, da je že na voljo prvi DLC s sedmimi 
misijami, ki uvedejo 'kvantno preskakovanje'. Pri- 
znam, da pri tem odpovedo tudi moji, vsega hudega 
vajeni možgani s sploh ne nizkim formalnim inteli- 
genčnim kvocientom. V spodbudo (ali nemara zato, 
da se počutiš še bolj butastega?) lahko po uspešno 
rešeni stopnji vidiš primerjavo, kako uspešen si proti 
ostalim ljudem s spleta, ki se ubadajo z lepljenjem in 
rezanjem atomov. Tako po porabljenih ciklih kot šte- 
vilu ukazov. 


Nisem bedak! 


SpaceChem ti daje nenehno vedeti, da nisi dovolj pa- 
meten za zastavljeno nalogo. Da je to špil, ki ga ob- 
vladajo samo največji carji. Da je bolje, da se vrneš k 
headshotom ali raidanju redkih talismanov ker za 
karkoli kvalitetnejšega nimaš intelektualnih kapaci- 
tet. Kar je najhuje, to stori brez besed, le s statično 
sliko na zaslonu, kjer bi morala teči reakcija, pa ne. 
Nekaj časa vztrajaš, da upravičiš 15 evrov, kolikor 
reč velja na Steamu, a s tem skoraj gotovo zgolj odla- 
gaš neizogibno. A če po nekem čudežu prideš do 
konca, se lahko pred kolegi upravičeno hvališ do ne- 
zavesti. Če nisi vanjo že prej padel. 


širni intelekt klecne pred špartansko, 
enostavno, a nikakor ne lahko nalogo. Avtor Spa- 
ceChema je možganski sadist! 


izviren koncept v perfektna v svoji 
enostavnosti v hudo težka že na za- 
četku x postane le še težja 

etnajstega septembra 1942 se je petdeset 
mož iz sovjetske 13. gardne pehotne divizije 
pod poveljstvom poročnika Antona Kuzmiča 
Dragana vkopalo na glavni stalingrajski žele- 
zniški postaji. Nemški napad nanjo je bil silovit in Ru- 
si so bili številčno v mnogo slabšem položaju. Toda s 
srditim in premišljenim odporom so zaustavili jekleni 
valjar. Napadalci so za sleherno sobo plačevali krva- 
vi davek, ko so rafali rezali stene in se granate kotali- 
le niz stopnišč. Draganovi možje so z uhajanjem v ka- 
nalizacijske jaške in rove izginjali ter se pojavili dru- 
god v smrtonosnih zasedah. Postaja je v šestih urah 
štirinajstkrat zamenjala lastnika. 
A potem se je nerodni administrator spotaknil čez ka- 
bel in je strežnik padel z linije. 


Hardcore! 


Prvoosebna streljanka Red Orchestra 2, ki se izdatne- 
je posveča večigralstvu kot samotarstvu, obljublja po- 
doživljanje surovosti stalingrajskega kotla na vzhodni 
fronti druge svetovne vojne. Posebno ranljivosti člove- 
ka na hitro leteče kovinske predmete. To ne pomeni, 
da te ob krepotu v igri iz ekrana ustrelijo v obraz, mar- 
več, da greš večinoma jest zemljo ob prvem zadetku 
kamorkoli v trup. Niz ima s to vrsto akcije veliko slo- 
vesa, saj je že enica (J156, 83) gradila na samozva- 
nem realizmu, kjer ti je merek pokalice poplesoval kot 
zmešan in nisi zadel ama ničesar. Še puško si moral 
po vsakem strelu repetirati ročno. Ameriški studio 
Tripwire pa si je ravno z zahtevnim moštvenim pristo- 
pom k igranju priboril fanatično skupnost, ki ne mara 
za rambovske Call of Dutyje. 

V dvojki avtorji to nišnost rahlo omilijo, kar je nemalo 
veteranov že pripravilo do besednega mitraljiranja po 
forumih. Cev pihalnikov ne niha več tako zelo, poseb- 
no po teku, odsun pa je manjši, zaradi česar je laže 
zadeti tarčo na srednjih in večjih razdaljah. Igra sicer 
še vedno pravilno simulira balistiko leta krogel, ki po- 
tujejo v loku. A dogajanje se je glede na izvirnik, kjer 
so izstrelki radi blodili v tri krasne, spremenilo. Stare 
mačke najbolj boli, da je lahko zdaj Vasilij Zajcev so- 
sedov mulc, ki jih sname izza prvega grma. No, iro- 
nično so karakteristike orožij v RO2 bolj realistične od 
tistih v enici, kjer je bilo zadevanje umetno preveč 
oteženo. 

Na drugi strani Heroji Stalingrada v pretežni meri oh- 
ranijo zahtevnost in potrebo po dolgem učnem ob- 
dobju, če nočemo v vsakem spopadu crkniti v prvi 
minuti. Dejstvo, da te v tričetrt primerih položi že ena 
krogla, napravi iz slehernega okna pretečo nevarnost. 
Že v prvi enoigralski misiji se ti zgodi, da te smrt zade- 
ne od nikoder. Samoobnavljajoče se zdravje? Ne bo- 
dite smešni. Zaradi balistike moraš upoštevati padec 
in čas leta izstrelka, pa seveda buljiti čez merek, ker ni 
križca. Koliko je še nabojev v šaržerju, pogledaš tako, 
da ga snameš in preveriš. Tako okolje ni za občasne 
in arkadne igralce, ki radi počno headshote iz obrata. 
Zahteva obilico privajanja in uporabo novih orodij. 


Priročnik za preživetje 

Red Orchestra 2 uvede prvoosebno rabo zaklona. Če 
se tiščimo ob plot in se zazremo skozi namerilne na- 
prave, bomo avtomatsko pogledali čez. Drugače pa 
ob stiskanju k zidu udarimo po tipki, nakar lahko ob 
njem drsimo v nagnjeni položaj za kukanje izza roba 
vrat ali slepo ustrelimo izza vogala. Mehanika je sem 
in tja nenatančna, a dobro rabi in je elegantna. 

Slepo nažiganje čez ovire je v mestnih bojih smrtono- 
sno že samo po sebi, v ROŽ pa je uporabno zaradi še 
ene novitete: zapornega ognja. Vsaka krogla, ki nam 
švigne mimo ušes, nam pošlje srce bolj proti hlačam. 

Red Orchestra 2: 


Heroes.of Stalingrad 


Predstavitev razrušenega Stalingrada je glede na starejšo inačico Unrealovega srčka vzdušna. Sesute 
bajte se spremenijo v trdnjave z zakloni in strelnimi linami, skozi katere ti soldate papcajo za malico. 

Medtem ko s puško v rokah večino časa kukaš okoli vogalov skozi mer- 
ke, je vloga jurišnika z brzostrelko boj na nož. Ta je zahtevnejša. 


Z odklepanjem priboljškov je moč na krepela namontirati bajonete, op- 
tične merke in podobne reči. Nemci imajo boljše igračke od Sovjetov. 


Ob žvižganju sovražnih metkov 
se ti pogled megli in sivi, zaradi 
česar je merjenje težje. Posebno 
učinkoviti pri tem so mitraljezi, 
ki končno dobijo pravo vlogo - 
nasprotnika pribijejo k tlom, da 
se mu lahko približaš s strani. 
Projektili prebijajo stene, zato je 
stiskanje k leseni ograji pametno 
toliko časa, dokler te ne vidijo, 
nakar si hitro kaput. Res je fajn, 
ko med podboji vrat opaziš sen- 
co in spustiš rafal skozi tapete v 
nič hudega slutečega frica. Bi pa 
potarnal, da uničljivost okolja ni 
ob boku tistemu iz Bad Compa- 
nyja. Že res, da lahko topniški 
ogenj okrog dve tretjini stavb 
spremeni v kup ruševin. A te so 
predpripravljene in hiš večinoma 
ne moremo rušiti ročno na dolo- 
čenem mestu. Razbijanje sten z 
eksplozivom, zaščitni znak urba- 
nih bojev, je moč izvesti le na ne- 
kaj krajih. 

Osnovnih zakonitosti te igra na- 
uči v srednje dolgi enoigralski 
kampanji, ki jo tvorijo večigrals- 
ke karte, poseljene z boti in ne- 
kaj skriptami. Umetna pamet ni 
kajvemkaj, a te zna hitro ustreliti 
med oči in nenavadno v redu po- 
nazori kanonfutr v znanih bojih, 
zato je fajn iti skozi enoigralstvo 
tudi, če si znalec. Gre pač za 
enega redkih, kjer igramo tako z 
Rusi kot z Nemci. 


oktober 2011 


Dogajanje v enoigralstvu je zelo spontano in nima denimo velikih animiranih 
jurišev. Sem in tja se zgodi kakšna filmska scena, ampak Call of Duty to ni. 


Arzenal 


Sprti strani imata sicer enako strukturo vlog. Navadni 
soldati nosijo samokres, ročne granate in puško, kot 
sta Kar 98 in MN 9130 ter polavtomatski G 41(W) in 
SVT40. Jurišniki napadajo z brzostrelkami MP 40, 
PPŠ-41 in celo avtomatsko puško MKb 42(H), pred- 
hodnico Stg 44, ki v resnici ni videla stalingrajskih bo- 
jev. Mitraljezci trogajo sloviti MG 34, ostrostrelci snaj- 
perice, protitankovski možje pa protioklepne puške. 
Spisek zaokrožajo inženirec z razstrelivom in oddelčni 
ter vrhovni poveljnik, ki kličeta topniške udare ter iz- 
vidniška letalca, za povrh pa se na njunem mestu lah- 
ko prerodimo. Nak, minometalcev ni. 

Tankovski del je okleščen, saj sta dosegljivi le dve 
vozili, delovna konja obeh armad Pz IV in T-34. Nav- 
duši pa njuna predstavitev. Nobenega arkadnega dir- 
janja kot v World of Tanks - sta počasna in masivna, 
v njuni notranjosti pa se namestiš v vlogi enega od 
mož posadke, kot so voznik, namerilec in poveljnik. 
Prostor je natrpan in pogled omejen z linami in peri- 
skopi. Sovraga je treba najprej ugledati, pri čemer je 
včasih hujša nadloga kot tanki nasprotna pehota, ki 
se ti priplazi v mrtvi kot. 

Tripwire je vdelal sistem napredovanja, skozi katere- 
ga krepimo zmožnosti lika. Sem spada tako razvija- 
nje posameznih vlog, kjer postanemo odpornejši na 


IGROVJE 


zaporni ogenj in dobimo več kondicije, kot veščino 
rokovanja z orožji, ki jih polnimo hitreje in bolje cilja- 
mo. Napredovanje gre po polžje, a sčasoma postane- 
jo razlike v učinkovitosti močno opazne. S tem se še 
zaostri že tako strma krivulja učenja za začetnike in 
mnenja sem, da za visoko spretnostne naslove, kot je 
Heroes of Stalingrad, taka mehanika ni koristna. Ob 
postavljanju strežnika jo je moč izklopiti, a le redke 
partije na liniji so te vrste. 


Mrtvo mesto 


Največ jih najdemo v modusu territories za do 64 
igralcev, ki je battlefieldovsko zasedanje položajev z 
nekaj samosvojimi prijemi. Oživljamo v valovih po 
več mož, kar da pridih uletavanja pravih okrepitev. 
Število skupnih preporodov je omejeno, zato jih ni pa- 
metno preveč fasati. Poleg omenjenega načina sta tu 
še firefight, ki je klasični grupni deathmatch, in count- 
down, ki je territories z enim samim življenjem. 

Mesto rojevanja je blizu akciji, umiranje pa hitro in res 
se počutiš kot pogrešljiv kos mesa. Poginu se je težko 
izogniti, kajti sesuta mestna območja so idila za po- 
tuhnjene strelce. Ob smrti ti pokaže približno rabljevo 
mesto, da ga lahko sporočiš soborcem. In tako s krvjo 
plačuješ sleherni napredek. Skozi dolge ure se priučiš 
fines desetih kart in izostriš občutek za to, ali je sil- 


Na večini orožij lahko nastavljamo merke na različne razdalje, kar postane pomembno pri boju onkraj 
dvesto metrov. Tudi z mitraljezom, ki se poleg tega pregreva in mu je treba vsake toliko menjati cev. 


maronek 2011 


Takle je poveljnikov pogled iz panzerja skozi line njegove kupolice. Seveda 
lahko pomolimo glavo skozi pokrov, ampak potem nas sname vsak bumbar. 


hueta v oknu ostrostrelec ali zgolj kos omare. Pre- 
mišljenost in izkušnje imajo še kako veliko vlogo, zato 
ne bi skočil na vlak z veterani in jokal, da je dvojka 
'manj taktična' od enke. Le drugačna je. 

Krivdo za slabo mnenje nekaterih nosijo tudi zemljevi- 
di, ki so spričo stalingrajskega okolja pač bolj mestni, 
le z nekaj vasicami. Najdemo slavne objekte, kot so 
Pavlova hiša, tovarna Rdeči oktober in glavni žitni si- 
los. Gre za strnjena urbana območja, v katerih se je 
sprva zelo težko znajti. A ravno srhljivost navidez opu- 
stelih okostij umirajočega mesta, kjer na vsakem ko- 
raku preži smrt, nudi posebno vzdušje. Igro bi sicer 
težko označil za lepo: grafika njene izvedenke Unreal 
Engina 3.0 je zastarela in animacija likov povprečna. 
A napol sprani videz je za brezizhodno usodo solda- 
tov, brezupno zarejenih med kupe opek, idealen in iz- 
pade bolje, kot je videti na slikah. lmpozantne gmote 
stavb navdajo s temnimi občutki, če pa to ne, te pa 
kriki smrtno ranjenih, ki se zvijajo se ob predirnem 
kričanju ter klicanju boga in matere. Ne, Rdeči orke- 
ster ni nikoli olepševal zadev. 


Zla usoda? 


Zaključek žal ne bo navedel še kake dobre plati, saj 
pridejo na vrsto tegobe s ščurkovjem, ki ga je več kot 
v vojaški hrani. Hrošči povzročajo vse mogoče, od ne- 
registriranja dosežkov do slabega zaznavanja zadet- 
kov v boju od blizu, zmrzov in neoptimizirane grafike. 
Igri bi koristilo še nekaj mesecev piljenja. Pa seveda 
več vsebine. Deset kart ni tako malo, kot se sliši, toda 
le dva tanka sta razočaranje. Za vzdušje in dober boj- 
ni sistem tako plačaš z nekaterimi frustracijami. 
Enostavnejše merjenje in hitrejša akcija imata gotovo 
to lastnost, da večina bojev na javnih strežnikih mine 
v bolj callofdutyjevskem utripu, kot bi si naslov za- 
služil, saj je organizirati dvaintrideset neznancev v 
enem moštvu ponavadi nemogoče. Red Orchestra 2 
se zato zares izkaže šele v bojih med organiziranimi 
skupinami, ki jih ni lahko dobiti. To zna biti problem, a 
do herojstva nikdar ne prideš zastonj. 


Epitaf: ' se je tu hrabro boril in umrl za 
svojo očetnjavo. Večtisočkrat.' 


zahtevna, realistična, ekipna igra 
skrivanje v zaklonu in zaporni ogenj 
uvajalna 
premalo vsebine x slab sis- 
hroščata x povprečni boti 


vzdušje brezizhodnosti 


kampanja z Nemci 
tem napredovanja 


Tripwire Interactive 

šššt! Bognedaj, da tole sliši eden od tistih, ki 
so padali dol nad F1 2010, toda igra mi ni do- 
gajala toliko, kot bi mi lahko. Zastopim ones- 
veščanje ob tem, da je elitno tekmovanje po 
letih Sonyjevega monopola ugledalo računalnike. Pa 
ob licenci, dežju in vzdušju. Vendar nisem bil navdu- 
šen nad pametjo, ob hroščih me je napadla zgaga, 
največ nesoglasja pa sem izrazil glede voznega mode- 
la, kajti bolidi so se mi zdeli preveč trzajoči in prelahki. 


Vrruuuum! 


Ravno tega se tika osrednja sprememba. Formule so 
sedaj bolj stabilne, če niso pod obremenitvijo, čutijo 
se težje, bolj masivne. Ko voziš na robu zmogljivosti, 
pa jih je treba znalsko krotiti. Običajna vožnja je manj 
nervozna kot v Fl 2010, dočim je skrajno šofiranje 
bolj vznemirljivo in tehnično. Kot se spodobi, saj voziš 
ultimativno dirkaško mašino. Največji žur je v dežju, 
ki lahko pade ali neha med dirko - vnovič so lahko 
mokri zgolj posamezni deli steze, idealna linija pa se 
posuši hitreje. Igra ne poudarja realizma za vsako ce- 
no, a vtis življenjskosti je prepričljiv, sploh vsled kra- 
sno občutene hitrosti. Kako je voziti pravo formulo 1, 
itak ne bo nikdar vedel nihče od nas. 

Lastnosti pnevmatik in obes so bolj izražene, poškod- 
beni model je nadalje izboljšan in te ob polnem vklopu 
prisili, da hudo paziš na krilca. Čeprav je osrednja 
školjka neuničljiva, v nesrečah kosci in kolesa letijo 
vsenaokrog, na stezo pa (nekam redko) končno zape- 
lje varnostni avto! Mehankarije je kar nekaj, od nasta- 
vljanja aerodinamike in prestavnih razmerij. Škoda, 
da ni telemetrije, ampak kdor rad šraufa po avtu, bo 
pretežno zadovoljen. Lahko pa se odločiš za hitre izbi- 
re, ki ti jih priporočijo v obljudenem boksu. Taki igral- 
ci bodo verjetno cenili številne bergle, od vozne črte, 
ki je v 3D in je dosti boljša od lanske, prek samodej- 
nega zaviranja do ABSa. A niti ob vklopu vseh se for- 
mula ne bo peljala sama in je treba celo na nivoju ea- 
sy vložiti nekaj truda. 

Za osnovno šoferstvo zadostuje tipkovnica, a treba je 
imeti vsaj analogen joypad, še raje pa volan. F1 2011 
podpira kup modelov, vključno z G27. Dobro je, da 
ima več gumbov, saj enega potrebuješ za količinsko 
omejeno previjanje časa nazaj, dva pa za KERS in 
DRS. Prvi je sistem, ki ob pritisku na knof shranjeno 
zaviralno energijo pretvori v nekajsekundno poveča- 
nje moči, medtem ko je Drag Reduction System časo- 
vno omejen spust zadnjega krilca vprid višji hitrosti. 
Oboje pripomore k prehitevanju in boljšim časom. 
DRS je novost za sezono 2011, za katero ima igra ofi- 
cielno licenco. Ta zajema vse ekipe, šoferje, pravila in 
lokacije - devetnajst natančno poustvarjenih prog, 


Sneti pozabi stiskati sfinkter, ko tišči plin. Formu- 
la ena - boljša kot donat Mg! 


kompleten formulaški paket, ki za 
denar nudi veliko igranja v prenov- 
ljen, prilagodljiv vozni model v li- 


cenca, izvedba, vzdušje v varnostni avto in šte- 
vilne manjše izboljšave v spet težave s hrošči, 
umetno pametjo in napakami x karieri manjka 
novosti in žmohta x neumen datum izida x 


Codemasters 

Miha Čevljar se bliža zavo- Sa 
ju na novi, indijski progi. 
Pogledi so še od zadaj, 


brez kabine in v njej. Tam 
ima vsaka ekipa svoj volan. 


vključno z novima Nurburgringom in Delhijem. 
Ni pa aktualnih sprememb, kot je Bruno Senna, 
ki je pri Lotusu Renaultu avgusta nadomestil Ni- 
cka Heidfelda. 

Ker je vožnja na meji tako všečna, je piljenje re- 
kordov drogeraško. Zlasti v novem načinu, kjer ti 
špil določi progo, avto, vreme in nastavitve, s 
svetom pa se primerjaš na spletnih lestvicah. 
Dolpotegneš lahko tudi duhce. Sezono je sedaj 
moč voziti tudi sodelovalno po internetu s kole- 
gom v istem moštvu. Druga finost je razdeljen 
zaslon za dva. Velike nagrade po spletu ali lokal- 
ni mreži po novem podpirajo šestnajst sodelu- 
jočih namesto prejšnjih enajstih, ostalih osem 
mest zapolni računalnik. 


Fffuuuu--! 


Paket je pohvalno kompleten in vrednost za de- 
nar velika, nezanemarljiva tudi za lastnike Fl 
2010. Špil zna biti dokaj lahkoten ali precej glo- 
bok, vseskozi pa je zabaven, napet, vzdušen in 
lep. Grafika je resnejša in manj načičkana kot v 
Fl 2010, špil pa leti s 60 sličicami na sekundo v 
visokih ločljivostih tudi na leta starih mašinah. 

A razpok je malo preveč, da bi bil počez nav- 
dušen. V karieri se pridružiš moštvu z repa, nakar 
z dobrimi rezultati skozi več sezon prehajaš v 
boljša. Toda čeprav naletiš na novinarje, ki te ba- 
rajo po mnenju, kar naj bi vplivalo na položaj v 
ekipi, je to blažev žegen. Važnejše je doseganje 
zapovedanih časov s strani raziskovalnega od- 
delka, da prejmeš nadgradnje bolida. Na splošno 
je kariera dobra, a preveč podobna lanski in s 
premalo spektakla ter medijskega cirkusa. Kje 
so hotne sponzoruše, brizganje šampanjca in TV- 
poročila?! Formula 1 je vendar cirkus! 

Umetna pamet ima težave tako po spletu kot v 
enoigralstvu. Lani se je premalo ozirala nate, kar 
so porihtali, in na splošno je v redu. A tudi na 
cvika v ovinkih in med sabo vozi nekoliko preveč 
robotsko. Mestoma se ti še vedno trapasto za- 
kanta, pri čemer dostikrat neupravičeno fašeš 
kazen. Hroščev itak ne manjka, od čudnih zasta- 
vic prek dirkačev, ki v kvalifikacijah vijugajo po 
progi, do goljufivih nastavitev, ki kvarijo spletne 
obračune. 

Zakaj nadalje ne morem vpisati števila krogov, 
marveč izbiram med odstotki? Čemu so stranska 
ogledala neuporabna in ni pogleda iz notranjosti 
čelade? Zakaj je priročnik tako zanikrn? Čemu 
so tribune na dan tekme tako prazne in je okolica 
stez klinično mrtva? Pa od kod tako butast da- 
tum izida, saj se sezona že bliža koncu? Nekatere 
odgovore bodo prinesle zaplate, druge F1 2012, 
ostali so tam kot samokontrola Mirana Ališiča. 


A h 
Monte Carlo v dežju in na težjih nastavitvah je drsalni- 2 
ca deluks. Vozna črta z dvi 

s ' 


Če se komu zaletiš v rit, so krilca in kolesa hitro fuč. 
Tvoja in njegova. Potem je treba previdno do boksov. 


Zvok motorjev je pohvalno pristen tudi na PS3 in xboxu 
360. Grafična gladkost pa je tam omejena na 30 fps. 


u? ks 
proga 

—- 
DAVID CROFT 


DO YOU HAVE ANY OBJECTIVES FOR THE SEASONT" 
TLL BE TAKING THE SEASON RACE BY RACE 


Namesto polsmiselnih novinarjev, ki te mučijo z vp- 


rašanji, naj vdelajo orenk F1-šov. Zgleda ne manjka! eve 


0 uJ: POPUST 


Koda za popust se ( Koda za popust se glasi JOKER.! ( Koda za popust se glasi JOKER.! 


Koda za popust JOKER velja do 31. 10. 2011 


Pri nakupu 5 knjig iz zbirke TINTIN prek spletne knjigarne vam 
za ogled 3D-filma TINTIN v Koloseju. 


STEVEN SPELBERO su PETER JACISON 


gena —a ' 
A — -— PUSTOLOVŠČINA ZA VSO DRUŽINO! PEUGEOT 5008. x | 
| K - PE EC 


edtem ko se navijaška klapa vrača iz Turina, kjer s(m)o Biancone- 

ri v italijanskem derbiju suvereno opravili z Milanom, sedim pred 

zaslonom in razmišljam, kaj bi brihtnega zapisal o novem Pro Evu 

in sveži Fifi. V grobem se razmerje moči med dolgoletnima fuzbal- 
skima rivaloma ni bistveno spremenilo. Žogobrcarsko revolucijo bo pri eni in 
drugi seriji - tako vsaj upamo - spodbudil nastop nove generacije konzol. To- 
da letošnji nadgradnji, če nič drugega, dokazujeta, da prostora za izboljšave 
na tekočem hardveru še ni zmanjkalo. Poglejmo, od kod vonj po ravnokar 
pokošeni travi. 


FIFA 12: v soju reflektorjev 


Po navdušujoči desetici so pri EA Kanadi lani nekoliko zaspali na lovorikah. 
Delno polovičarstvo smo jim očitali zlasti pecejaši, saj je bila računalniška Fi- 
fa 11 (J207, 85) 'zgolj' našminkana Fifa 10 za PS3 in xbox 360, iz katere je 
izpadel kupček naprednih elementov. A žurka v slačilnici se lahko prične, saj 
je EAjeva nogometščina letos izenačena na vseh treh frontah. Hozana! 

Prva večja pridobitev letošnje edicije, s katero nas špil v kratkem tutorialu se- 
znani takoj na začetku, je 'tactical defending'. Gre za novost, ki korenito spre- 
meni pristop k obrambi. Za odvzemanje žoge smo se doslej v največji meri 
posluževali ne najbolj realističnega tiščanja gumba za izvajanje presinga. Z 


] 


stadionih fenomenalno. Med njimi je tudi novi Juvetov. 


ga največkrat prestregel / dohitel in mu z nekaj sreče odtujil okroglino. Če do 
tega ni prišlo med samodejnim prerivanjem, je zalegel mogočni nizki štart. 
Izvajanje prostih strelov ni No, taktična obramba temu zavda. S tiščanjem knofa se moremo nosilcu žo- 
utrpelo večjih sprememb. ge po novem približati največ do razdalje slabih dveh metrov, s katere mu na- 
Z razdalje do kakšnih 25 to sledimo po zelenici. Distanco med svojim in tujim igralcem zmanjšujemo z 
metrov so najbolj efektivni žokanjem ročice ali tipk, ključen gib, s katerim nogo iztegnemo proti usnjevi- 
padajoči udarci. Idealno ni in si jo tako skušamo prilastiti, pa izvajamo z ločenim gumbom. 
vrtenje žoge spodbudimo s Na papirju se to morda ne bere kot huda iznajdba, toda postavljanje obrambe 
tiščanjem smeri navzgor. dobi novo dimenzijo. Prisili nas, da spopade ena na ena damo v drugi plan in 
se osredotočimo na nadzorovanje prostora ter strateško postavljanje igralcev 
na linijo, po kateri sumimo, da bo nasprotnik žogo podal. Komandovski izleti 
do nasprotnikovih stopal znajo biti ob pravih trenutkih še vedno učinkoviti, a 
so nevarnejši kot prej. Umetna pamet je namreč še bolj neizprosna in odzivna 
kot lanska. Dva napačna koraka v eno ali drugo smer, en brezvezen nizki 
štart, ki napadalcu sprosti koridor do gola - in že se Messi veseli zadetka ter 
homoerotično objema Pigueja. Ključa do uspeha sta potrpežljivost in pozor- 
nost. To ne bo pogodu marsikomu, ki obrambo zapostavlja na račun napada, 
saj mojstrovanje taktične obrambe zahteva nemalo privajanja. Zato so uvi- 
devni Kanadčani vključili opcijo, s katero lahko pritiklino izklopimo in brani- 
mo tako kot v Fifi 11. Koza cela, volk sit - a prikrajšan za bolj sofisticirano, 
zahtevno ter pravemu fuzbalu podobno zaustavljanje napadov. 
Občutek pri igranju se v primeru odpovedi taktični obrambi močno približa 
lanskemu. A ne povsem, saj za poglobljeno dinamičnost dogajanja na trati 
skrbi 'player impact', druga konkretnejša pridobitev. Z realističnim zaznava- 
njem trkov se je ubadala že enajstica, letos pa so avtorji pripadajočo kodo 
prenovili. Popolnosti kajpak ni in občasno še prihaja do smešnosti. A v 
splošnem je fizika teleščkov na zavidljivem nivoju. O realnočasovnem pre- 
računavanju trkov posameznih udov smo pred leti lahko le sanjali, zdaj pa le- 
ti botrujejo verodostojnemu spotikanju, odbijanju in padanju nogometašev, 
pri čemer igra upošteva tako smer gibanja kot maso atletov. 
Preostale izboljšave, ki so opazne na igrišču, so v primerjavi z lansko inačico 
bolj kot ne posledica finesnih, a premišljenih posegov. 'Precision dribbling', 
dodelano 360-stopinjsko stopicanje okoli žoge, je postalo nadvse zmogljivo 
Kote in druge prekinitve lah- orodje, ki je v rokah veterana pri preigravanju izenačeno z izvajanjem dribler- 
ko priredimo v urejevalniku. skih karafek. V obrambi pa nam je sedaj v nezanemarljivo pomoč ukaz, ki 
Do slednjega dostopamo iz privede do prefinjenega vlečenja za dres oziroma butanja z rameni. Kakopak 
| vadbene arene, ki hkrati vo- le, če se znamo brzdati in si s pretiravanjem ne nakopljemo pozornosti sodni- 
di do trenažne sekcije. ka. Akcije so še bolj raznolike in goli še verjetnejši, moč udarcev od daleč pa 
tista prava, kot jo poznamo s TV-zaslonov. 
EAjevci so solidno popilili tudi elemente, ki se tičejo direktnejšega maziljenja 
čutov. Obogatene animacije so še ena stvar, ki izvira iz nove fizikalno-telesne 
srčike. Glede pristnosti videza in vsebine, kamor spada tudi tradicioanalna li- 
cenčna vsepokritost, pa Fifi itak ni moč očitati praktično ničesar. Vzdušje, ki 


IU  Calttor 2nd Player - V, 
Kick Taker .% 


šu lahko obraz oblikuje- 
mo po svoji podobi. Pro- 


zaradi akutne zasvojenosti z mamljivo Fifo spet ne bo šel v nabavo 
letne karte za novogoriški Športni park. Sorči, Vrtnice. 


navdušujoča simulacijska pljuča v nove mehanike in 

modusi v brezšiven in tekoč online v tehnična odličnost 

pecejaška Fifa, poravnana s konzolno v pretežno vseeno le 
piljenje x ni Lige prvakov x manjše nevšečnosti EA Canada / EA 

ga pričarajo navijači in komentatorja, ki se med žlobudranjem rada do- 

takneta dogodkov iz novejše preteklosti klubov, je naravnost otipljivo. Le 

glede prepoznavnosti atletov bi se oblikovalci lahko bolj potrudili. Neka- 

tere športnike, na primer Benzemaja, komajda ločimo od pravih - drugi, 

recimo Interjev golman Julio Cesar, pa so še vedno taki, kot bi utekli iz 

muzeja voščenih lutk. 

A ni panike, saj nas nedoslednosti zmotijo kvečjemu med spremljanjem — Z [im TE v novem | 
ponovljenih posnetkov, ki jih je končno moč posneti na trdi disk in/ali ob- Evolutionu pokrita špan- | 
javiti na spletu. Malo bolj gre avtorjem zameriti, da niti letos niso bistve- pe E - k s ŠE ska liga, pri angleški je M4 
neje prevetrili in poglobili menija za določanje taktik. Vendar z grajo ne - niz — S spet ni. Od nemških klu- 
gre pretiravati, saj je seznam zameric prekratek in preveč slaboten, da bi 4 

ogrozil simulacijsko neoporečnost tako preverjenih starih kot dobrodošlih 

novih žogobrcarskih mehanik Fife 12. 


FIFA 12: brcanje na stoen način 


Kanadčani so se letos izdatno potrudili tudi glede načinov udejstvovanja. 

Drži pa, da količina svežine zavisi zlasti od tega, ali smo do včeraj nabija- 

li konzolno oziroma okrnjeno računalniško Fifo 11, iz katere so izpadli 

dokaj nezanimivo igranje v vlogi vratarja, kvartaška igrica Ultimate 

Team, online, ki je podpiral igranje enajst na enajst, ter profesionalni klu- 

bi - lastnoustvarjena moštva, kamor je bilo moč po spletu povabiti paj- 

daše. FIFA 12 zdaj vse to vsebuje tudi na abakih, dočim se med tradicio- 

nalnimi modusi z drobnimi popravki vračajo virtual pro, kjer ustvarimo Ponudba pogledov na nYe 
lastnega športnika in ga uvozimo v različne načine ... direktorski modus, zelenico se ni spreme- 

v katerem se odločimo med kariero posameznega igralca, menedžerja ali nila. Najboljši kompro- 
kombinacijo obojega ... lokalna ter internetna srečanja in lige ... in Live mis med preglednostjo 
Season, tedensko osveževanje statistik na podlagi dejanskega stanja in razdaljo, s katero so 
igralcev v italijanski, angleški, nemški, francoski in španski ligi. Ta luk- podrobnosti atletov še 

suz ostaja plačljiv, po tri evre za ligo ali osem za vse skupaj. kolikor-toliko razvidne, 
Absolutna novost je način head to head seasons, pomembna nadgradnja nudi kamera 'wide'. 

rangiranih srečanj iz prejšnjih izdaj. Poanta je igranje spletne sezone, ki 

traja deset tekem, pri čemer je cilj ta, da z uspešnim tresenjem mreže za- 

sedemo prva mesta na lestvici in se po zaključku sezone preselimo v višjo 

od skupno desetih divizij. Vmesnik nas zna spariti z naključnimi tekmeci s 

podobno izkušenjsko stopnjo ter - predvsem to! - približno enako kvalite- 

tnim moštvom. Nič več igranja z beraškim Koelnom proti samim Barcelo- 

nam! Kul je sploh, da je ta sezonska dinamika zašla v nerangirane tekme 

s pajdaši iz seznama prijateljev (online friendlies), kjer špil takisto beleži 

rezultate zadnjih desetih srečanj in na koncu nagradi zmagovalca. Kolega 

ne bo mogel več 'pozabiti', kolikokrat jo je skupil. Slišiš, Sneti? 

Zanimiv je takisto razdelek EA Sports Football Club, kjer se ukvarjamo s 

specifičnimi izzivi, v katerih moramo denimo s Chelseajem nadoknaditi X Ob prekinitvah se Pro Evova $ 
dva gola zaostanka proti Unitedu. Tu za nameček domuje svojevrstna umetna pamet malce sprosti in We 
fuzbalska socialna mreža, koder z nabiranjem izkušenjskih točk, ki jih v kazenskem prostoru včasih E 
prinašajo zmage in druge aktivnosti, v navezi z ostalimi navijači pomaga- | pozabi pokrivati kakega UH oo 
mo svojemu resničnemu priljubljenemu moštvu, da se povzpne po sveto- 

vni lestvici. Če bo pogruntavščina zaživela ali ne, bo moč soditi šele čez 

kak mesec. 

Po simulacijski globini, organskosti akcije na igrišču, funkcionalnosti no- 

vih mehanik, neproblematičnem spletnem zabavanju in dopadljivosti 

svežih načinov je igri moč očitati malokaj. Razen pač tega, da gre v pri- 

merjavi z lansko verzijo, sploh konzolno, le za evolucijo. Takisto manjka- 

jo vsakomur znana a kot sta Liga prvakov in Liga ZA 


dolgometražnega igranja in polne cene ga FIFA 12 vsekakor vredna. 


PES 2012: v zelenem gaju 


Konamijeva serija se je ujela v začaran krog. Japonci nimajo časa - ne- 
mara niti znanja? - da bi v dvanajstih mesecih do vsakoletnega izida no- 
ve verzije v svojega pretendenta vsadili zares svežo nogometno srčiko. 
Zato preprosto pilijo, kar že imajo, in so pri tem včasih manj, drugič bolj 
uspešni. Lani smo prvič po daljšem času zabeležili znaten napredek. Le- 
tos pa... 


Z zlato žogo, ki jo bo letos dobila slovenska reprezentanca, hi Case 
financiral Konami, da bi se Pro Eva enkrat končno lotili iz nule. 


bliskovit(ejš)a vizija fuzbala v nadgradnja določenih 
80 nogometnih prvin v izboljšana pamet v način club 
boss v state in nove nedodelanosti x licenčna nepopol- 
nost x eni in isti modusi x Fifa je pač boljša x KCET / Konami 

Navijači znajo na Fifinih prizoriščih recitirati uvožene ver- 


ze, ki jih sami poiščemo na spletu in prenesemo na disk. 


Glede avtentičnosti nogometne izkušnje je EAjev podvig brez " 


konkurence. Postave moštev so take, kakršne morajo biti. 

Kar se tiče slogovne prepo a 
| znavnosti zvezdniških fuzba- (4 


erjev, kot je Benzema, je Fi 

| fa v primerjavi s PESom v ra- 
hlem zaostanku. A ni panike 
EN ME II jr: 


FLETCHER | ne 
prom asi | Z pina; j TERSEN 


Taktični meni se tudi v Pro Evu ni spremenil. Izbirati je 
moč med številnimi prednastavljenimi strategijami, takti- 
ko pa si lahko s premikanjem drsnikov prikrojimo po meri. 


PESov trening je primer zamujene priložnosti. Avtorji bi 
lahko vključili vsaj editor, s katerim bi si pri elementih, kot 
je vijuganje med količki, izdelali lastne izzive. Ampak ne. 


V 

Če bi moral izpostaviti ključno lastnost novega Pro Eva, bi bila to povečana težavnost 
na nivoju top player, ki je za izkušene PESnike edina smiselna izbira. Fifa je osnovno 
zahtevnost povečala z vpeljavo taktične obrambe, PES 2012 pa se podoben učinek 
trudi doseči z izboljšano umetno inteligenco nasprotnikov. Tiščanje gumba za presing 
je patentiral ravno Pro Evo, a letos je ta način odvzemanja okrogline bistveno manj 
učinkovit in vsemogočen kot poprej. To obenem velja za nizke štarte, katerim so tvor- 
ci igre zmanjšali doseg. Člani 'sovražne' ekipe se znajo frontalnim naletom direktno 
na žogo izmakniti v zadnjem hipu, posledice pa so za našo obrambno linijo lahko še 
kako boleče. Konamijevci so namreč dodobra nadgradili rutine, ki se tičejo priklju- 
čevanja nasprotnikovih soigralcev v napad. Ti sedaj bolje sledijo poteku akcije, akti- 
vno podvojujejo na krilih in se pred golom obotavljajo manj kot sicer (active Al). Res 
pa je, da v spoštovanju tradicije serije še vedno preveč radi falijo čiste zicerje. 
Pozitivna stran vsega tega je, da smo, tako kot v novi Fifi, tudi v Pro Evu pri onespo- 
sabljanju nasprotnikove igre najbolj uspešni, če obrambo iz brutalnega jurišanja na 
posameznike preusmerimo proti premišljenemu nadzoru prostora in strateškemu 
prestrezanju podaj. Negativno plat računalniške inteligence pak opazimo, ko zaigra- 
mo proti slabšim ekipam. Da se presinga na robu kazenskega prostora kot za šalo 
otresa kak Lavezzi, še razumem. Da to redno uspeva čisto nepoznanim usnjenim 
umetnikom, pa malo manj. Temeljne značilnosti dodelane UP so namreč tako izpo- 
stavljene, da pogosto prepišejo statistične postavke virtualnih fuzbalerjev in taktične 
posebnosti posameznih enajsteric. 

Ni pa, da bi na račun potrebe po nekoliko bolj preudarjeni obrambi PES 2012 spre- 
menil filozofski ustroj, saj v primerjavi z EAjevo titulo ostaja naspidirana in refleksna 
izvedenka fuzbala. Hitrost oddajanja usnja je ostala na približno isti ravni, povečala 
pa se je brzinskost obračanja nogometašev okoli lastne osi ter udarnost strelov. V no- 
vi luči zasvetijo zlasti visoke in talne podaje v prostor, predvsem zavoljo sveže 
možnosti ročnega pošiljanja sotrpinov v napad (player runs). Jap, Seabass in poma- 
gači so se končno vdali in dodali ukaz, ki je v Fifi prisoten od pamtiveka! Škoda le, da 
je zadeva izvedena malce na približno, saj lahko šprint v poljubno smer izzovemo le 
pri enem kompanjonu. To ni idealno, je pa v posredni povezavi s tem kul, da lahko ob 
prekinitvah s trzanjem desne ročice preklapljamo med soborci na trati in jih premak- 
nemo na poljubno mesto. 

V najboljših trenutkih zna PES 2012 navdušiti z adrenalinsko vizijo nogometa, ki bo- 
truje krojenju prelestnih akcij in spektakularnim zadetkom. Nekoliko preveč elastično 
fiziko žoge in grafiko, ki bi lahko bila podrobnejša, mu je moč oprostiti, saj so drugod, 
na primer pri simuliranju prerivanj in prepoznavanja trkov, poševnookci opravili hva- 
levredno delo. Če mu damo čas, nam špil počasi zleze pod kožo in nas prepriča ... ra- 
zen seveda takrat, ko nas ne. Vratarje, ki so imeli v demu nerazumljive težave pri za- 
drževanju žoge, so deloma pokrpali. Sodnike, ki malce prepogosto posežejo po 
piščalki, morda še bodo. Vseeno pa je neprijetno, da se mora pri Pro Evu ob izidu 
vedno omenjati spodrsljajčke pri osnovah, ki so pri Fifi trdne kot skala. 


PES 2012: master liga, mon amour 


O modusih v Pro Evu 2012 je moč zapisati približno enako dobrih in slabih reči. Ra- 
zočarajoče je predvsem, da zares novih skorajda nima. Razširjen trening ni tisto, kar 
smo pričakovali, saj izvajanje prostih strelov s točkovanjem ter nezahtevno vijuganje 
med količki, s katerima opravimo v dobre pol ure, pač ni dovolj. Nastop v 
južnoameriškem pokalu Libertadores, uradni Ligi prvakov ter Ligi Evropa je nekaj, 
kar konkurenci manjka. Vendar je to vse, s čimer se PES 2012 lahko glasno pohvali, 
saj o kronično pomanjkljivi licenčni pokritosti niza nima več smisla izgubljati besed. 
Nič posebej svežega ne prinašajo niti nalinijski načini. Spletna menedžerska liga še 
vedno preveč spominja na igranje rangiranih srečanj z dodatkom trgovanja z igralci, 
v modusu legends pa se nam lahko prek internetne povezave tako kot prej pridružijo 
največ trije pajdaši. Spletna koda je letos solidna, dasiravno se s Fifino še vedno ne 
more kosati. 

Nekaj več radosti dostavi meni Football Life, v katerem domujeta direktorski način 
master league ter modus become a legend. Slednji nudi kariero z individualnim vode- 
njem svojega drugega jaza in ni brez drobnih novosti. Dopadljiva je zlasti opcija, s ka- 
tero pospešimo odvijanje preostanka tekme, če nas trener predčasno vrne na klop. 
Bolj nazorni kot lanski so dalje grafi in tabele, s katerih razbiramo popularnost svoje- 
ga ljubljenca pri navijačih in šefu. Še ena všečna noviteta so individualni cilji, ki nam 
jih naprtajo vodilni (prisluži si oceno 6, zatresi mrežo ...) in s katerimi se srečamo tu- 
di med igranjem ponarodele master lige. S pritiklinami, kakršna je možnost kramlja- 
nja z nezadovoljnimi člani moštva, je ta še korak bliže polnomastnim me- 
nedžerščinam. Medtem ko novi način club boss, ki ga odklenemo s priigranimi PES- 
točkami in v njem skrbimo le za finančno plat nogometnega biznisa, to v bistvu že je. 
Football Managerja ne bo nadomestil, bo pa manj zahtevnim ljubiteljem statistike po- 
lepšal marsikatero urico. 

Skratka, spet smo tam. Temelje za prihodnost, ki so jih položili lani, so Japonci z le- 
tošnjo verzijo dodobra utrdili, toda Pro Eva 2012 višje ocene stanejo nedoslednosti pri 
brcanju usnja ter manko večjega števila še nevidenih modusov. Predvsem pa dejstvo, 
da se mora Konamijev umotvor tudi letos primerjati z behemotsko Fifo, ki še naprej 
orje ledino simulacij najlepše igre. 

NOVA-SEZONA FOXCRIME 


IVE oktober, ob 22.30 www. foxchannels.si 


Izjemna TV produkcija producentke Gale Anne Hurd (Terminator, Aliens, Armageddon, 
Neverjetni Hulk), posneta po uspešni grafični noveli Roberta Kirkmana 


nakar enako storiš še stokrat 

Gall of Juarez: The Gartel 


čitno so Poljaki, združeni v ekipi Techland, v 

dveh juareških igrah ponucali vse divjezahod- 

ne ideje. Zato so, ako so hoteli ohraniti tema- 

tiko in kraj dogajanja, premaknili časovnico v 
sodobna vremena. ln kot poprej so si zamislili čisto 
posrečen zaplet oziroma štorijalni okvir. Tokrat je ba- 
jeslovno Montezumino zlato, čeprav omenjeno, pah- 
njeno ob rob, v ospredju pa so aktualne težave z me- 
hiškimi drogeraškimi karteli. Ti so si v svoji predrzno- 
sti upali razstreliti poslopje ameriškega Urada za boj 
proti mamilom, in to na dan neodvisnosti. Stric Samo 
je kajpakda ves penast in južnim sosedom že žuga s 
tanki in laserji. A preden v borbo zoper čefurske kri- 
minalce pošlje konjenico, da še zadnjo možnost or- 
ganom pregona. 


Dolgčas za vso družino 


Res je, da ima vsak junacelj nekaj lastnih koščkov v 
štorijalnem mozaiku, ki niti ni slab. Toda rad bi videl 
tistega, ki se bo šel trikratni umor duha, da bo (i)zve- 
del vse postranske detajle. Praktično od začetka do 
kraja se namreč na enak način spopadamo z valovi 
enoličnih čapcev, ki v marsovski maniri brez konca in 
kraja (in razuma) navaljujejo nad nas. Igra nima štev- 
ca trupel, vendar majkemi, da sem pobil tudi sto ban- 
ditov na poglavje. Kar je precej neverno, zlasti če gre 
za ulico Los Angelesa podnevi. Nič drugače ni v pri- 
stanišču, bordelu, nočnem klubu, gozdu in puščavi, 
niti na britofu in gradbišču. Razen helikopterjev šefov 
ni, kot tudi ne drugačne sorte nivojev. Sem in tja upo- 


olicije Los Angeles očitno ne pozna, saj je na | laiki fronti. Čapci vendatle'niso Švabi/ali Talibani. 

Gavron, pendejo y puta 


Tri veje redarstva, ki so si po filmih sodeč vedno v la- 
seh, sestavijo posebno ekipo. Losangeleška policija 
prispeva pištoljerosa Bena MeCalla, potomca pridi- 
garja Raya iz predhodnikov, agent Eddie Guerra je iz 
vrst protinarkotiške uprave DAE, mulatka Kim Evans 
pa zastopa interese FBlja. Vsi trije pravičniki vseskozi 
delujejo skupaj in si neprestano izmenjujejo sočne iz- 
jave. Igramo seveda kateregakoli, ostala dva pa sta v 
enoigralstvu nesmrtna in koristna komaj kaj. Domi- 
selno je, da ima vsak od njih svoje maslo na glavi ozi- 
roma lastne motive. Enega žene maščevanje, drugi je 
zabredel v hazarderske dolgove in išče postranski za- 
služek, dodatno pa spletkarijo še njihovi nadrejeni. 
Tri zgodbe in trije različni pristopi? Ko bi le bilo tako! 
Kot preigralcu obeh Juarezov, ki sta bila sicer ne- 
zloščena, a vseeno zanimiva, razgibana in grafično 
dodelana, mi je težko verjeti, da so trojko naredili isti 
ljudje. Streljanka je namreč najbolj osnovne sorte z 
neprivlačno podobo, predvsem pa tako monotona in 
ponavljajoča se, da umrješ od dolgčasa. Izvirnosti ne 
premore igra nikakršne, policijski trojček pa nima 
prav nobene samosvojskosti v smislu posebnega pri- 
jema, orožja ali lastnosti. Še največje odstopanje je, 
da v eni ali dveh misijah od dobrega ducata eden ce- 
lo skrene okoli drugega vogala kot ostala dva. 

Z drugimi besedami, razlik v igranju in dogajanju ni 
popolnoma čisto sploh nobenih. V enojki in dvojki, 
kot vemo, ni bilo tako. Tudi tiste posamezniku lastne 
mikronalogice in brskanja za 'skrivnostmi' - Eddie 
išče zavojčke belega prahu, Ben vokitokije (2) in Kim 
posebne pištole - so na četrt dodelan element, kate- 
rega smotr naj bi bil boljša puška na kraju naloge. A 
je vse skupaj nesmiselno in samo sebi namen. 

rabimo od prej poznano veščino koncentracije, ki 
upočasni čas, zlasti pa je veliko počepanja v zaklon. 
Edina razgibanost, ki to pravzaprav ni, so ponavljajoči 
pregoni z avtomobili. Ti so prav tako vesoljski, saj na 
kalifornijskih cestah ustvarimo pravo vojno stanje. 
Kdo bi pač pomislil, da je Kartel starošolska dumači- 
na. Toda v brezmožganskih streljačinah tipa Serious 
Sam, Painkiller in navsezadnje Duke Nukem Forever 
je akcija pestra, orožja so zabavna, nasprotniki vseh 
kalibrov in šefi zajamčeni. The Cartel nudi od oka de- 
set minut radostnega pokanja, nakar dolgčasu ni 
konca. Pa še take bedarije ima, da si moraš orožje iz- 
brati pred misijo, brez vedenja, kam sploh pojdeš. 
Tako utegneš vihteti ostrostrelsko puško v zaprtih 
prostorih in se s šibrovko zoperstaviti zrakomlatu. 
Večigralski način ravbarjev in žandarjev zaradi slične 
pustosti, kar posiljenosti, ni vreden niti preizkusa. 
Umestno je edinole spletno sodelovanje za tri. Am- 
pak vsi igralci morajo imeti želeno misijo odklenjeno, 
drugače ne bo nič. Glede na to, da je izdelek navkljub 
nižji ceni spljuvan vsepovsod, je temu primerno malo 
igralcev, kamoli prijateljskih. 

Potencial je projekt nekoč imel, tako po zasnovi kot 
tematiki, vendar so ga razvijalci orenk zavozili. Kako 
to, ne vem, vendar je ta Juarezov zov bržda poslednji. 


LordFebo se veseli prihodnjega izleta v LA, ko bo 
lahko z grandes cahones dvakrat žgance nazival z 
ese, vato in hijo de pero. 


dobro izhodišče s tremi liki v pov- 
sem zavožen potencial x nenavdah- 
njenost, ponavljanje in dolgcajt x 


Techland / Ubisoft 

Največkrat tiodiš'od Spodaj prali gor, se pa onjasna napoliš tudi vstran. Pogosto najdeš začasne bonu- 
se, recimo neranljivost in okrepitev določene vrste orožja, ki kažejo na to, da so avtorji ciljali pred- 


vsem na zabavnost in ne LlibA na taktični izziv. 

Gatling Gears 


i v moderni dobi čudak in imaš rad od zgoraj 
gledane dvogobične arkadne streljanke - twin- 
stick shooterje? Take, kakršni od Robotrona 
2084 naprej vzburjajo določen del občinstva in 
kljub Modern Warfaru nočejo odmreti? Tedaj ne pre- 
zri luštnosti Gatling Gears, ki jo na Steamu in Ori- 
gin.com kot digitalni dolpoteg prodajajo za ugodnega 
desetaka. Ne gre za revolucijo ali neobhodno pred- 
stavnico žanra, a vobče solidnosti ji ne gre oporekati. 


Nabrite konzerve 


Gatlingi se odvijajo v svetu Mistbound, kjer se je go- 
dila že manjšnica Greed Corp (Joker 202). Gre za al- 


— ternativen univerzum, ukrojen po Zemlji iz devetnaj- 


stega stoletja, ko industrijska revolucija prinese ne- 


Tale šef je najbolj nevaren spočetka in potem vedno manj$docim so nekateri kasneje ravno nasprotno. 

sluten napredek, a tudi uničenje okolja. Za nezjebane 
predele se dajejo štiri frakcije in ena od njih, Imperij, 
je glavni negativec. Zgodbe je bore malo, a njen na- 
men je ekološko plemenit. Mi pak igramo starega 
soldata, ki se zoperstavi Imperijevemu pohlepu po 
naravnih bogastvih svojega kosca dežele. V dvonož- 
nem robotu bo grabežljivcem pokazal vrata - na bri- 
tof! 

Za razliko od določenih twin-stickerjev, kot sta Smash 
TV in Mutant Storm, se Gatling Gears ne odvijajo v za- 
mejenih arenah. S hodcem premočrtno napreduješ po 
deset minut trajajočih nivojih - vsak od petih temat- 
skih nivojev jih ima po pet -, ki so zvečine postavljeni 
pod milo nebo. Zapored nanizani okraji so raznoteri: 
gorski obronki, gozdovi, zasnežene poljane, jeklene 
baze, puščava. Vsi so odeti v žarke barve in so videti 
risankavo pisani. Levi stik na joypadu usmerja maši- 
no, desni pa odreja, kam v 360-stopinjskem krogu 
bodo leteli izstrelki iz osnovnega mitraljeza. Hkrati 
usmerja drugi orožji: bazuko, ki razpošilja direktno le- 
teče rakete, in bljuvalnik granat, ki slednje meče v lo- 


Grafični slag, dnypisanost stra kuli manj pa navduši z/oK'saj je glasba kilava in definitivno manjka vpi- 


tje saznikoja kisimajoszato premalo karakterja 


samo pet aktivacij. Po) 

ku. Alternativna nadzorna shema je tipkovnica z miš- 
ko, kar je za premikanje manj natančno, saj analogna 
gobica nudi več natančnosti zaradi menjavanja med 


počasnim (manjši odklon) ali hitrejšim (večji) giba- 
njem. 

Kot je v zvrsti navada, se neodvisno premikaš in stre- 
ljaš. Brez tega itak ne bi živel dolgo, kajti mestoma se 
Gatling Gears spogledujejo z bullet hellom - japonsko 
podzvrstjo vesoljskih šuterjev, kjer zaslon prekrije na 
stotine krogel, med katerimi je treba vijugati. Tu sicer 
ni tako hudo, a počasi potujočih raket se zna kar na- 
brati, tvoj stroj pa ni majhen. Zato je dobro, da se so- 
vragov, ki se radi pojavljajo z vseh strani, znebiš kar- 
seda hitro. Mitraljez je najbolj efektiven proti pehoti in 
letečim sondam, vendar ima kratek domet. Bazuke in 
granate pa rulajo proti oklepljenim ciljem, a terjajo 
čas, da dosežejo cilj oziroma se orožje znova napolni. 
Vsekakor pride rešetanje v tri krasne v poštev le na 


vljene valove risankastih nebodijihtreba, ki jih je kar 
dosti vrst, od različno oboroženih vojačkov, ki spom- 
nijo na prašinarje iz Red Alerta, prek tankov in top- 
ništva do lokomotiv, rudniških vozičkov, delovnih st- 
rojev, letal, helikopterjev, nagaznih min in uničljivih 
stavb, ki razpadajo v prših ognja, delcev ter električ- 
nih isker. Vse je okuženo s steampunkom, saj je viso- 
ka tehnologija stilistično dovršeno poročena z zgod- 
njo industrijo. Bonbončki so šefi, vsak za svoj temat- 
ski sklop, ki imajo tri razvojne stopnje in te prisilijo k 
še bolj poskočnemu manevriranju ter preciznemu po- 
kanju kot običajni rokomavhi. 

Že razgibane situacije, ki jih ponekod zabeli humor, 
so dovolj, da igra vleče skozi recimo štiri ure vsebine. 
A tu sta še nadgrajevanje orožij v zameno za najdene 
zlate palice (podmnožica tega so kožice in podoben 
nepotreben kič za robota) ter nabiranje točk. Gatlin- 
govo bistvo je namreč lov na rezultat, ki ga s svetom 
primerjaš na spletnih lestvicah. Vsak uničen sovraž- 
nik za sabo pusti koleselj, ki doda k množitelju točk. 
Vendar ga moraš pobrati, kar ni zmerom lahko, čez 
nekaj časa pa izgine. Zato večno tehtaš med viša- 
njem multiplierja in tveganjem izgube energije. 


Zmeraj nekaj sfali :( 


Res škoda, da igra proti koncu izgubi sapo, saj se 
začno tečnobe in situacije malo preveč ponavljati, in 
da je avtorji niso še malo popilili. Najvišja zahtevnost 
recimo ne prilagodi valov nasprotnikov, temveč po- 
veča škodo, ki jo utrpiš. Prav tako niso drugačni, če 
se ti na enem računalniku, xboxu 360 ali PS3 oziro- 
ma po spletu pridruži soigralec, s katerim lahko greš 
opravljati tudi prgišče v redu ločenih izzivov. Nadalje 
se ekran pomika napol samodejno in preveč omeju- 
joče, saj se ni moč vrniti po nivoju in pobrati ali uni- 
čiti zgrešenosti. Želel pa bi si tudi več taktične bojne 
globine, saj se repertoar prijemov dokaj hitro izčrpa, 
in kot poznavalec zvrsti originalnosti, saj Gatling 
Gears ubirajo zelo tipske prijeme. A temu navzlic je 
pinjau uživantski, grafično privlačen in poceni. Daleč 
smo prišli od Ikari Warriors! 


Sneti priseže, da bo na volitvah glasoval za zelene. 
Samo ne ga ustrelit z velikim robotom! 


solidno arkadno rešetanje, podprto z 
risankavim spektaklom v pretežno 
razgibana v lokalni in spletni co-op v 


cena v ponekod se vleče in ponavlja x sedlo bi več 
globine, naprednosti in izvirnosti x omejujoče 
pomikanje zaslona x Vanguard / EA 

d Software z Blizzardom in Valvom tvori 
sveto trojico tistih, ki si lahko privoščijo, 
da naslove izdajajo od oka enkrat na ti- 
sočletje. Tudi Rage je prvoosebna stre- 
ljanka in njihov prvi naslov po Doomu 3, ki 
so ga izdali leta 2004. Kar pomeni, da 'ge- 
neracija Call of Duty' bržda ne ve več, kdo 
je njihov šefe za tehnologijo John Carmack, 
"če pa ni naredu nobene igrce, odkar žvim." 
Ajmo brat anale v številki 134, na stranki po 
številki članka 910. 
Nemara je dolgemu razvoju botrovalo dej- 
stvo, da so se ld z Rage prvič namenili na- 
praviti nekaj, kar ni gola rešetalščina, kajti v 
predogledih smo uzrli dirkanje z avteki in 
frpjske elemente. Spomnim se, kako sem 
jih pred leti v Leipzigu vprašal, kako se bo 
igra razlikovala od Fallouta 3 in Border- 
lands. Takrat so mencali, zato pa jaz tu ne 
bom. Na kratko: Rage je dobra dumačina. 


Naj bo svetloba! 


Prične se z božjim očiščenjem Zemlje s pad- 
cem meteorja, ki leta 2029 štiri petine pre- 
bivalstva pošlje v smrt, večino preostalih pa 
mutira v zle grdavše, ker se to po igričarskih 
predpisih v takih primerih zgodi. Nekateri 
imajo srečo in jih pred katastrofo posadijo v 
kriogensko spanje v utrjene podzemne bun- 
kerje z namenom, da se kasneje zbudijo in 
obnovijo človeško civilizacijo. Eden takih je 
naš brezimni junak, ki mu njegov bunker sto 
devet let po apokalipsi vrže vedro vode v 
fris in ga porine v širni svet. 

Prvo srečanje z zunanjostjo je podobno kot 
v Falloutih - svetlo, slepeče. Potem se oči 
prilagodijo in pred tabo se razpira rjavkasta, 
z ruševinami naphana pokrajina. Ki pa ni 


Aggressor se z bazuko v rokah in mu- 
tantskim zobovjem na verižici že dolgo 
ni počutil tako dobro. 


odličen boj z zapomnljivi- 
mi sovražniki v imenitno 
vzdušje v izjemna podoba 


zunanje okolice v zabavna vozilca v 
zanič konec x švoh zgodba x hroščata 
grafika x brez deathmatcha x 


Id Software / Bethesda 


Ja 


falloutovsko sprana in ne borderlandovsko 
risankasta, marveč nekje vmes. Lepa je. 
No, prizora nimaš časa dolgo občudovati, 
kajti za malico te brž hočejo mutanti. Preži- 
viš po zaslugi lokalnega šerifa, ki te odpelje 
v človeško naselbino. Na poti si ne moreš 
kaj, da ne bi odprtih ust občudoval impo- 
zantno ostrih skal, ki jih barva sončna svet- 
loba, in obraz se ti zmeraj bolj krivi v izraz 
pozitivnega presenečenja. Ta občutek (in 
izraz) se od tega trenutka dalje pa skorajda 
do konca samo še stopnjuje. 


Pesek v laseh 


Idju je uspelo napraviti najbolj imenitno po- 
stapokaliptično okolje doslej. Ni se oklenil 
resnobnih slogov, ki te hočejo s sivino psi- 
hično pobiti. Ragev svet je barvit in previd- 
no optimističen. Prebivalci ljudskih mestec, 
ki so vzklila po puščavski pokrajini, nimajo 
lahkega življenja, a ne obupavajo. Igra sicer 
ne premore cikla dneva in noči, a v posto- 
jankah se ne ustaviš rad le zaradi trgovcev, 
marveč utripa. Ob tem je tamkaj na voljo 
nekaj miniigric, kot je čisto prava zbiratelj- 
ska s kartami nalik Magic: The Gatheringu. 
Predvsem navduši dizajn stavb. Napol sesu- 
ti betonski kolosi, oviti s skrivenčenimi že- 
leznimi stopnišči, in z goščavo zarasla okos- 
tja velemest bodo spravila v delirij vsakega 
navdušenca nad 'uničeno arhitekturo'. S.T.- 
A.L.K.E.R.jeva černobilska okolica je napo- 
sled dobila tekmeca. 

Kajpak ima velike zasluge za učinek novi 
pogon ld Tech 5. Z zelo oglaševano tehno- 
logijo Megatexture zna izrisati čudovito zu- 
nanjost z res lepo, napredno svetlobo in 
senčenjem. Podobno velja za osebe, ki ima- 
jo navdušujoče veliko podrobnosti in so od- 
lično animirane. lma pa igra težave s tekstu- 
rami. Te so zunaj, na skalovju in pročeljih 
stavb, sicer nadvse podrobne. Drugače pa 
je na manj izpostavljenih predmetih in ob- 
jektih, katerih videz je milo rečeno katastro- 
falen. Ne le teksturno, tudi geometrijsko. Ko 
vidiš na mizi stati reč, za katero ti pri naj- 
boljši volji ni jasno, kaj sploh je in ali je tako 
razmazana, ker jo je kak mutant podriskal, 
se vprašaš, kaj so Carmack in kompanija 
počeli. Pri konzolah, ki so že rahitične, je 
varčevanje razumljivo, za PC pa se očitno 
zopet niso potrudili. Več o tem v okvirju. 

Goli v zicu 


Človečki ti znajo povedati kaj uporabne- 
ga, a v glavnem jih potrebuješ za preje- 
manje nalog. Poleg tega imaš inventar in 
sčasoma začneš dobivati sheme za upo- 
rabnosti, ki jih lahko sestaviš iz krame, 
raztrosene po svetu. Je Rage torej frp? 
Ne, niti od daleč, saj o statistikah in iz- 
boljšavah z izkušnjami ni ne duha, ne slu- 
ha. Tudi kvesti so precej premočrtni in 
razvejanosti glede na odločitve tu ne 
iščite. 

Še najboljša primerjava bi bil S.T.A.L.- 
K.E.R. Igri si delita delno odprt svet, po 
katerem lahko svobodno pohajkuješ, le 
da v Ragu ni napadov zverjadi na posto- 
janke. Idjev naslov prav tako daje veliko 
manj povoda za kolovratenje naokrog. 
Medtem ko imajo Fallouti na vsaki pedi 
pokrajine pet skritih trezorjev, ima Rage 
malo lokacij, ki jih ne bi obiskal že v glav- 
nih kvestih. Zato je moč trditi, da gre za 
dokaj linearno streljačino, ki so ji skušali z 
zadatki nadeti pristnejši pridih, da počneš 
nekaj širše koristnega in nisi tu samo za- 
to, da banditu slikovito odrobiš glavo. 
Ehehe, klavnica je seveda še kako po- 
membna. Začne se že na potovanjih med 
lokacijami, kajti naokrog se prevažamo v 
avtekih. Toda če si imel v Borderlands na 
voljo peščico nespremenljivih vozilc, je tu 
ukvarjanje z njimi bolje razvito. Dirkalnike 
je moč nadgrajevati z boljšimi motorji, 
oklepom, orožji in tako naprej. Nanje na- 
montiramo topiče, bazuke in na koncu 
plazmatsko bljuvalo. Banditska svojat se 
v preriji hitro prerojeva, praviloma ob vsa- 
kem včitavanju karte, zato se v boj zaple- 
temo na vsakem pohodu. 

V večjih naseljih so dirkališča, kjer se po- 
merimo v vožnji na čas ali dirki z do tremi 
računalniškimi nasprotniki, tako z orožji 
kot brez njih. Tekmovanja so poleg mla- 
tenja nepridipravov na cestah glavni vir 
kuponov za nadgrajevanje vozil, zato je 
treba obvezno zaplesati na kolesih. Aren 
je pol ducata in so ravno prav za odmor 
od streljanja peš. Vožnja je jako arkadna, 
zato hude umetnosti ni. Je pa umetna pa- 
met tekmecev na težjih preizkusih kar v 
redu in napravi dirjanja adrenalinska. Ma- 
lo bi pokaral le fiziko, ki ob vožji v rikverc 
in karambolih avtek včasih obrne v čisto 
nerealne smeri. 


Skratka, šoferstvo je sproščujoč in zaba- 
ven element. A to ne sme zamegliti dej- 
stva, da je Rage v osnovi klasična stre- 
ljanka. S Puškami. V obraze. 


B.F.G. 


Da so Rage ustvarili veterani žanra, spre- 
vidiš takoj, ko prvič pritisneš na sprožilnik 
in pošlješ kroglo mutantu v fris. Občutek 
rokovanja z orožji je odličen, zvok takisto, 
učinek še lepši. Avtomati regljajo, šibreni- 
ca zamolklo poka, falote nosi v slapovih 
krvi, da je veselje. Udarni valovi eksplozij 
jih razčesnejo v rdečo brozgo, zadetki kro- 
gel z oklepljenih odbijajo čelade, da se 
panično mečejo v zaklon. Težko bi navr- 
gel soroden naslov, ki ima tako dobro ani- 
macijo zadetih beštij. Mutanti se opoteka- 
jo, ko jih z nazobčano rokavico kresneš 
po goflji, bandit se prime za grudi, ko ga 
pokosiš z rafalom. 

Arzenal je na prvi pogled čista Idjeva kla- 
sika. Najprej imaš bokserja, nato pištolo, 
dve brzostrelki, šibrenico, snajperico, sa- 
mostrel za tihe dogodivščine, bazuko in 
bljuje kroglo nalik BFGjevi. In se tako tudi 
imenuje! Rotirajoča strojnica je rezervira- 
na za avto, dvocevka pa za imetnike zbi- 
rateljske edicije, fuj in fej. 

Kar pihalnike dvigne na novo raven, so 
posebne vrste streliva. V šrotarico sčaso- 
ma zadegamo eksplozivne (OHOHO O 
JA!) in pulznoelektrične naboje za one- 
sposabljanje energetskih ščitov. Elek- 
trična puščica iz samostrela pa sevre bitja 
v vodi. Še bolj utrgana je strupena, ki so- 
vražnika spremeni v eksplozivnega zom- 
bija pod našim nadzorom. S posebnim 
strelivom in nadgradnjami, kot so merki, 
postanejo vsa orožja uporabna tudi kas- 
neje v igri. Celo pištola! 

Te dobrine lahko kupimo ali jih sestavimo 
sami. Predvsem pa je koristno izdelati ne- 
katera hecna pomagala. Z vodljivim bu- 
merangom krajšamo falote za glavo, po 
nadgradnji kasneje celo tri naenkrat. Vo- 
zeča bomba na daljinsko upravljanje je 
živi užitek, na koncu pa dobimo še samo- 
dejni stolpič in pravega pravcatega robota 
z brzostrelko, ki nam sledi kot kužek. Žal 
je takih uporabnosti le kakega pol ducata, 
a so dovolj, da prešnjofaš sleherni kotiček 
za sestavnimi deli. 


SRAMOTA IZDAJE ZA PC 


Medtem ko je RAGE na xboxu 360 in PS3ju v splošnem dobro sprejet, je PC druga 
štorija. Okrog tričetrt mlinčkarjev igre prvih nekaj dni Spričo grafičnih težav sploh 
ni moglo igrati. Zaslone so polnili artefakti, akcija je zmrzovala. Carmack je priznal, 
da je bil izid 'velika jeba' ('elusterfuck"), a je je krivdo zvalil na AMD in Nvidio. Toda 
skupnost tega ni kupila in je popenila. Ragu je bilo namreč moč pred prvim obližem 
spreminjati le ločljivost in glajenje robov! Bethesda je pametno zamodrovala, da 
detajlov niso vključili, ker, citiram, "bi ob napačnem nastavljanju lahko povzročili 
slabo delovanje." Ma nemoj. Tudi sicer je v igri več ostankov s konzol, denimo 
začetni 'pritisni gumb' in veliki meniji. Id si je s tem pri mnogih gorečih podporni- 
kih zapravil ugled. 

V času pisanja teh vrstic se položaj z obliži in beta gonilniki spreminja iz dneva v 
dan. Odjadraj zato na uradne Bethesdine forume, kjer je kopica navodil za pri- 
gnanje izdelka v normalno stanje. Če te je strah, pa z nakupom počakaj. 

Dober mutant je 
preluknjan mutant 


Toda užitek iz boja napravijo šele nasprot- 
niki. Naloge nas odpeljejo do vsakovrstnih 
markantnih lokacij v pustinji. Mnogo se 
potikamo po banditskih in mutantskih po- 
stojankah, ustvarjenih v ruševinah in ne- 
kdanjih tovarnah. Banditi se delijo na šest 
klanov, ki se razlikujejo v pristopu do 
pošiljanja nesreče v našo smer. Nekateri 
bodo jurišali s kiji, drugi se bodo prihulili 
in te zafrkavali z metanjem granat in sle- 
pim nažiganjem izza vogala. Spet tretji, 
močno oklepljeni, te bodo skušali posiliti z 
gosto zaveso ognja. Kjerkoli se znajdeš, te 
bo naskočila kombinacija zverc, ki bodo s 
prevali in akrobacijami niz sten skušale 
čimhitreje premeriti razdaljo do tebe, in 
sovragov z mitraljezi. Vmes gromko uletijo 
gorostasni minišefi z megakrepalicami in 
kak gigašef, za katerega potrebuješ pose- 
ben pristop. V drugi polovici igre se bandi- 
tom in mutantom pridruži zloglasna frak- 
cija Authority z oklepljenimi 'zdaj-gre-pa- 
zares' bojevniki, ki imajo žarkovne puške 
ter ščite. Tudi oni kajpak momljajoče 
čebljajo po zvezah kot Combini v Half-Lifu 
2 in kričijo kot Helghasti v Killzonu. Ko 
premisliš, sovražnikov sploh ni tako veliko 
in taktično ne počno čudežev. Toda ob nji- 
hovem aktivnem, prepričljivem obnašanju 
na to kar pozabiš. 

Drugi razlog, da ti ni dolgčas, je skrbno 
odrejena akcija. Skozi rešetanje se ti ved- 
no bolj svita, da se je Id iz Dooma 3 marsi- 
kaj naučil. Tempo je bolj raznolik in veliko 
menjava med napetim preiskovanjem 
opustelih ruševin, kjer te le sem in tja kaj 
naskoči s stropa, pa na drugi strani med 
podivjanimi navali, kjer te v slogu Serious 
Sama popade več minišefov hkrati. Čera- 
vno boj spričo potrebe po iskanju zaklona 
pred kroglami ni tako doomovsko odprt 
kot v, no, Doomu, pa obnavljajoče se zd- 
ravje omogoča brutalno igro na nož, kjer v 
krogih strejfaš okrog mutantskih zverin. 
Rage gre zato po strelski akciji v smer 
Bulletstorma in da ogromno na prvinski 
užitek ob polaganju kanalj. A je pri tem od 
Epicovega naslova zaznavno boljši. 


RAGEVI 
(PRA)JOČETJE 


Id si je sloves kultnega razvijalca za PC 
priboril skozi več kot dve desetletji iz- 
daj vrhunskih, tudi prelomnih naslo- 
vov, ki so občutno zaznamovali indu- 
strijo in so bili skoraj vselej korak na- 
prej v grafični tehnologiji. 
Commander Keen in Dangerous Dave 
(1990) še nista bila 3D-špila, marveč 
2D-ploščadi, toda uspeh serij je hiši 
pomagal pri kasnejših inovacijah. 
Id je s prvoosebno perspektivo najprej 
eksperimentiral v Hovertank 3D in Ca- 
tacombs 3D (1991). Katakombe so 
A. bile tudi čisto v redu špil. 

No, vsaj do tik pred koncem. Zadnja stop- 
nja je namreč, oprostite mi sledeče kvar- 
nike, tak antiklimaks, da bi se kamen zjo- 
kal. Nabereš orožarno, ki bi vrgla v zrak 
ves kontinent, nakar te zadnji šef ... Aja, 
saj res, ni ga. Dabljutief?! Kako si je lahko 
Id to privoščil, mi ni jasno. Jim je zmanj- 
kalo časa? Bomo šefa morda dobili v 
DLCju?2? Tepel bi jih, s cevjo od bazuke. 

Špila je sicer, če pretakneš res vsak ka- 5 


men, konec v okrog ducatu ur. Ko 
upoštevaš, da ne gre za frp, marveč stre- 
ljanko, je to zgledno. Oziroma bi bilo, če bi 
bil potešen s korektnim zaključkom. Pa ni- 
si, aufbiks. Sokrivka je tudi zgodba, ki ne 
dosega napetosti in vzdušja, ki so ga za- R 
stavili z odlično oblikovanim svetom. Pre- N 
obratov praktično ni in igraš zaradi boja, 
ne pa, ker bi te pripoved vlekla dalje. Liki 
so sicer odlično animirani in govorjeni, a 
imajo premalo ozadja, da bi se ti vtisnili v 


spomin. 


Avtorji so imeli nadalje čuden preblisk in 
so nekaj konteksta zapakirali v devet ma- 
lih sodelovalnih nalog za dva. Niso zahte- 
vne in izkušenec jih lahko premaga sam. 
Toda ne moreš si kaj, da se ne bi vprašal, 
zakaj jih niso vključili v puščavništvo. 
Druga komponenta večigralstva je dirka- 
nje v četvero s podobnimi modusi in kar- 
tami kot v enoigralstvu. Avtov tu ne more- 
mo nadgrajevati, kar je nadomeščeno z 
odklepanjem vsega skupaj osemindvajse- 
tih vozil. Iskanje soigralcev je hitro, za kar 
je bržda zaslužen Steam, ki kroji nalinijski 
sistem. A čeprav je dirjanje za nedolžno 
razvedrilo superca, grdo manjka death- 
match. Ragevo ratatanje bi bilo super za 
pošiljanje raket ljudem v zobe, a ga krat- 


komalo ni. 


Kdor je pričakoval revolucionarno mešan- 
ico streljanke, frpjke in dirkačine, bo ra- 
zočaran. Dobili smo 'samo' kvalitetno sta- 
rošolsko streljačino, ki jo odlikujejo tipski 
Idjevi odtisi, začinjeni z lahkotnim dirka- 
njem. Škoda bi bilo, če bi problemi z grafi- 
ko odvrnili od enega boljših letošnjih FPS- 
jev. Definitivno pa bi si želel zapolnitve ze- 
vajočih lukenj in kakega šefa več. Recimo 


finalnega. Ne, ne bom prebolel. 


A šele Wolfenstein 3D (1992) je po- 
menil tisti preboj, ki je ime Id povzdi- 
gnil nad ostala in neobhodno začrtal 
zgodovino igričarstva. Streljačina na- 
cijev, ki so gromko vzklikali HALTI, je 
pravzaprav oče vseh FPSjev. 

Doom (1993) in Doom 2 (1994) sta 
prepričala še zadnje dvomljivce. Ver- 
jetno sta to najbolj poznani igri za PC. 
Z njima so uvedli nalinijsko večig alst- 
vo in modificiranje originalne kode — 
brez prvega si današnjih iger ne zna- 
mo predstavljati. Odlično se starata in 
ju je vredno zagnati še danes. 

S Ouakom (1996) je Id prešel na po- 
polnoma tridimenzionalni grafični po- 
gon, medtem ko so bile beštije v 
prejšnjih še sličice. 

Ouake 2 (1997) je imel prvič poleg 
streljanja tudi zgodbo. A seveda smo 
igrali zaradi ratatanja, predvsem po li- 
niji. Ouake.siol.net, ja. 

Ravno zaradi uspeha O2 v MP je bil 
Ouake 3 (1999) povsem večigralska 
igra. Z Unreal Tournamentom sta za- 

črtala ves trenutni multiplayerjev- 

ski ekosistem. Mimogrede, štirico so 
delali Raven, ne Id. 

Doom 3 (2004) nam bo ostal v spomi- 
nu predvsem po grozi, temi, ostrih čr- 
nih sencah in prodoru grafične tehno- 
logije bump mapping. 

ENI MORILSKA ELITA 


(Killer Elite), akcijski triler 
Režija: Gary MeKendry 
grajo: Jason Statham, Glive Owen, Robert Be Niro, Yvonne Strahovski, Dominic Purcell 


FilmkVideo 
Distribution 


Novi akcijski triler Morilska elita, ki je nastala na podlagi resničnih dogodkov, sledi enemu najbolj izurjenih agentov za 
posebne naloge Dannyju (Jason Statham); tega zvabijo iz prostovoljnega izgnanstva, da sestavi svoje moštvo operativcev, s 
katerimi se poda na domala nemogočo nalogo: rešiti nekdanjega mentorja in partnerja Hunterja (Robert De Niro). Skupaj na] 
bi se prebili v vrste ugledne in strah zbujajoče posebne vojaške enote - Special Mir Service. 


13. 10. 2011. < Planet Tuš Celje, Maribor, 
Kranj in Novo mesto 


usesti << | 2110/2011 /« Planet Tuš Koper 

-amenee | PARANORMALNO 3 


(Paranormal Activity 3), grozljivka 
Režija: Ariel Schulman in Henry Joost 
Igrajo: Katie Featherston, Sprague Grayden, Mark Fredrichs, Lauren Bittner 


(RKSRANTANIJA 
CINEMAS 


MORILSKA ELITA 


Zgodba se tokrat odvija še dlje v preteklosti kot prejšnji del in kronološko prikazuje 
dogodke, ki so se zgodili Katie in Kristi, ko sta bili še majhni deklici. Kako se Je vse sploh 
začelo? Kaj je sprožilo paranormalne pojave? 


PARANORMALNO3 


ooponeinke 20. 10. 2011 e Planet Tuš Celje, Maribor, 
Kranj in Koper 


03. 11. 2011 - e Planet Tuš Novo mesto 

Več informacij o filmih in spored kino predstav najdete na www.planet-tus.si 

TRAUMA 


emara sem zabit kot morska krava in neobčut- 
hi! ljiv za nesrečo sočloveka, ampak pri tejle igrici 

mi čelo udarja ob mizo od kvaziumetniškega 
polsmisla. Delo samotnega Nemca, sceloma nareje- 
no v Flashu, sodi med zadnje čase pri nedeljski strenji 
popularne igre tipa 'hidden object', kjer prečesavaš 
zaslon v iskanju bolj ali manj spretno skritih predme- 
tov. Igraš iz prve perspektive, med lokacijami pa se 
seliš in se po njih obračaš po korakih. Bi spomnilo na 
Myst, le da je računalniško generirane grafike malo, 
saj Trauma temelji na obdelani fotografiji in videu. 
Kar je smiselno, navsezadnje je tematika realistična. 
Smo namreč v mislih punce, ki je doživela prometno 
nesrečo in zdaj na bolniški postelji niha med zavestjo 
in spanjem. Iz njenih oči vidimo mestni trg, bližnjo za- 
puščeno tovarno, park in gozd, kar so obenem štiri 
poglavja, do katerih dostopamo nelinearno. 
Nadvse omejeno se po korakih premikamo tako, da 
klikamo po robovih ekrana in obrisih znotraj prizorišč, 
ki nam nakažejo, da je moč zamenjati perspektivo. 
Na voljo je par dejanj, kot sta dviganje objektov in 
spuščanje vode v odtoke, s čimer si odpremo pot na- 
prej. Izvajamo jih tako, da z miško rišemo vzorce po 
ekranu - spiralo, narobe obrnjen vprašaj, vigevage. 
Pri tem so črte podobne obrisom avtomobilskih luči, 
kar sovpada z dekletovim spominom na nesrečo. Tu- 
di sicer je dečva stalno z nami, saj s počasnim, mo- 
notonim glasom komentira domala vsako lokacijo in 
redke stvari, ki jih najdemo. Njene detajle uzremo še 
v vmesnih filmčkih, kjer se pogovarja z dosti bolj 
prešernim dohtarjem. 


THEY ARE ALWAYS WAFCHIMIME 


€ Na zaslon narišem S kot Sneti in gošča se razpre. 
Me spomni na tiste počitnice v Bangkoku, a ne bi zdaj 
o tem. Duhamornost igre je prevelika. 


Največja igralna umetnost je, da vzorec risanja z ene 
lokacije uporabimo nekje drugje in tako odkrijemo 
enega od mogočih koncev. Ko izgruntamo risarijo za 
posrkanje vode v odtok, se lahko denimo vrnemo na 
prej obiskan kraj in tam z njo odkrijemo skrit del stop- 
nje. A nivoji so veliki komaj nekaj lokacij in tovrstnega 
udejstvovanja je za vzorec. Ostalo tvori sprehajanje v 
krogih in iskanje zanikrnih fotografij iz dekletovega 
življenja. Tako igranje kot rudimentarne animacije ter 
zrnate lokacije spomnijo na dobo uveljavljanja CDja. 
Trauma, ki na Steamu velja pretiranih pet evrov, je za 
silo zanimiva kot interaktiven sprehod po mislih po- 
nesrečenca. Polomi pa se kot igra in analiza tragičnih 
dogodkov. Povedati nima malodane ničesar, kljub 
kratkosti (nič čudnega ne bo, če jo boš sceloma obr- 
nil v manj kot uri) se vleče kot furmanov smrkelj, naj- 
bolj pa razočara 'pravi' konec, ki ga dobiš, ko muko- 
trpno odkriješ vse fotke, saj je prava definicija zdraj- 
sanosti. Sneti 

Krystian Majewski 6 5 EUR 

HEGTOR — EPISODE 3: 
BEYOND REASONABLE DOOM 


kupaj s padajočim listjem je vzletel končni del 
S trilogije o antipolicaju Hectorju. Kot se spomni- 

mo, so te avanture fuzija risank s Cartoon Net- 
worka in izvrstno pokvarjenega uma, ki bruha gejzirje 
straniščnega humorja. V angleškem zaselku se kot 
zavaljen kifeljc trudiš zašiti tečnega terorista. Ta je 
ugrabil cel blok talcev, postrelil pol policijske čete in 
ni dal miru niti potem, ko je Hector izpolnil vse zahte- 
ve. Zdaj je jasno, kje teroristični zajec tiči, in naš dete- 
ktiv ga mora le še potegniti iz grma. Še prej pa sebe iz 
kanalizacije na zarukanem podeželju, kjer morata s 
partnerjem Lambertom najprej seči v kravja prebavila 
in usposobiti kombajn. Oblečena sta le v bolnišnične 
haljice, zato se njuni hlebčki tresejo vsem na očeh. 
Pustolovščina se prične po podobnem ključu kot prej- 
šnja, kjer si občasno prevzel nadzor nad Lambertom. 
To izmenjavanje se kasneje ne ponovi, kar je škoda. 


pi k J 
ola Wc nčedithis to ge 
% andiletime 


O Prvenstvo v spakovanju ne sme manjkati na nobe- 
ni vaški veselici. Začuda niso privlekli menažerije z 
bradato damo in ostalimi naravnimi čudesi. 


Ko se moža postave prebijeta na plano, se dogajanje 
preseli na vaško veselico. Zdaj Hector napne ves svoj 
špeh, da bi teroristu preprečil peklenski načrt. Med 
stojnicami odkrije čare bruhalnega ringelšpila, obne- 
mogel pivski šotor in celo avto, poln pasulja. Če se to 
sliši manj sekretno kot poprej, se odkupi z velevibra- 
torjem in intimnim stikom s prenosnim vecejem. 

Je pa tale del vseeno najšibkejši od treh. Saj ne re- 
čem, celostno gledano je serija piš ostre svežine v kr- 
mežljavi svet avantur. Le da tale triurni zaključek mine 
nekako mimogrede in krotkeje, kot smo bili vajeni. 
Kar se tiče strukture ugank, se Hector spet sprehaja 
od prizorišča do prizorišča in rovari malo tu, malo tam. 
Naloge niso prav jasno razmejene in zlasti proti koncu 
zvodenijo v nenadejane banalnosti. Veliko je tudi obi- 
skovanja starih krajev, saj se scene stalno spreminjajo 
in ponujajo nove reči. Zemljevid za hitro prestavljanje 
med štanti je zato dobrodošel. 


ČE eksplicitnih prizorov in poltenih bah je tokrat pre- 
senetljivo malo. Zadovoljiti se je treba z moškimi ri- 
tnicami različnih stopenj zamaščenosti. 


Da ni zmede, se inventar sproti prazni. Uganke s 
predmeti so zato precej nedvoumne, ne sede pa, da 
so dvogovori ostali tako zapleteni. Saj razumem po- 
trebo po inteligentnem humorju in sarkastičnem žon- 
gliranju, vendar je klobasanja preveč. Ker ne vleče 
zgodbe naprej, ampak je prepogosto samo sebi na- 
men, se besedičenja naveličaš. 

Zaradi takih nerodnosti je igranje manj udarno kot v 
prvih dveh delih, čeprav ostaja dovolj kratkočasno in 
drugačno, da je priporočljivo za vse ljubitelje dogo- 
divščin in štosov iz školjke. Pred nizom lahko dvigne- 
ta klobuke celo Sam in Max, ki sta bila doslej ena red- 
kih nekorektnih pogumnežev. Ne bi bilo slabo, če bi 
Hector sledil njunemu zgledu in se razkoračil v še 
kakšni sezoni. Navi 

Telltale Games e 20 $ za vso sezono 


MEN OF WAR: VIETNAM 


a tretjo, samostojno razširitev taktične realnoča- 
hi! sovne strategije Men of War (J189, 76), ki nas 

ponese v vietnamsko vojno, smo mnogi zrli z 
velikimi pričakovanji. Vietnamsko okolje je v strategi- 
jah zapostavljeno in kombinacija filmske akcije ter 
prefinjenega poveljevanja iz Men of War bi neljubi po- 
ložaj lahko popravila. 


BERGOMBUNA 
« ; 


C spričo dejstva, da imamo na vsakem koraku v frisu 
goščavo, je soldate težko razločiti. Naše se da osvetli- 
ti s priročnim gumbom, sovrage pa luščimo s karte. 


Lepo je, da je moč igrati z vietkongovci, saj se deset 
kampanjskih stopenj deli na pet ameriških in pet ko- 
munističnih. A koj nato ti da igra vedeti, da ne mara 
za novince. Uvajalnih stopenj ni, na štartu prve nalo- 
ge pa te sovražniki ob najmanjši napaki zradirajo z 
obličja pragozda. Vietnam, napravljen interno pri za- 
ložniku 1€, torej pomeni vrnitev k starim prijemom. 
To je najprej upravljanje z majhnimi gručami solda- 
tov, saj v večini stopenj igramo s štirimi (vietnamske) 
ali petimi (ameriške) komandosi. ln drugič, misije so 
zahojene in se vijejo kot čreva vojaka, ki ga razkosa 
nagazna mina. Nasprotnik je vselej v občutni pre- 
moči, zato shranjuješ ob slehernem uspelem premi- 
ku. Za nameček dobiš dozo džungelskega vojskova- 
nja v obliki ostrostrelcev in pasti, ki ti z eno potezo 
krepnejo borca. Zato moraš napredovati previdno, 
kar igro napravi počasno in za hudo preizkušnjo potr- 
pežljivosti. Krutost malce omili sodelovalni modus za 
do štiri ljudi, za tekmovalno večigralstvo pa je treba 
za pet evrov dokupiti DLC, ki ima povrhu samo tri 
zemljevide. Bleh. 

Resda je igralni sistem iz Men of War, kjer lahko voja- 
kom ukazuješ zelo natančno in imajo svoj inventar, 
takemu dogajanju načeloma pisan na kožo. A kaj, ko 
ga kazijo hibe od prej, zlasti luknjava umetna pamet 
in slabo definirana tiholazniška mehanika. Nemalo ci- 
ljev od nas zahteva prihuljenost, a te enkrat sovrag 


oktober 2011 


€ Protagonisti posamezne kampanje gredo skupaj 
skozi vse dogodivščine, imajo imena in so nasploh po- 
srečena druščina. Govor je pa spet naravnost obupen. 


ugleda skozi kilometer goščave, spet drugič pa vsa 
garnizija ne mrdne, čeprav njene pripadnike enega za 
drugim pospravljaš s snajperjem. 

Naloge, v katerih rešuješ vojne ujetnike, izviduješ za 
izdajalci in uničuješ topniške baze, vzbudijo pristno 
atmosfero vietnamske vojne, obogateno z lepo izrisa- 
no džunglo. Toda grenak priokus pusti slaba predsta- 
vitev orožij, ki so večidel reteksturirane inačice tistih 
iz druge svetovne. Mine claymore so denimo tu čisto 
običajne naletne in ne usmerne z ročnim vžigom kot v 
resnici. Edina dobrodošla novost je bombomet M79. 
Tudi helikopterjev se ne da šofirati in so sem in tja 
vključeni kot računalniško vodene topnjače. Zgodo- 
vinski dogodki, kot je tetska ofenziva, so omenjeni le 
v kontekstu, medtem ko je dogajanje z našimi borci v 
celoti izmišljeno. 

Vietnam zna na trenutke pričarati lepo, napeto akcijo. 
Tudi je moč nekatere cilje doseči na različne načine, 
nakar si po opravljenem zadatku čestitaš. A na 
splošno gre za zamujeno priložnost in igro, namenje- 
no ozkemu krogu. Pa še ti bodo poleg kleli kot naviti. 
Ostali Men of Wari so boljši. Aggressor 

1C Company e 30 EUR 


SERIOUS SAM DOUBLE D 


eno besedo - odpaljeno. Ali, če parafraziram, se- 
Z rioussamovsko. Zakaj je to treba poudariti, ko pa 

že naslov pove, da lahko od špila pričakujemo do 
zob oboroženega redneckovskega mišičnjaka, ki se 
izživlja nad hordami čudnih sovragov? Zato, ker tega 
odvrtka znanih 3D-streljačin niso izdelali hrvaški oča- 
ki Croteam, temveč ameriški razvijalci Mommy's Best 
Games. No, čezlužniki so nalogo solidno opravili in 
dostavili Sama v vsej svoji (ne)resnosti. 
Zgodbe ne pričakuj, vsaj ne smiselne. Odvija se en- 
krat po dvojki, po napadu na glavni štab hudobnega 


6 Mrive gore sovražnikov so stalnica. Če si neprevi- 
den in se zatakneš vanje, ko ti za ovratnik diha nov 
naval spak, se ti slabo piše. 


maronek 2011 


nadšefa Mentala. S Samom potuješ skozi čas (ker lah- 
ko!) in po egipčanskih piramidah, dinozavrski juri ter 
še nezapepeljenem Pompeju v trumah kolješ Mentalo- 
ve podložnike. Giblješ se z leve proti desni, rešetaš in 
skačeš po ploščadih. Za doseganje višjih si pomagaš 
s prenosnim trampolinom. Grafika in teksture izgleda- 
jo, kot da so ušle iz devetdesetih in premikanje je ma- 
lo leseno, a ni tako moteče, da bi oteževalo igranje. 
Če ne prej, boš na sprano podobo in hlodasto skaka- 
nje pozabil takrat, ko te špil začne zalagati z orožji. Po 
izboru ne izstopajo, saj imaš klasični nabor mitraljeza, 
motorne žage, laserske puške, plamenometalca, mi- 
ne in raketometa. A le v tem špilu lahko uporabljaš 
do pet orožij naenkrat! Avtorji sistemu pravijo gun 
stacking in prav zabavno je, ko povežeš pet mašink in 
se z njimi zapodiš med sovrage. Kake napredne tak- 
tičnosti pri kombiniranju ni, moraš pa biti toliko paz- 
ljiv, da eksplozivnih pokalic ne oprtaš v ozkih hodni- 
kih, kjer bi te njihov sunek ranil. Včasih si celo iz tru- 
pel sovragov ustvariš potko po smrtonosnih bodicah 
ali lavi. 


€ Šetetine pošlješ s sveta na enak način kot ostale 
pošasti, le da traja malo dlje. To ženščino bom zlago- 
ma poknil, ne da bi sestopil s ploščadi. 


Bolj so se potrudili pri izdelavi stopenj, ki so prepre- 
dene s skritimi orožji in bonusnimi življenji, za iskanje 
dobrot pa boš porabil krepko več kot tri ure in pol, 
kolikor nekako potrebuješ za končanje zgodbovnega 
načina. Če ne zaradi drugega, se za tajnami splača 
brskati zavoljo izzivov. Te opravljaš ločeno in jih mo- 
raš naprej odkleniti v štorijalnem modusu. Naloge ti- 
pa preživi toliko in toliko časa ter ugonobi takšno šte- 
vilo sovragov niso nič novega, a so dovolj zanimive, 
da podaljšajo igralni čas za urico ali dve. 

In kdo ima čast, da faše v betico pet krogel naenkrat? 
Neumne trume hudobnežev, ki se pojavljajo od niko- 
der in bi te blazno rade spravile s sveta. Kot se za se- 
rijo spodobi, se nasprotnikov tare in jih zna biti na za- 
slonu več ducatov hkrati. Izročilu in slovesu neodvis- 
nih ustvarjalcev primerno ne gre za tipske vojačke in 
pošastke, temveč uletavajo brezglavi kamikaze bomb- 
niki, po vilicah hodeče palačinke, opremljene z vuvu- 
zelami, leteče amputirane kiberopice, ki mečejo ek- 
splozivne banane, mekadinozavri in še mnogi drugi 
čudaki. Šefi so, z izjemo raztegnjenega krvoločnega 
hrčka, le večje različice navadnih životinj in jih ugo- 
nobiš z brezglavim nažiganjem ter izmikanjem projek- 
tilov. A so dodatno karikirani, tako da se kljub ob- 
čutku že videnega ob njih prešerno nasmejiš. 

Double D ne sodi v vrh neodvisnic ali zvrsti od strani 
gledanih arkadnih luknjavk. Ni pa za odmet. Še pose- 
bej, če si ljubitelj hitro tempiranih nažigačin in rado- 
stno pričakuješ tretji odvrtek Resnobnega Samota ter 
te ne moti osnovna grafika. Osem evrov na Steamu je 
ščepec preveč zasoljenih, a vložek se pretežno obre- 
stuje, ko se s petimi motorkami vržeš v obraz nič hu- 
dega slutečemu šimpanzu. Sako 

Mommy's Best Games e 8 EUR 


WWW.MOBITEL.SI 


PONEDELJEK: 

Vse bolj pogosto potujem v tujino. Navadil 
sem se, da dnevne novice in e-pošto 
spremljam prek svojega mobitela, tudi ko 
sem v tujini. Da me ne bo račun presenetil, 
si bom za 30 EUR dokupil podatkovni 
paket Tujina Internet M in si vnaprej 
zakupil 30 MB prenosa podatkov. 


TOREK: 

V tujini rad uporabljam storitev Komunikator 
na svojem mobitelu. Poiščem brezžično 
omrežje WLAN in kličem po enakih cenah 
kot doma. Tudi klice sprejemam brezplačno. 
Prijatelja sem s tem tako navdušil, da je 
šel takoj v Telekomov center in si najel 
Komunikator za naslednji teden, ko gre v 
tujino. Zakaj nebi prihranili, če lahko? 


SREDA: 

Že nekaj let večino bančnih zadev urejam 
prek računalnika NLB Klik. Po novem za 
isto ceno spremljam svoj račun tudi prek 
NLB Klik na mobitelu. Še posebej mi pride 
prav, ko čakam nakazilo, ali ko pozabim 
plačat položnico. 


SOBOTA: 

Med brskanjem po spletu sem kliknil na 
novo mobilno različico Mobitelove strani 
m.mobitel.si, ki je prilagojena za mobitele 
z zaslonom na dotik. Preveril sem novosti in 
ugodnosti storitev Mobitel in si m.mobitel.si 
shranil med priljubljene. Brskanje po mobilni 
strani je za uporabnike storitev Mobitel 
brezplačno. 


Za več informacij o storitvah Mobitel 
obiščite Telekomov center, 
www.mobitel.si ali pokličite brezplačno 
številko 041 700 700 ali 080 8000. 


s 


www.playtech.si 


Call of Duty - Modern Warfare 3 


izid 8.11.2011 
PC 49,90 € / Xbox 360 in PS3 59,90 € 


Za prednaročila poštnina brezplačna! 
PC ovo.nom 


ASSASSINS 
pove SJM EI 
CEVELATION 


Assassin's Creed: Revelations 
izid 15.11.2011 
PC 39,90 € / Xbox 360 in PS3 54,90 € 
Na voljo tudi Collectors Edition (nekaj dni kasneje)! 


Prodajne uspešnice - najnižje cene v Sloveniji! 


<5 Red Dead Redemption (Xbox 360 / PS3) - 25,90 € 

<2 Call of Duty Black Ops (Xbox 360 / PS3) - 49,90 € 

<2 God of War 3 (PS3) - 25,90 € 

<2 Battlefield Bad Company 2 (Xbox 360 / PS3) - 25,90 € 
<9 Assassin's Creed Brotherhood (Xbox 360) - 29,90 € 
<2 Halo: Reach (Xbox 360) - 29,90 € 


Novo na zalogi! 


Deus Ex Human Revolution - Limited Edtion 
PC: 35,90 € / PS3 8. Xbox 360: 54,90 € 
Age of Empires Online - The Greeks Premium Pack: 19,90 € 
Gran Turismo 5 Platinum (PS3): 29,90 € 
Gears of War 3 (Xbox 360): 54,90 € 
Xbox Live Gold naročnine, točke, WoW kartice... 


Pride kmalu! 


The Elder Scrolls V: Skyrim (11.11.2011) 
PC: 39,90 € / PS3 8 Xbox 360: 59,90 € 


($:PLAYTECH 


spletna trgovina playtech.si | info£Pplaytech.si 


1904 iger na zalogi 
800 izdelkov v ponudbi 
izdelke na zalogi odpošiljamo vse do 17.00 ure 

GIVILIZATION WORLD 


olgo, dolgo smo čakali, da je Firaxis pokazal, 
D kako namerava svojo najuspešnejšo franšizo 

prestaviti v območje socialnega igranja. Zaprta 
beta se je pričela pred nekaj meseci, nakar se je igra 
izkazala za dovolj stabilno, da bi lahko postala do- 
stopna širši javnosti. Seveda pa niso pričakovali, da 
bo rulja navalila v hordah, kar jim je takoj sesulo 
strežnike. No, zdaj so porodne težave razrešene. 
Civ World na Facebooku ohranja osnovni koncept 
večje sestrice, torej vojaški, kulturni in znanstveni raz- 
voj civilizacije, le da ubere zanimiv pristop. Igralec 
nadzoruje eno samo mesto. Tako lahko fura neodvis- 
no mestno državico, obdeluje svoj košček zemlje in 
se gre nekoliko bolj inteligenten Farmville. Če pa 
misli resno, se bo pridružil eni od civilizacij, ki jo tvori 
skupaj z drugimi igralci. Bistvo je namreč sodelovanje 
na poti k skupnemu cilju. 


€ izometrični pogled, zgradbe in polja — na prvi po- 
gled le še ena kmetovalska igra. A se kmalu pre- 
pričaš, da se spodaj skriva večja strategija. 


Upravljanje mesta je podobno klasiki z računal. Prič- 
ne se z enim prebivalcem, ki mu določimo poklic. 
Sprva bo to kmet, ki bo poskrbel za dovolj hrane, da 
bo populacija narasla, nato se mu bodo pridružili de- 
lavci, trgovci, znanstveniki in umetniki. Ni nujno, da 
so v mestu vsi. Spodobno je moč delovati kot kmeč- 
ka komuna ali znanstveno središče. Kar proizvajaš, je 
vedno moč prodati na borzi in za izkupiček nabaviti, 
česar primanjkuje. Se pa sčasoma izkaže, da je pa- 
metno biti vsaj malo samozadosten, kajti cene nihajo 
glede na ponudbo in povpraševanje. Seveda se je 
moč s hitro menjavo poklica temu prilagoditi. 
Produktivnost izboljšujejo zgradbe - gledališče bo da- 
lo bonus h kulturi, tržnica k zlatu. Vsako od njih je 
moč nadgraditi. Za dodatne točke poskrbijo miniigre: 
labirint, v katerem si nove premike pridobivaš z zna- 
nostjo, sestavljanje slik, ki je vezano na kulturo, gra- 
jenje poti karavani, ki prinaša novce. Prvi dve igraš si- 
multano z drugimi in delujeta po sistemu 'kdo bo 
prej', kar daje dodatno motivacijo. 

Vsak igralec lahko v razvojnem drevesu raziskuje ka- 
terokoli tehnologijo, če je odklenjena. A pametna eki- 
pa bo prispevala vso svojo znanost v en projekt, ki bo 
tako dokončan mnogo prej in lahko prinese zmago v 
trenutni časovni dobi. Tudi čudesa so skupinski pod- 
vig. Za njihovo izgradnjo so potrebne velike osebnosti 
in vsako mesto lahko prispeva samo po eno. Omeji- 
tev je logična, saj z njimi dobimo izdatne bonuse, in 
če jih zgradimo dovolj, ravno tako prinesejo zmago. 
To lahko dosežemo še s služenjem denarja ali pa z 
vojskovanjem. Boj ni ravno bistven in Facebooku pri- 
merno teče potezno ter samodejno, udeleženci le na- 


€ civ World ne postavlja igralca proti igralcu, mar- 
več ekipe proti ekipam. Pripadnost civilizaciji je pro- 
stovoljna in jo lahko kadarkoli zamenjaš. 


polnijo prosta mesta na bojnem polju s svojimi enota- 
mi - kopenskimi, vodnimi in zračnimi. Obrambni mi- 
nister lahko nastale vrzeli še dopolni s prostimi enota- 
mi. Tipično zmaga stran, ki ima močnejšo ali moder- 
nejšo armado, le občasno ti jo lahko zagode vreme. 
Če se vaše mestece izkaže za posebej uspešno na ne- 
kem področju, boste v svoji civilizaciji postali minister 
ali celo kralj. Ta funkcija vam poleg proizvodnih plu- 
sov prinese dodatne možnosti; obrambni minister lah- 
ko razporeja enote drugih igralcev po bojnem polju, 
kulturni k izgradnji čudes prispeva več velikih oseb- 
nosti in podobno. Zato med posameznimi igralci v 
imperiju vlada določeno rivalstvo. Prav tako ne gre 
brez okraševanja mesta. Uspešnost je nagrajena z do- 
sežki, medaljami in dragulji, prav tako pa špil vodi le- 
stvico, kjer se primerjate z ostalim svetom. Dosežki in 
medalje odklepajo pohištvo in izume, s katerimi kra- 
site notranjost svoje palače. Ker se partija po nekaj 
dneh konča, nakar pričnete z novo rundo (simultano 
lahko igrate dve igri), je ravno vaša palača pokaza- 
telj, kakšen car ste. 

Najlepše je, da za igranje ni treba novačiti prijateljev. 
V zvezo lahko stopite s komerkoli, seveda pa je bolj 
zabavno, če se povežejo dejanski znanci. Tudi glede 
stroškov niso oderuški. Z njimi se da kupiti 'civbuck- 
se', ki jih vsak dan porabljaš v zelo omejeni količini - 
ravno zato, da ti denar ne bi prinesel neupravičene 
prednosti in tako pokvaril špila ostalim. 

Civilization World v kontekstu te serije ni ravno nav- 
dušenja vreden, toda v primerjavi z drugimi socialni- 
mi igračami je resno domišljena in globoka igra. Greh 
bi bil ne preizkusiti je. Guattro 

Take-Two e zastonj 


€ Dodatne točke pridobivaš z mini igrami, kot je tale 
umetniška. Tekmuješ z drugimi soigralci, število po- 
tez pa je omejeno s količino pridelane kulture. 

GALL OF DUTY: BLACK 
OPS — REZURREGTION 


lack Ops je doslej dobil tri dolpotegljive paketke 
E dodatnih kart, ki smo jih skupno popisali pred 

dvema številkama. Vsak nosi po štiri klasične 
večigralske prostore in enega s pobijanjem zombijev. 
V četrtem DLC-skupku, Rezurrectionu, so se Trey- 
arch naposled nehali sprenevedati, da so najbolj zna- 
ni ravno po slednjem, zato je vseh pet kart polnih 
grgrajočih nemrtvih. 
A preden zavriskate, je treba poudariti, da so štiri pri- 
zorišča od petih posodobitve prvotnih iz World at War 
- Nacht der Untoten, Verriickt, Shi No Numa in Der 
Riese. To pomeni, da je sem in tja kakšna deska dru- 
gače polomljena, pa orožja iz hladne vojne je moč 
uporabljati ob šmajserjih in arisakah. Kdor jih je že 
preigral, bo zmignil z rameni, novinci pa bodo imeli 
priložnost videti evolucijo zombijskega modusa. 


O Vesoljski skafander poduši zvok, zato je zverjad 
težko slišati in se ti rada pojavi za hrbtom. Deli posta- 
je imajo kisik ... vse dokler vanje ne zapelje bager. 


Ta se je z Nacht der Untoten začel preprosto: zaprt v 
klavstrofobičen prostor se moraš sam ali z do tremi 
internetnimi soigralci otepati valov gnuskotov, ki sili- 
jo skozi odprtine. S polaganjem zombov dobivaš 
začasne priboljške in točke, za katere kupuješ boljša 
orožja ter odklepaš sosednje prostore. Cilja ni, kajti 
valovi stvorov so vedno zajetnejši in na koncu vselej 
herojsko umreš z gnilimi zobmi v črevih. Verriickt je 
receptu dodal vklapljanje pasti in kupovanje perkov - 
izboljšav, ki nam med drugim podvojijo življenje ali 
nam omogočijo nositi tri orožja namesto dveh. V Shi 
No Numi so se navadnim zombijem pridružili pasji 
hellhoundi, v Der Riese pa smo dobili strojček za nad- 
grajevanje orožij. Zaščitni znak teh kart so tudi wun- 
derwaffen, čudežne energetske pokalice, do katerih 
pa je težko priti, saj jih dobivamo naključno. 

Kot v izvirnih kartah so protagonisti Rezurrectiona 
nemški dohtarski psiho Richtofen, Rus Nikolai, Japo- 
nec Takeo in Američan Dempsey. Modus je skozi čas 
dobil štorijalno ozadje in dosežke, katerih izpolnjeva- 
nje je poleg golega preživetja za veterane tista prava 
naloga. Z Moon, peto in edino novo karto, je vse to 
prignano do skrajnosti. Teleportiramo se na nemško 
lunarno postajo, kjer si odenemo kombinezon in dela- 
mo velike korake za človeštvo v nizki težnosti. To da 
rešetanju novo in nadvse zabavno dimenzijo, saj sov- 
ragi ob zadetkih frčijo vsenaokoli in jih lahko z veščim 
gibanjem celo preskakuješ. Prizorišče je med vsemi 
najobsežnejše, še večje kot Ascension, in premore 
absurdno dolg, dvanajststopenjski achievement, v 
katerem trije ogromni bagri razrijejo postajo in na 
koncu skurimo Zemljo z raketami. Ja. Od novih orožij 
dobimo fletno žarkovno puško, ki zombije hecno na- 
pihne ter razgoni, in eno 'meh' granato, medtem ko 

€ Morda beštije takole niso videti preveč nevarne, 
vendar podležeš že po dveh dotikih njihovih gnilih 
krempeljcev. Zato niti mahanje z nožkom ni trivialno. 


nemrtvi repertoar popolnita kripi zombijevski astro- 
navt in teleportirajoči se crawler. Boljših posebnežev 
v stilu Left 4 Dead žal še vedno ni. 

Če ste stare karte že preigrali, je 14 evrov samo za 
Moon preveč. Stran tudi tisti, ki ne marate zombijev 
ali igranja z drugimi, kajti Rezurrection je težak in ga 
je v solo brezveze igrati. Če ne spadate v nobeno od 
teh kategorij, pa gre za lep, dasi cenovno zasoljen 
skupek zabave. Aggressor 

Activision e 14 EUR 


BLAGKWELL DEGEPTION 


ustolovska serija Blackwell ima prav poseben 
P pedigre. Spoznali smo jo leta 2007, ko jo je v 

Adventure Game Studiu samorastniško postavil 
Njujorčan Dave Gilbert. Začetki so bili skromni, ven- 
dar kakovost ni ostala neopažena. Niz je v štirih letih 
zrasel na prav toliko delov, ko so prvencu Legacy sle- 
dili Unbound, Convergence in najnovejši Deception. 
Uspeh je Gilbertovo podjetjece Wadjet Eye Games 
okrepil z novimi sodelavci, a garažni, butični duh je 
ostal. Še danes večina kodiranja poteka v kafičih 
širom Velikega jabolka (New Yorka), ki je hkrati 
osrednje prizorišče teh spiritualnih kriminalk. 


na lji 
A blocked auraj D0z] really have a[blocke 


aura? 


ODB 


O Mesta s komentarji označujejo izrazite ikone. Po- 
slušanje opomb je na zahtevo in brez večjih kvarnikov 
popestri prvo srečanje z igro. 


Poganjata jih Rosangela in Joey, ki sta nenavaden 
par. Joey je duh, dočim je Rosa medij. Zaradi družins- 
kega prekletstva sta vezana eden na drugega in po- 
magata dušam, ki jim zaživljenjski zapleti ne pustijo v 
onostranstvo. Pri tem sta enakovredna partnerja, med 
katerima prosto izbiraš. Joey je nesnoven, zato lahko 
drsi skozi vrata, kar je uporabno pri prisluškovanju. 
Njegov vpliv na svet je omejen, saj lahko zgolj pihne 
mrzlo sapo in kaj prevrne ali zmede električne napra- 
ve. Rosa je po drugi strani običajna, nekoliko čemerna 
mladenka, ki je zadolžena za mesena opravila. 


Tokratna zgodba se prične na jahti, ki vsako noč po- 
begne iz marine in brezciljno kroži po reki Hudson. Hi- 
tro se izkaže, da jo obseda nesrečni kapitan. Je pa to 
le predzgodba, saj se prava razmahne šele po uvodu. 
Ko Rosa obljubi pomoč nekdanjemu sodelavcu Jere- 
myju, se zaplete v razvejano godljo parapsihologije, 
mazačev in pranja možganov. Jeremy je namreč umrl 
v sumljivih okoliščinah, njegov nemirni duh pa je le 
eden od mnogih, ki ti tokrat pristrašijo na pot. Iskanje 
resnice je daljše, kot se zdi spočetka, saj se razpote- 
gne tja v šest, sedem ur. To Prevaro naredi za naj- 
daljši del niza, ki je obenem najbolj dodelan. 

Kot doslej si vnovič povabljen v kotičke New Yorka, 
ki turistu ostanejo skriti. Namesto da bi postopal pred 
Kipom svobode in na Times Sguaru, so ti odškrnjena 
vrata v stanovanja, podjetja, dom za ostarele in druge 
vsakdanje kraje. Aktivnih mest ob tem ni veliko in so 
jasno obvladljiva. Prizorišč je okrog trideset in vsa so 
kljub pikslavi ločljivosti VGA napravljena z okusom, 
vrednim feng šuja. Sploh všečni so učinki različnih 
svetlobnih virov. Scenografija se mestoma zdi malce 
prazna, a ni sile. Ambient namreč dopolni prvovrstna 
zvočna podlaga. Glasba je zložena posebej za igro in 
temelji na jazzovskih zvokih, zna pa tudi presenetiti. V 
diskoteki recimo komaj slišiš lastne misli. Posnet go- 

€ Bodi pozoren na subtilnosti pri osvetlitvi, portreti 
govorečih likov pa so najpodrobnejši v seriji. Čustev 
ne razbereš le iz odlične sinhronizacije, marveč tudi 
iz spreminjajočih sličic. 


vor je prvovrsten, uživaš ob zagovorjenih racah in av- 
torjevem komentarju, ki pojasni skrite vidike razvoja. 
Vmesnik ostaja preprost in praktičen, z levim klikom 
za uporabo in desnim za ogledovanje. Pomembna de- 
la izkušnje sta telefoniranje in brskanje po spletu. Prej 
si se moral za to vračati domov, zdaj pa Rosa iz žepa 
potegne jabolčni myphone. Internet je namenjen be- 
sednemu iskanju pojmov, recimo naslovov in telefon- 
skih številk. V notesu se zbirajo Rosina opažanja in 
sledi, ki jih lahko kombiniraš. Ta prijem je značilen za 
Gilbertove igre, saj uganke ne zahtevajo opletanja s 
predmeti in razvozlavanja obskurnih mehanizmov. 
Blackwell je namreč že od nekdaj igra opazovanja in 
zbiranja informacij, ki jih je treba uporabiti na pravem 
mestu. Reševanje strahcev je boleč proces, kamor 
gre mnogo pregovarjanja in kopanja po preteklosti. 
Čeprav srečaš nerodnosti v slogu sprožilnih dogod- 
kov in umetnega omejevanja napredka, je zahtevnost 
v splošnem prijetna. Če se kdaj zaplete, v pogovorih 
med Roso in Joeyjem dobiš blag dregljaj, kam naprej. 
Deception je blagoslovljen z odlično dediščino, ki jo 
lepo nadgradi in oplemeniti. Ker se zgodba med epi- 
zodami nadaljuje in še zdaleč ni zaključena, bomo 
Rosi in Joeyju še segli v roke. Demo najdeš na tome- 
sečni natlačenki, dolpoteg polne verzije pa stane 15 
dolarjev. To za tako izvrsten izdelek ni pretirano, 
sploh ker zraven dobiš tretjo blackwellovsko igro, 
Convergence. Navi 

Wadjet Eye Games e 15 $ 

b poziranju vojsk z brezpilotnimi letali 
je gotovo že koga prijelo, da bi si po- 
dobno igračo za odrasle omislil sam. 
Če smo lahko dobili govoreče dinozav- 
re in pse, se bo menda našlo tudi kaj 
takega, mar ne? In res, podalpskim japijem ni treba 
več okrog brzeti z znucanim segwayjem, da bi zado- 
stili svoji obsesiji po gedžetih, kajti v Slovenijo je pri- 
frčal AR.drone, štirimotorni leteči krožnik z vdelanim 
računalnikom, ki ga vodiš s pametnim mobilnim te- 
lefonom. Vanj ti pošilja sliko iz dveh kameric in je 
med lebdenjem videti kot neznani leteči predmet, ki 
se ti bo vtihotapil skozi okno in te pihnil z žarkom. 
No, streljati zna le navidezno in po luftu preganjati 
druge frčeče vrstnike v tako imeovanih AR-igrah, to- 
rej tistih z obogateno resničnostjo. Kajpak smo se 
ga takoj polastili, celo dveh. Bo nebo odslej nagnete- 
no z domačimi vohunskimi plovili? 


Kuatrozrakomlat 


Zakaj ima naprava štiri rotorje? Razloga sta vsaj dva. 
Prvi je privzeto visoka stabilnost in s tem večja prijaz- 
nost neveščim pilotom od običajnih helikopterčkov. 
Pri slednjih potrebuješ nekaj vaje že za to, da jih brez 
karambolov obdržiš v lebdečem stanju. Takozvani 
'guadricopter' pa štirje navpik usmerjeni propelerji 
podpirajo vsak na svoji strani kot štiri noge mizo, kar 
da stabilnejšo oporo. Dva propelerja se sučeta v eno, 
dva pa v nasprotno smer, s čimer se izniči navor oko- 
li osi, da se plovilo ne obrača. Tipični helikopter za to 
potrebuje smerni propeler. Drugi razlog pa je varnost. 
Zaradi početverjenosti pogonov so lahko propelerčki 
manjši in jih je moč zaobjeti z okvirjem. Zato so tovr- 
stne naprave prijazne letanju blizu občutljivih reči, de- 
nimo glav. 

Guadricopter nima krilc ali potisnih propelerjev. Na- 
prava zašiba, ko jo nagneš v določeno smer, podobno 
kot navaden helikopter. A kjer pri slednjem to do- 
sežeš s spremembo nagiba lopatic propelerja, ima 
četverovijačnik fiksne lopatice in za isti učinek upora- 


Re BE. uč RU! ZE 
Z Krožnikasti obliki navzlic so kontrole tudi tu (eg 
Bi odvisne od smeri, v katero je plovilo obrnje- 5, 
no, česar se je treba navaditi. Zato je po- 
trebnih veliko baterijskih polnjenj, preden 
di vozilo zaobvladaš in z njim celo pristajaš. 


Aggressor dobi frčalo na daljinsko AR.drone in 
ga skuša uporabiti za špeganje sosedi skozi 
okno. Zaleti ga v prvo drevo na dvorišču. 


Uciomačeni 


stiriperuti ptic 


bi različne hitrosti motorjev. Tako ga lahko usmerja- 
mo naprej in nazaj kot tudi vstran. 

Zakaj nismo teh naprav videli že prej, če so tako fine? 
Ker je sinhronizacija njihovih štirih pogonov zaplete- 
na. Tu pridemo do še ene ključne lastnosti teh plovil, 
elektronike. Ta je sestavljena iz centralnega proce- 
sorja in tipal gibanja - pospeškomerov in giroskopov. 
Sistem mora nenehno zaznavati spremembe lege in 
prilagajati moč motorjev, saj se guadricopterji brez 
računalnika nikoli ne bi zanesljivo odlepili od tal za 
več kot nekaj sekund. 


Dron U ILftLI 


Francosko podjetje Parrot je bilo doslej znano po brez- 
žičnih pomagalih za telefone, a od prve predstavitve 
na lanskem CESUu je AR.drone njegov paradni izdelek. 
Gizmo dobiš v kompaktni škatli, ki lahko rabi kot he- 
lidrom, dasi se letečnež dvigne od koderkoli. V njej so 
igrača z dvema baterijama, polnilnik in dve snemljivi 
ogrodji iz stiropora. Prvo propelerje objame in je na- 
menjeno letanju znotraj prostorov, medtem ko jih dru- 
go ne in je za ven, kjer vam je vseeno za živa bitja. 
Začetek je preprost: z Androidovega ali Applovega 
marketa snameš zastonjsko aplikacijo AR.FreeFlight 
in v napravo posadiš baterijo. To ustvari brezžično 
(wi-fi) vstopno točko, na katero se priključiš s telefo- 
nom ali tablico. Zaženeš omenjeni program in na ek- 
ranu te pričaka slika, ki jo vidi dronova čelna kameri- 
ca v ločljivosti 640 x 480. Poleg nje ima še eno ma- 
njšo s 176 x 144 pikami, usmerjeno navzdol. Tapk- 
neš 'take off', motorji se vklopijo in naprava zalebdi 
na višini enega metra. Simpl. 

Da letalce zanesljivo spraviš kam drugam kot nad 
vzletišče, pa je potrebne kar nekaj vaje. Z navidezno 
gobico na dotikabilnem zaslonu spreminjaš višino in 
drone obračaš okoli osi, medtem ko z nagibanjem 


mobilnika kopter nagneš v želeno smer in ga s tem tja 
poženeš. Kontrol se moraš privaditi, nakar je nadzor 
zadovoljiv, a se mi je vseeno stožilo nad konkretnimi, 
natančnejšimi analognimi paličicami. Prav tako je 
upravljanje odvisno od kvalitete mobilne naprave, saj 
smo ob frčanju zaznali razlike med različnimi tulifoni 
in tablicami. Za tri evre in pol lahko kupimo napred- 
nejši programčič AR.Pro z zanesljivejšim usmerja- 
njem. Povezava ima doseg do petdeset metrov, zato 
širokopotezne vohunske ekspedicije odpadejo. 

Če prejmeš med podvigi klic, plovilo načeloma obmi- 
ruje, če mu sapa ne zavda. Dron je namreč zaradi lah- 
kosti občutljiv že na blag veter. Pa še eno slabost ima: 
ultrazvočni višinomer. Ta deluje le do višine šestih 
metrov, odboje zvoka pa zna zmesti že visoka trava. 
Prekopicevanje in padanje je zunaj stavb stalnica. 
Propelerčki niso preveč občutljivi, zato pa ohišje hitro 
doživi kompliciran zlom. Lepilo za stiropor je zatorej 
nujna oprema. Teoretična hitrost je do 20 km/h, kar 
se sliši malo. V resnici je super za sproščeno igrač- 
kanje, ni pa za hude letalne podvige. 


Takole je videti fotka glavne kamere z dobrega 
ducata metrov. Nagrad za fotografijo z njo gotovo 
ne boste pobirali in šepajo tako razločnost kot 
barve. Za povrh video nadležno preskakuje. 


sledovanjih so se Applove na- jaxay 
prave izkazale bolje od android- 
nih. Tablice so zaradi večjega 
hoda gobice načeloma boljše. 

Drag špas 


Začetniški letalec bo židane volje, saj je AR.drone 
simpatičen ptič in ga je fajn usmerjati, ko se navadi- 
mo na samosvoj nadzor. Sprva bo veselje kvaril le 
uboren čas delovanja, ki je z eno privzeto 1000 mAh 
baterijo le dobrih deset minut, medtem ko polnjenje 
traja uro in pol. A ker so akrobatske zmožnosti gizma 
omejene, se bo bržda po tednu ali dveh na njem že 
nabiral prah, če vam gre zgolj za šibanje po zraku. 
Tudi praktične rabe v zaprtih prostorih ravno ni, z izje- 
mo impresioniranja obiskovalcev. 

Kaj pa kamerice? Ločljivost majhne je tako obupna, 
da z njo ne moreš početi dosti. Žal je povprečna tudi 
glavna, saj je slika na ravni telefonov izpred petih let. 
Na visokopodrobne fotke sosede ali starlet na nudi- 
stični plaži kar pozabite, namečkoma pa sta obe ku- 
kali fiksni, zaradi česar je kot snemanja omejen. Vi- 
deo je moč zajemati šele z AR.Projem. 


TAGOVCI S 

Papagaji upe polagajo v špile z nadgrajeno resnič- 
nostjo, od koder izvira del imena 'AR'. Več o tem no- 
vodobnem pojavu v vedežu v Jokerju 214, gre pa za 
umeščanje virtualnih podob v realnost. Pri takih igrah 
AR.drone prepoznava oznake, ki jih opazi. Z njim lah- 
ko dirkamo skozi (dokupljive) napihljive količke in 
obroče ter iščemo aliene po stanovanju, najzanimi- 
vejše pa je šicanje drugih dronov, kjer je treba nas- 
protnika dobiti v vizir in ga sklatiti z navideznim izst- 
relkom. Ko mu zmanjka življenja, se mu ugasnejo 
motorji. Za take manevre morata biti 'pilota' že izurje- 
na ter uporabljati natančno tablico. Applovo, kajti za 
Androide je ta hip na voljo le FreeFlight. Ker je prenos 
na Googlovo operacijsko okolje prispel šele v začetku 
septembra, bomo zanjo dobili tudi drugo programje, a 
čez čas. 

Vprašanje je tudi, koliko soigralcev boste sploh našli. 
Ptič pri našem uvozniku Aimhigh na Aim-high.si sta- 
ne 320 evrov. Ne le to, rezervni deli so zasoljeni in sti- 


če, katerih oznake prebere spodnja kamera. Pri 
nas jih še ni, obljubljajo jih za prihodnje mesece. 


TAKE OFP 


Klatenje sovražnih plovil je resnično špas za izku- 
šene, saj je izziv dobiti v vizir že gibajočo se tarčo, 
ko ptič miruje. Zivljenjske točke izgubljaš tudi pri 
padcih in karambolih. 


roporna obloga, ki jo boste brez dvoma morali slejko- 
prej kupiti, vas bo prišla štiri desetake. Letalni nav- 
dušenci bodo za tak denar dobili že zelo zmogljiv ak- 
robatski helikopter. V svetu guadricopterjev gre sicer 
za poceni napravo, v svetu potrošnih igrač pa za dra- 
go. Težko jo je priporočiti sleherniku, čeprav je sim- 
patična in namenjena ravno letalnim novincem. 

Po drugi plati navdušenci nad brezpilotnimi letali z 
AR.dronom dobijo poceni in prilagodljivo lebdečo 
platformo za montažo kamer. Enostavno jo je razsta- 
viti, na elektroniki s 468-megaherčnim procesorjem 
ARM in 128 MB pomnilnika pa poganja Linux in je 
moč zanjo pisati lastno programje. Kaj prida uporab- 
nega softvera, na kar je upal Parrot, zanesenjaki še 
niso spisali. Med omembe vrednim je Drone Dance, 
kjer plovilcu predoločimo 'plesne' gibe. Uporabniki 
so se raje lotili menjave kamer in tipal z boljšimi ter 
maličenja letalnega programja, ki omogoča šviganje 
nad šestimi metri. Pokukajte na stran Ardrone-fly- 
ers.com in splošnejšo Diydrones.com. AR.drone je 
pač začetnik - draga naprava, ki napoveduje, da jih 
bomo v prihodnje na modrem nebu videli več. 


JUSTIN TIMBERLAKE 


V UNAIRAI! 


V VW VLINU Me mov e.c0m 
ffintume 

TVE 


pregledata novosti iz laboratorijev prodornega izde- 


lovalca računalniške periferije Razerja. V šape dobita dve tipkovnici, 
miš, en normalen igrarski kontroler in en abnormalen. 


kletkah firme Razer, ki sta jo leta 1998 
ustanovila Američan Robert 'RazerGuy' 
Krakoff in Singapurec Min-Liang Tang, 
se tare miši, tipkovnic, slušalk in ostalih 
pritiklin. Tvrdka nove inačice in preoble- 
ke produktov izdaja hitreje, kot uspejo profesionalni 
gamerji znucati obstoječe. V njihovem repertoarju 
najdemo tudi mišake v barvah Dragon Aga in Star- 
crafta, ki le redko zaidejo k nam. 
Nemara se bo to slednje spremenilo, kajti dobili smo 
uradnega zastopnika za Razer, podjetje Eventus. Od- 
slej se lahko nadejamo bolj raznolikega repertoarja, 
ne le miši. Zato vas v tokratnem sklopu ne bova zasu- 
a z njimi in jih predstavlja le prenovljena inačica im- 
peratorja s kombiniranim lasersko-optičnim senzor- 
jem. Namesto tega gremo v širino: ogledala sva si 
joypad onzo, mehanski tipkovnici blackwidow ter 
blackwidow ultimate in še posebnega gosta, elektro- 
magnetni mahalni senzor hydro. 


Blackwidow in 
blackwidow ultimate 


Čeprav se obe črni vdovi osredotočata na igranje, se 
njuna najočitnejša posebnost dotika splošnega pisa- 
nja z računalnikom. Obe namreč uporabljata tako 
imenovane mehanske tipke. Za knofe so skozi zgodo- 
vino razvili vrsto mehanizmov in zgolj eden od njih je 
membranski, ki je najbolj razširjen in bržda ždi tudi v 
vaši trenutni tastaturi. Pri njem tipka sedi na gumijasti 
opni, podobno kot tiste v televizijskem daljincu. Me- 
hanski sistem pa ima kovinske vzmeti. Razlika med 
njima je v hodu tipke in občutku pri dotiku. Pri mem- 
branskem pristopu moramo tipko pritisniti do konca, 
pri mehanskem pa je 'klik' že na sredini potovanja 
navzdol, zato njegovi privrženci trdijo, da manj utruja 
prste. Popularni stereotip pravi, da se je po preizkusu 
mehanske tipkovnice težko vrniti na membransko, 


dočim njihovo značilno klikanje, podobno starim iz- 
delkom iz osemdesetih, zanesenjake spravlja v dobro 
voljo bolj od muzike Pink Floydov. 

Vdovi uporabljata uveljavljene Cherryjeve tipke MX 
blue s hodom štirih milimetrov in zaznavanjem signa- 
la na polovici. Kot pri vseh mehanskih tipkovnicah 
gre za visoke knofe in ne ploske kot pri laptopih. Po- 
doba je elegantno oglata, izdelava pa čvrsta in robu- 
stna - z dobrim kilogramom in pol sta obe tastaturi 
kar masivni. Pri daljših tipkah razen preslednice je 
čutiti nekaj upogibanja, velja pa omeniti, da spričo 
ameriškega izvora ultimativka uporablja enovrstični 
enter, medtem ko je osnovna verzija evropeizirana z 
velikim. Razporeditev knofov je klasična, edinole na 
levem robu ždi pet dodatnih za makre. 

Ti so prvi indic špilavne narave obeh izdelkov. Z ele- 
gantnim in hitrim vmesnikom jim je moč določiti za- 
poredja ukazov, ki jih nato spravimo v do deset profi- 
lov. Enako lahko napravimo tudi s katerokoli drugo 
tipko, le da s tem žrtvujemo njeno siceršnjo namemb- 
nost. S hitro kombinacijo preskočimo v 'game mode', 
igralski način, ki izklopi okenske tipke, da jih ne 
sprožimo po pomoti. Tipkulji ne premoreta n-key roll- 
overja, povsem direktnega zaznavanja pritiskov, s 
čimer bi v teoriji lahko držali vse tipke naenkrat. Na- 
mesto tega Razer uporablja lastno matriko stiskov, ki 
je dobro prebavljala vse kombinacije hkratnih pritiskov 
razen ene - ni razumela treh smernih tipk naenkrat. 
Raba mehanske tipkovnice je v primerjavi z mem- 
bransko samosvoja izkušnja, z mehkimi, a zanesljivi- 
mi pritiski. Kljub temu ni moč zatrditi, da bo očarala 
vsakogar, saj nekaterim bolj ležijo nizke tipke. Za na- 
meček Cherryjevi knofi MX blue glasno klikajo, zato 
to ni naprava za v študijsko učilnico. Tudi glede kori- 
sti za igranje so mnenja še deljena. Po eni plati je vsak 
klik natančnejši; več korejskih profesionalcev recimo 
igra z mehanskimi klofali in ker tam šteje gola funk- 
cionalnost, je že nekaj na tem. A po drugi strani me- 
hanskost zahteva dobro koncentracijo, saj lahko v 


Zglajena površina je pika na i lepemu dizajnu črnih vdov, se pa rada umaže. Isto velja za tipke. Mimo- 
grede, embalaža ima na kraju smernih knotov luknjo, zato raje vzemite škatlo z zadnjega dela police. 

nasprotnem kaj pritisnemo po pomoti. 

Osnovna inačica blackwidow je dober igralski izdelek 
in stane 80 evrov, s čimer gre za eno cenejših mehan- 
skih tipkovnic. Blackwidow ultimate k omenjenemu 
pridoda vrata USB 2.0, izhoda za slušalke in mikrofon 
ter osvetlitev tipk. Ta je v modro-vijolični barvi, nas- 
tavljiva v petih jakostih. Ultimate vas bo prišla 125 
evrov, kar je spričo tako uborne nadgradnje glede na 
osnovo preveč. Nak, farbe tipk ne poplesujejo ali utri- 
pljejo. Ultimata zato ne morem priporočiti, osnovko 
pa rade volje. (ag) 


Imperator 4g 


Imperator je zdaj že proslavljena Razerjeva miš, ki 
sem se ji podrobno posvetil v številki 213 (id na stra- 
nki 8639). Je odlična igralska naprava ledvične obli- 
ke s po dolžini nastavljivimi gumbi na levem robu. 
Novinka imperator 4g, ki ima ponekod dodano letni- 
co 2012, se ponaša z dvema glavnima izboljšavama. 
Prva je zamenjava spolzke plastike ob robu z gumo za 
boljši oprijem, kakršno ima denimo mamba po vsem 
telesu. Gre za vseeno precej zglajeno površino, toda 
veliko boljšo od tiste prej. 

Druga novost je kombinirani senzor, saj imperator 4g 
poleg znanega Philipsovega laserja v postavitvi twin- 
eye (ta je poskočil na ločljivost 6400 dpi) premore 
dodatnega infrardečega. Cilj je jasen: boljša prila- 
godljivost podlagam in dvigovanju naprave. Za twin- 
eye namreč velja, da ne mara privzdigovanja, pri če- 
mer kurzor neprijetno skače. Novi imperator to ne- 
všečnost odpravi z odliko, čeprav se je treba poprej 
pomuditi ob nastavitvah. Miš podlago skenira podob- 
no kot kone, nakar jo ima rada za vselej. S tem po- 
stopkom je moč igrati na vsem mogočem, od navad- 
ne mize do profesionalne podlage. Je pa tečno, da 
skena površine ni moč spraviti v profile, da bi lahko 
preklapljali med njimi. Nasploh bi pokaral programje, 
ki je še vedno počasno. 


Tudi imperator pozira z LED-diodicami, ne gre pa 
za tak cirkus kot pri konu. Zabavanje s programsko 
opremo je obvezno, kajti 4g na testu je imel deni- 
mo slabo privzeto nastavitev za dvoklik. Kdaj bo 
Razer pospešil svoj vmesnik, nimamo pojma. 


oktober 2011 

Novi imperator ima z 80 evri tako ceno kot predhod- 
nik in ga bo kmalu povsem nadomestil, zato ni razlo- 
ga, da bi starino še kupovali. Sparitev senzorjev da 
vidne rezultate in jo je Razer uporabil tudi v najnovejši 
pomladitvi mambe, zaprmej pa jo bomo uzrli še kje. 
Naposled ideja, ki ni le marketinška solata. (ag) 


Neproblematičnega dvigovanja bodo veseli pred- 
vsem špilavci Ouaka, ki ponavadi igrajo z nizkim 
dpijem in glodalce ogromno premetavajo naokrog. 


Biti proizvajalec dodatnih joypadov za aktualne kon- 
zole ni rožnat posel, kajti že osnovni modeli, ki sp- 
remljajo playstation 3, xbox 360 in wii, svoje delo op- 
ravijo vrhunsko. Zlasti je tako pri xboxu, čigar igralni 
plošček je domala perfekten - manjka mu le boljši di- 
gitalni križec, pa še ta je pri modelu, ki spremlja sta- 
njšano verzijo konzole, boljši kot pri starih inačicah. 
Ni še odličen, a zadostuje večini potreb. 

Kaj torej ostane onzi, ki deluje tako z X360 kot s PC- 
jem? Bore malo. Med njeno kozmetiko sodijo bolj 
oglata oblika od klasičnega xboxovega kontrolerja, 
po katerem se močno zgleduje in je enake velikosti, 
za spoznanje višji analogni gobici, prestavljena gum- 
ba start in select na spodnjo stran prednje maske ter 
malo podaljšana analogna petelina. Z njiju naj bi pre- 
poteni prsti teže zdrseli in naj bi ju bilo laže držati, a za 
spremembo ni bilo prave potrebe. Daljša repka sta 
kvečjemu moteča. 

Konkretnejša sprememba je d-križec, sestavljen iz 
štirih znatno ločenih kosov plastike, ki ob pritisku gla- 
sno pokajo. Sicer je preciznejši od standardnega, to- 
da občutek pri drezanju je slab in prst se hitreje utru- 
di. Enak problem ima četverica gumbov na mestu 
knofov LB in RB nad petelinoma na običajnem padu 
za X360. Podvojenost izvira iz zanimive funkcije, da 
lahko dodatnima gumboma iz te četverice instantno 
pripišeš nalogo kateregakoli pritiskala, tudi klikanja 
gobic (L3/R3). To zna v kaki igri priti prav. Težava pa 
je, da so ti štirje gumbi glasni, trdi in kratkomalo sla- 
bi, za nameček pa je pod kazalcema sedaj gneča. 
Najboljše lastnosti onze so plitki, natančni gumbi 


Onza zbudi mešane občutke. Najbrž je boljši 
model tournament edition, ki ima nastavljivi 
gobici in gumiran oprijem. Trudimo se za test. 


maronek 2011 


XYAB na desni, ki se obnašajo kot mikrostikala in jih 
je pravo veselje brzinsko žokati, ter 4,5 metra dolg 
priklopni kabel. Ampak celokupno je ta ožičeni 
joypad, za katerega hočejo 40 evrov (xboxov re- 
pati model stane enako), slabši od običajnega 
Microsoftovega kontrolerja. (sn) 


Hydra 


Bajeslovno ime za epski PCjev nadzorni 
sistem? Morda v prihodnosti, ki je odda- 
ljena toliko, kolikor se bodo trudili Ra- 
zerjevci in izdelovalci iger. Zaenkrat je 
hidra priporočljiva le pogojno. 
Inženirjem gre sicer vsa čast, da so 
kaj takega sploh udejanjili. Osnova 
je elegantna bazna enota, ki jo tvori- 
ta podnožje in zeleno osvetljena krogla. Ta oddaja 
magnetno polje, dvajsetkrat šibkejše od Zemljinega, 
ki pa je dovolj močno, da zaznava gibanje dveh ana- 
tomsko oblikovanih, dokaj lahkih plastičnih rezin, po 
eno za v levico in desnico. Na vsaki so dobra analog- 
na gobica, pet digitalnih gumbov, ki jih pritiskaš s 
palcem, in dva pod kazalcem. Zgornji je digitalen, 
spodnji analogen - petelin kot na xboxovem in play- 
stationovem joypadu. Nimata pa nunčaka tresenja 
(rumbla) in manjka jima vsaj en digitalni križec. 
Knofi so v redu, toda inovacija prihaja iz beleženja te- 
ga, kje v prostoru sta palici. Bazno postajo daš na mi- 
zo, nunčaka kalibriraš tako, da ju usmeriš vanjo, in si 
pripravljen na akcijo. Najpomembnejši je desni, ki 
premika kurzor po zaslonu oziroma merek v igrah 
enako kot miška, le da ne drsaš po podlagi, temveč 
mahaš po luftu. Prvoosebno streljanko torej igraš ta- 
ko, da z analogno gobico na kontrolerju v levi roki vo- 
diš lik, s petelinom pod kazalcem prožiš orožje, z 
gumbi opravljaš druge funkcije, s premikanjem desne 
rezine po zraku pa usmerjaš merek natanko tako, kot 
bi ga z mišjo. Hydra je v tem modusu docela uporab- 
na za vse zvrsti, ki nucajo miš, od rešetalk prek frpjk 
do realnočasovnih strategij, in je po natančnosti ter 
odzivnosti na ravni dobre podganice. Zaznavanje je 
natančno, zamika pa ni čutiti. Izrabiš jo lahko tudi kot 
običajen joypad nalik xboxovemu oziroma nunčaka 
zamenjaš v rokah, če si levičar. 
No, zares se tehnologija Sixense v hydri izkaže šele v 
špilih, ki poznajo njene resnične zmogljivosti. To stori 
posebna priložena inačica Portala, ki ni na ploščku, 
marveč dobiš kodo za Steam. V tej odlični akcijski 
ugankarici, ki je v Jokerju 214 prejela oceno 90, s 
portal gunom objektov ne premikaš samo levo in de- 
sno ter gor in dol, marveč 'v' prostor in 'iz' njega. Koc- 
ko do stikala recimo spraviš tako, da jo zgrabiš z žar- 
kom, nakar desni hydrin kontroler potisneš naprej in 
skladno s tem se premakne kocka. Nadalje lahko pri- 
meš in drsaš portale po zidovih ter jih obračaš, če v ro- 
ki rotiraš nunčak. Oboje je moč početi v vsem osnov- 
nem Portalu 2 in še na ločenih nivojih, namenjenih sa- 
mo hydri. Le na slednjih pa moreš nekatere predmete 
raztegovati, odebeliti in sploščiti. IZ kocke tako recimo 
narediš most, čez katerega prideš do izhoda. 
Hydra torej opravlja slično nalogo kot playstationov 
move in wiijev daljinec, pri čemer je pohvalno odziv- 
na ter precizna. A ni vse zlato, kar se sveti. Mnoge bo 
zmotila ožičenost vseh delov igratorja, tako palic 
(dvometrska žica) kot bazne postaje. Že tako ima- 
mo kablov na delovnih mizah cele kupe, hydra pa 
prispeva še tri, s tem, da jo je nerodno umikati, 
ko nehaš igrati, in nato spet primikati. Najbolj 
neumna pa je kratkost USB-kabla, ki vodi od 
postaje do računalnika, saj znaša le dober me- 
ter. Hydra je denimo razmisleka vredna kot ig- 
ralni sistem za PC v dnevni sobi, kjer si na kav- 

Hydro sem preizkusil tudi v strategijah, kjer se je 
obnesla enako precizno kot miš. A menim, da ra- 
zen v specifičnih primerih to ni zamenjava za ne- 
prekosljivo navezo tipkovnice in glodalca. 


ču težko namestiš miš. Bazo postaviš tako, da od 
nunčakov ni oddaljena več kot dva metra, idealno od 
pol metra od metra, recimo na klubsko mizico. Ven- 
dar pa boš moral za povezavo baze z računalnikom 
tedaj najverjetneje dokupiti kabelski podaljšek. Brez- 
žično inačico naj bi načrtovali, a o njej še ni uradnega 
glasu. In velika škoda je, da hydra miške ne oponaša 
v Oknih. 

Bolj razširjen problem je podpora v igrah. Hydra res- 
da iz škatle podpira sto petindvajset naslovov, od in- 
diejank tipa World of Goo do težkokategornic Black 
Ops, Assassin's Creed Brotherhood in Battlefield 2. Z 
brskanjem po netu najdeš tudi profile za druge špile, 
kot je Dead Island. A to se tika le nadomestitve miške 
z desno rezino. Globinsko manipulacijo predmetov - 
kar je navsezadnje hidrin temeljni smoter, saj je dru- 
gače le nadomestek za tipkovnico in miš - omogoča 
samo Portal 2. Takisto ni programa, s katerim bi na 
lastno pest nastavil gumbe in gobice. Spreminjaš 
zgolj občutljivost osi in osvetlitev krogle, medtem ko 
si za profile zazdaj odvisen od Razerja in navdušencev 
na spletu. Tečno, kajti vsi profili niso dobri - v Crysi- 
su 2 recimo manjka knof za interakcijo z okoljem. 


Kocko v Portalu 2 sem zgrabil z energijsko puške- 
tino in jo s hydro premikam naprej in nazaj, ne da 
bi se gibal moj lik v igri. Na tem temelji par loče- 
nih puzel, ki pa niso tako dobre kot v temeljni igri. 


Hydra ima potencial. zlasti kot pecejaški usmerjeval- 
nik za dnevno sobo, če ne maraš navadnega joypada. 
A glede na porodne težave in mastno ceno 140 evrov 
svetujem, da počakaš in vidiš, kako bo s podporo 
globinskemu zaznavanju (glede prihajajočih naslovov 
so sumljivo tiho) ter napredkom priloženega softvera. 
Pri takih rečeh žal nimam dobrega občutka, saj je PC- 
pokopališče nabito s faliranimi kontrolerji, ki so jim 
prezgodaj odrekli trud. A lahko, da me Razer postavi 
na laž. Bom vesel. (sn) 


ŽELEZNINA 


E-branje 


Ko je bil še 
mali Snetko, so lju- 
dje prerokovali, da 
bo fajmošter, ker je 
bral po cesti in rad 
preživljal čas v 
knjižnici. Zdaj ima 
njen dobršen del v 
žepu na svojem elek- 
tronskem bralniku — 
napravi, ki knjižne 
molje privlači bolj 
kot naga Tina Košir. 


A"4 


e bi imel časovni stroj in bi hotel na fris 
kake zgodovinske osebnosti priklicati 
tri velike O-je presenečenja, ne bi šel 
Džingiskanu kazat atomske bombe. 
Nak, uro bi nastavil na sredino 15. sto- 
letja in se oglasil pri Johannesu Gutenbergu, izumi- 
telju tiskarskega stroja. Ko bi sedla za obloženo mi- 
zo, bi v zahvalo za gostijo wurstov in kartofla iz ruza- 
ka potegnil e-knjigo ter mu jo podal. Pa bi stric divje 
zalistal po romanih in priročnikih, pesniških zbirkah 


Odkar smo januarja 2009 spisali zadnji članek o e- 
bralnikih, se je njihova tehnološka raven dvignila, 
cene pa so se spustile v domet magičnih stotih ev- 
rov. Še malo in jih bodo tržili v supermarketih. 

in naredi-si-sam bukvicah, časopisih in zbornikih ga- 
silskih društev in kuharicah, dokler se mu ne bi od le- 
pega sfecljalo in bi se kot spodsekan zvrnil po tleh. 
Vendarle bi se od trzanja po podu še toliko ovedel, da 
bi me vprašal: "Aber, lubi gaspud, pomeni to mrbit, 
da mein Sohn und Tochter nekozh brez posla osta- 
ti?!" Glede tega bi mu lahkega srca svetoval, naj nje- 
govo potomstvo v 21. stoletju le odpre še kako drugo 
obrt kot tiskarsko. Kajti čeprav papir ni blizu izumr- 
tja, so se elektronske naprave dodobra uveljavile kot 
bralni medij. 


Tekoči kristal ali e-papir? 
V osnovi so tovrstni pripomočki dveh vrst: taki z barv- 
nimi zasloni iz tekočih kristalov (LCD) oziroma or- 
ganskih svetlečih diod (OLED), torej tablični računal- 
niki in mobilniki, ter onaki s tehnologijo elektronske- 
ga papirja. Prvi so na pogled lepši in sijoči, a ravno 
zaradi tega, ker svetijo, niso priporočljivi za daljša 
branja zbitega teksta, saj preveč utrujajo oči. Problem 
so tudi odbojne površine takih ekranov, ki jih zna 
močnejša svetloba spremeniti v bleščeča zrcala. 

'Šta se mora, teško nije", pravijo južno od Kolpe in če 
imaš ipad, iphone, galaxy S ali slično napravo, pa bi 
rad prečital kako knjigo, to ni smrtonosno. Tako kot 
ni branje z računalniškega ekrana. Toda idealna reši- 
tev dioptrijskih zagat je elektronski papir (e-paper), 
kot se kliče vrsta napredne plastike. Kot smo zapisali 

v obširnem članku v številki 186 (id na Joker.si: 
5447), korenine e-papirja segajo v sedemdeseta leta 
prejšnjega stoletja. Danes je odrasel, najbolj po zaslu- 
gi tehnologije podjetja E Ink, ki jo uporablja večina e- 
bralnikov. 


Princip 'e-inka' ni zakompliciran: to je plast pro- 
zornih kapsulic, ki plavajo v tekočini, izpostavljeni 
električnemu polju. V kapsulah so delci barvil, ki 
se odzivajo na škrate elektrone. Pozitiven naboj 
povzroči, da se na vrh kapsule premaknejo svetli 
delci, negativen pa, da tjakaj gredo temni. Ko so 
delci spodbujeni, lahko torej ustvarijo črke. 


Osveževanje e-papirja je počasnejše kot pri tekočih 
kristalih, zato je neprimeren za hitre prizore. Za na- 
meček je večinoma črnobel, novejše izvedenke, ki so 
občutljive na dotik, pa so nekoliko manj kontrastne 
od običajnih. A prijaznost e-papirja do oči je nepri- 
merno večja kot pri sijočih zaslonih, saj se zanaša na 
svetlobo iz okolice. Seveda to pomeni, da moraš v 
mraku nanj posvetiti, če hočeš kaj videti. Toda blago- 
dejnost do okularjev to odtehta, pa tudi osveževanje 
je vse manjši kamen spotike. Pred dvema letoma, ko 
smo jih testirali, so bralniki z e-papirjem za prikaz no- 
ve strani potrebovali dosti časa in pri tem mežikali kot 
božične jelke. Pri modernejših čitalih je obnovitev pri- 
zora hitra. 

Naslednji korak so kajpak barve. Tvrdka E Ink je že 
lani novembra predstavila tehnologijo triton, ki kaže 
4096 barv in je nekakšen most med monokromatski- 
mi bralniki ter barvnimi tablicami. Zazdaj je pisanost 
še v preizkusni fazi, toda čez nekaj let zna biti farbovi- 
ti e-papir običajnost. 


Gledanje v e-papir na soncu ni težavno, le pod do- 
ločenim kotom lahko njen vir ustvari neprijeten 
odboj. Zretje v ekran tablice ali telefona je pod 
takimi pogoji neprimerno bolj naporno. 


Bralniki z električnim papirjem tehnološko niso biseri. 
Razen teksta in posivinjenih slik nudijo kvečjemu su- 
kanje MP3jev, kar največkrat rabi predvajanju zvočnih 
knjig, robotsko branje tujejezičnega teksta, kazanje 
pdfjev, slovarje, zasilen ogled interneta in kako igrico, 
kot sta šah in sudoku. V primerjavi s tablicami so do- 
mala kamenodobni. Primerni niso niti za ležerno brs- 
kanje po vsebini, saj je listanje tudi na urnejših mode- 
lih počasno in dostikrat nimaš pravega občutka, kje 
si. A specializirani so za eno samo stvar, udobno bra- 
nje večjih količin teksta, in to omogočajo, kot se šika. 

Čeprav sem s tabličinega ozadno osvetljenega zaslona (ipad na levi) že prebral kako bukvico, so bile oči 
pri zbitem tekstu dosti manj obremenjene pri strmenju v e-papir. Takega si lastita običajni kindle s šest- 
inčnim in kindle DX z 9,7-palčnim zaslonom (desno), ki dostavljen na dom velja 385 evrov. Se je pa zato 
ipad bolj izkazal pri PDFih, polnih fotografij, kot je denimo izvod revije Maxim. Barve so le barve, moč 
naprave pa pripomore h gladkemu povečevanju in listanju. 


Tudi zato se trga tablic in e-bralnikov ne zajedata 
eden v drugega in rasteta neodvisno ter skokovito. 
Letos naj bi v trgovine po svetu poslali 60 milijonov 
tablic, kar je 250-odstotni porast glede na lansko leto, 
kot je bila cifra 17,4 milijona. Leta 2013 naj bi jih šlo 
v promet že 200 milijonov, leta 2015 pa kar 275 mili- 
jonov. Ipad naj bi imel tedaj še vedno polovični tržni 
delež, ki je zdaj skoraj tričetrtinski. Krepka rast se 
obeta tudi e-bralnikom. Lani so jih prodali sedem mi- 
lijonov, letos jih kanijo enajst in leta 2015 slabih pet- 
deset. Amazonov kindle, ki ima zdaj 40 % tržni delež, 


Stripi, cajtengi in 
dokumenti PDF 


E-bralnike si marsikdo predstavlja kot sveti gral 
stripovskega branja, a ni čisto tako. Kindle je v tem 
pogledu uradno podhranjen, saj je v kategoriji 'Co- 
mics and Graphic Novels' v Kindle Storu komaj kaj 
pozornosti vrednega. Na Marvel, DC Comics in 
podobne eminentne založbe pozabi. Nič kaj dosti 
bolje ni v Sonyjevem Reader Storu in Nookovi knji- 
garni. Zato se mora elektronsko napredni stripolju- 
bec zateči k drugim vsemrežnim štacunam, kot je 
tista od Dark Horse Comics, zastonjskim stripom 
(guglaj 'free e-comic') ali ilegali. Skeniranih pdfjev 
starih stripov je po netu kot stelje, dobi pa se tudi 
novejše v formatu cbz, ki ga kindle prebavlja brez 
hikanja. Najbolje se na e-papirju obnesejo črnobeli 
ertiči, kot je hilariozni Calvin 8 Hobbes, dočim se 
barvni X-Meni in podobna zalega bolj poda PSPju, 
telefonom in zlasti tablicam, kjer je ponudba obilna 
in branje v užitek. 
Časopisi so na kindlu doma že dolgo. Kupiš lahko 
številne ugledne tuje cajtenge, kot sta Economist in 
Financial Times. Vsebino dobiš v obliki teksta z 
vmesnimi fotografijami, prilagojeno kazalo pa skrbi 
za skakanje po kategorijah in člankih. Kar fino, 
čeprav potem nimaš v kaj zaviti solate. Kindle in 

bo še vedno pomemben plejer, kot podjetje dokazuje 
s pred kratkim razgaljenimi novostmi (touch, fire). A 
kot ipadu mu bodo tekmeci dodobra zavdali. 
Zanimivo je, da trenutno drugi po svetovni uspešnosti 
med e-bralniki ni nook od knjigarja Barnes 6 Noble, 
marveč na Ameriko omejeni 'personal ereader' firme 
Pandigital, ki uporablja prav Barnes 6 Noblovo inter- 
netno štacuno. Sony je četrti, Hanvon peti, sledijo 
ostali, ki se jih kar tare. Logična pa sta podatka, da so 
e-bralniki bolj priljubljeni pri ljudeh z visoko izobrazbo 
in da jih imajo ženske nekoliko raje od moških. 


marsikak drug reader prebavlja tudi vire RSS, ta- 
ko da nisi omejen na posebne izdaje cajtengov. 
Slovenski časniki, kot so Delo, Dnevnik in Večer, 
so osredotočeni na tablice. 

Datoteke pdf so raznolike, saj imaš take z veliko 
teksta in onake z mnogo slik, skenirane in drugače 
sestavljene. Dokler je v pdfju veliko teksta, z e-pa- 
pirjem načeloma ni večjih težav, čeprav je dobro iz- 
brati največji kontrast črk. Listanje pdfjev z nemalo 
podobic pa je počasno, naporno in slabo pregled- 
no, medtem ko je osveževanje pri povečevanju ra- 
do na stopnji pohabljene želve. Ostaneš tudi brez 
večpredstavne vsebine, kot so filmčki, ki tečejo v 
okvirčkih in jih vidiš recimo pri gledanju PDFja na 
računalniku. Nizke ločljivosti in šestinčni zasloni 
tipskih bralnikov naredijo svoje, zato so za barvne 
revije mnogo primernejše tablice. Ali vsaj e-papirni 
bralnik z večjim ekranom, kot je kindle DX, ki je na 
splošno boljši tudi za stripe. 

Nahajališča črk 


Bistven element priljubljenosti e-bralnikov je priroč- 
nost čitanja. To ne pomeni le, da ti ni treba težkati pa- 
pirnih kolosov, marveč da imaš instanten dostop do 
spletnih knjigarn. Povežeš se z njimi po brezžičnem 
omrežju (navadno wi-fi, lahko tudi 3G), pobrskaš, ku- 
piš s kreditno kartico ali izbereš kako zastonjsko reč 
in čez nekaj trenutkov že bereš. 


Trafika (levo) je slovenska aplikacija, s katero na platformah iOS kupuješ domačo periodiko. Na voljo je kar 
nekaj revij, od Stopa do Življenja in tehnike. Sledi kindlova aplikacija, ki domuje na obilici sistemov. Na An- 
droidu je več prodajaln bukev in časnikov, dasi je ogled na telefonih zaradi majhnosti zaslonov naporen. 


Do tota 


Po kindlovi trgovini in drugih spletnih knjigarnah 
lahko bezaš s spletnim brskalnikom in tudi opraviš 
nakup. Vsebina se nato pretoči v bralnik, povezan 
s tvojim računom, ali pa jo vanjo spraviš po kablu. 


Velika draž za nakup prav Amazonovega bralnika je 
storitev Kindle Store, kjer imajo milijon bukev, revij in 
časopisov. Vse, kar je otipljivo, ni na voljo v kindlovi 
obliki, je pa tega veliko in z vsemogočih področij. Sis- 
tem je uspešen, kajti aprila letos je prodaja digitalnih 
knjig na Amazonu prehitela prodajo fizičnih. Ne da bi 
všteli zastonjske e-knjige! Škoda, da ne povedo kon- 
kretnih cifer in rečejo le, da so potržili 105 elektron- 
skih bukvic na vsakih sto otipljivih. 

Z Amazonovo štacuno se dobro kosata Barnes 6 No- 
ble, ki je z nookom zaenkrat omejen na Združene dr- 
žave, in Sony, ki je za svoje bralnike udejanjil Reader 
Store. Kitajski in korejski proizvodi pak običajno niso 
povezani z lastnimi spletnimi štacunami, marveč se 
zanašajo na neodvisne knjigarne, kot sta Ebook.com 
in Kobobooks.com. 

Fino je, da vsemrežne trgovine z bralno robo niso 
omejene na e-bralnike, saj imaš 'knjižne police' tudi 
na računalnikih, androidnih in Applovih telefonih ter 

Levo je Sonyjev novi bralnik PRS-T1, na desni stari 
model Barnes 8 Noblovega nooka. Prvi bo imel 6- 
palčen dotikljiv zaslon in kani stati 165 evrov. Nook 
je z gornjim e-papirnim in spodnjim barvnim LCD-za- 
slonom videti fensi. A je težak, baterija traja teden, 
zaslon pa se osvežuje počasi. 


Barvni stripi so na tablici čisto nekaj drugega kot 
na e-bralniku s črnobelim e-papirjem. Skoda, da 
jih izdajatelji zanesenjaško ne podpirajo, bržda iz 
strahu pred pirati. Eh, itak vse ukradejo. 


tablicah. Vanje lahko dolstegneš obilico kupljivih e- 
knjig, zastonjskih odlomkov iz novosti ter celotnih pri- 
merkov stare literature tipa Shakespeare. Na slednje 
radi linkajo Kinezi, da ustvarijo vtis resnosti svojih iz- 
delkov. Vsebine ponavadi pridobiš skozi posebne ap- 
likacije, ki so zvezane z velikimi knjigarnami. Kindlov 
program zbere vse tvoje nakupe na enem mestu in ti 
omogoči branje kjerkoli. Celo tako pozoren je, da na 
eni platformi beleži, kje si v knjigi ostal, nakar ti na 
drugi ponudi, da skoči tjakaj. To seveda pomeni, da 
izdelovalec sproti dobiva podatke o tem, kaj in kako 
bereš, in formalno je mogoče, da ti na daljavo kaj po- 
briše ali zablokira. No, glede tega so na Amazonu že 
imeli kažin s tožniki, katerim so brskali po kindlih, in 
zaenkrat dajo mir. 

V kakšnem formatu so kupljene knjige in ali so avtor- 
sko zaščitene, je odvisno od prodajalca. Ponavadi so. 
Amazonovih in Barnesovih knjig ne moreš kar kopi- 
rati ter prenašati na druge bralnike, ker uporabljata 
lastne formate. Kindlov azw je recimo spremenjen 
klasični zapis mobi. Se pa e-bralniki pretežno dobro 
razumejo z gigabajti zaščite osvobojenih knjižnih da- 
totek, ki plavajo po internetu, najsi bodo piratske ali 
ne. Skoraj vsak obvlada pdfje in datoteke rtf, html ter 
txt. Vedi le, da znajo biti pri slednjih težave z ureditvi- 
jo strani, zamaknjenimi stranmi, zatipkanostmi, pre- 
mim govorom in sličnim. 

Osrednja moderna formata sta epub ter mobi in pri 
njiju je ponavadi vse v najlepšem redu. Če bralnik ne 
podpira enega ali obeh (kindle ne šmirgla epuba, no- 
ok ne mobija), za tegobe poskrbi brezplačna, odprto- 
kodna aplikacija Calibre na Calibre-ebook.com, ki 
teče pod Windowsi, OS X in Linuxom. Priporočam jo 
za vsa pretvarjanja med e-knjižnimi formati, saj daje 
odlične rezultate. Povrhu je odličen organizator digi- 
talne knjižnice in jo neprestano posodabljajo. 

Izposoja e-bralnika 


Če te v žepu ne tišči stotak in se ne 
giblješ v tehnološko malo napred- 
nejših krogih, te nemara skrbi, da e- 
čitalnika ne boš nikjer dobil v roke. A 
nebesa Kranjcu se zjasnijo, če ve, da 
ljubljanske knjižnice že izposojajo ta- 
ko napravo. Gre za e-papirni bralnik 
hanlin V3 (pri nas znan kot bebook 
kolibri) z ločljivostjo 600 x 800 kitaj- 
skega proizvajalca JinKe. Po videzu 
in eleganci zaostaja za bolj razv(p)iti- 
mi napravami, a opravi svoj namen. 
V kateri ljubljanski knjižnici imajo 
prost bralnik, preveriš na Cobissu 
prek strani Mklj.si, povezava E-knjige 
in bralniki -> Preverite razpoložljivost 
bralnika. Ponavadi jih je kar nekaj 
frej. Vse vsebine, ki si jih lahko izbe- 
reš, da ti jih prenesejo v napravo, pri- 
hajajo iz Večerove založbe Ruslica.si, 
edine izdajateljice elektronskih knjig 
pri nas. Starih slovenskih in tujeje- 
zičnih vsebin, ki se po spletu svaljka- 
jo proste avtorskih pravic, zaenkrat 
še ne dajejo gor. Modernejših e-knjig 
v inozemščini pa tudi ne, ker je pro- 
jekt odvisen od javnega denarja in 
morajo biti naročila opravljena v Slo- 
veniji. 

V Mestni knjižnici Ljubljana pravijo, 
da je novotarija kar uspešna. Logično 
pri mladih, presenetljivo pa tudi pri 
upokojencih. Tako imajo dva tovr- 
stna bralnika v Domu starejših obča- 
nov Bežigrad, kjer so stranke nad 
njim navdušene. Mnoge namreč že 
slabo vidijo, e-bralnik pa omogoča 
povečavo črk. 

Naslednji korak je izposoja e-vsebin 
na daljavo v lasten bralnik, kar že 
omogoča dosti knjižnic v tujini. Kdaj 
bo to na voljo pri nas, ne vedo niti na 
Ministrstvu za kulturo. 

KLJUČNA KINDLA 


ružina Amazonovih bralnikov kindle se je 
D začetkom oktobra povečala. Njen novi član 

je enostavno imenovani kindle (ponekod 
mu pravijo kindle 4), medtem ko so doslejšnji mo- 
del preimenovali v kindle keyboard (kindle 3). Glav- 
na razlika med njima je, da je novinec cenejši, v 
manjšem ohišju in s strojnega stališča obtesan. 
Noben od njiju ni najsodobnejši e-reader. Veliko je 
konkurenčnih izdelkov in marsikak od njih je bolje 
opremljen, saj poleg dobiš srajčko, slušalke in še 
kaj, medtem ko je treba pri kindlih dokupiti vse ra- 
zen USB-kabla. Amazonovi napravi nimata dotiklji- 
vega zaslona in barv, njuna ekrana sta klasična 
šestinčna ločljivosti 600 x 800, spletni brskalnik je 


H4 

Tule sta osnovni kindle in kindle keyboard videti enako velika, a v 


resnici je drugi zaradi tipkovnice malo večji. V primerjavi s kind- 
lom 2, ki je zdaj že kar star, je keyboard občutno trdnejši, izgubil 
je tudi ozadno kovinsko ploščo, ki je botrovala zdrsom po tleh. 


eksperimentalen, ne marata popularnega formata 
epub. Listanje je pri e-knjigah, ki nimajo kazala, 
problematično, saj ne vidiš 'strani', marveč le arbi- 
trarno odstotkovno vrednost, kje si. A to je tako kot 
z ipadom in tekmeci. Veliko jih je, na določenih po- 
dročjih šišajo kralja, toda slednji prestola ne da, kaj- 
ti za njim stoji največji knjižni servis, poleg tega je 
najbolj razširjen, saj ga lahko kupiš od kjerkoli. 
Novi kindle je debel 9 milimetrov in meri 16,6 x 
11,4 centimetra ter tehta borih 170 gramov, zaradi 
česar je udoben za držanje tudi leže. Kabel micro 
USB 2.0 je priložen in hkrati rabi za polnjenje napra- 
ve. Če hočeš takega za v elektriko, ga boš moral 
dokupiti (na Amazon.de pride 20 evrov), saj je oni, 
ki ga dobiš poleg, ameriški. Po opcijah ali besedah 
v e-knjigi se premikaš s štirismernim gumbom, ki 
ima na sredini potrditveno ploščico. Strani pa listaš 
s klikotavimi gumbi na robovih. 

Šestpalčni zaslon pearl e ink je izvrsten, čudovito 
kontrasten in domala neločljiv od navadnega papir- 
ja. Težave z očmi zaradi njega so izključene, osve- 
ževanje pa je hitro in nemoteče. Moti le odboj osre- 
dotočenega vira svetlobe neposredno nad njim, re- 
cimo iz žarnice. Poleg običajne sive podlage in črne 
barve teksta prikaže šestnajst nians sive, kar je upo- 
rabno za slike. 

Baterijo ob rednem večurnem branju težko izprazniš 
prej kot v tednu, tudi zato, ker se gizmo po nekaj 
minutah izklopi. Hitreje štrom poide, če je vključen 
wi-fi. Pomnilnika za lastne vsebine je 1,25 GB in ga 
ni moč razširiti s karticami; vanj spraviš okrog 1500 
e-knjig normalne velikosti. Uporaben je angleški 

slovar, ki omogoča, da postaviš kurzor na besedo 
in dobiš razlago (skenirani pdfji tega ne podpirajo). 
Kupovanje gradiva v Kindle Storu je enostavno. S 
kindlom ali drugo napravo, ki ima brskalnik oziro- 
ma Kindlovo aplikacijo, se prijaviš v trgovino. Tam 
poiščeš gradivo, plačaš s kreditno kartico in vsebi- 
na se po zraku pretoči v bralnik. Zrak lahko pomeni 
wi-fi ali 3G, če si kupil ustrezen model. (Navaden 
kindle nima opcije mobilništva!) Signal 3G dobro 
pokriva Slovenijo, ne stane ničesar in ne zahteva 
SIM-kartice. Nimaš brezžičnosti? Vsebino lahko 
preneseš čez kabel USB iz računalnika. Nakup lah- 
ko v določenem časovnem oknu prekličeš in dobiš 
povrnjen denar. 

Ko kindle naročiš na Amazon.com, koder je edino 
na voljo, ti ga poštar prinese domov za okrog 125 
evrov (dajatve plačaš že pri naku- 
pu, da te carina pusti pri miru), 
odvisno od menjalnega tečaja 
dolar : evro tisti dan. Lahko pa si 
omisliš tudi kindle keyboard. Ta 
te stane 145 EUR za verzijo z wi- 
fijem ali 190 za tako z wi-fijem in 
3Gjem. 

Bistvena razlika med kindloma ni 
v zaslonu, ki je enak, marveč v 
dimenzijah in opremljenosti. Tip- 
kovnična izvedenka je bele ali 
grafitne barve in je nekoliko večja 
ter težja: 8,5 milimetra x 19 x 
12,3 centimetra, 250 gramov. 
Povečana teža v praksi ne moti. 
Štirismerni gumb je enak, gumbi 
za listanje so večji. Na spodnjem 
robu ni gumba, marveč drsnik za 
vklop, poleg pa USB-vrata, 3,5- 
mm činč za slušalke in stikalo za 
glasnost ozadnih stereo zvočnič- 


V mraku in temi je treba e-papir osvetliti, kar 
nekateri počno z dokupljivimi lučkami. Uradna 
kindlova je v 60-evrskem usnjenem ovitku in nu- 
ca bralnikovo baterijo. Ce imaš $, pride prav. 


kov. Teh temeljni kindle nima in ne suče nobenega 
zvoka, zato odpadeta predvajanje avdioknjig in 
mp3jev ter (nekoliko robotska) pretvorba teksta v 
govor, kar vse omogoča keyboard. 

Ta ima kakopak tipkovnico. Le-to uporabljaš za 
iskanje del v spletni trgovini in delanje zapiskov. 
Oboje moraš na bazičnem kindlu početi z virtualnim 
tipkalom, kar je bolj nerodno. Če veliko pišeš zra- 
ven ali kupuješ direktno s kindla, je keyboard boljša 
izbira. Prav tako ima ta model več kot dvakratno 
količino uporabnega pomnilnika, 3 GB proti 1,25, 
in dvakrat zmogljivejšo baterijo, ki pri konkretnem 
branju traja dva tedna. Navadni kindle pa je dvajset 
evrov cenejši, je še manjši in lažji. Odloči se sam, 
oba imata enoletno garancijo. 

Knjižnica v varžetu 

Se nakup e-bralnika splača? Odvisno. Če odmislimo 
rek 'ni ga čez komot' in draž ob posedovanju nove 
igračke, se s čisto finančnega vidika mnogokomu ne. 
Za napravo daš nekje od sto do sto petdeset evrov, 
elektronske knjige pa niso nič cenejše od fizičnih, saj 
se njihove cene gibljejo okrog desetaka. Beseda 'ode- 
ruštvo' hitro pride na misel in tam pravičniško ostane, 
kajti to je res višek nesmisla. Drugače je, če kaniš ne- 
sramno piratizirati ali brati klasike. A tudi v tem pri- 
meru moraš biti zagret bralec in ne človek, ki letno 
pomoli nos v tri bukve. Takemu se bolj splača ostati 
obiskovalec knjižnic in vsakdanjih knjigarn. 

Eh, boš rekel, v nekaj letih bom izdatek pa ja pokril! 
Verjetno res. Toda kdo ti jamči, da bo e-bralnik čez 
nekaj let še deloval? Knjigo lahko stlačiš v popotno 
malho, z njo ubiješ pajka in jo rukneš po tleh. Tele na- 
prave so pa druga pesem. Kindle 2 mi je cepnil z mi- 
ze in direkt umrl, splet pa je poln strašljivih zgodb o 
tem, kako jim je odpovedal bralnik. Jemati e-čitalnik 
na dopust je recept za to, da na plaži ne moreš v vo- 
do, kadar se ti zljubi, in da te skrbi, kje v torbi je zade- 
va. Oster pritisk na del zaslona in že gre ta v franže, 
kot je na lastni koži izkusila neprevidnica Navi. Imaš 
otroke? (Uf, boš živčen. 

Tretji kamen spotike zna biti manko e-knjig v slo- 
venščini. Še najbolj naphani so zastonjski viri starih 
del, kot sta ljs.si/lit/leposl.html in Sl.wikisource.org/ 
wiki/Wikivir:Slovenska leposlovna klasika, medtem 
ko je bogati Omnibus.se/beseda umrl in ga skušajo 
aktivisti oživiti drugod. Stanje mili založba Ruslica.si, 
kjer je najti marsikaj plačljivega, od Simona Jenka 
prek Vladimirja Bartola do Ferija Lainščka. Toda od 
slovenskega Amazona smo še daleč. Nemara ga ust- 
vari Mladinska knjiga, ki intenzivno dela na domači e- 
knjigarni. Verjetno jo bodo otvorili že konec leta, zra- 
ven pa bodo ponudili tudi bralnik iz ponudbe kanad- 
skega podjetja Kobo. 

Nekateri so ob vsem tem še proti monopolizmu veli- 
kih firm, kot je Amazon, ki jim velika prodaja omo- 
goča primerno zajeten nadzor nad tem, kaj pride v 
človeške možgane. In, jasno. Otipljiva knjiga je le oti- 
pljiva. Tako kot pri časopisu ali reviji njeno branje nu- 
di poseben občutek, ko listaš papir, držiš platnice, 
gledaš barvito naslovnico, podčrtavaš, barvaš, se 
ubadaš z velikostmi in težami. Na e-readerju vse knji- 
ge merijo, vagajo in se čutijo enako. Grenčica za ro- 
matične duše. 

A po drugi strani slednje električni knjigi delajo krivi- 
co, ko se pridušajo, da je hudičeva iznajdba. Je pri- 
ročna, tiha, ne segreva se, vanjo spraviš na tisoče 
tekstov in njihova dostava je takojšnja. Morda je ra- 
vno e-knjiga tista, ki rešuje branje pred televizijo, in- 
ternetom in igrami! 


Ameriške knjižnice omogočajo izposojo gradiv na 
lasten e-bralnik. Pred kratkim se je temu pridružil še 
Amazon, ki je dovolil posojo svojih knjig 11.000 
tamkajšnjim hramom črk. Svojčas ZF, zdaj realnost. 


IUsakdo pozna PL, playstatic 


n, game boy in spectrun. Tada 
zgodovina zpilov ni omejena nanje, saj je industrija skozi 


dezetletja izpljunila že na ducate naprav za igranje. čanimivo, 
hecno in falirana robo iz rumplkamre zuleče odpraševalec 
sneti — tokrat zobne konzale in ročne drkalice. 


trgovinah gotovo ne potrebu- 
jemo osemnajstih sort čipsa in 
petintridesetih inačic tekile. A 
tam so, ker na trgu vlada kon- 
kurenca. Prav tista, ki je na 
površje potisnila izbrane igralske na- 
prave, mnoge druge pa odložila na mu- 
ljavo dno. Toda čeprav so bili nekateri 
strojčki svojčas uspešni, je spomin na- 
nje zbledel in te bo domala vsak frišen 
igralec le čudno gledal, ko mu boš bajal 
o njih. Spet druge mašince so si skuša- 
le prostor na trgu izboriti z nenavad- 
nostjo sestavin, ki vleče nasmešek na 
fris. Ni manjkalo niti spornih poslovnih 
prijemov, samomorilskih tveganj in pre- 
senetljivih mankov vizije. Slava torej 
pozabljenim, padlim in čudaškim - ža- 
romete nanje! 


HAGHAVOH ODYT55 
ZDA, 1972, 330.000 prodanih, 28 iger 


Igranje v dnevni sobi dolguje nebroj sol- 
dov temu pionirskemu konzolnemu si- 
stemu. Izumil ga je ameriški inženir, ig- 
ričarski starosta Ralph Baer, in licenco 
prodal Magnavoxu, čezlužni veji nizo- 


fi zemskega Philipsa. Pr(a)va posebnost 


odiseje je bila, da ni bila klasičen raču- 
nalnik z mikroprocesorjem in pomnilni- 
kom. Namesto tega so jo tvorili upori, 


tranzistorji, kondenzatorji in diode. Kljub 
temu pa ji je bilo moč ukazovati s karti- 
cami, na katerih so bila tiskana vezja in 
si jih vstavil v režo. Igra je nastala odvi- 
sno od tega, kako so bili razporejeni 
mostički na njih. Seveda je šlo času pri- 
merno za lulčkaste špilčke tipa Hokej, 
Namizni tenis in Ruleta, saj je bil hard- 
ver sposoben izrisovanja celih treh kva- 
dratov in ene črte. Barve so dodali prile- 
pljivi prozorni kosi plastike z narisanimi 
figurami, ki si jih postavil na TV-zaslon 
in se počutil naprednega. Za namizne 
igre, kot je ruleta, pa si dobil žetone in 
karte. Sistem ni bil zares uspešen, tudi 
zato, ker so ga prodajali le v Magnavo- 
xovih trgovinah in so kupci menili, da 
deluje samo z njihovimi televizorji. A 
mesto v hištoriji elektronske zabave mu 
je zabetonirano. 


FAIRCHILO ČHAHHEL F 


ZDA, 1976, prodaja neznana, 26 iger 


Dosti preučevalcev preteklosti e-špasa 
meni, da prva prava domača konzola ni 
odyssey, marveč channel F. Šlo je za 
pravi računalnik z mikroprocesorjem in 

COMPUTER 


uh 


za prvi sistem z izmenjevalnimi moduli. 
(Gordon Moore, eden od ustanoviteljev 
Fairchilda, je kasneje osnoval Intel in 
ustoličil Moorov zakon.) A channel F je 
bil prav zaradi modulov in prikaza barv 
tako pred svojim časom, da ga ljudje ni- 
so poštekali, pri čemer ni imel niti ene 
masovno privlačne igre. Prehitro je za- 
staral in postal lahek plen za Atarijev 
VCS. 


IHTERTOH VC Y0CO 
Nemčija, 1978, prodaja neznana, 40 iger 


Koncem sedemdesetih evropski ljubitelj 
iger ni imel dosti izbire - kupil je lahko 
povsod prisotni ameriški atari VCS ali 
pa švabski VC 4000. Osembitnik je ka- 
zal štiri barve in prav toliko gibljivih 
sličic, igre pa so bile na izmenljivih mo- 
dulih. No, pomagalo ni. Resda sta bila 
kontrolerja, ki si ju postavil na robova 
naprave, pripravljena na prihodnost, saj 
sta imela vsak svojo analogno paličico, 
gumba za strel in ducat funkcijskih kno- 
fov, sistem pa je poganjal nekaj klonov 
avtomatnih iger a la Space Invaders. 
Toda atariju ni zmogel konkurirati in je 
kmalu fertik gemaht. 


HILTOH BRADLE' 
HICROVISIOH 
ZDA, 1979, prodaja neznana, 13 iger 


Edina ročna igralna naprava za Sloven- 
ca so bili v ranih osemdesetih ročne ig- 
ričke, ki smo jih kupili v Avstriji. Ja, oni 
zaslončki, po katerih smo premikali svoj 
lik (pustolovca, tank ...) med vnaprej 
določenimi položaji. Najbolj znane so 
bile Nintendove game 86 watch, a jih je 
bilo še čuda. No, Američani pa so bili 
dlančne zabave deležni že koncem se- 
demdesetih z microvisionom. Šlo je za 
vizionarski ročni sistemček, ki sta ga 
gnali bateriji, imel je črnobel zaslonček 
in sprejemal igrice na modulih. A tehno- 
logija tekočih kristalov je bila v povojih, 
zato je ekran meril le 16 krat 16 pikslov, 
dočim so bili moduli veliki toliko kot na- 
prava (9 cm širine, 24 dolžine, 4 debeli- 
ne). Povrh so imeli igralci težave z dva- 
najstimi tipkami, ki jih je bilo treba pre- 
krivati s kosci plastike, in zasloni, ki so 
crkovali. Microvision je trajal dve leti, a 
Nintendo se je pri snovanju game boya 
skoraj deset let kasneje oprl prav nanj. 

EHTEH 
ADUEHTUREVISIOH 


ZDA, 1982, 50.000 prodanih, 4 igre 


Tale luda mašina, za katero si slišal le, 
če si gik frik, se je nakanila biti prenosni 
avtomat. Grafiko je izrisovalo štirideset 
rdeče svetlečih LED-diod, postavljenih 
navpično, nakar je vrteče se ogledalo 
svetlobo iz njih povečalo in razporedilo 
na matriko ločljivosti 150 x 40. Tehno- 
logija, podobna Nintendovemu virtual 
boyu, le brez globinskega učinka, je ust- 
varila sliko iz utripajočih rdečih pik, kar 


je prispevalo k porastu dioptrije in blaz- 
nosti širom Severne Amerike. Kabine- 
tek, ki je pogoltnil štiri baterije in je imel 
analogno paličico ter po štiri gumbe za 
desničarje in levičarje, ni bil težak za 
nošnjo. A naprava je bila preveč nena- 
vadna, da bi se prijela, razen prilože- 
nega Defenderja pa so zanjo naredili le 
še tri naslove na kartušah. Sedaj je ad- 
venturevision zbirateljski objekt in sveti 
gral za optike, ki vedo, da bi ob njegovi 
razširjenosti nenormalno zaslužili. 


VEČTREH 


ZDA, 1982, prodaja neznana, 28 iger 


Tradicionalno grafiko na televizijskem 
zaslonu riše žarek, ki brzinsko potuje od 
zgornjega levega proti desnemu spod- 
njemu kotu. Pri vektorskem prikazu pa 

žarek vandra svobodno in pri tem riše 
tanke črte - vektorje. Prijem je bil doma 
na igralnih avtomatih, kot sta bila Star 
Wars in Battlezone, v dnevne sobe pa 
ga je vpeljal vectrex. Vseboval je lasten 
monokromatski zaslon, ki je kazal bele 
črte na črnem ozadju (barve so simuli- 
rali prekrivki). S sprednjega dela pa si 
vzel kvadratast kontroler z analogno 
paličico in štirimi gumbi. Vtis pri igranju 
je bil za tiste čase edinstven, celo futuri- 
stičen. Žal pa Atari vectrexu ni podelil 
licenc za svoje znane igre, kar je bilo ta- 
ko, kot če bi PS3 danes ostal brez Call 
of Dutyja. Simulator stereoskopije 3D 
imager ni pomagal, število uradnih iger 
ni preseglo trideset in vectrex je leta 
1985 že usahnil. Danes ga emulirajo 
veliki navdušenci nad hištorijo. 


EDI HALC'"'OH 
ZDA, 1985, 10 prodanih, 2 igri 


Če si imel sredi osemdesetih 2500 do- 
larjev za spušit, si si nemara privoščil 
tale nikoli-slišal sistem. Ustvaril ga je 
Rick Dyer, eden od avtorjev Dragon's 
Laira, šlo pa je za dvodelno domačins- 
ko napravo. En del je bral laserske di- 
ske, drugi, z njim povezan, pa je bil za 
tiste čase močan računalnik, ki je med 
drugim govoril in govor tudi prepozna- 
val. Ne ravno briljantno, a vseeno. Tudi 
igre naj bi bile dvodelne: en kos na mo- 
dulu in drugi na laserdiscu. Naj bi? Hja, 
za halcyon, kar pomeni mitsko ptico 
oziroma dobre stare čase, so izdali ko- 
maj dva špila, arkadno avanturo Tha- 
yer's Guest v slogu Dragon's Laira in 
kvazi simulacijo ameriškega nogometa 
Raiders vs. Chargers. Naredili so okoli 
deset halcyonov, vse na roko, tako da 
je reč danes vredna več kot jurja evrov. 


HEC Pi--EHIIME 


Japonska, 1987, 10 milijonov proda- 
nih, na stotine iger 


PC -engine je znan po mnogih variantah 
hardvera, med katerimi je taka s CDjem 
(duo) in dvakrat močnejšim grafičnim 
drobom (supergrafx), ter kakovostnih 
šuterjih. Napravi, ki je kljub dvoumne- 
mu imenu igralna konzola, je v domovi- 
ni sprva kazalo dobro, saj je bila uspeš- 
nejša od Nintendovega NESa. Nič čud- 
nega, saj je bila prva drkalica z 16-bit- 
nim grafičnim čipom, zaradi česar je 
grafično obliterirala tekmece. Opravili 
so še ameriško splovitev pod imenom 
turbografx-16 in se nadejali cekina. A 
ko sta prispela mega drive s Sonicom in 
SNES z Mariem, je bilo heca na Zapadu 


konec. Po eni strani prodaja ni bila dob- 
ra, ker si NEC ni mogel špogati masov- 
nega oglaševanja. Po drugi pa, ker so 
veliki založniki raje vlagali v Segine ter 
Nintendove sisteme. Tudi zato PC-engi- 
ne ni nikdar prispel na staro celino. 


ATARI L''HH 


ZDA, 1989, 5 milijonov, 120 iger 


Lynx (ris) je bil vse prej kot neuspešen 
in neznan sistem, saj ga navdušenci dr- 
kajo še danes. Je pa mnogim Sloven- 
cem neznanka. Prodali so ga pet milijo- 
nov in je prva elektronska ročna konzo- 
la z barvnim LCD-ekranom, ki je osvet- 
ljen od zadaj, prva konzola sploh s st- 
rojno podporo povečevanju gibljivih 
sličic ter prvi ročni sistem, ki je omo- 
gočal žično povezovanje z drugimi - 
med sabo si lahko s kablom združil kar 
osemnajst risov. Istega leta lansirani 
game boy je bil s svojo črnobelostjo ob 
njem videti prav ubog. A zmagale so 
igre in lynx je bil daleč od tega, da bi 
imel svojega Maria in Tetris. 


SHE HEJ GE 


Japonska, 1990, več milijonov, 157 iger 


'Rajski sistem za pretepače in streljače' 
se glasi naslov analov o neo geu v Jo- 
kerju 210, zato se tu ne kanim ponav- 
ljati. Vedi ekspresno le, da gre za japon- 
ski avtomat in konzolo, ki sta se odliko- 
vala po odlični dvorazsežni grafiki in bi- 
la svojčas hudo elitna, saj so igre na 
modulih stale več sto dolarjev. 


PHILIPS CD-I 
Nizozemska, 1991, 570.000, 90 iger 


S kakšnim strahočudenjem sem gledal 
to napravo v vitrinah Mladinske knjige, 
ko so jo začetkom devetdesetih pripe- 
ljali kot najnovejšo tehnologijo! Poskus 


je propadel kot bolgarska skupščina, 
tako kot se je kmalu umaknil ves CD-i. 
Ime je bilo okrajšava za 'CD-interactive' 
in na istoimenski plošček je šlo nekaj 
več kot 500 MB. Philips ga je nastavil 
kot skupni odgovor na igre in predvaja- 
nje večpredstavnih vsebin, od glasbe 
prek filmov do fotk. A za filme video- 
CD si moral dokupiti odkodirnik, cena 
je znašala jurja dolarjev in za igre je bil 
sistem porazen. Ne le, da je bil kontro- 
ler za v eno roko nenatančen in neudo- 
ben, nabor špilov ni bil za nikamor. Zel- 
di sta smrdeli, slabi interaktivni filmi ti- 
pa Voyeur so izvabljali pomilovalne na- 
smeške. Sčasoma so se pojavili boljši 
naslovi, kot je bil 7th Guest, vendar je 
bilo že prepozno. Philips in licenčniki so 
vztrajali do 1998, odtlej pa standard živi 
v nekaj profi strojih za izobraževanje, 
predstavitve in avtoring. 


ATARI JTAGIJAR 


ZDA, 1993, 250.000 prodanih, 67 iger 
4 15 za jaguar CD 


"Do the Math!" - "Kar izračunaj!" se je 
glasil moto, s katerim je skušal Atari le- 
to pred prihodom playstationa in satur- 
na prepričati igralce, da je s 16-bitno 
tehnologijo v SNESUu ter mega drivu ko- 
nec. Nevarno čuječi se jaguar naj bi bil 
64-biten in vsak otrok je ugotovil, da je 
to štirikrat več. Pa še borih 150 dolarjev 
naj bi stal in imel tisoč iger! Nič od tega 
ni držalo, kajti 64-bitni so bili le nekate- 
ri deli jaguarja, ob splovitvi je stal 250 $ 
in dobil malo špilov, kamoli dobrih. 
Aliens vs. Predator mi je v spominu 
ostal kot soliden, velika večina ostalega 
je bil poraz. Tudi zaradi uradno najbolj 


neudobnega joypada vseh časov, ki je 
imel zanič digitalni križec (palec mi je 
zdrajsal skoraj do krvi!), spodaj pa gozd 
brezzveznih gumbov. Publika je bila 
enako slabe volje in CD-dodatek, ki je 


au 


bil videti kot pokrov sekret školjke in je 
še najbolj znan po vizualizatorju glasbe 
Jeffa Minterja (inačica tega je kasneje 
našla pot v xbox 360), stanja ni spre- 
menil. Mucica je poginila v mukah. Ba- 
gatelca: malokdo ve, da naj bi Rayman 
najprej ugledal prav jaguar, toda 
inačica za playstation je naposled izšla 
| teden dni prej. 


3DO 
ZDA, 1993, 2 milijona, 238 iger 


Konzolo 3DO so si izmislili v firmi The 
3DO Company, ki jo je osnoval ustano- 
vitelj Electronic Arts Trip Hawkins. Pa- 
nasonic je bil le eden od licenčnih izde- 
lovalcev, med katere sta sodila še Sa- 
nyo in Goldstar. Ena varianta je bila ce- 
lo kartica za PC v navezi s CD-pogo- 
nom dvakratne hitrosti in joypadom! 


l 
HOOUID 


Hawkins je 3DO zastavil kot 'interactive 
multiplayer', večpredstavni predvajal- 
nik vsega. Usodi sorodnih zmenet, kot 
sta bila CD-i in CDTV, se je skušal ogni- 
ti z večjo podporo založnikov iger, ki bi 
izkoriščale za tisti rani trirazsežni čas 
impresivno moč pehanja poligonov. 
Resda je za 3DO izšlo nekaj zanimivih 
naslovov, med njimi izvirni The Need 
for Speed (tedaj je imel v imenu določni 
člen in bil podprt z videom), dobra ar- 
kadna tankovščina Return Fire ter pre- 
delave z računalnika, na primer Alone 
in the Dark. Druga podjetja, med njimi 
Logitech, so platformo založila z igralni- 
mi palicami, pištolami in volani. A pod- 
pora izdajateljev ni bila nikdar dovolj 
močna, kritična luknja v trupu pa je bila 
visoka splovitvena cena 700 dolarjev. 
Prodaja se kljub nižanju cene ni popra- 
vila in že čez tri leta je bil 3DO mrtev. 


SEGH MEGH ORIVJE zn 


Japonska, 1994, 665.000 prodanih, 
40 iger -- 5 za kombo z mega-CD 


Kako zabit moraš biti, da z ritjo podreš, 
kar si naredil z rokami? Točno to je Se- 
ga počela z 32X - dodatkom za 160 do- 
larjev, ki si ga nabil na mega drive in ga 
s tem spremenil v next-gen napravo. 
Prijem morda niti ni bil za lase privle- 
čen, saj je dvoje Hitachijevih RISC-pro- 
cesorjev, več rama in razvitejše pripa- 
dajoče čipovje poskrbelo za polno sh- 
rambo moči. Doom je šibal bolje kot na 
marsikaterem peceju, zvezda pa je bil 


Star Wars Arcade, kjer si vesoljsko pilo- 
tiral v gladki poligonski trirazsežnosti. 
Kaj je šlo narobe? Prvič, 32X je imel do- 
sti problemov, od ločenega napajanja 
prek nezdružljivosti s starejšimi televi- 
zorji do nedobavljivosti. In drugič, v za- 
hodne trgovine so ga dali novembra 
1994, poleti 1995 pa že dosti močnej- 
šega saturna. Taistega, ki so ga v Japa- 
nu splavili PRED 32X. Pred. Res, bravo, 
Sega. Bra-vo. 


HIHTEHLU SHES 
SATELLAVIELJ 


Japonska, 1995, prodaja neznana, 
nekaj ducatov iger 


Ta zapozneli, ekskluzivno japanski obe- 
sek za SNES je bil namenjen prejemu 
signala iz satelitske mreže St.GIGA, ki 
so ga oddajali vsak dan ob vnaprej do- 
ločenem času. Podatki so bili dveh vrst: 
tekstovne revije in igre. Ker je bilo pro- 
stora malo, so morale biti slednje zveči- 
ne razdeljene na epizode, najbolj zani- 
mive pa so spadale v kategorijo Sound- 
Link. To je pomenilo, da si ob napove- 
dani uri sprejel podatke in začel igrati, 
medtem pa si v živo poslušal pripove- 
dovanje in komentiranje ljudi, zaposle- 
nih pri TV-mreži. Taka je bila BS The 
Legend of Zelda, kjer so nadzorniki ak- 
cijo občasno pavzirali in tisočem igral- 
cev razložili zgodbo ali jim sporočili kak 
namig. Odbito na kvadrat. 


APPLE BAHOHI PIPPIH 


ZDA/Japonska, 1995, 
42.000 prodanih, 22 iger 


Glasne so špekulacije, da bo Apple po 
zavzemu telefonskega in tabličnega tr- 
ga v kratkem predstavil sobno konzolo. 
Čas bi bil, saj je preteklo dosti vode od 


sredine devetdesetih, ko se je podjetje 
opeklo s pippinom. Tedaj so si zamislili 
napravo za igre in sukanje večpredstav- 
nih vsebin, katere proizvodnjo so za- 
upali drugim izdelovalcem. To je zani- 
malo le firmi Bandai in Katz Media, a 
celo oni niso bili ziher, da se bo lahko 
trebušasti onegaj kosal s playstationom. 
Po strojni moči bi mu to nemara uspelo, 
saj je šlo za maca s procesorjem power- 
PC pri 66 MHz, VGA -grafiko, 5 MB rama, 
CD-pogonom in izhodi za monitor ter 
TV, ki je omogočal zgodnje deskanje po 
spletu. Toda napravo so tržili kot škatlo 
tipa vse-v-enem in jo opremili z borimi 
dvaindvajsetimi naslovi, med katerimi 
je bilo malo pravih iger in še od tega no- 
bena zares znana. Na cenovni etiketi pa 
je pisalo 600 dolarjev! Pippina so dali 
naprodaj le na Japonskem pod imenom 
pippin atmark (bel) in v ZDA (črn). 


HIHTEHCO VIRTIJAL BOY 


Japonska, 1995, milijon, 22 iger 


Kvaziprenosni virtual boy je bil pred 
svojim časom, saj je kazal stereoskop- 
sko sliko. Za kar pa si moral betico tiš- 
čati k njegovima naučnima zaslončko- 
ma, nakar je bilo dosti šans, da boš ob 
utripajoči grafiki, sestavljeni iz rdečih 
pik, kozlal kot mavra. Anale najdeš v 
Jokerju 213, id na stranki 8644. 


y 
PAHASOHIC HZ 


Japonska, 1998, nič prodanih, 
5 iger na avtomatu 


Poskus prodora na trg videoiger or- 
jaškega japonskega proizvajalca, ki je v 
deželi gejš znan kot Matsushita, se je 
imenoval M2. A tik preden so splovili 
napravo, ki jo je oblikovalo isto podjetje 
kot 3DO, so si vodilni premislili. 3DO je 
bil polomija, playstation pa je že posta- 
jal uspešnica. Zato so raje vrgli stran 
denar, ki so ga dali za oglaševanje in 


napovedi prgišča iger, ter šli na pivo. 
Prototipno tehnologijo je Konami upo- 
rabil za avtomat, vendar ni trajal, saj so 
zanj storili le pet špilov. 


HIHTEHDU E4DUI 


Japonska, 1999, 15.000, iger 


Če bi tale dodatek za N64, ki je omo- 
gočal rabo posebnih izbrisljivih magnet- 
no-optičnih diskov kapacitete 64 MB (ti 
bi bili cenejši od modulov), splovili ok- 
rog leta 1995, ko so ga napovedali, bi 
bil znal uspeti. Toda pojavil se je proti 
koncu konzoline življenjske dobe in bil 
že doma tak komercialen krah, da so 
skenslali zahodno lansiranje. Zanj so 
načrtovali Super Mario 64 2 in Zeldo 
64, ki so jo kasneje na modulu izdali 
kot Zelda: Ocarina of Time. A vse, kar 
so trapasti kupci dobili za današnjih 
280 evrov, je bilo devet iger, med njimi 
SimCity 64, trg pa si je tedaj že lastil 
playstation. Hud nateg. 


SOHT POČKETSTATIJH 


Japonska, 1999, 5 milijonov, 111 iger 


Tole miniminidrkaličico s črnobelim za- 
slončkom, ki ni ugledala zunanjosti Ja- 
pana in se lahko kvalificira kot prva So- 
nyjeva ročna konzola, si vtaknil v play- 
station 1, od koder se je vanj pretočila 
igrička. Ta je bila ponavadi del kakega 
večjega špila. Onegajčič je bil na nivoju 
ročnih drkalic naše mladosti, ampak 

očitno se je prijel na tokijski podzemni, 
saj so jih potržili pet milijonov. Mulčad 
je bila pač vesela radostnih igričic tipa 
Dokodemo Issho. Nudil je celo brezžič- 
no večigralsko povezljivost in delovanje 
kot pomnilniška kartica za PS1 ali kot 
gikovski obesek za ključe. Raveer ima 
en kos in vse izdane vse igre zanj, tudi 
obe evropski oziroma ameriški. 


HUCIH 


Velika Britanija, 2001, 
prodaja neznana, 8 iger 


Nuon je izgruntalo podjetje VM Labs, ki 
so ga ustanovili Atarijevi veterani, in jo 
ponudilo različnim proizvajalcem elek- 
tronike. Ni šlo za napravo, marveč za 
tehnologijo, ki je temeljila na 128-bit- 
nem procesorju z dovolj moči za izris 
3D-grafike, odkodiranje DVD-videa in 
udejanjenje efektov, kot sta bila 15- 
kratna povečava ter digitalni fast for- 
ward. Ti bi prišli do izraza v filmih, ki bi 
podpirali nuon. Prvi ustrezen sukalnik 


devedejev je na police dal Samsung le- 
ta 2001, a po Bedazzled se je pojavilo 
zgolj pol ducata 'izboljšanih' DVD-fil- 
mov, medtem ko je bilo iger tudi le pri- 
bližno toliko. Najbolj znan je ozaljšan ja- 
guarjev Tempest 3000, dočim nemška 
robotovščina Iron Soldier 3 in simulaci- 
ja prostega pada Freefall 3050 AD po- 
kažeta, da je bila mašina sposobna v 
redu trirazsežne grafike. Izkazalo se je, 
da hočejo ljudje igralno napravo, ki su- 
ka tudi filmske devedeje, ne obratno - 
se pravi playstation 2. VM Labs so hitro 
bankrotirali in njihov napredni plejer je 
romal v veliko sobo, kjer so arhivirani 
nategi zgodnjih navdušencev. Orenk 
polna je že. 


GAMEPABEK GPiž 


Južna Koreja, 2001, prodaja neznana, 
25 iger 


PSP ni bil prva prenosna konzola, s ka- 
tero si se lahko igral, poslušal glasbo in 
gledal video. To je pred njim počel juž- 
nokorejski GP32, ki se je zunanjostno z 
digitalnim križcem, štirimi akcijskimi 

gumbi in luknjo za slušalke zgledoval po 
game boyu advance. A kot igralska plat- 
forma se ni nikdar zares prijel in podjetje 
GamepPark ga je izven domovine splovi- 
lo v omejenih količinah. Naprava se je 
še najbolj priljubila konjičkarjem, ki iz- 
koriščajo njeno odprto naravo, USB- 
vrata in 133-megaherčni procesor ARM, 
da na 3,5-palčnem barvnem zaslončku 
320 x 240 gonijo emulatorje. 


SOHT PSn 


Japonska, 2003, prodaja neznana, 
iger obilo (PS1 - PS2) 


Med krneki projekti visoko kotira PSX. 
V zajetno šatuljo so nabili hardver play- 
stationa 2, kar pomeni, da je bila reč 
sposobna izvajati igre za PS2 in PSI, te- 
mu pa so dodali sposobnost snemanja 
videa s kabelske ali antenske televizije 
na trdi disk. Kombinacija je morebiti 
obetala, a križem si pogledal ob ceni 
več kot 700 evrov. PSXa niso splovili iz- 
ven Japonske in so ga kmalu ukinili. 


HOKIA H-2AGE 


Finska, 2003, 3 milijone kosov prve 
generacije, 58 iger 


Za svojim negativnim mnenjem o n-ga- 
gu, zaradi katerega sem bil neutemelje- 
no kregan s strani slovenskega distribu- 
terja, stojim, kolikor sem visok in širok. 
Tisti, ki me poznate, veste, da obojega 
ni malo. Ideja o združku telefona in ig- 
ralne konzole ni bila napačna in podpo- 
ra založnikov je od daleč obetala. Toda 
impresivnosti je bilo konec, ko si se lotil 
igranja na pokončnem zaslončku, ki je 


odrezal dobršen kos vodoravne osi in ta- 
ko omejil pregled. Res glupo za prvo- 
osebne streljačine, fuzbale in Sonica ter 
edino primerno za od zgoraj gledane ve- 
soljske šuterje. Največja debilnost pa je 
bila, da si si moral n-gage kot telefon h 
glavi tiščati postrani, zaradi česar si bil 
videti kot totalen kreten. Druga genera- 
cija je leta 2008 odpravila tovrstno drža- 
nje k ušesu in je uporabljala spletno šta- 
cuno namesto kartic MMC, a znamke ni 
mogla obuditi v življenje. Nokia jo je 
kmalu strnila zgolj v softversko platfor- 
mo, kar pa so kasneje tudi opustili. 


ZIZMOHDU 


Švedska, 2005, 25.000, 14 iger 


vuuuu— 


sal 


Ročno napravo švedske firme Tiger Te- 
lematics so lansirali s tresenjem gore, 
SSXom, Fifo 2005 in Richard Burns Ra- 
llyjem ter obljubami, da bo na voljo tri- 
deset špilov. Hardver je bil okej in je 
omogočal veliko marketinških postavk: 
2,8-inčni barvni ekran, 400 megaherčni 
procesor, 64 mega rama, 3D-pospeše- 
valnik, kartice SD in MMC, bluetooth, 
fotkič, delovanje kot telefon ... Toda 
ime je bilo neznano, gizmondo je ob sp- 
lovitvi stal 260 evrov (PSP nekaj mese- 
cev kasneje 250) ali sto manj za verzijo, 
ki je prikazovala oglase, izvedenska 
mnenja pa so bila ledena. Tudi glede 
iger, med katerimi jih kup ni izšlo, za 
dobri pa sta se izkazali le Trailblazer in 
Sticky Balls. Nakar je prišlo na dan, da 
je bil direktor član kriminalne združbe in 
da je imel veliko masla na glavi glede 
dragih avtov. Med drugim je v Ameriki 
pijan razbil enzo ferrarija. Okrog Giz- 
monda se je spletlo veliko sumljivih 
transakcij in podjetje je šlo na boben. 
Ustanovitelj firme Carl Freer je hotel na- 
to lansirati naslednika drkalice, a so nje- 
govega partnerja aretirali in obtožili po- 
slovne prevare. Štorija za film, skratka. 


cEEEIJ 


ZDA, 2009, prodaja neznana, 50 iger 


Zeebo je cenena konzola brez fizičnega 
medija, ki so jo splavili v Braziliji in Me- 
hiki, a so prejšnji mesec zaključili s pod- 
poro. Tako so padli v vodo načrti za lan- 
siranje v Rusiji, Indiji in na Kitajskem, 
res pa je, da firma dela na sistemu za 
2012, ki bo temeljil na Androidu. Proce- 
sor ARM11 pri 528 MHz in ATljev čip 
imageon sta čarala grafiko na nivoju 
playstationa 2, igre pa so dvakrat žgani 
nabavljali v spletni štacuni. V glavnem 
predelave, kot sta FIFA 09 in Resident 
Evil 4, redkeje izvirne naslove a la Zeebo 

Sports Tenis. 


Bogastvo izvedenk 
Normalne inačice igralskih sistemov 


so znane, a kar nekaj proizvajalcev 
je izdelalo izpeljanke. Na primer. 


Commodore C64GS (1990) 

'C-64 games system' je bila varianta 
slonokoščenca na module. Ni bila 
deležna podpore založnikov in je ime- 
la težave z igrami za C-64, saj je bila 
brez tipkovnice. Če je igra zahtevala 
pritisk tipke, si oplel. In leta 1990 je 
bilo prepozno za osembitni sistem. 


Sega game gear (1990) 

Šlo je za malo dodelan Segin ročni 
master system s farbovitim zaslonč- 
kom, večjo paleto barv, stereo zvo- 
kom ... in žejo po baterijah, saj jih je 
šest komaj zadostovalo za štiri ure. 
Prodali so kar 11 milijonov game 
gearov in zanj izdali 390 iger. 


Commodore CDTV (1991) 
'Commodore Dynamic Total Vision' 
je bil amiga v hi-fi ohišju, sparjena s 
CD-pogonom. Proizvajalec jo je (brez 
omembe znamke amiga ) oglaševal 
kot vsenamensko napravo, tako kot 
je Philips istega leta CD-i. Oba sta 
poginila kot odojka na pikniku. 


Commodore amiga CD32 (1993) 
Commodore, znan po nespametnih 
poslovnih potezah, si je CD32 zami- 
slil kot konzolo s CDjem, za katero 
bi uporabniki dokupili tipkovnico, 
disk, miško in disketnik ter jo tako 
spremenili v amigo 1200. Mogoče 
bi iz tega celo nekaj bilo, če ne bi 
Commodore kmalu bankrotiral. 


Sega nomad (1995) 

Nomad je bil prenosen mega drive z 
barvnim ekrančkom. Sistem je spre- 
jemal enake kartuše kot MD in bil z 
njim tudi drugače povsem združljiv. 
Toda prišel je proti koncu mega dri- 
vovega življenja, bil je drag in bateri- 
je je goltal kot za stavo. Kljub temu 
so jih prodali milijon. 


SNK neo geo pocket (1998) 

Kljub imenu tale ročna črnobela 
konzolica ni bila niti slučajno združ- 
ljiva z igrami, ki so tekle na mogoč- 
nem sobnem neo geu. Resda so jih 
prodali več kot milijon in zanjo nare- 
dili osemdeset naslovov, toda ostal 
je v Japanu in ni ponudil nič posebej 
zanimivega. 


Panasonic A (2001) 

Ker je gamecube uporabljal male 
ploščke, ni predvajal DVD-filmov. 
To napako je odpravil Panasonic z 
modelom A. Zloščena zunanjost je 
bila v ostrem kontrastu z otročkas- 
tim cubom. No, pri kupcih s ceno 
400 evrov ni naletel na razumevanje 
in ni ugledal zunanjosti Japonske. 


Slike in dodatne informacije o teh in 
drugih izvedenkah najdete ob članku 
na www.joker.si. 


j, CliffyB, stari moj! Kako kaj oblikovalsko 

življenje pri Epicu? Slišim, da živiš na veliki 

nogi, zdaj ko si prodal že več kot tri milijone 

tehle Gearsov! Kaviar, ferrariji, cipe, nastop 
pri Jayu Lenu, depilirana prsa, tuto kompleto! 
Finally something goes right - but then it goes 
wrong again! 


Misliš nas, kritike, ki ti nismo vsi docela naklonjeni? 
Povprečna ocena igre na Metacriticu je sicer čez 90. 
Ampak nekateri, zlasti Evropejci, smo bolj kritični. 
Tudi zase moram reči, da mi Gears 3 niso dogajali 
čisto tako, kot bi mi morali po bombastični enici ter 
epski dvojki. Po triletnem čakanju na zaključek sage 
o mišičastih soldatih, ki se na planetu Sera bojujejo z 
zobatci in trosijo humorne enovrstičnice, nenavadno 
podobne tvojim odgovorom na moja vprašanja. 
What are you guys made of, shit?! 


Clitt Bleszinski je 36-let 
zajnerski'superstar, ki je $ 


m2 


Ma ja, tudi včasih, ko pojem obilo fižola in kumkvata 
in se zvečer uplinjam v dnevni sobi, da žena in otroci 
kriče skačejo skozi okna. Ampak glej. Čez določene 
stvari dejansko nimam nobenih pripomb. 

Gobble gobble gobble motherfucker! 


Recimo na to, kaj ste storili z okolico. Če so bili Gears 
1 in 2 vpeti v rjavo-črno-sivo barvno paleto in se od- 
vijali v pretežno enakih kvartirjih, kjer so prednjačile 
kamnite stavbe, podzemni hodniki in dvorišča, je 
trojka sila bogatejša tako s farbami kot vrstami prizo- 
rišč. Tistemu, kar je bilo prej, se pridružijo orjaška 
vodna križarka, štadion za ameriški nogomet, za- 
puščeno mesto, pristaniška baza, propadla trdnjava 
in nebesna ter podvodna odprava, kjer uporabljaš 
statični top. Mrkih tonov je veliko, a nemalokrat te 
obsije sončece, za katerega smo menili, da ga na Se- 
ri nikdar ne bo. Predelani Unreal Engine pa bljuva ta- 
ko prelestno podobo, da - če odmisliš nazobčane ro- 
bove - težko verjameš, da je pred tabo šest let stara 
konzola. Kaj praviš na druge igre kot konkurenco 
svojemu grafičnemu remek delu? 

Whatever the hell it is, it's the NEW world record in 


ugly! 


Skromnost nikdar ni bila tvoja čednost. A navsezad- 
nje se imaš za kaj duvati, saj se tvoja serija umešča 
med najboljše streljačine vseh časov. Darmar si nare- 
dil zlasti z enico, kjer si združil neobrzdano krvavost 
streljanja in klanja pošasti s premišljenim igranjem. 
Dosti ljudi ima sicer Gearse za debilano, a ni tako, saj 
vsebujejo dosti taktike in terjajo nemalo spretnosti, 
natančnosti in razmišljanja. Ravno enica je proslavila 
tičanje v zaklonu (cover system), od koder se dvigu- 
ješ, streljaš in se zopet skrivaš nazaj, še preden ti po- 
ide zdravje. Tega so nato povzele mnoge druge igre. 

Nice! 


Vendar pa je v trojki ta sistem zmutiral ... 
Mutate on that, bitch! 


... ja ja, mutate on that, bla bla, poslušaj me. Sistem 
je v trojki zmutiral v nekaj, kar je mešanica skrivanja 


v zaklonu, običajnega streljanja, pobijanja od blizu, 
delanja prevalov za hitro izmikanje in teka. Namesto 
da bi sovražnike sprogramiral tako, da bi se igralcu 
skušali pogosteje prikrasti od strani (flank) in od za- 
daj, si jim dal nove sposobnosti, ki ga ženejo iz kritja. 
Eni mečejo podzemne bombe, ki gredo pod skalami, 
peščenimi vrečami in sličnim, kar uporabljaš za ščit, 
drugi te skoznje udarijo, tretji priletijo direktno k tebi 
in se razstrelijo. 

Nothing but bits! 


Drži, ampak posledica je, da je igranje nekam manj 
taktično in bolj direktno akcijsko. To se sicer poklapa 
s filmskim spektaklom, ki ga ne manjka, odreže pa 
del možganskosti, ki je prej izvrstno dopolnjevala 
neandertalsko klanje in je bila tihi razlog za uspeh 
Gearsov. Tega ne bi bilo, če bi šlo za neko krvavo 
neumnost, kjer bi zgolj tekel naprej, iz navadnih so- 
vražnikov z motorko-na-puški (genialna iznajdba, 
Cliffy!) delal rdečo brljuzgo in popedenal občasnega 
titanskega šefa. 

We need to blow his brains out his ass! 


In to storimo, o ja. Žal pa tudi tu Gearsom 3 malce 
zmanjka. Po terarazčefuku v dvojki je tale kampanja, 
ki sicer traja poštenih enajst ur, kar nekam umirjena. 
Saj ne, da ji manjka zabavnih bojev, ampak tisti naj- 
bolj urnebesni, presežni del, značilen za Gearse, je 
nekako ... že viden? Zlasti ker ste reciklirali glavno 
negativko in povzeli nekatere orjaške beštije, kot je 
brumak - tiranozaver z oborožitvijo. Sedlo bi takisto, 
če bi bila novejša baža sovražnikov, Lambenti, ki se 
izdatno pridružijo Locustom, manj nezanimiva. Te 
svetleče nakaze eksplodirajo, ko jih prestreliš, neka- 
tere pa spremenijo obliko, denimo v statičnega 
lučalca eksploziva, čigar odpadle lovke te preganjajo 
do smrti. Resda jih je več vrst in so pogostejši kot v 
dvojki, kjer so se prvič pojavili v več oblikah, a boj z 
njimi ni tako zadovoljujoč kot z Locusti. Noter ste da- 
li še divje inačice slednjih, a razlika glede na običajne 
je z igralnega stališča kozmetična. Tako do izraza 
najbolj pride edini zares kul novi sovražnik, oklepljeni 
Kantus, ki ga je treba fentati z eksplozivom. Mogoče 

se sem kvalificira še takisto oklepljena električna sto- 
noga, ki je ranljiva le pri anusu. Aja, in pa - odvzeli 
ste obvezen grozljivi del ter noter dali brezmožgansko 
napadajoče svetleče zombije. Srsly? 


Res niso dunajski dečki, pa tudi jaz nisem tenko cvilil 
kot dotični. Kot veteran Gearsov sem šel igrat na naj- 
višji težavnosti, hardcore, ki pa mi ni bila dorasla, za- 
kaj umrl sem komaj nekajkrat. Šele najvišja, insane, 
je ponudila kolikor-toliko izziva, a le zato, ker so bile 
poškodbe hujše, sovražniki pa nič kaj taktično pa- 
metnejši. Del razloga za relativno lahkost nosijo trije 
stalni sotrpini, ki jim je moč določiti, na koga naj 
osredotočijo ogenj, a so drugače sposobni na lastno 
pest pobiti domala vse, kar leze in gre, ter so ne- 
smrtni. Del pa moja privajenost na igranje, le da sem 
moral biti bolj gibljiv namesto pametnejši. 


Ah, ne, to ne. Kljub opazkam je Gears 3 užitek igrati. 
Če odložim želje po napredku in bolj sive celice izziva- 

PA aha FA. 

ULBA AA he matrixovskih reaverjev se znebiš kar lepo število. Pametno je, da 
TET | najprej eliminiraš ranljivega jezdeca na hrbtu, nakar se lotiš beštije. 


Ženski liki v Gears 3 so dejansko močni in sploh ne objekti spolnega iz- 
koriščanja, kakor bi človek sodil po ljetnett frisu Fenixa (desno). 


IG " More of Myrrah! Ka Y, 
zan : ne 
ii Bi 


| 
Pretikanje X stikal je nižek vznemirljivosti kampanje. Med drugim pre- / 
si. hašaš še rezervne dele z robotom i inz žago upe lesene zaboje. 

jočem bojevanju, je kampanja razgibana in sapojema- 
joča. Šefovsko je resda malo podhranjena, manjka le- 
gendarnih bojev, kot je zaključni v enici, in navdihnje- 
ne zapretiravanosti, kot ko je padel Jacinto v dvojki. 
Toda stalno se nekaj dogaja in mi gori pod nogami, 
selim se z enega konca planeta na drugega, nemalo- 
krat sedem v velerobota, poti se cepijo in s tem nudi- 
jo drugačno igranje (neposreden boj ali kritje zavezni- 
kov), za kratek čas celo ne igram kot stari junak Mar- 
cus Fenix, marveč kot njegov fuzbalerski črnski kole- 
ga Cole Train, na nekaj mestih imam izbiro, ali se 
vreči v strelsko akcijo ali pa uporabiti malo bolj tihola- 
zniški pristop, s katerim se ognem nevarni gruči, po- 
kati moram beštijice, ki mi žrejo naokoli razmetana 
orožja, in na vrsti je tudi ostrostrelstvo s pušketino, ki 
ravbarja dobesedno razblini. Če mi ne uspe, sproži 
alarm in s tem celega hudiča. Ko sem prišel do konca, 
me je vsekakor imelo, da bi šel znova skozi igro. Pazi- 
ti je treba na strelivo in se dostikrat odločati med naj- 
bolj primernim orožjem za svoj slog igranja, saj lahko 
nosim le štiri, jih je pa dosti več, od strojnic (lancerju 
se pridruži retro izvedenka z bajonetom, tu je ham- 


69 Zombaklji so emulzijsko zmutirani ljudje, ki množično navalijo na 
Z. tvoje obrambne pulučijeh Z maleč previdnosti niso nobena težava. 


Stalno si v družbi, precejšen del lahkosti igre pa gre na rovaš kole- 
gov, ki te dija pijejo če ne mine preveč časa ali te niso razstrelili. ' 


merhead z iron sightsi ...) prek šotgank do zvestega 
torgue bowa, ki izstreljuje eksplozivne puščice, in gra- 
nat, med katerimi sta dimna ter zastrupljevalna, pa 
statični možnarji in mitraljezi, ki jih snamem s pod- 
stavkov. Špilam lahko sam, v dvoje, troje ali četvoro, 
na razdeljenem zaslonu (do dva) ali po netu s prijate- 
lji in naključneži, kar je napredek, saj doslej ni bilo co- 
opa za četverico. Igra mu je definitivno prirejena, ško- 
da le, da ni še kakih ločenih kooperativnih misij. Za 
vsem skupaj te kar vidim, CliffyB, kako se ti v glavi 
obračajo koleslji vojne in s skrotovičenim glasom z di- 
rektorskega sedeža narekuješ presenečenja: "Daj jim 
Lambente, veliko polipov, ne ne, še več, tako, pa 
šefa, pa še več Lambentov, Locuste, oboje, zdaj pa 
naj TEČEJO, naj se za njimi ruši vse, EHEHEHE ..." 
Ne, nobenega dvoma ni, da je Gears of War 3 kako- 
vostna, profesionalno narejena rešetalka. 


Misliš tisto, kar ste dali piti in jesti scenaristki, ostare- 
li angleški gospodinji Karen Traviss? Vidiš, to je pa bil 
del igre, ki mi je bil najmanj všeč. Daleč od tega, da bi 


, We're gonna need a bigger cattle prod!" Šefi so orjaški, bi pa pri- 
, pomoglo h kakovosti igranja, če ne bi V. streljal v svetleče točke. 


mi Si že pomislil, da so Epic odkrili Aguanox? Tako daleč žali niso šli, 
saj je podvodni del na tračnicah, ti le streljaš. A spektakel je velik. 


bila štorija v Gears 1 in 2 blazno izpostavljena ali inte- 
ligentna. Pač družba vojakov, ki rešujejo svet pred 
monstrumi. A njena privlačnost je rasla prav iz njene 
enostavne testosteronskosti, iz njene neobrezane pra- 
vomoškosti. Marcus Fenix in kompanija so bili večji 
od življenja, neustrašni desci, ki vzamejo, kar hočejo, 
in v zameno za sabo pustijo samo razpočene deviške 
kožice. Osebne tragedije v dvojki še niso bile take, da 
bi to skvarile. Trojka, ki se trudi biti bolj topla, pa za- 
pade v solzavo melodramo. In ko naposled priguramo 
do bum-tresk zaključka, se vprašamo: a to je bilo to? 
Tričetrt moralnih vprašanj, ki jih uspe scenariju prikli- 
cati, ostane nerazrešenih ali pa jih Fenix odrine na 
stran, kot se za pravega Američana spodobi, dasi se 
zgodba trudi vzpostaviti njegovo človeško globino. 
"Zakaj ne smemo živeti?!" ga vprašajo nasprotniki. 
"Ker ste POŠASTI!" jim odgovori. Kot je bil ra- 
zočaranje finale Hala 3, je mlačna odjava Gearsov 3. 
Niti enovrstičnice niso več tako vredne navajanja v 
pivski družbi pod večer. 

There goes my good driver discount! 


No, vidiš. 


A pore 
ve gobtnewholetdamn pavydownhore! 
o a V S 


' Gears 3 bolj kot s šalami in homoerotič- 
nim zbadanjem obilujejo z melodramo, ' 
grenkobo in utrujenostjo. Ne lajkam. 

Hm ... you fucked up my tomatoes, you bitches? 

Eh, ne trudi se, saj vidiš, da je ocena visoka. To pa 
zato, ker je enoigralstvo vseeno dobro, med drugim 
zavoljo arkadnega modusa, kjer se ti v posameznih 
delih kampanje beleži rezultat. Vanj je moč dodajati 
mutatorje, ki po zgledu Hala 3 spreminjajo pogoje, re- 
cimo manj streliva in samodejno obnavljanje zdravja 
sovragov. Škoda, da je treba mutatorje odkleniti in da 
jih ne moreš uporabiti v kampanji. In zaradi večig- 
ralstva, ki ni baš izvirno, a je bogato ter nadvse priv- 
lačno. Tekmovalno prebavi do deset ljudi ali botov in 
obsega šest modusov, od timskega deathmatcha 
prek dveh variant klanja članov nasprotne ekipe z 
enim življenjem na rundo (ena z normalnimi orožji, 
druga z eksekucijami od blizu) do zavzemanja ciljev 
po okvirnem zgledu Battlefielda ter bojevanja več 
moštev. Majhni, toda razgibani zemljevidi so izvrstno 
oblikovani, z igranjem pa nabiram odličja ter odpiram 
dostop do boljših orožij, da se lahko znesem nad 
nOObi. Akcija je fina mešanica besnega jurišanja, po- 
kanja od daleč in skrivanja v zaklonih ter za vogali, da 
koga presenetim z motorko na lancerju. Laga je manj 
kot v dvojki, ker ste poskrbeli za namenske strežnike. 


a, a 


Demolažo. tega hobotniškega aa najprej spremljaš i iz ene perspe- ee 
ktive in nato še iz yi Škoda, da si ne moreš nikoli sam izbrati lika. —— 


Bojev, kjer bi prišla do izraza ete umetne pameti, ni toliko, kot bi 
si jih želel. Je pa tale, kjer srečaš oklepniškega Kantusa, kar zapomnljiv. 


V luštnem večigralskem načinu horde je kolega postavil. strelski ob- 
rambni stolpič, jaz pa na tla pregrado, ob kalij se peč napadalci. " 


Če mi začno iti na živce malo premočne šotganke, pa 
lahko grem v grupna načina horde in beast. V prvem 
se z gručo tovarišev zoperstavljam vedno močnejšim 
valovom sovražnikov s šefi vred, kar je dopolnjeno s 
služenjem novcev in razpostavljanjem obrambnih 
stolpičev in ovir na vnaprej določenih mestih. To do- 
da taktično komponento in je res kul. Beast pa je še 
malo eksperimentalni modus v slogu Left 4 Dead, 
kjer nad brambovce pošiljamo pošastke. Te kupuje- 
mo s skopo odmerjenimi soldi, račun pa se debeli 
skladno z uspehi. V nasprotju s horde beast ni po- 
vsem izpiljen, a nudi dodaten pristop k že tako razno- 
liki hojladriji mesariji v Gears of War 3. Mesariji, ki je 
še vedno tako učinkovita in žurerska, da si je drugi 
razvijalci zgolj želijo ustvariti. 

Aam, it's pronounced 'assholes'. 


To si pa ti rekel, Cliffy. 


Večerni debatni krožek. Udeleženci: 
, rjoveči pošastki in CliftyB. 


Epic / Microsoft 


UIC 


M/M 


The Double 


v sp: - s BE Z guiek kills in a raw 
v, po di bo k : z 


4A 


4 
4 
g BO 
— % V, 
» v 


en OŠ04 
a 
PLA 


koj -4 


ke 


ji baz 


K A 
it li: ANE. 4 


KONZOLEC 


isem dal skozi tako malo iger, pri 
katerih sem si rekel, no, tole bi pa 
raje gledal kot špilal. Catherine, od- 
bita japanska mešanica ljubezen- 
skega animeja in arkadne miselnice, sodi 
mednje. Na eni strani so čudoviti risani pri- 
zori, ki so jih animirali v priznanem tokij- 
skem Studiu 4'C, odlično vzdušje in odra- 
sla metaforika. Na drugi pa marsikdaj ne- 
spretno skovani in frustrirajoči igralni deli. 


0 Vinku 


Igra, ki v Evropi izide koncem oktobra, te 
odene v ponošene cote tridesetletnega Vin- 
centa. Tipček je programer in neškodljiv 
prijaznež, a hkrati neodgovorno dete, ki se 
noče soočiti z realnostjo. Ima resno punco, 
Katherine, ki bi se rada poročila in imela 
otroke. A naš Vinko ne misli na rinko, mar- 
več na to, kako bi čimmanj spreminjal ob- 
stoječe stanje in ga bandal s kolegi. Toda 
pride dan, ko se izkaže, da je Katherine no- 
seča, po enem od nočnih popivanj pa se 
Vincenc zbudi ob svetlolasi, hotni joškači, 
ki se je zatreskala vanj. Ime ji je, glej glej, 
Catherine. Morda zaradi C-košarice, he he. 
Obe Katki mu ne data miru, saj od njega 
hočeta resno zvezo. To vodi v komične si- 
tuacije, ki pa imajo za protiutež srhljivost. 
Širom mesta namreč crkavajo mladi moški 
- najdejo jih zjutraj, otrple v posteljah, s 
strašljivim izrazom na obrazu. Bojda so 
padli v sanjah in zato umrli v resničnosti. In 
Cene kmalu spozna, da je nekaj na tem, 
saj začne more doživljati še sam. V njih 
pleza po stolpih, sestavljenih iz blokov, in 
če prevečkrat cepne v prepad, se mu zgodi 
isto kot omenjenim nesrečnežem. 


0 blokih 


Kleč je v potiskanju kvadratnih blokov (se 
spomniš Sokobana?) po navpičnem vod- 
njaku, da lahko plezaš po njih in tako do- 
sežeš izhod na vrhu. V glavnem jih rineš le- 
vo in desno, včasih pa jih poteguješ iz ozad- 
ne ravnine ali jih potisneš vanjo. Bloki ubo- 
gajo svojstvene zakone, saj ne padejo, če- 
prav pod njimi ni podlage, dokler se z vsaj 
enim robom stikajo s kakim drugim blo- 
kom. To omogoča nenavadno telovadbo z 
njimi, ko jih porivaš v praznino ali izvajaš 
manevre, ki se režijo gravitaciji. 

No, finta ni toliko v premišljanju in eksperi- 
mentiranju kot v hitrosti ter intuiciji, saj čas 
neusmiljeno teče. Če predolgo omahuješ, 
te dohiti rušeče se dno in je po tebi. Takisto 
ti spodrsne na ledenih blokih, sprešajo te 
padajoči, razmonitirajo eksplozivni in pre- 
luknjajo taki z ostmi. Tempo je neusmiljen 
in za pogibel zadošča najmanjša napakica. 
Te ni težko narediti. Lik je trzajoč, nadzor 
pa dostikrat zatežen in neprecizen, saj po- 
gosto storiš nekaj, česar nisi želel. Pri tem 

je preglednost slaba, saj je sukanje kamere 
omejeno, špil pa ti menjava smer premika- 
nja glede na to, na kateri stranici bloka si. 
Puzle nimajo le ene rešitve, a idealno stezo 
do vrha najdeš le z veliko crkoti. Kljub temu 
so kn ei daleč vsaksebi in življenj 
SEEN ne izbiraš toliko težavnosti kot 
zoprnost. Na easy (ali very easy, kar vklo- 
piš s tiščanjem gumba select v glavnem 
meniju) je igra znosna, na višjih pa je tečna 
kot baba z menstro. Slepih ulic in prilik za 
zafrknjenje je kolikor hočeš, zato dogajanje 
neprestano sučeš nazaj, kar moti potek. 
Najbolj je veselo, ko te od spodaj lovi šef. 
Če te ujame, te koj ugonobi, za nameček 
pa nadte kliče neprilike v slogu ledenega 
dežja. Za ekstra škripanje zob v županskih 
obračunih poskrbi redno padanje gladkosti. 


O smislu 


Nekateri nivoji so kul, a slejkoprej naletiš 
na oster porast težavnosti in pasažo serijs- 
kega umiranja, ob katerih moraš zbrati ves 
kisik v eni točki, da ploščka z igro ne upo- 
rabiš za frizbi. Kar je škoda, saj je izven te- 
ga Catherine pravi risani film japonskih ko- 
renin s profesionalno, animejsko stilizirano 
3D-animacijo, doživeto govorjenim tek- 
stom, fino štorijo in kupom prispodob. 

Po vsaki končani mori s potiskanjem blo- 
kov si deležen dolgih animiranih sekvenc 
Ceneta v raznih situacijah, od pazljivo cen- 
zuriranega seksa prek čveka z babami do 
žlampanja s prijateljčki v lokalni krčmi. Po 
slednji se sprehajaš, debatiraš s folkom, 
preverjaš esemese na mobilcu, nabijaš džu- 
boks in igraš avtomat Motovilka. A to ni ta- 
ko važno kot izbiranje 'zlobnih' in 'dobrih' 
odgovorov na vprašanja ali odločitev v si- 
tuacijah, ki določajo Vincencovo obnašanje 
v neinteraktivnih sekvencah in peljejo do 
enega od osmih koncev. V enem si ustvariš 
družino, v drugem postaneš zlodjevski šef 
harema s Catherine kot madame bjač. 
Zaradi tega vnovična preigravanja niso iz- 
ključena. Posebej zato, ker zlati kipci, ki 
označujejo izvrstno rešitev nivojev, omo- 
gočajo preskakovanje rinjenja blokov (če 
si pridobiš vse na težavnosti normal). ln za- 
to, ker je povest večplastna ter ima odra- 
slemu, ki ima angleščino v mezincu, dosti 
za povedati o maminih sinčkih, ki ne mara- 
jo odrasti, in ženskah, ki iščejo varnost, do- 
čim je rinjenje blokov metafora za prema- 
govanje ovir v življenju. A človek bi imel od 
vsega skupaj več, če bi bila Catherine obi- 
čajna risanka, ne mešanica z neposreče- 
nim miselnim igranjem. 


Sneti, pav in jezuit najdejo 
dve Katarini in 666 blokov. 


PS3 /XB360 Atlus Persona Team /XB360 Atlus Persona Team 


Kljub razkrečeni bjondini na promo materialih in takimle kadrom di- | 
rektnega seksa ni. Bliže pride film Another Take on Catherine. Guglaj. "% 
Nivoji premikanja kock so večplastni. Med njimi v čudni cerkvi go- 

voriš Z ovcami; ni ta v filmčkih kažejo nove načine pEdihnija kvadrov. 


Potiskalne uganke poleg ostalega definitivno krasi premalo razgibano- 

MOTOHEROZ 


rials HD za wii, jeah! Tudi MotoHeroz je spretno- 
T stna arkada, kjer z dodajanjem plina in nagiba- 

njem vozilo iz stranskega pogleda vodimo po 
poligonih. A hkrati je dovolj unikaten, da kmalu od- 
mislimo sorodnost z resnejšim bratrancem. 
Smešen je že naš buggy, hecna pa so zlasti risanka- 
sta okolja. Z leve proti desni se potepamo po nivojih z 
gozdno, morsko, ledeno, peščeno in še kakšno tema- 
tiko. Razlike pa niso le grafične. V podvodnih stop- 
njah vozilce dobi propeler, dočim je v lunarnem oko- 
lišu zaradi manjše težnosti nadzor drugačen. Osnova 
je spet nekoliko zapretiravana fizika, ki v španoviji z 
neravnim terenom, krhkimi konstrukcijami in rampa- 
mi poskrbi za pestro zaposlitev prstov. 


C z razliko od mopedov iz Trials HD gredo buggyji 
tudi v rikverc. Steze to vedo in nas često katapulti- 
rajo v nasprotno smer. 


Novost v primerjavi s Trials so po stezah razmetani 
bonusi. Žetoni pridejo prav pri odklepanju okretnejših 
vozov, kroglice v težko dostopnih kotičkih razkrijejo 
portrete odpiljenih potomcev voznika, nadgradni ar- 
tefakti olajšajo pot do cilja. Jeklenka nas denimo izst- 
reli naprej, vzmet nas potisne v zrak čez oviro, s pa- 
dalom si pomagamo pri prečkanju prepadov ... 
Ležernejši kot Trials je špil predvsem na rovaš dizajna 
kakih stotih stez. Navdušujoče je zlasti, da počnemo 
marsikaj. Do cilja se za napredovanje na sledeči nivo 
se pomerimo v dirki z duhcem, bežimo pred nasprot- 
nikom, pazimo, da ne razbijemo jajc v košari ... 
Poanta ni toliko finesno, manično nadzorovanje, saj 
do konca kratkih prog, ki zvečine terjajo manj kot mi- 
nutko časa, zagotovo pridemo. Bolj pomembno je, da 
prehitimo tekmece ali čimprej dosežemo cilj ter da ne 
izgubljamo hitrosti. Power-upi, kot je vzmet, pa doda- 
jo zanimivo kvaziploščadarsko komponento. 
MotoHeroz je lahkotna verzija Trials, ki neizprosnost 
nadomesti z raznolikim in tekočim, a še vedno izzival- 
nim arkadim divjanjem, odlično zamišljenimi dirka- 
lišči in pisanostjo. Vsebuje tudi večigralski način za 
štiri lokalne pajdaše. Zato ga ne spreglejte kljub ne- 
koliko višji ceni v wiijevi trgovini WiiWare. Case 
Redlynx € wii e 15 EUR 


CO Pri množinskih dirkah nas nasprotniki neradi 
spustijo naprej. Bistveno je, da poznamo točke na 
poligonih, kjer jih lahko preskočimo. 

WII PLAY MOTION 


ii Play Motion je analogen paketku Wii Play iz- 
W pred petih let. Prenovljenemu wiiljincu, ki ima 

tehnologijo motionplus že vdelano, so priložili 
disk z dvanajstimi novimi mini igrami. Le tretjina pod- 
pira štiri igralce, ostale do dva. Vsakdo potrebuje svoj 
kontroler, ki mora biti opremljen z motionplusom. 


€ Špiliči so načrtovani tako, da posebno učenje ni 
potrebno in lahko pristopi sleherna stara mama. 
Zatiranje voluharjev imajo slednje itak v krvi. 


Ko v igrice zagrizeš, se izkažejo za tematsko nepove- 
zano mineštro, po kateri plavajo miiji. Paket otvori 
slaščičarstvo, ko z nagibanjem balansiraš sladoled, 
kamor cmokajo kepice. Živahnejše, a prav tako spo- 
sojeno je mlatenje po krtih, ki rijejo po vrtu in kradejo 
sočivje. Mahanje z macolami zna biti v družbi sicer 
kaotično, a razgreto. Če ne bi zafrknili nadzora, bi isto 
veljalo tudi za streljanko, kjer iz prve osebe kosiš NLP- 
je, nindže, dinozavre in ostalo svojat. Tako pa prekli- 
njaš okorno obračanje in merjenje v sovrage ob robu 
vidnega polja. Nadzorno izmuzljivo je tudi mahljanje z 
listkom, da bi šop balončkov spravil do vrha nav- 
pičnega poligona. Spuščanje potapljačev v globine 
po zaklad poteka v drugi smeri, a je podobno gunca- 
joče. Ko pri tem sodelujeta dva, se morata kar uskla- 
diti. Še ena odštekanost je rolanje z dežnikom, kjer te 
po podestu poganja veter. Najbolj hecen pa je lov na 
strahove, ki niso na zaslonu, temveč pri tebi v dnevni 
sobi! Zato obračaš daljinca in poslušaš alarm iz nje- 
govega zvočnička, ki nakaže smer, v kateri se skriva 
poltergajst. Nato ga z mahalom zgrabiš in zvlečeš na- 
zaj v televizor. Fletno, sploh ko ritajočega duhca cuka 
vsa kavčna druščina. 


€ Kombinacija rolerjev, marele in maestrala se 
na papirju sliši bolje, kot se igra. Prog, izziva in in- 
terakcije s soigralcem je premalo. 


A tu se privlačnost Play Motiona konča, saj večina 
igric kljub pisanosti deluje bledo in uvelo. Špilič je še 
en dokaz, da je domiselnost pomembnejša od na- 
tančnosti nadzorne sheme, ki v tako preprostih aktiv- 
nostih itak ne pride do izraza. Leteči nosovi iz Wario- 
Wara so primer inteligentne zabavnosti, ki je večini 
tukajšnjih minic tuja. 


KONZOLEC 


Če si želiš novega oplusanega daljinca, ki že sam sta- 
ne 50 evrov, špil ob njem sicer dobiš praktično za- 
stonj. A ker igre posebej ni mogoče kupiti in ker je wii 
več kot en večer ne bo sukal, ne bo našla prav ob- 
sežne publike. Navi 

Nintendo e wii e 50 EUR skupaj z daljincem 


GRIMSON ALLIANCE 


C rimson Alliance je od zgoraj gledana arkadna 
Gauntletu kot Diablu. Statistike so namreč bolj 
postranskega pomena, tisti kar šteje, je spretnost 
udarjanja in ne biti tepen. Nadzor je za vse enak: en 
gumb za močnejši napad, drugi za hitrega, tretji zlob- 
neže upočasni ali jim odstrani ščit, četrti je namenjen 
hitremu izmiku. Bojevnik ima oba napada od blizu, 
coprnik je daljinski kurilec, dočim morilka zmore 
oboje. Ramenski knof je blok, a je v rabi redkokdaj. 
Karte so obsežne, a hodniško zaprte in se ne generi- 
rajo naključno. Občasno se najde stranpot, ki pelje do 
skrivne sobane z robo. Pozneje naletiš na trgovce z 
robo, a te ni dosti, saj nosiš le dve orožji in en oklep. 
Vendar pa to bistveno vpliva na statistike, kajti vsak 
kos spremeni vsaj dve. Prav tako so naokoli posejani 
artefakti, ki dvigujejo število srčkov in odklepajo po- 
sebni napad. Slednji pozna tri stopnje in se polni z 
mlatenjem, a v praksi že s prvonivojskim počistiš vso 
nesnago okoli sebe. Kaj več je namenjeno šefom. 


O Samemu ti bo oh igranju Crimson Allliance pre- 
cej dolgčas. Ze v dvoje je lepše. Priporočam nave- 
zo čarovnika in bojevnika. Zmrzneš, pretepeš. 


Fantazijske srednjeveške horde (kostkoti, demončki 
in slična bitja) ostajajo enake, le bolj so nabildane, če 
si odeneš boljši hardver. Poanta je v spretnem udarja- 
nju s kratkimi kombinacijami, za kar dobivaš cekin in 
točke. Te so odvisne od porabljenega časa, odkritih 
skrivnosti in množilnika, ki deluje podobno kot v Gui- 
tar Heru: raste z uspešnimi udarci in se resetira, če te 
udarijo. Lahko, da pri brezglavem naletu v kup po- 
šastkov ne umreš, a točkovni rezultat je mizeren in na 
spletnih lestvicah ne briljiraš. 

Samostojni masaker kmalu postane dolgočasen, a 
boljše je sodelovalno večigralstvo, ki podpira do štiri 
ljudi v isti sobi ali na spletu. Da je igra namenjena 
skupinam, pričajo tudi zagonetke za druščino. Za na- 
predovanje niso bistvene, dajo pa bonuse. Seveda ne 
umanjkajo izbruhi jeze, ko v metežu aktiviraš sod 
smodnika, poškoduješ soigralca in adijo, multiplier. 
Crimson Alliance je v redu rezljalka fantazijskih kanalj 
z lično pisano, risankasto grafiko, vzhičenost pa budi 
predvsem s tem, da je v temelju zastonj. A preden na- 
vališ na Xbox Live Arcade, vedi, da to pomeni samo 
en lik od treh, omejen razvoj in nič večigralstva. Od- 
klep stane 10 evrov za vsak lik ali 20 za trojico. Toli- 
ko pa igra ni vredna. Guattro 

Microsoft e xbox 360 e do 20 EUR 


Za izvirni opis (Joker 107, ocena 92) sem Ico igral deset 
ur, a sem bil počasnela, ker rad opazujem okolico. Ne- 
kateri so rabili pol manj. 


ad na 


; "Ogromna ERC) ni tako pogosta kot kameni hodniki, 
gotovo nagledaš. Če umreš, nitinipdnike, saj je snemalnih 


atera vloga nam je v igrah najbolj pisana na 
kožo in jo največkrat zavzamemo? Vloga 
aka. Tistega, ki zmaga, premaga, si po- 
dredi. S tem v skladu naposled za silo tri- 
mfira tudi osrednji lik kultne akcijske pus- 
tolovščine Ico, če smo zadosti spretni. A težko se je 
počutiti heroja, ko pa si zgolj šeprtljav, mladoleten 
pobič, sam v orjaškem gradu, po katerem strašijo 
črne prikazni, s polsposobno mladenko ob sebi. Da 
je Ico za playstation 2, kjer je izšel leta 2002, zdaj 
doma na PS3 v visoki ločljivosti in z gladkim odvija- 
njem (za 40 evrov ga kupiš na blu-rayu v kompletu s 
Shadow of the Colossus HD), nič ne pomaga. HD ali 
nič HD, situacija je zajebana in vzdušje moreče. 
Nemara niti ne toliko moreče kot ... obremenjujoče. 
Grad, kamor so te zaprli vaščani, ker si drugačen od 
njih (na glavi imaš roge), je ogromen labirint grobo 
obdelanega kamna, težkih duri in kamnitih osti, kjer 
pogosteje kot čudovito inštrumentalno glasbo slišiš 
britje vetra skozi puste dvorane, bučanje morja in od- 
mev lastnega, nežno deškega glasu. Ob sobanah in 
zunanjih lokacijah, kot je razbrazdano obzidje, odpi- 
raš oči kot ob umetniški sliki, zakaj 'režiser' igre Fu- 
mito Ueda je podkovan v slikovni umetnosti. Slika na 
izvirnem ovitku igre je recimo izpeljanka znanega sur- 
realističnega olja Nostalgija neskončnega (1921) grš- 
ko-italijanskega slikarja Giorgia de Chirica. 
Nenaključno. Točno tako se počutiš v Icu: kot da si 
ujet v podobo alternativnega sveta, v katerem je vse 
ravno toliko napačnih dimenzij, da je čudno. Ne bizar- 
no, ne strašljivo. Samo čudno. In pusto in hladno. Ta- 
ko drugače od tople postelje v prijaznem domu, ka- 
mor bi takle golič sodil. Ne pa, da tvega življenje z 
akrobacijami v 3D-prostoru - ter zraven, kot da še ni- 
ma dovolj skrbi z lastnim življenjem, ščiti še kilavo 
dečvo Yordo. 
Žanrska srž igre je resda znana - veliko skakanja in 
raziskovanja, nekaj tepeža in reševanja ugank. Kake 
blazne kompleksnosti ne srečaš. Miselni orehi niso 
prav zakomplicirani, čeprav so luštni. Temeljijo na 
potegovanju ročic, da se nekaj premakne, potiskanju 
zabojev, nošnji bomb pod skrhane stebre, ki jih nato 
prižgeš z gorečo leseno palico (ja, nekdo je igral Zel- 

ki je fejst učinkovit proti črni nesnagi: ajo zaželen pa je "idol sword'. 


erig in kletk se 
avčev dovolj. 
sie. 


de) ... Mlatenje je takisto ajnfoh, kajti uspeh z redkimi 
orožji, od omenjene palice prek buzdovana do meča, 
temelji na kratkih, ponavljajočih se kombinacijah. 
Sovražniki pa so omejeni na črne sence, ki privzema- 
jo demonsko-živalske podobe in se pustijo namlatiti 
brez prevelikih težav, če nisi brezglavo mahalne sorte. 
Pa vendar je izkušnja nekaj posebnega. Za to je naj- 
bolj zaslužna nedolžna ranljivost našega drugega jaza, 
kakršne v igrah nismo vajeni. lco je neprenehoma vse 
prej kot junak v klasičnem pomenu besede. Pleza že, 
pleza, po lojtrah in vrveh in ketnah in okenskih poli- 
cah, pri čemer je animacija izvrstna. A daleč od tega, 
da bi dajal tak vtis zanesljivosti kot Perzijski princ. 
Stalno se zdi, da bo omahnil, na robovih ploščadi se 


AV Mi NI via ej 


Yordo pokličeš s.pritiskom na gumb, nakar je od njene umetne babje pame- 
ti odvisno, kaj bo storila. Včasih cvirna take, da bi še Serpentinška zmrazilo. 


težko zadrži, če mu ne pomagamo s pritiskom na 
gumb, ko nosi težke objekte, se mu noge šibijo, in če 
omahne, milo zavpije po materi. 

Še huje je v interakciji z Yordo. Punco sreča takoj 
spočetka in ker govorita različna jezika, se ne menita 
prav dosti. Njuna komunikacija je neverbalna: če ob 
njej pritisneš R1, jo vodiš naokoli za roko, drugod pa 
jo povabiš k sebi, recimo da ti prime roko po skoku 
ali tam spodaj, od koder ne more splezati. Ko tečeta 
skozi dvorane mrzlih skal, je njuno gibanje resnično 
gibanje otrok - spotikajoče se drobencljanje, ob kate- 
rem se ti milo stori. Dete, ki vodi dete. Ta izvedenka 
za playstation 3 je sicer modernizirana, z ločljivostmi 
do 1080p in s trdnimi tridesetimi sličicami na sekun- 


do povsod, imenitnejšimi učinki, glajenjem SEU 
MLAA in odstranitvijo 'megle', ki j je v original - 
la obzorje. Pa s stereoskopijo v 720p, kjer je mis: 
sing še vedno prisoten in gladkost ni okrnjena, efekt 
pa je čisto soliden. A v gibanje Ica in Yorde se prede- 
lovalci Bluepoint niso vtikali - še dobro, da je otroški 
vtis enak kot njega dni. Njuna nespretnost je proiz- 
vod deset let stare dobe, a je očarljiva, kajti prav za- 
radi nje sta taka božčka. 

Seveda starost igre mestoma vpliva na igralnost. Yor- 
da zna biti težaško bitje, ki se nikakor ne zna prav po- 
staviti ali rine v sence, pred katerimi jo hočeš rešiti. 
Icova občutljivost na vsako izboklino in hitra umrlji- 
vost pa bodo spravljali ob živce tiste, ki bi radi prišli 
skozi hitro. Nasploh bo špil za nepotrpežljive in manj 
spretne dostikrat naporen, najsi bo zaradi kamere, ki 
se zna postaviti obupno in jo je težko popravljati, ali 
manka namigov.Bosih nog in nage riti se znajdeš na 
mrzlem kremencu, zdaj pa gruntaj, kaj in kako. Kdor 
je navajen držanja za rokico iz novejših akcijskih avan- 
tur, bo jadikoval in lomil plošček. 

A kot pri nekaterih drugih igrah, ki hočejo, da se jim 
posvetiš, težave pretežno trajajo le, dokler se ti mudi. 
Ko se zaveš, da mora tvoje igranje ustrezati tvojemu 
liku, in se prepustiš eteričnemu, rahlo morbidnemu 
okolišu, postane Ico elegantna, samozadostna igra, ki 
pripoveduje pravljico. O gradu črne čarovnice. O dru- 
gačnih, ki so sami v kamniti ječi. ln o otrocih, ki so iz- 
gubili mladost ter morajo biti heroji sami sebi. Smeti 

Igra je v bistvu en sam dolg 'boss rush', Vsak orjak pa je pesem in pu- 


zla zase. Ne uporabljaš le prstničnih spretnosti, ampak tudi mozeg: 


a ME, IR 


Icu sem bil vsaj delno junak, dočim v 
hadow of the Colossus postanem 
mladenič, ob katerem me obliva gnus. 
abi se mi ta sebičnež, ki v tempelj 

prinese umrlo nevesto in prosi tamkaj 
živeče božanstvo, da jo oživi. Lahko, pravi na- 
govorjenost, toda za to moraš ubiti šestnajst 
gromozanskih kreatur iz skale in mesa, ki jih 
najdeš na bližnjih lokacijah. Pojdi in stori na- 
ročeno, če bi rad še kdaj okusil njene ustne! 
Kolosi so edino, kar živi v tej skrivnostni, pusti, 
skalnati deželi, po kateri grem peš ali galopi- 
ram z zvestim vrancem. Dvignem meč proti 
soncu in osredotočena svetloba me popelje 
proti titanu, ki ga je treba v linearnem sosledju 
naslednjega poraziti. Ko ga z več ali manj razis- 
kovanja najdem, vzdihnem, kajti goljat se pne v 
nebo kot dvajsetnadstropna stolpnica, srepi in 
me skuša vnaprej speštati. Na meni je, da sple- 
zam po njem in mu z mečem ali lokom poško- 
dujem svetleče, ranljive dele. 
A to je vse manj preprosto. Prvi kolosi ne komp- 
licirajo: z Rl se oprimem dlačevja in se plošča- 
darsko vzpenjam po njih, tako da držim gumb 
ter premikam levo gobico. Ko pridem do kam- 
nitih ovir, najdem pot okrog ali skočim čeznje. 
Seveda začno žrtve opletati, da bi se me znebi- 
le, a moj oprijem popusti samo, ko se utrudim. 
To simbolizira pojemajoč krog desno spodaj. 
Vmes si moram torej odpočiti, kar pri štartnih 
nasprotnikih ni težava. Bodisi poiščem polico 
na njih, bodisi dosežem široka pleča. Ko pri- 
dem do ranljivosti, jo nasuvam z rezilom, in ko 
je mrcina mrtva, me njena duša odteleportira 
nazaj v tempelj. 
Toda kasneje postane naloga zapletenejša. Že 
pot do ciljev je dostikrat skrita in nejasna. Kolo- 
si pa postajajo vse nevarnejši, silnejši in nena- 
vadnejši. Tako se moram povzpeti na robota, 
zaplavam pod vodo ter se pustim odnesti pod 
nebesni svod. Izkoristiti moram okolico, pozor- 
no opazovati gibanje, najti šibke točke, razmiš- 
ljati, taktično počivati in biti previden ter odlo- 
čen pri kolosolazenju, kjer do cilja ne vodi zme- 
rom ena sama pot. To ni hitra klavska akcijada, 
marveč počasna, spretnostno logična plošča- 
da, kjer je vihtenje meča drugotnega pomena. 
Nekatere hruste porazim sam, druge s konjske- 
ga hrbta, pravi posladki pa čakajo na zdaj že 
kultnem koncu. Ta je lahko oddaljen osem ali 
pa dvakrat toliko ur, dočim posamezen boj tra- 
ja četrt ure ali več, pa brez nadzornih točk. 
A poanta ni v tem, da ubijam kolose, marveč 
ZAKAJ jih ubijam. So to pošasti, vredne umrt- 
ja, ker ogrožajo mene in mojo družino? Zlobci, 

ki hočejo podjarmiti svet? Nikakor. Čudovita 
nebotičniška bitja ne ogrožajo ničesar. V njiho- 
vem utelešenju odsotnosti potrebe je mesto iz- 
ven človeškega uma, ki ga tako rade preganja- 
jo želje. Starorimski pesnik Marcial je zapisal: 
"Prijatelj moj, v življenju prinašajo srečo mirne 
misli." Dežela onkraj visokega mostu je samo- 
zadostna v svojem spokoju. Pa se najde moj ju- 
nec, ki hoče uresničiti, kar bi moralo biti neure- 
sničljivo. V slepi želji, da si povrne ljubezen, ki 
je sama po sebi nošena na krilih plahe lastovi- 
ce, je neumnež pripravljen uničiti vse. 

Jaz, držalec joypada, bi moral odnehati. Toda 
kako bi lahko ne bil krvoločen, ko pripadam kr- 
voločni vrsti? ln kako naj bi se zadržal, da ne bi 
hotel izkusiti naslednjega kolosa, ki jim ni para 
v nobenem špilu? Marsikje koljemo velikanske 
spake, toda edino v Shadow of the Colossus 
smo z njimi čustveno povezani. Le tu jih prav- 
zaprav nočemo ubiti, saj so kljub velikosti in 
tujskosti neverjetno resnični. Oči so hkrati brez- 
izrazne in polne duše, njihovo gibanje izdaja 
moč, toda jokavo opletanje, ko jih zadenemo z 
mečem, sporoča nedolžnost molzne živali. 
Velikani na PS3 v tej HD-predelavi niso brutal- 
no lepši, če odmislim ostrejše robove, kajti tek- 
sture ostajajo meglene in učinki pretežno nedo- 
delani. A splošna lepota igre je kvečjemu večji 
poklon nečemu, kar je staro pet let in je izšlo na 
playstationu 2. To konzolo je SotC potisnil čez 
rob zmogljivosti, zato smo boje z nekaterimi 
kolosi igrali v diapozitivih, kar je bil glavni raz- 
log, da je špil v Jokerju 151 dobil 'le' 93. Bi 
enako ali več prejel sedaj, v tejle HD-inačici, ki 
jo za 40 evrov kupiš na blu-rayu hkrati z Icom? 
Verjetno ne, kajti v določenih pogledih se mu 
starost pozna. Lik in kamera znata biti nerodna, 
pri vzpenjanju naletiš na okornosti, dočim bi 
skozi leta otrdeli kritiški jaz pričakoval še malo 
več raznolikosti. Ter manj včasih obskurnih re- 
šitev, kako do ranljivih punktov. 

A to ne vpliva bistveno na fantastično veličastje 
te izredne, umetniške igre, ki po vsem tem času 
ostaja nekaj posebnega. Sploh v višji ločljivosti 
z gladkim igranjem pri tridesetih sličicah v 
720p (s 1080p je več težav) in božanskim zvo- 
kom. Ta sega prek DTSa do postavitve 7.1 ter 
nudi kristalno jasno predvajanje rjovenja in iz- 
jemnega inštrumentalno-pevskega sountracka, 
ki je za špile to, kar je oni v Star Wars za filme. 
Vsa tehnična oprema, ki jo imamo, od računal- 
nikov in konzol prek velikih tevejev do zvočni- 
kov, je portal do redkih resnično posebnih tre- 
nutkov v igranju. Shadow of the Colossus je go- 
tovo eden od njih. Sneti 

V škatlici z igrama dobiš tudi kodo za videomaterial, kot so in- 
tervjuji. V redu so, a privlačnejša sta špila, zlasti veličastnejši 
Colossus. Ta ni hitri zabavni fiks, marveč zložna epopeja. 


Skalnato-dlakave mofote si lahko ogledaš tudi v stereoskopiji. 
Efekt je dober, a 1080p se preveč zatika. 720p je za silo. 


Vzpenjanje po kolosih ni tako kot plezanje v Assassinih. Fanta 
premetava, da je veselje, in držanje je taktično. 


DRKAMOŽ 


STAR F0X 64 3D 


ole je še ena predelava za 3DS, in sicer štirinajst 
T: starega Lylat Wars (to je bil evropski naslov, 

Star Fox 64 pa ameriški) z nintenda 64. Če od- 
mislimo žejo po čisto novih igrah, s tem ni nič narobe, 
saj je že izvirni Star Fox za SNES oral ledino s poli- 
gonsko grafiko in bil odličen tirni (rail) šuter. Nadalje- 
vanje pa se je približalo perfektnosti. 


6 Za medaljo moraš onesposobiti določeno število 
sovragov. Ce ti to uspe na vsakem planetu v enem 
načinu, odkleneš izvedensko težavnost. 


Kot pogumni lisjak Fox MeCloud, ki vodi bando plačan- 
cev in je tak, kot bi ušel iz sobotne risanke, pilotiramo 
gibčno plovilo arwing. To je fiksno pripeto na sredino 
zaslona, leti po ozko odmerjenem 'tunelu' (ni svobode 
gibanja kot v običajnih vesoljadah tipa Wing Com- 
mander) in ga gledamo od zadaj ali iz njega. Na nas 
je, da se z zavijanjem, vrtenjem in spreminjanjem hit- 
rosti umikamo oviram ter z laserji in bombami uniču- 
jemo sovražnike. Le na določenih mestih, predvsem v 
taktičnih spopadih z velikimi in zanimivimi šefi, ki 
čakajo na koncu vsakega planeta, je moč leteti v vse 
smeri. A tudi tu obstaja neviden rob, ki te odbije. 

Foxu so v pomoč tovariši žabec, zajec in sokol, ki 
vseskozi čebljajo in venomer zahtevajo pomoč. Pisa- 
no druščino mora obraniti sistem planetov Lylat pred 
zblaznelo vsemirsko opico. Zgodba je sirasta in klišej- 
ska kot v marionetni nadaljevanki Terrahawks, od 
koder jim bržda ideja o vmesnih sekvencah, kjer ge- 
neral poda nalogo. Od petnajsterice planetov jih v 
enem skozihodu obiščeš sedem, za kar potrebuješ 
slabo uro. Toda špil je načrtovan za več preigranj, saj 
skozenj vodi petindvajset poti, ki jih odkrivaš z opra- 
vljanjem drugotnih ciljev. Za odklepanje medalj je 
nujno poznati nalete sovražnikov in ovire, po konča- 
nju zgodbe pa lahko loviš točke ali v areni tepeš šefe. 
Sovragi so povečini vesoljske ladjice, tanki in pamet- 
ne bombe. Šefi pa so nemalokrat večji od zaslona in 
imajo težko dostopne ranljive točke. Na planetu Tita- 
nia recimo nažigaš dinozavra: da ti da mir, mu moraš 
odstreliti roke, sledi odstranitev kože, da pokaže drob. 


6 Plovilo je dokaj vzdržljivo, a mu ob večkratnem za- 
letu v ovire odtrga krila. S tem izgubiš vse posodobit- 
ve laserja in bombe ter zmanjša se vodljivost. 


Igrati je moč v dveh načinih, originalnem in prilagoje- 
nem za 3DS, Razlikujeta se po težavnosti in nadzoru. 
V novi je moč ladjico nadzirati z žiroskopom, kar pa 
ne deluje najbolje z vklopljeno stereoskopijo, saj ob 
premikanju naprave hitro vidiš dvojno. Na srečo je to 
moč izklopiti in uporabljati gobico, s katero je igranje 
užitek. Ta modus ima tudi docela predelano, lepo gla- 
jeno in barvito grafiko, ki je v navezi s 3D-efekti čudo- 
vita. Težavnost je v originalnem načinu kar pasja, saj 
je sovragov veliko in so agresivni, 3DSova pa je nižja. 
V nobenem načinu pa ne narašča zvezno, saj je odvi- 
sna od poti, ki jo oblikuješ glede na izpolnjevanje se- 
kundarnih ciljev. Na voljo je tudi večigralstvo za do 
štiri ljudi z možnim dodatkom botov, a zgolj lokalno, 
kar je hud minus. Nemara je kul v japonskem vele- 
mestu, kjer mrgoli lastnikov 3DSa, pri nas pač ne. 
Škoda tudi, da so prizorišča v multiju prevelika, zbira- 
nje točk in streljanje v časovni omejitvi pa je bolj 
mnjeh. V redu je preživetveni modus, kjer moraš zad- 
nji ostati živ, in to, da lahko do štirje igrajo z enim sa- 
mim izvodom igre. 


6 V veliko sobanah te poleg sovragov ogroža okolje. 
V urbani Corneriji so to stolpnice in nadvozi, na plane- 
tu Solar pa lava ter izbruhi ognjenih krogel. 


Čeprav gre za predelavo več kot deset let starega špi- 
la, Star Fox 64 3D deluje sveže, zavoljo kratkih misij 
pa jako paše na prenosni onegaj. Materiala je ogrom- 
no in sploh ni težko po obrokih zapraviti več deset ur. 
K izkušnji pripomore zlasti izkoristek specifičnosti 
strojne opreme, od 3D-ekrana do poljubnega shranje- 
vanja. Če ti tirne streljanke sedejo, je to eden boljših 
primerkov. 85 Raveer 

SOLATOROBO: 
RED THE HUNTER 


olatorobo? Je to robotska solata? Ali vegetari- 
JE robot? No, endivije v tejle pustolovski ak- 

cijski frpjki ni, a s takim naslovom kratko malo 
mora biti nekaj posebnega. Dogaja se visoko nad 
oblaki, koder lebdijo nebesni otoki in se spreletavajo 
čudna plovila. Tod ne bivajo ljudje, temveč pasja in 
mačja bitja. Postaneš Red, mlad človekolik kuža, ki se 
s sestro udinja kot plačanec za različne službice. Na- 
okoli lomasti na mecha robotu, ki ima velike šape, s 
katerimi dviga in prevrača reči. Tokijci, pač. Njegovo 
brezskrbno življenje se zaplete, ko v navidez nedolž- 
nem poslu spozna Elh. Mačja gospodična ima dolgo 
zgodovino in veliko duševne prtljage. Kaj natanko je v 
ozadju in kako ogroža obstoj sveta, odkrivamo posto- 
poma, v rokokojski maniri japonskih frpjk. 
Red ima širom nebesnega univerzuma opravka z veli- 
kanskimi pošastmi, starodavnimi legendami in muha- 
stimi zavezništvi. Na pot se mu mečejo številne gnu- 
sobe, od insektov do letečih zlodejev. Boji potekajo v 


60 vsak otok ima kiosk za posredovanje del. Svetleča 
krogla v bližini je punkt za shranjevanje položaja. Tu 
se splača redno fočkati, saj je tok nepredvidljiv. 


realnem času, so preprosti in vse do konca skovani 
po istem kopitu. Nadzornih naprednosti ni, celo peres- 
ce ni izkoriščeno. Reda vodiš s križcem in nadloge je 
največkrat treba dvigniti z mlatenjem po gumbu A, 
nakar jih zalučaš ob tla. Če jih pravočasno prestrežeš, 
lahko prijem ponoviš. Sistem je enostaven in mlatenje 
spektakularno, čeprav gneča botruje občasnemu zati- 
kanju. Podoba je pač v 3D in DSova strojna moč ome- 
jena. Šefov je pet na vsak prst in napravijo vtis, ko na- 
penjajo mišice in širijo krila. Kljub temu se večine od- 
križaš brez večjega napora, najraje tako, da jim v 
bučo vračaš lastne izstrelke. Shranjevalnih točk je si- 
cer veliko, bi si pa v kaki težji temnici želela več pri- 
ložnosti za obnovitev zdravja. Saj je res, da jih po 
smrčku dobiš predvsem, ko si nestrpen in rineš z gla- 
vo skozi zid. A kljub temu kaka dodatna krača, po 
možnosti v žepu, ne bi škodila. Red v bojih dobiva iz- 
kušnje in napreduje po stopnjah, ločeno pa lahko 
nadgradiš tudi njegovega robota. Drob ima oblikovan 
v mrežo, kamor vdeluješ kupljene dele za moč, hitrost 
in podobno. Prostor je omejen in kosi so podobni te- 
trisnim tetrominom, zato je treba pri montaži sklepati 
kompromise. 


O Dirkaški izzivi so kar zahtevni, kajti zračno plovilo 
ni najlaže nadzorljivo. Hkrati te omejujejo stene 
zračnega tunela, zato gibanje ni čisto prosto. 


No, ubadanje z vsem tem je postransko, saj je špil 
lahkoten. Kljub obilici tepeža, ki zna biti občasno kar 
enoličen, je pravo gonilo zgodbe izpolnjevanje nalog, 
ki so pahljača raznolikih pristopov. Red plava, leti, se 
gre zračne dirke in upravlja velikanski kanon. Še en 
zanimiv element je, da lahko stopi z robota. To je nuj- 
no za odpiranje skrinj, pritiskanje stikal, brskanje za 
zakopanimi dobrotami in plezanje po lestvah. Vseeno 
pa bi dvojnost lahko bolje izkoristili, saj je cucek brez 
robota preveč nebogljen in brez sodelovanja ne gre. 
Želje strank so namreč velike in obsegajo čuda za- 
dolžitev, od igranja skrivalnic z otroki do lova na veli- 
kanske rake samotarje, dostave vročih pit, prenašanja 


oktober 2011 


zaljubljenih sporočilc, preganjanja gusarjev, sodelo- 
vanja v kvizu in deratizacije kanalov. Službic je čez 
osemdeset in tudi tu si vpet v ločen sistem napredo- 
vanja. Pri izbiri imaš proste tace, a občasno moraš 
bolj poprijeti za delo, da zbereš dovolj izkušenj za ka- 
ko obvezno nalogo. Otočja, po katerih se Red poja, so 
kot turistična brošura alternativne resničnosti. Ena so 
steampunkovska, druga spomnijo na evropska me- 
sta, tretja so hladno tehnološka in četrta pravljično za- 
sanjana. Toliko raznoterih vtisov na enem mestu red- 
ko srečaš, sploh na prenosni konzolici. 


Ko imaš sovraga enkrat v pesti, moraš kar najhi- 
treje tleskati po knofu A, dokler se merilnik ne napol- 
ni. Če preveč cincaš, se beštije izvijejo iz prijema. 


Igra ni malenkostna in zapečkarska, temveč si da 
duška in se ne boji presenečati. V dvajseturni epopeji 
se ti preda sceloma, s ponosom in ganljivo iskrenost- 
jo, kot doma izdelano darilo ljubega otroka. Morda 
mestoma ni čisto spolirana in kaže kak neroden, neiz- 
koriščen rob, boj pa ni na visokem nivoju. A tega ji ne 
gre preveč zameriti. V današnjih časih je tako neobi- 
čajno zastavljen izdelek izredna osvežitev. Tudi zato, 
ker kljub mnogim vzhodnjaškim potezam ne gre za ti- 
pičen japonski frp, ki bi stregel ozko odmerjeni publi- 
ki in na ostale pozabil. Solatorobo je prešernejši in 
enostavnejši, vse poteka hitreje in praktično brez 
praznega teka. Njegovo širino v vsebinskem in igral- 
nem smislu lahko samo pohvalim. Da je DS ob svo- 
jem zahodu še dočakal takle solatni srček, je velika 
sreča. 86 Navi 

in računalnikih v zadnjih sezonah streznil ter 
Fifo pripeljal na sam vrh nogometnih simula- 
cij, na PSPju ta že več let životari. Grafičnega pogona 
niso konkretno nadgradili, kamoli zamenjali vse od 
Fife 06, modusi ostajajo pretežno enaki, edino pri žo- 


M edtem ko se je EA na naprednejših konzolah 


Da ne gre za hudo simulacijo, je očitno tudi po op- 
ciji 'casual', kjer igralce vodi UP. Ti zgolj podajaš, 
streljaš in se mečeš nasprotnikom pod noge. 


maronek 2011 


gobrcarskih mehanikah še nekaj praskajo. So z dva- 
najstico končno vzeli pamet v roke? 

Mnjah, niti ne. Če prejšnjih epizod iz športnega niza 
na PSPju nisi igral, moraš najprej vedeti, da je preno- 
sna Fifa čudna mešanica arkadnega in simulacijske- 
ga fuzbala. Naprednosti, kot je 360-stopinjsko giba- 
nje, so si avtorji sposodili pri večji sestri, a bolj zato, 
da ga lahko oglašujejo, saj zadeva na analogen nad- 
zor digitalnih športnikov nima takega vpliva kot v Fifi 
in Pro Evu za velike konzole. S finesicami se tu itak 
ne ukvarjaš preveč, čeprav naslovček omogoča izva- 
janje spektakularnih driblerskih karafek s tiščanjem 
levega hrbtnega sprožilnika in žokanjem gobice. Tem- 
po oddajanja žoge ter dinamika nizkih štartov in pre- 
singa sta namreč poudarjeno arkadna, dočim nove 
taktične obrambe ni na spregled. PSPjev drob pa je 
preslaboten, da bi pričakovali realistično animacijo in 
verodostojno fiziko žoge in telesnih trkov z močnejših 
sistemov. 


Igranje v vlogi vratarja se sliši fino, vendar pritikli- 
na v prenosnem špilu v takšni obliki nima smisla. V 
določenih tekmah se komaj dotakneš žoge! 


No, tega od mobilne naprave niti ne pričakuješ in 
PSPjeva različica je v splošnem tekoč in še kar zaba- 
ven fuzbal, ki temelji na hitrih podajah, učinkovitem 
ščitenju žoge s hrbtom, ki je potrebno, da malce leni 
soigralci pritečejo na pomoč v napad, ter strelih, ki jih 
vratarji nekoliko preradi spuščajo v mrežo. A problem 
je, da je natanko vse to veljalo že za lansko edicijo, od 
katere je špil napredoval za piškav oreh. Tudi in pred- 
vsem kar se tiče načinov igranja. V domala identični 
obliki se vračajo vsi stari znanci: kariera s klubom 
in/ali posameznim atletom, igranje ene sezone in tur- 
nirjev, duhamorno čepenje pred vrati v vlogi golma- 
na, izzivi, kjer moraš v preostalem času zadeti dolo- 
čeno število golov, nogometni kviz ter dvoboji s kole- 
gom po povezavi ad hoc. Drobna zanimivost je nabi- 
ranje izkušenjskih točk tekom kariere, na podlagi 
česar se povzpenjaš po lestvici 'slave' in odklepaš bo- 
nuse, ki ti olajšajo podpisovanje pogodb z zvezdniki in 
podobno. A to je praktično vse, kar je omembe vred- 
nega. 

Če ti vseobsegajoča licenčna pokritost veliko pomeni 
in bo to tvoja prva Fifa za PSP, ti je ne bom odsveto- 
val. V nasprotnem primeru tace stran. 67 Case 

deluks! Kot v Risku je zemljišče vnaprej razde- 

ljeno na posestva, kjer čepijo vojske. Smisel je v 
napadanju sosedov in stegovanju krempljev po zem- 
lji. Ko se odločiš za napad, tapneš na ogledano parce- 
lo in igra ti nasuje osem črk. Te so kot pri Scrabblu 
točkovane glede na pogostost v angleškem jeziku, ki 
je zaenkrat edina možnost. Številčnost tvojega polka 
pove, kako dolgo besedo lahko sestaviš. Če si izmi- 


K aj bi dobili, če bi križali Risk in Scrabble? Prepir 


4 IE ISTI 
JE made ANTIBODY (n) protein produced in the blood, which destroj: 
Takole izgleda bojno polje s štirimi generali. Raz- 
merje moči se lahko hitro spremeni. Da se kobiličje 
razmahneš, je treba ubrati pravo strategijo. 


sliš daljšo od tekmeca ali si hitrejši, streš odpor in 
okupiraš ozemlje. Ker so zemljevidi sestavljeni zvito, 
ni dovolj, da imaš možgane kot slovar, temveč moraš 
med potezami po riskovsko taktizirati. Se boš na tan- 
ko razmahnil širom plošče ali okrepljeno gnezdil v ko- 
tu? Ob koncu poteze lahko soldatke premeščaš med 
polji in fronto bolje pripraviš na poteze nasprotnikov. 

Špil uporablja uradni Scrabblov slovar in dober prijem 
je, da ti ob spodnjem robu niza razlage skovank. Ker 
pa je to nekam mimogredno, bi bilo bolje, če bi začel 
z besedami nasprotnikov, saj za svoje načeloma že 
poznaš pomen. Prav tako bi koristila gibčnejša nad- 
zorna shema, sploh za popravljanje med črkovanjem. 
Primer je nedavno izdan špilček Wooords, v katerem 
črke s potegi prosto vlečeš in premeščaš, česar v Pre- 
piru ni. 


Da niti med prepirčki drugih nisi križem rok, vmes 
iz istih črk samostojno kuješ besedo. Daljša kot je, 
več točk kapne v merilnik za okrepitve. 


Skupno je vdelanih dvanajst igralnih podlag, kjer te- 
matika sega od tropskega raja do utrdb v gozdu in 
peklenske lave. Glede na velikost so namenjene raz- 
ličnemu številu igralcev. Naenkrat se lahko bijejo štir- 
je, a je velika škoda, da Guarrel nima nobene oblike 
večigralstva. Obsojen si na računalniške partnerje, ki 
se razlikujejo po pameti in osebnosti. Eni so predvid- 
ljivi in jim kmalu zmanjka štrene, drugi so strašljivo 
pretkani, spet tretji imajo hitre prste. Raznoliki vseka- 
kor so, prav tako jim ne manjka sposobnosti. Bolj 
možganski te zlasti v dnevnih izzivih, ki dopolnjujejo 
prosto igranje na ploščah, pregazijo kot ježa na cesti. 
Golega izziva je tako sicer dovolj. A kar bi Ouarrel kot 
sicer izvrstno zamišljena igra nujno potreboval, je do- 
ber spletni način po zgledu Carcassonne. Šele z živimi 
nasprotniki bi boji res zaživeli, saj je ni čez nepredvid- 
ljivost človeške pameti. Nemara bodo to dodelali v 
bodočih različicah, ki naj bi sčasoma dospele tudi na 
xbox 360 in PS3. Dotlej si bomo besedni zaklad pač 
primorani bogatiti na samem, kar glede na potencial 
špila ne nasiti povsem. 79 Navi 

tiriintrideset let je minilo od 25. maja 
1977, ko se je na kinoplatnih prvič zaro- 
lala špica z velikanskim rumenim logoti- 
pom STAR WARS. Ja, pisano z velikimi, 
saj je malo filmov, ki so tako dobro pres- 
tali ugriz časa. Liki, kot so Luke Skywalker, Han So- 
lo, Leia Brez Modrca in Darth Vader, so zapisani v 
popkulturno zavest tako močno kot alien ter Michael 
Jackson. Folk se še vedno oblači v jurišnike in zbira 
akcijske figurice, ti pa kar poskusi vpisati v Google 
'episode IV' Kakšen je zadetek? Le en je lahko! 
Da priljubljenost ne pojenja, skrbi izmišljevalec, pro- 
ducent, režiser in strumni vodja projekta George Lu- 
cas. Razen Star Wars je naredil malo, ker se sceloma 
posveča temu pravljičnemu ZF-univerzumu. Stalno 
brska po posnetem materialu in išče nove načine, ka- 
ko v lastnih očeh doseči popolnost šesterice filmov. 
(Novih ne kani snemati, čeprav je materiala v 
razširjenem vojnozvezdnem svetu knjig, risanih serij in 
iger še pa še). Nekateri ljubitelji so razumevajoči, dru- 
gi vpijejo o oderuštvu in poslabševanju. 
Gnev bo kakopak odmevnil tudi od najnovejše zbirke 
na blu-rayu, za katerega je Lucas nekoč izrazil dvom, 
da iz njega kaj bo. Jasno, ipak se je šel spet vtikat v 
prizore, s čimer je pri zagretežih sprožil kolerične na- 
pade že leta 1997. Tedaj je v kina dal 'Special Edi- 
tions', posebne izdaje originalne trilogije s prečiščeni- 
mi in dodanimi računalniškimi učinki ter prizori, reci- 
mo srečanjem Hana Sola in Jabbe v Epizodi IV, ki se 
mestoma niso dobro skladali z izvirnimi prizori. Horde 
fanov pa so srčne kapi najbolj izdatno redčile ob vse- 
binskih spremembah, denimo boju med Hanom in 
Greedom v kantini na Tatooinu. V prvotni inačici prvi 
ustreli Han, v novi pa Greedo. Kaj hujšega. 
A treba jih je razumeti. Star Wars je pripovedka za 
večne čase, v kateri so klišeji namenski, da bi se 
začutilo opevanje trajnih vrednot. Črna usoda Anaki- 
na Skywalkerja, ki je kljub izrednemu talentu kapital- 
no zajebal, večni boj med Dobrim in Zlom ter biblične 
reference so tiste, ki dajejo zgodbi okus še po vseh 
teh letih. Nesrečne ljubezni in srečni konci božajo ro- 
mantične duše, spektakularni boji z žaromeči in ve- 


Kako sta povezana Luke in Darth, menda veš, saj je preobrat razvpit. Ta 
prizor pa je iz Vrnitve jedijev, kjer pravljičnost zdrsne v temo. Enak lok 
ubere nova trilogija. Zato je Phantom Menace tako otroški, z Jar-Jarom! 


soljskimi ladjami pa pustolovske. Fenomen Vojne 
zvezd je zaslužen - to so filmi za vse generacije, za ka- 
tere srca gorijo neprekinjeno in žgoče. 


BLU-RRAY 


Modrožarkovna Star Wars: The Complete Saga, ki 
stane okrog 90 evrov, pride na nič manj kot devetih 
ploščkih. Trije so za izvirno trilogijo (A New Hope, 
Empire Strikes Back, Return of the Jedi), trije za no- 
vejšo, ki se zgodbovno odvija prej (A Phantom Mena- 
ce, Attack of the Clones, Revenge of the Sith) in trije 
za dodatni material. 

Najbolj očitna je kakovost slike in zvoka. DVD-izdaje 
se skrijejo pred krasnimi barvami in vidnimi detajli. 
Sij žaromečev, ozadni učinki, orjaške bitke, gube na 
oblačilih, pore na obrazih, pošasti, kot je rancor ... Vi- 
zija je uresničena! Morda je še najbolj švoh Phantom 
Menace, ki je zaradi snemanja na 35-milimetrski trak 
in naknadnega dodajanja učinkov mestoma nejasna. 
Zato pa so Epizode IV, V in VI očiščene vsakršne zrna- 
tosti, dočim je nesporni prvak Revenge of the Sith. Še 
boljši od slike je zvok, ki pri vseh filmih doseže kako- 
vost DTS-HD za zvočniško postavitev 6.1 in je per- 
fektno zmiksan ter superioren dosti novejšim filmom. 
Dirka s podi in raztur druge Zvezde smrti auralno se- 
zuvata ter slačita. Večina naprednosti slike in zvoka 
ne bo izkusila, saj si bo dolpotegnila rip in še tega gle- 
dala na ne zadosti kakovostni opremi. A z blu-raya na 
orenk hi-fiju in teveju je izkustvo božansko. Manjka 
edinole stereoskopija za 3DTVje, ki je še v delu. 

Manj navdušeni bodo tisti, ki hočejo zgolj izvirnike. 
Epizode od IV do VI niso le 'Special Editioni' iz kino- 
dvoran, marveč DVD-izdaje iz leta 2004, kjer Anaki- 
novega duha v Return of the Jedi na primer ne upo- 
dablja več Sebastian Shaw kot njega dni, marveč 
igralec iz prvotne trilogije, Hayden Christensen. Vstav- 
ljene pa so tudi novosti za blu-ray edicijo. Vaderjev 
krik "Noooo!" na koncu Vrnitve jedijev je nepotreben, 
a dobrodošlo je, da so lutko Yode v Epizodi | nadome- 
stili z računalniško animiranim likom. Pa Ewoki s tis- 
timi nagnusno sladkobnimi učki zdaj mežikajo, fuj. 


BOBI 


Na diskih s filmi ni veliko do- 
datne snovi, v primerjavi z 
DVD-zbirko le dodatna sled s 
komentarji iz arhivskih inter- 
vjujev. Zato pa je tolikanj več 
robe na zadnjih treh ploščkih, 
kjer se pritožim nad mankom 
slovenskih podnapisov. Na 
enem je osem dokumentar- 


se 


na voljo na DVDju. Novi so 
Star Warriors (vsakdan fa- 
nov, ki se preoblačijo v like), 

Glede na ceno kompleta bi si želel boljše pakunge 
in papirnih dobrot. Naslovna slika je švoh, poste- 
ljice za diske so zlepljene za silo, knjižica pa ima 
le par slik in seznam vsebine. Niti Lucasovega 
nagovora ni. Morda zbirateljska izdaja šele pride. 


Materiala, ki usmeri žaromete v zaodrje, je v izo- 
bilju. Lucas pove, da je po lastnem mnenju le pov- 
prečen pisec, modelarji razkrijejo muke, ko je tre- 
ba natančno izdelane objekte razstreliti, spodaj pa 
sta režiser Irvin Kershner in model za Yodov fris. 


Star Wars Tech (tehnična plat filmov), Conversation 
with the Masters (ustvarjalci trideset let kasneje) in 
Star Wars Spoofs (kup zafrkancij in parodij). Teh do- 
kujev je za več kot sedem ur. 

Dva blu-raya se pak tikata vsak svoje trilogije in sta 
zastavljena enako: izbereš film, nakar si lahko ogle- 
daš podkategorije, kot so izbrisani in podaljšani prizo- 
ri, intervjuji, konceptne slike in bližnji ogled likov ter 
3D-modelov. Ekstra prizori so bolj švoh in konceptne 
slike za prelet, zato pa intervjuji sekajo. Si vedel, da 
so dosti reči v Phantom Menace, z droidsko nadzorno 
ladjo vred, naredili na roko? Iz katerih živali je sestav- 
ljen Jar- Jara Binks? Kako se montaža Epizode V ra- 
zlikuje od Epizode IV? Govorijo vsi mogoči ljudje, od 
Lucasa do igralcev in vojske ljudi iz ozadja. Tu vidiš, 
koliko ljudi in truda je šlo v te projekte, zato je več 
možnosti, da jih boš razumel in cenil, čeprav ti morda 
niso bili všeč. Tako ne bodo le še ena reč, ki jo pogle- 
daš in zbrišeš z diska, marveč bodo ostali v spominu. 
Zapisani z modrim žarkom. 

KOCKAVA JODASTVA 

Navi napolni omizje, odpre hladilnik in seže v kaščo, polno 
svežih iger iz Legove semenarne. Kocke se pomešajo s pokov- 
ko, ko z druščino besno balina, seka glave in visi z drevesa. 


ego je pred dvema letoma pričel s pogum- 
no kampanjo namiznih iger, ki so z izvirni- 
mi zamislimi presegle ustaljen nabor šaha 
in človeka ne jezi se. Iz legic si sestavil ig- 
ralno prizorišče in kocko, ki je narekovala 
akcijo. Privlačnost in zmerne cene so rodile uspeh, 
ta pa nove špile. 
Kot neozdravljivi kockoholiki smo seveda takoj po- 
grabili figurice in pustolovščine popisali od prve do 
zadnje. Kako smo plezali na piramido, gradili vesolj- 
sko oporišče, se spotikali na stopniščih Bradavičarke, 
strigli ovce in mešetarili na bazarju, si preberite v Jo- 
kerjih 196 in 207 (spletna idja 6727 in 8096). Namiz- 
niški niz pa tudi letos eksponentno narašča. Komaj 
smo se naigrali prejšnjih, so v trgovine že uletele nove 
škatle. In to ne dve ali tri, temveč kar deset! Nekaj jih 
je vzniknilo spomladi, glavnina pa na jesen, ko v pred- 
božičnem času pričnemo pogledovati za darili. 
Danci uspešnega recepta niso spremenili. Namiznice 
ostajajo pisane, luštkane in so namenjene dvema do 
štirim igralcem. Primerne so tam od sedmega leta na- 
prej, torej za mladikave duše in družine. Vse imajo 
znano gumirano kocko, ki jo lahko dograjuješ in spre- 
minjaš z različnimi ploščicami. Špiliči so razdeljeni v 
ustaljene velikostne razrede, s cenami od 10 do 35 
evrov. Sočasno z izidom po svetu so vsi kompleti pri- 
speli v naše trgovine in prinesli slovenska navodila. 
Dodatna letošnja posebnost je, da šest iger sledi usta- 
ljenim raznolikim smernicam, dočim so štiri povezane 
v tematski niz Heroica. 


Balada o žabi in banani 


Letošnjim manjšim igram je skupna sončna, topla te- 
matika. Banana Tree nima igralne plošče, temveč se 
akcija osredini okrog drevesca. Na njem glede na 
kockine mete vznikajo banane in dodatne veje, ki jih 
jemlješ s kupa. Ko na krošnjo priklapljaš dodatke, 
sčasoma postaja vse težja in bolj košata, dokler se ne 
prekucne. Tega nočeš, saj obenem iščeš pravo lego 
za obešanje opice, ki zate upleni vse sadje z določe- 

Tudi tokrat je treba pri sestavljanju spojiti mnogo 
tankih ploščic. Prvakinja v tem je Frog Rush, veliko 
keramičarstva pa je tudi v Ramses Return. Da je 
vse skupaj laže razdreti, so vsaki škatli pridali na- 
mensko rdeče orodjece. 


nega lista. Za spretnost in razmislek o težišču špil ni 
slab, a je manevrskega prostora manj, kot se sliši. 
Opičji rep ni najpripravnejši za visenje, medtem ko 
taktike za oviranje nasprotnikov prehitro ovenejo. Ig- 
ranje pa dodatno meglijo nedorečenosti, kot je stabi- 
lizacija palme med rokovanjem. 

Še ena dediščina letošnjega indijanskega poletja je 
Sunblock. Tu obiščeš nagneteno plažo, kjer se moraš 
s sokopalci boriti za prostor. Komolčariš s prestavlja- 
njem senčnikov, ležalnikov in smetnjakov. Bistvena 
finta je v tem, da so sončniki različno visoki in se jih 
da ustvarjalno zgnesti skupaj. Zato z njimi precej ne- 
sramno blokiraš rivalske stole, saj je igra za dotičneža 
končana, če pri motoviljenju kaj prevrne ali odtrga. 
Dodatna ovira so raki na nabrežju. Sončnik temelji na 
dobri zamisli, le izvedba zaradi drobnosti malce šepa 
in omizja ne prevzame v tolikšni meri, kot bi glede na 
pisanost in nagajivost pričakovali. 


Sunblock prinaša veliko sončničkov. Če za gradnjo 
potrebuješ take elemente, se ti ob ponudbi zasveti- 
jo oči. Enako je z žabami pri Frog Rush. 


Čeprav lahko bananite in martinčkate že za deset 
evrov, raje pridajte tri za katero od preostalih dveh ig- 
ric iz mušje kategorije. Ena se kiti celo z imenom zna- 
nega nemškega razvijalca iger Reinerja Knizie, ki je v 
začetni nabor izpred dveh let prispeval Ramses Pyra- 
mid. Ramses Return je sicer precej manjši, a povze- 
Mma bistvo razkošne Piramide. Sredi puščave stoji gru- 
ča templjev s skritimi dragulji. Med igro si je treba za- 
pomniti položaj barvitih kristalov, da lahko napredu- 
ješ po obodu kvadrata in iz kotnih zakladnic pobašeš 
štiri različne dragotine. Vse skupaj otežuje mumija, ki 
raziskovalce spodi na začetek in jim iz hlač trese arti- 
kle. Dobro je, da je moč povite nadloge omejena, za- 
to se ne more pripetiti kataklizma iz Piramide. Poleg 
kockave sreče pa štejeta pozornost in dober spomin. 
Kdor se s tem tipom igre še ni srečal, bo kar zadovo- 
ljen. 

Še boljši vtis pusti Frog Rush, ki nekoliko predela 
znane ideje iz samotarja, špila iz kota v kot in podob- 
nih premeščalnic žetonov po plošči. Žabovje štirih 
vrst se razporedi ob mlaki in ker ni srečno na svojem 
bregu, navali na nasprotnega. Kocka pove, za koliko 
polj lahko odskačejo proti cilju. Druga možnost je še 
preskakovanje, ko žaba junaško prevrača kozolce čez 
ovire. Veselje pokvari lačna štorklja, ki dvoživke z ve- 

seljem pomalica. Ko je karnaža končana ali so vsi 
kraki doma, igralci glede na položaj svoje čete sešte- 
jejo točke. Kar se spočetka zdi precej vrtčevsko, pro- 
ti koncu ob blagem taktiziranju dobi več zagona. Špi- 
lič je sicer majhen in preprost, a kar vredno zastav- 
ljen. Če že ni najbolj izviren, se odkupi s srčkanostjo 
in hitrim, gladkim igranjem. 


Prvak v japonkah 


Ninjago je Legova serija, ki je v začetku leta privršala 
z nindžastimi figuricami na vrtavkah in spremljajo - 
čimi igralnimi kartami. Namizna igra je večje sorte in 
povzame nekaj elementov v slogu vrtulje, a razvije la- 
stno igralno mehaniko. S soigralci tu postanemo 
moštvo, ki je na lovu za četverico dragotin. Te so sk- 
rite v stražarnicah na dvorišču, zato glede na kockine 
mete skakljamo po kvadraturi in vlamljamo vsepov- 
prek. V enih hiškah so zakladki, v drugih jezni stra- 
žarji. Boje odloči met vrtavke, prav tako končen spo- 
prijem z vrhovnim šefom. Ta se med igro spušča po 
stopnišču in nam puli plen iz rok. Akcija močno te- 
melji na sreči in verjetnosti. Škoda, da v svojem biba- 
vičnem pehanju za zlatom ne razvije pravega čara in 
da je s 25 evri med dražjimi. 

Ninjago po videzu sicer spominja na Minotavra 
izpred dveh let, vendar je igranje drugačno in manj 
napeto. Skoda slabo izkoriščene tematike. 


Če nindže ne požanjejo simpatij, je z največjo od no- 
vih iger drugače. Lego Champion ima v tokratnem 
naboru podobno vlogo, kot jo je imel pred dvema le- 
toma Creationary. Temelji namreč na ustvarjalnih ak- 
tivnostih, ob katerih se lahko zbere večja družba, naj- 
raje več kot tri duše. Cilj je preprost - prifiguriti do 
konca pravokotne piste. A kako to storiti, je druga 
pesem. Progo glede na kockina povelja dograjuješ s 
pisanimi zidaki. Glede na barvni vzorec bo odvisna 
možnost napredovanja. Integralen del so še izzivi, ki 
so odvisni od vržene barve. En igralec recimo zgradi 


oktober 2011 


NAMIZNIK 


kar najbolj zaguljeno strukturo, ostali pa tekmujejo, 
kdo jo bo prvi do potankosti poustvaril. Zaletavost se 
ne izplača, saj je napak preverjeno obilo. Potem je tu 
ravnotežno-arhitekturni natečaj, ko izmenoma pola- 
gaš vedno večje kose enega na drugega, dokler se 
stolp ne podre. Ali pa balinanje z metanjem zidakov, 
kegljanje z nemogoče neokroglo kocko in izdelava 
kriptografske puzlice, kjer soigralci ugibajo sestavo. 
Nekatere naloge se znajo sicer ponavljati, a zato je tu 
možnost prilagajanja in spreminjanja pravil. Zlahka si 
izmisliš svoje izzive, vse skupaj pa sploh zalaufa, ko 
po grlu steče kak požirek. Zato lahko Champion po- 
meni kar nekaj zabave tudi za bolj doraslo publiko. Je 
pa 35 evrov vseeno malce veliko za kup osnovnih 
kock, ne glede na vesoljske barve v slogu jabolčno 
zelene in dveh odtenkov lila. Prav tako bi bili veseli 
boljšega shranjevanja. Obstoječa škatla resda ima 
plastične pregrade za striclje, kocko in gradnike, ven- 
dar se ob obračanju vse po- 

meša. 

je osem figuric za prav toliko igralcev. Ženski sta 
dve, od tega ena živo rožnate barve. 


Heroji brez rok 


Lego tokrat ni izdal nobene licenčnice in je raje razvil 
lastno blagovno znamko lazenja po temnicah. Linija 
Heroica zajema štiri igre, ki nas popeljejo v grad For- 
taan, jamo Nathuz, gozd Waldurk in zaliv Draida. 
Kljub različnim velikostim in kozmetičnim detajlom 
vse sledijo enakim pravilom. Povsod je cilj, da se ju- 
nak mimo nevarnosti prebije do konca in ugonobi 
šefa. Na pot se mu mečejo zombiji, volkodlaki, oko- 
stnjaki in podobna bitja iz omare. Ko herojčič pride v 
bližino pošasti, met kocke določi, če zmaga ali jih 
faše. Podobno je ob nekaterih elementih okolice: skri- 
nja lahko hrani zlatnike ali ti eksplodira v fris. Juna- 
kov je šest sort in vsak ima samosvojo posebnost. Vi- 
tez in barbar sta vojskovalna korenjaka, druid se lah- 
ko zdravi, tat od beštij izcuza dukate, lokostrelec šica 

Heroica še ni rekla zadnje besede. Da se bo saga nadaljevala, nakazuje zemljevidič na Legovi spletni 
strani. Sodeč po njem si lahko obetamo še vsaj pet iger, ki nas bodo popeljale v tihotapsko gnezdo, 
naselbino barbarov v divjini, pristanišče, obrambno obzidje in nesrečno vas. 


na daleč, čarodej pa celo okrog vogala. Kdaj lahko 
veščino izkoristiš, spet pove kocka, kar zna biti ome- 
jujoče. Verjetnost pravega meta je dokaj majhna in 
spretnosti ne zaživijo dovolj. 

Za krepitev likov lahko v banki dokupiš opremo v slo- 
gu orožij, čarovnih žezel in sličnega. Ker pa je pre- 
grešno draga, je menjalni tečaj in pritok zlata skoraj 
nujno prilagoditi. Recimo tako, da lahko uplenjene 
pošasti zamenjaš za gotovino. Vsak igralec dobi mal- 
ho, kjer se zbirajo tako življenjske točke kot pobrani 
dukati, trofeje in kupljeno orožje. 

Zaradi modularne zasnove lahko igre kombiniraš in 
vso mizo prekriješ z ogromno labirintasto ploščo. Le- 
go je združevanje predvidil in v tujini že nudi škatlo za 
shranjevanje ploščic ter garnizije mikrofiguric. Skla- 
pljanje je sicer zamudno, vendar podpre več igralcev, 
avanturo podaljša in jo popestri zaradi mehanik, kot 
so čarobni portali in bakle. Vseeno pa s tem pridobiš 
predvsem na kvantiteti, saj se bistvene mehanike ne 
spremenijo. Tudi na veliki plošči je v začetku gneča, 
zato bi res lahko pomislili na obvoze in razbremenje- 
vanje ožjih grl. Je pa zanimivo, da se v večji družbi 
spontano organizirajo moštva. Za dodatno spremem- 
bo lahko en igralec prevzame vlogo voditelja pošasti. 
Ta naokrog goni grdinčke in se rad krvosledno spravi 
na najšibkejšega človečnjaka. 

Čeprav linije Heroica zmanjka v globini in preveč sta- 
vi na srečo, je zanimiv poskus, ki se napaja v svetu 
računalniških frpjk. Z omizjem starejših otrok ali 
odraslih s polno malho dobre volje in domišljije se je 
ob Junaškici vsekakor mogoče imeti fino. Ni pa to 
material za zagrizene DGDjevce in je igra, ki že zgodaj 
kliče po prilagajanju pravil. Nenazadnje je cilj pusto- 
lovščina, ne le golo prebijanje do cilja. Računaj še, da 
so špilike cenjene na 13, 20 in 30 evrov, tako da te 
polna miza kockavih planjav košta nemajhnih 83 
evrakljev. Obenem je moja druščina protestirala, ker 
ni med junački niti ene ženske! Kakšno amazonko in 
sorso bi pa že lahko vključili, no! 


Igre iz serije Heroica so polne podrobnosti. Če si prizorišča natančno ogledaš, ti ob detajlih v malih so- 
bicah zaigra srce. Takisto je ogromno razsutih drobnarij. Vse to spodbuja domišljijo in napeljuje k spon- 
tanemu izmišljevanju zgodb. Gonilo akcije so meti ene šeststrane kocke in ne dvajsetstranih beštij. 

Vsakoletna ruleta 


Legove igre so se dobro usidrale na policah. Poleg 
novih ostajajo v prodaji tudi igre iz prejšnjih let. Skup- 
no se za pozornost ruva skoraj trideset različnih ška- 
tel, kar zna novega kupca zmesti, sploh ker kvaliteta 
niha. Letos je špilovje morda manj udarno, najbolj 
simpatična pa sta Lego Champion ter Frog Rush. Na 
Heroico je vsekakor treba računati, saj se bo v pri- 
hodnosti razmahnila z dodatnimi pustolovščinami. 
Od iger iz prejšnjih let velja izpostaviti Creationary, ki 
koncept Pictionaryja prenese v kocke. En igralec gra- 
di, kar zapove potegnjena kartica, ostali pa ugibajo. 
Ustvarjalen je takisto Lunar Command, le da tu med 
grajenjem baze na luni potrebuješ veliko mero občut - 
ka za strategijo. To je bržda najbolj napredna od vseh 
Legovih namiznic. Nadalje sta mi v spominu ostala 
Orient Bazaar, kjer lokavo trguješ z vzhodnjaškimi ar- 
tikli, in Harry Potter, ki je s svojo premikalno Brada- 
vičarko lep test prostorske predstave. Če komu doga- 
ja šibanje s figuricami do cilja, naj poskusi Minotau- 
rus. Ta se odvija v labirintu, ki ga dodatno pregrajuješ 
s stenami. Od manjših enostavk nam je bil všeč Mon- 
ster 4. Podoben je igri štiri v vrsto, le da namesto 
žetonov premeščaš glave pošastkov. 


Pomemben del legastičnih iger je v tem, da se 
trudijo združevati generacije. Kul je tudi to, da je 
mogoče zidake uporabiti za klasično gradnjo. 


Še vedno velja, da so to namiznice, ki jih sam zgradiš 
iz kock, a je letos bolj kot sestavljanje poudarjeno ig- 
ranje. Temeljne podloge so postale trše in prijaznejše 
za gradnjo, vendar so prizorišča bolj minimalistična in 
stilizirana. V splošnem gre še vedno za všečne izdel- 
ke, čeprav me skrbi, da se bo trg ob toliko povprečnih 
in nezapomnljivih kompletkih zasitil. Pod smrečico se 
kockavih špilčičev ne bi branil nihče, toda večjemu 
delu ponudbe manjka naprednosti in dolgotrajne priv- 
lačnosti. Tu bi Lego moral videti dlje od sprehajanja z 
ene strani igralne plošče na drugo in povzemanja zna- 
nih zamisli. 


ČRKOŽER 


Ursula K. LeGuin: 
TEHANU 


akšna je zares fantazijska literatu- 
K: za odrasle? Je to tista, v kateri 

je veliko krvi in strahu? Ali ona, ki 
te napelje k razmišljanju in v tebi vzbudi 
enak občutek kot pogled nazaj na svoje 
življenje, na kamenito pot z oaznimi po- 
stanki, ki ti je podplate spremenila v us- 
nje? Tržniki pravijo, da prvo. Ursula K. 
LeGuin, da drugo, s petdelno serijo ro- 
manov Zemljemorje (Earthsea). Prvi 
trije deli so v slovenščini že bili izšli, se- 
daj pa je prišel še četrti, Tehanu, v izvir- 
niku izdan že 1990. Zadnji del, The Ot- 
her Wind, se je udejanjil 2001, v slo- 
venščini izide prihodnje leto. 
Če iščeš literarno akcijo, romanticizem, 
mogočne heroje, strašne zlobneže in ve- 
like bitke, te knjige ne vzemi v roke. 
Njen nadzorovani, skorajda suhoparni 
jezikovni slog in ozek snop dogajanja 

bosta tovrstnega bralca hitro zdolgoča- 
sila. Bukva močno štrli iz običajnega 
fantasyja, tudi po tem, da je pisana z 
ženskega stališča, občutno bolj celo od 
prejšnji zemljemorskih romanov. Kakor 
je denimo Martinova fikcija široka in 
globoka, je njen ton moški, dejaven, 
vznemirljiv, dogajaški. Tehanu po drugi 
strani na komaj tristo straneh obravava 
nič kaj herojsko, sedaj že priletno ženico 
Tenar, ki je bila nekoč mrtvaška sveče- 
nica in je z magom Gedom počela ve- 
ličastnosti. Sedaj skrbi za kmetijo, umi- 
rajočega čarovnika Ogiona in cigansko 
deklico, ki so jo ožgali in ji storili silo. 

Saj ne, da se nič ne dogaja, ker imamo 
tudi srhljive trenutke, copranje in zma- 
ja. Toda poudarek je na slikanju razlik 
med moškim in žensko, med čarodej- 
nostjo prvih in čarovništvom drugih, 
soncem in luno, vetrom in koreninami. 
Moški se imajo v svetu Earthsea supe- 
riorne ženskam, zato le-te ne morejo 
postati magi, a v poteku knjige izvemo, 
zakaj je to slabo - celo bolj za moške 
kot za ženske. Pisateljica mirno, nežno 
raziskuje ta razkol, ki je sicer postavljen 
v izmišljen svet, vendar ga je moč zlah- 
ka preslikati na resničnost. Pri tem pa 
ne podleže feminizmu, temveč govori 
kot mati, ki otroku svetuje o življenju. 
Modra, tolmunsko globoka knjiga, ka- 
tere šepetu je vredno prisluhniti. Smeti 


Danielle Trussoni: 
ANGELOLOGIJA 


ič kaj tanka bukvica s pomenlji- 
vim naslovom me je presenetila. 
Še posebej, ker sem po napisu na 


naslovnici, ki je oznanjal, da gre za kri- 
minalko, in po kratkem opisu na zadnji 


strani ovitka pričakoval nekaj, kar se bo 
primerjalo z umotvori Dana Browna. K 
sreči sem bil postavljen na laž. Prvenec 
ameriške pisateljice Danielle Trussoni 
namreč ni pogrošen roman za na plažo, 
čeravno je spisan dovolj tekoče in ber- 
ljivo, da mu lahko slediš ob zmanjšani 
možganski kapaciteti. Bolj kot z Angeli 
in demoni bi ga veljalo primerjati z lme- 
nom rože. Ne postavljam je ob bok Um- 
bertu Ecu, a dajati v isti koš s cenenim 
Brownom bi bilo žaljivo. 

Angelologija je v osnovi kriminalka, a ji 
je nujno dodati predpono 'nadnaravna'. 
Če imamo v podobnih delih ponavadi 
opravka samo z ljudmi, ki se ukvarjajo z 
duhovnim, ali z dogodki, ki so na prvi 
pogled delo višjih sil, le-te v Angelologi- 
ji nastopajo povsem konkretno. Tako 
angeli kot skrivna združba angelologov, 
ki raziskujejo vpliv teh nadnaravnih bitij 
na človeštvo. 

Zgodba spremlja mlado nuno Evangeli- 
no, knjižničarko v samostanu frančiš- 
kanskih sester. Na prošnjo umetnostne- 
ga zgodovinarja Verlaina gre brskat po 
starih arhivih in odkrije, da si je ena ne- 
kdanjih prednic dopisovala z mecenko 
Abigail Rockfeller (ja, tisti Rockfellerji) 
ter da so bili v ozadju čudni posli. Na- 
daljnje raziskovanje, ki ga opravlja ne- 
vsakdanji par, pokaže, da so angeli re- 
snična bitja, čeprav so brez popkov in 
prsnih bradavic. Še več, da je resničen 
stavek iz Geneze, ki govori, kako so se 
nebeška bitja parila z zemeljskimi žena- 
mi. Plodovi te prepovedane ljubezni so 
nefili, pol človeška, pol božanska bitja, 
ki na navadne smrtnike gledajo zviška 
in menijo, da so oni pravi dediči plane- 
ta, kajti škoda ga je za navadne živali. 
Kar je razlog, da zaničujejo Boga. Ra- 
vno proti njim se borijo angelologi, ki bi 
jih bilo najbolje opisati kot vohunsko 
agencijo za nadnaravne pojave s pre- 

cejšnjim vplivom Bonda. Danielle pa ne 
ostane strogo v krščanskih vodah, am- 
pak v štorijo spretno vplete še mit o Or- 
feju. Zlata lira, ki jo ima Evangelina 
okoli vratu in je spomin na njeno pokoj- 
no mater, ni le okrasek. A mlada nuna 
se mora do tega spoznanja dokopati sa- 
ma in resnica je, vsaj zanjo, povsem ne- 
pričakovana. 

Knjigi se pozna, da je vanjo šlo ogrom- 
no raziskovanja, predvsem glede mito- 
logije, tako krščanske kot grške, in 
srednjeveških razprav, ki so se ukvarja- 
le z angeli. Iz tega je pisateljica napelja- 
la tekočo zgodbo, ki vključuje tako ak- 
cijske elemente kot včasih malo dolgo- 
vezne razprave starih učenjakov, a ni- 
koli do te mere, da bi pričela dolgočasi- 
ti. Z njimi zna na primernih mestih umi- 
riti tempo in pozornemu ponuditi nekaj 
kosti za glodanje ter nadaljnje razisko- 
vanje. Če ti do tega ni, jo lahko še ved- 
no bereš kot krimič. A take vrste člove- 
ku bo verjetno bolj všeč dejstvo, da po 
knjigi že pripravljajo film. Guattro 

Febotova lanča 


O Jokerju 39, ki ga neprivlačen naslovnič- 
ni prozor iz uboge avanture Fable bolj kazi 
kot diči, LordFebo nimam prav veliko zani- 
mivega napisati, saj nisem v reviji in spo- 
minu našel nobene posebne zapomnljivo- 
sti. No, razen slike v uvodniku, na kateri 
bedno poziram pred frišno kupljeno lancio 
delto integrale, s čimer se je pričela doba 
patetičnega omenjanja tega avta ob mno- 
go preveč prilikah. (Če si smem dovoliti 
bržda poslednjo čustveno opazko: ako 

bi bil velik in bogat ter bi dotični dirkalnik 
zadnje serije dobil v brezhibnem stanju, 


bi ga takoj ponovno nabavil!) 


€ originov dvojec Crusader je bil uživantska izomet- 
rična strelska arkada. Tole je prizor iz No Regret (86). 
Špil ni bil 3D, marveč iz bitnih slik, pa je bila spekta- 
kularnost legendarna. Eksplozije so uničevale okoli- 


titve. Danes ga za 6$ dobite na GOG.com. 


sebino so v dobršni meri tvorile napovedi 
na račun tedaj obiskanega jesenskega 
sejma ECTS in opisi špilov, ki zvečine ni- 
so pustili trajnejše sledi. Se kdo spomni 
Olympic Soccerja, Bullfrogove akcijske 
strategije Genewars, pustolovščine Alien Incident, 
skupka puzel Lighthouse, ogleduškega interaktivne- 
ga filma Voyeur 2, detektivke Elk Moon Murder, ri- 
sanke Shadoan, preživetvenke Deus in miselne ar- 
kade Mutant Penguins? No, se mi je zdelo. 
Nekaj več učk se bržda zasveti ob omembi precej za- 
bavnega motodirkanja Road Rash, legendarne potez- 


(lawdo PAPP TN ab In 


CO 'Huligani, ketne, motorji' je bila Jokerjeva označba 
žurerske motorščine Road Rash (83), ki je s konzole 
3D0 prišla tedaj na PCje. Špil smo si zapomnili pred- 
vsem po brcanju, klofutanju in ketnanju nasprotnikov. 
Škoda, da EA te sicer prvenstveno konzolne franšize ni 
peljal dalje, čeprav se šušlja o obuditvi. 


maronek 1996 (o) e 


[LI] 


OPISI: 


PRIHAJA: 
ki 


€ Drugi del rit loveče arkade Sereamer (85) je bil za 
razliko od cestnega prvenca bolj čez drn in strn. Na 
konzolah je bilo sličnih divjačin vedno dovolj, na 
računalniku pa je bila to prva serija nalik Ridge Racer- 
jem ali Daytoni USA. Enko je moč kupiti na GoG.com 
za šestaka, vendar bi za ta denar pričakoval vse tri. 


nice Deadly Games, divjega ovinkarjenja v Screa- 
merju 2 in izometrične Originove streljanke Crusader: 
No Regret. To pa je, kar se tiče barvitih, slikovitih 
strani, vse. Sledili so testi tiskalnikov, ki smo jih tedi 
množično kupovali, članek o klepanju stopenj za Du- 
ka 3D, železninski svetovalnik o kodnih tabelah oziro- 
ma šumnikih, mala šola HTMLja in pomagalnik za 
Grand Prix 2. Kaj prida koristi ti artikli po petnajstih 
letih nimajo, prav tako v rokavu na najdem čisto no- 
bene anekdote iz tistega časa. Pomnim le, da je na- 
slovna slika na zaslonu izpadla dosti bolje. Sorči, 
upam, da bo prihodnji mesec bolje. 


€ Jagged Alliance: Deadly Games (91) je bil bolj od- 
vrtek kot prava dvojka te proslavljene serije poteznih 
moštvenih strategij. V njej so plačanci prvič lahko po- 
prijeli za metalce granat, igralci pa se povezali v nali- 
nijskem večigralstvu. Še vedno čakamo, da bo trenutni 
lastnik imena, nemški BitComposer, franšizo obudil. 


JOKERPLOV 


2085, TI HEIDI NE, DA SI ŠE VEDNO. Sbye- 


Ob svežem naročilu 
lahko med drugim 
izbireš Batman: 
Arkham Asylum, 
zlato izdajo 
Medieval II Total War, 
slovenski blu-ray Rio, 
Virtua Tennis 4 za 
xbox 360 ali 
16-gigabajtni 
USB-ključ. 


Prejmi vsak mesec še 
toplega Jokerja v svoj 
domači nabiralnik! 


Tokrat bomo med novimi naročniki 
izžrebali tri, ki se bodo po tuširanju 
obrisali s PUMA JAM brisačo in potem 
odišavili s PUMA JAM vonjem. 


Naročilnico in vse podrobne informacije 


najdeš na www 


joker.si. 


iz Črne na Koroškem 


SašojS1410 


iz Zvirč 


Za nagrado prejmejo 
SIGNAL, set za nego zob, 


€ Sonyjev kviznik) 


Ko sta Masaru lbuka in Akio Morita kmalu po 
drugi svetovni vojni ustanovila drobceno pod- 
jetje ter ga sčasoma preimenovala v Sony 
(ime izhaja iz latinske besede sonus, ki v gro- 
bem prevodu pomeni zvok, in sonny, kar je bil 
v Ameriki petdesetih let priljubljen izraz za 
dečka), si najbrž nista predstavljala, da bo fir- 
mica zrasla v enega od vodilnih svetovnih pro- 
izvajalcev tehnologije. V teh dneh sicer žalu- 
jemo za vizionarjem Stevom Jobsom, veliko 
pa je za inovativno rabo tranzistorjev storila 
japonska tvrdka, ki korenini v tokijski poprav- 
ljalnici radiev. Spomnimo se walkmana, trini- 
trona in, jasno, playstationa! 

Za počastitev slednjega in vas, blagoslovljeni 
čitavci, smo pri Sonyjevi slovenski veji ta me- 
sec natehtali tri sveže naslove za PS3, enega 
boljšega od drugega. Začenši z Unchartedom 
3, nadaljevavši z Resistance 3 in končavši pri 
HD-pomladitvi nepozabnega dvojca s PS2 Ico / 
Shadow of the Colossus. 


Kaj morate storiti, da se do njih dokopljete, 
najbrž veste. Geslo, ki ga sestavljajo pravilni 
odgovori na spodnje pitalice, zapišite na reviji 
priložen retro košček papirusa in ga velite 
čimprej dostaviti v kasle uredništva. Možnosti 
imate ta mesec več, saj smo končno popravili 
žrebalnega robota, da ne nagrajuje le prsatih 
babnic in manekenov. (JCT bi torej odpadel.) 


1. S katero pogrun- 
tavščino je Sony v 
osemdesetih kljubo- 
val standardu VHS? 
a) videotop 

t) betamax 

d) jumbotron 


2. Kje se v Uncharte- 
du 2 odvije končni 
obračun? 

b) v Spaniji 

v) v Indiji 

e) v Himalaji 


3. Kdo je protagonist 
tretjega dela stre- 
ljaške serije Resi- 
stance? 

w) Cole MacGarth 

h) Joseph Capelli 

k) Nathan Hale 


V 


4. lco in Shadow of 
the Colossus sta pod- 
viga razvijalca: 

n) Team lco 

j) Team Shadow 

x) Team Sonic 


v. Katerega operacij- 
skega sistema ni več 
moč namestiti na PS3? 
u) FreeOS 

i) Linux 

r) 0S/2 


6. Sonyjev prenosni 
glasbeni sukalnik, ki 
je nasledil walkma- 
na, je uporabljal me- 
dij: 

v) UMD 

n) memory stick 

k) minidisc 


Dobitniki Jensenove pustolovščine so: 
Gregor Kocjančič iz Nove Gorice, Anže Strehar iz Moravč, Robert 


Todorovič iz Kranja. 
Rešitev je bila nanoboti. 

NAJMLAJ 
GEOLOŠKA 
DOBA 
ZEMLJE 


STARO- 
GRŠKI 
FILOZOF 
IZ ELEE 


SIMBOL 
ZA DUŠIK 
LOJZE 
KRAJNČAN 


ŽIVLJE- 
NJEPISEC 


ZDRAVILO 
PROTI 
MALARIJI 


TOM 
JONES 


risba  |ČUTNO DO- 
KIH JEMANJE 


SPEVO- 
IGRA 


LESENA 
STAVBA 


NEKD.MAD- 
ŽARSKA 


VRTNA 
ZELENJAVA 


ČEDO 


SL. GLED 
IGRALEC 
(PRIMOŽ) 


POLJSKA 
REKA 
SKAND. 
DROBIŽ 


REŽISER 
GRADIŠNIK 
GAN. DIP- 
OM. (KOFI 


MATOH 
STARR 


VELIKO 

- [JEZERO NA 
SEVERNEM 
FINSKEM 


GLEDA- 
LIŠKA 
REŽISERKA 
ZINAJIČ 


ŽIVAL 
GL. MESTO 
ZERBAJDŽ 


ČUDAŠTVO, 
NEURAV- 
NOVE- 
ŠENOST 


STAR 
SLOVAN 


OKRASNA 
CVETLICA 


TOMAŽ 


BOSNE 
ŠESTI JUD 

MESEC 
UKAN 
ZVIJAČA 


VESLAČ 
TUFTE 


PODZEM 
ŽUŽKOJED 


IGRALEC 
DELON 


Videoigrice dobijo: 
Mitja Milič iz Kostanjevice, 
Erik Lovrič iz Jagodja, 


SL. GLED ič 


IGRALEC 
(UROŠ) 

ATLANTSKI 
VOJAŠKI 


JOKER 
PAKT 


Renata Kranjec iz Ljubljane. 
Rešitev je bila: 
ADAM JENSEN. 


LORENZ 
AN 


PERNATA 
ŽIVAL 


TUJA IN 
NAŠA ČRKA 


SANITETNI 
MATERIAL 


PODLOŽ- 
NIŠKO 
DELO V 
FEVDAL. 


GLAVNI 
ŠTEVNIK 


Na priložen karton napiši iz sli- 
ke izhajajoč geselj. Rok je dan 
8/11. Nagradice so igrice! 

ŠTORIJA 0 ZAJEBANI MAČKI 


Maija invazija 


se se je pričelo tako nedolžno. Dolgo časa 
so me prepričevali, da bi si lahko omislil 
hišnega ljubljenca, ne da sam čepim v sta- 
novanju, klofam po tipkovnici in se nasploh 
obnašam asocialno. Pa se ne. Sem čisto 
povprečen človek, ki se preživlja s spletnim oblikova- 
njem. Imam prijatelje, s katerimi se dobivamo na pivu, 
zijamo tekme, hodimo bovlat in se na splošno po 
moško zabavamo. Celo delež prijateljic ni zanemarljiv. 
Ene za kavico in čvek, spet druge za zadovoljevanje fi- 
zioloških potreb. Ne iščem resne zveze in procesija, ki 
se vrsti med mojimi rjuhami, ni številčna. A vedno sem 
dajal prednost kvaliteti pred kvantiteto. 
Pa je ena od njih, potem ko sem dvignil glavo iz njenega 
mednožja, v šali pripomnila, da znam res dobro skrbeti 
za muco in zakaj si je ne omislim. V smehu sem zmajal 
z glavo in se spet prisesal na vodnjak naslade. A ideja je 
ostala v moji glavi in iskala mesto, kje bi se zasidrala. 
Čez nekaj mesecev mi je taista prijateljica omenila, da 
ima njena mačka mlade, ki jih mora oddati. Da se ji še 
vedno zdim človek, ki bi mu žival koristila. Če ne druge- 
ga, zato, da se malo naučim odgovornosti. Kako, pro- 
sim? Kot da nisem odgovoren človek! Svoje delo opra- 
vljam redno, socialne aktivnosti tudi in na rojstne dneve 
ter druge nepomembnosti načeloma ne pozabljam. Mo- 
je ugovore je smeje zavrnila, češ, da se moram naučiti 
skrbeti za živo bitje. Da je povsem drugače, ko se zaveš, 
da je nekogaršnje življenje odvisno od tebe. To je spodb- 
odlo moj ego. Sprejemam izziv! Za mačke itak pravijo, 
da so najbolj neodvisne živali med vsemi. Torej bo moja 
odgovornost le nasipanje sveže hrane in vode, pa občas- 
no čohanje za ušesi. Le kaj bi moglo iti narobe? 
In sprva res ni šlo popolnoma nič. Mala zverinica je pr- 
vih nekaj dni preplašeno mijavkala in se skrivala po ko- 
tih, nakar se je privadila novemu domovanju. Hrane ji ni 
manjkalo, vode tudi ne in po stranišču je kopala nadvse 
zavzeto. Edina nerodnost, ki ji niti ne bi mogel reči tako, 
se je zgodila tisti dan, ko je smrkavo mače zlezlo v sub- 
woofer in ni hotelo ven. Nobeno vabljenje, nikakršni pri- 
boljški niso pomagali. Moj prebrisani načrt, da bi jo od 
tam spravil s primerno dozo drum'n'bassa, pa je pokva- 
rila tedajšnja obiskovalka, ki se je zgrozila nad mojo po- 
tencialno krutostjo. Ni bilo druge, moral sem razdreti 
zvočnik, da sem ven potegnil mrhico, ki je navdušeno 
predla. Da basi potem nikoli več niso bili enaki, je ver- 
jetno odveč govoriti. 
Prvi problemi so se pričeli po približno pol leta. Eris, ka- 
kor sem jo poimenoval, je začela lepega dne čudno mi- 
javkati in se valjati po tleh. Ne vedoč, za kaj gre, sem jo 
odpeljal k veterinarju, kjer so me pomirili, da je to nor- 
malno, živalca se le goni. Da naj jo imam v zaprtem 
prostoru (itak, kje pa naj bo?) in naj v izogib ponovnim 
epizodam razmislim, če bi jo dal sterilizirati. Bi, jasno. 
Ne potrebujem legla mačje mladine. Dogovorili smo se 
za operacijo čez kak teden, ko se spolne zadeve malo 
umirijo, in s tem bo težav konec. 
Kako sem se motil. Že prebujanje iz narkoze je kazalo, 
da je nekaj narobe. Eris se je premetavala, kot da jo ne- 
kdo kolje, hodila je samo ritensko in si nazadnje s hu- 
dim trudom strgala mrežo, ki je na mestu držala gazo 
čez operacijsko rano. Potem pa se je znova obnašala, 
kot da se ni zgodilo nič. Ali morda tudi ne ... 
Vse pogosteje se je dogajalo, da sem se zbudil sredi noči 
in jo našel, kako sedi na postelji in me gleda. Nič druge- 
ga. Strmi vame, ko spim. Če sem se premaknil ali ji dal 
vedeti, da sem buden, jo je hitro pobrisala. Sčasoma 
sem lahko zaznal njeno prisotnost in jo s priprtimi očmi 

opazoval ob bledi svetlobi, ki jo je skozi okno 
metala javna razsvetljava. Kako je sedela po- 
polnoma pri miru, z ušesi, ki so bila ali pozorno 
usmerjena naprej ali jezno zavihana nazaj. Se- 
dela je na robu postelje kot strašljiv kip in se 
včasih ni premaknila več kot uro. Zmerom se je 
končalo enako. Ko nisem več zdržal pri miru in 
me je njeno nepremično bolščanje vrglo s tira, 
sem se premaknil, zakašljal, kakorkoli dal ve- 
deti, da ne spim. Pufl, in je ni bilo več. 

Seveda sem se šel pozanimat o tem nenavad- 
nem obnašanju. Prvemu mačjeljubcu sem celo 
priznal, da me takšno obnašanje straši, a se mi 
je smejal in povedal, da je to normalno mačje 
početje in naj se mu kar privadim. Tudi drugi, 
celo veterinar, so potrdili njegove besede. Mač- 
ke so pač mačke in to počnejo. Naj si ne belim 
glave. 

Nekaj tednov kasneje me je prebudila bole- 
čina. Ker spim tako, da mi stopala kukajo iz- 
pod odeje, je zverina moje krake očitno zame- 
njala za plen. Ko sem preplašeno skočil pokon- 
ci, sem imel v nogo zasajene kremplje vseh šti- 
rih tac. Panično sem zamahnil proti Eris, ki je 
pihnila in jo hitro pobrisala. 

Naslednjo noč me je tlačila mora, da se dušim. 
Ker sem imel v mladih letih astmo, se tovrstne 
groze predobro spominjam in iz varnostnih ra- 
zlogov imam še vedno inhalator. A tokrat vzrok 
mojega pomanjkanja zraka ni bila bolezen. 
Preklicana pošast je ležala na mojem obrazu! V 
paniki sem jo pograbil in jo potegnil s sebe, s 
čimer sem si prislužil krasni praski na licu in še 
eno na roki, kosmati hudič pa jo je pihaje ucvrl. 
Prisegel sem maščevanje, si razkužil rane in 
poskusil ujeti še nekaj spanca. Vrata v spalnico 
sem zaloputnil - in se še enkrat vrnil preverit, 
ali so res trdno zaprta. Toda naslednje jutro se 
je Eris spet smukala obme, kot da se ni zgodilo 
nič. Vsi moji načrti, kako jo bom predelal v go- 
laž, so se razblinili. 

Spet je minilo nekaj mesecev brez posebnosti, 
nakar me je po mojem klasičnem večeru s ko- 
legi, ki smo ga tokrat izkoristili za biljard, čakal 
nov šok. Eris je mojo vrnitev prihuljeno čakala 
že na hodniku. Komajda sem odprl vrata, je 
pihnila in se pognala proti meni. Rešil sem se 
tako, da sem čeznjo vrgel svojo usnjeno jakno, 
hitro pobegnil v sobo in za sabo zaprl vrata. 
Zvoki, ki so prihajali izpred njih, so mi dajali 
vedeti, da je mačka nad mojim pobegom izje- 
mno nezadovoljna. Tuljenje in praskanje po 
vratih je sicer kmalu ponehalo, a takoj zatem 
so iz predsobe pričeli prihajati zvoki uniče- 
vanja. Takrat mi je bilo že vseeno, kaj se doga- 
ja, samo da sem bil na varnem. 

Zjutraj je bilo vse tiho, zato sem tvegal in po- 
gledal, kaj se je zgodilo prejšnji večer. Moja ita- 
lijanska jakna je ležala na tleh v trakovih, kavč 
je bil razparan, povsod po tleh so bile črepinje - 
posledica raztreščene svetilke in dveh grafik, ki 
nista bili več na steni. Mačke ni bilo nikjer. Ver- 
jetno zato, ker je bilo razbito tudi okno. Kar je 
najbolj ironično: v tistem trenutku me je zaskr- 
belo, kaj bo z živaljo. Nisem pograbil metle in 
smetišnice, marveč sem se napotil ven iskat 
mačko. 


Ko sem se po dveh urah neuspešnega klicanja in spraše- 
vanja vrnil v stanovanje, je Eris sedela na mizi v dnevni 
sobi in me znova nepremično gledala. Poleg nje so na 
mizi ležala trupelca podgane, goloba in nečesa, kar je bi- 
lo videti kot napol pojeden kuščar. Ko sem zgroženo bu- 
ljil vanjo, je zasukala ušesa in z glavo trznila proti svoje- 
mu plenu. Prisežem, da mi je brez besed dala vedeti, da 
sem naslednji jaz. Nato se je dvignila, naduto odkorakala 


Z gnusom sem odnesel mrtev plen v smeti in pospravil 
razbitine. Čez okno sem nalepil kos lepenke, ker bo ste- 
klar blagovolil priti šele naslednji dan. Nato sem, že na 
robu panike, pograbil telefon. Kaj storiti, sem vprašal pri- 
jateljico, če me hoče mačka ubiti? Pa se je le smejala. 
Razložil sem ji situacijo, a še vedno je zatrjevala, da je to- 
vrstno obnašanje normalno in da se moram le malo več 
ukvarjati z njo. Kako le, če se je ne morem niti dotakniti, 
ne da bi fasal pošteno porcijo krempljev? 

Naslednji klic je bil k veterinarju, kjer sem hotel, da 
mačko evtanazirajo, ker me je napadla. Moj poziv je na- 
letel na gluha ušesa. Mačke baje to občasno počnejo in 
zdrave živali ne moreš kar tako spraviti s sveta, ker si se 
je naveličal. Hotel sem kričati na osebo na drugi strani li- 
nije, če hoče, da ji pokažem globoke raze, ki so nastale 
med 'igranjem'. A sem uvidel, da je zaman. Skrušen sem 
se sesedel na razparano zofo in še sam ne vem, kdaj me 
je zmanjkalo. 

Prebudil me je top udarec. V temi in še vedno napol v 
spanju nisem vedel, kaj bi to bilo. Nato sem se spotaknil 
ob nekaj mehkega in telebnil po tleh. Pri tem sem pod 
sabo potlačil še nekaj mehkih reči, ki so glasno protesti- 
rale in naenkrat postale polne ostrih krempljev. Hotel 
sem jih spraviti s sebe, a so bile prehitre. To, kar sem do- 
bival, niso bile več praske, marveč globoki rezi, ki so me 
parali pri živem telesu. Tulil sem in se otepal, naenkrat 
oslepljen, ker se mi je ena od zveri obesila na obraz in mi 
izpraskala oči. Vse moje telo je bilo prekrito z lepko krvjo 
in zadnjih ugrizov, ki so mi preluknjali vratno žilo, nisem 
več čutil. Zagrnila me je tema. 

Ko se je razkadila, sem začudeno bolščal v svoje razpra- 
skano telo, ki je ležalo na tleh. Osem mačk je s slastjo 
srebalo kri, ki je mezela iz njega, dočim je Eris zadovolj- 
no predla na mojem hrbtu. Ob meni je stala mladenka 
pšeničnih las in me z zanimanjem gledala. 

"Res me zanima, kaj si ji napravil, da se je tako spravila 
nadte." 

S potrtim glasom sem odvrnil: 

"Nič. Baje je to za mačke povsem normalno." 

Novi Samsung GALAXY Tab 

Samsung Galaxy Tab sedaj še z boljšim in ostrejšim zaslonom HD 
kvalitete, ločljivost 1280x800 pik. Zmogljiva večopravilnost z 
operacijskim sistemom Android" 31 Honeycomb in dvo-jedrnim 
1 GHz procesorjem. Izjemno hitri podatkovni prenosi preko HSPA 
121 in Wi-Fi 802.11 a/b/g/n omrežja. Odlične igralne in spletne 
izkušnje z Adobe" Flash" predvajalnikom. Vgrajen 3.0 MP fotoaparat 


z LED bliskavico. Pregleden uporabniški vmesnik TouchWiz UX 

http://galaxytab.samsungmobile.com 

